
A  hó  olyan  sűrűén  esett,  hogy  a  ki  ezt  a  csendes  utczát 
látta,  azt  hihette,  hogy  Szentpétervárott.. van;  pedig  ez  a 
rue  des  Ours,  a  St.  Martin  út  egyik  meUékutczája. 

Az  utcza  egészen  üres,  a  minek  talán  csak,  az  az  oka, 
hogy  a  párisi  nmn  szeret Vhúe&ésben  kóborolni.  Lehet, 

'  '  a  y v 

hogy  még  egyéb  oka  is  van.  A  rue  des  Ours.  különben 
sem  igen  járt  hely,  s  maga  a  St.  Mártim  font  is  arról  van 

.  '  *  v ,  *  *  :  •  .  v  '  \  v._  . 

megjegyezve,  hogy  hét  órától  fél'  tizén  kettőig  tökéletesen 

,r..  ■  /  ■  -  — 

csendes,  a  míg  a  színházból  hazatérő  hintók  el  nem  kez¬ 
denek  rajta  végig  robogni.  Gáz  világításnak  még  híre 
sincs. 

Egy  pislogó  olajlámpa  küzd  a  széltől  lobogtatva  a 
sötétséggel,  egyike  előtt  azoknak  az  ódon  házaknak,  a  mik 
még  a  régi  Párist  képviselték.  Az  alacsony  kapubejárat 
előtti  mély  fülkében  látható  még  annak  a  boldogságos 
szűznek  a  kőszobra,  melyet  egy  katonája  a  Frondenak, 
abbeli  dühében,  hogy  minden  pénzét  elvesztette  kocz- 
kán,  tőrével  meghasított.  Természetesen  szörnyű  halált 
halt  az  istentelen,  a  hogy  az  a  «madonne  aux  medaillons)> 
öt  emlékpénzén  meg  van  örökítve.  Mikor  a  szél  arrafelé 
lobbantja  a  lámpa  lángját,  előtűnik  egy  pillanatra  az  idő- 

tői  megbámult  szobor.  Mikor  pedig  a  másik  oldalra  lob¬ 
bant  ja  a  szél  a  lámpavilágot,  akkor  egy  didergő  kis  leány 
alakját  tünteti  elő,  a  ki  reszketve  húzza  meg  magát  a 
kapumélyedésben.  Egész  alakja  egy  durva,  veresből  meg¬ 
fakult  gyapot  nagykendőbe  van  burkolva,  a  mi  elég  nagy 
arra,  hogy  még  a  lábait  is  betakarja. 


Egyszer-egyszer  a  hópelyhek  ködfátyolából  egy  durva 


sem  kerül  egész  a  lámpavilágig;  hanem  a  mint  a  kapu 
közelébe  ér,  megfordúl,  s  visszamegy.  Azután  megint  elő¬ 
jön.  Ugyan  különös  időt  választott  a  sétálásra. 

Az  órák  tizet  ütnek.  Ilyenkor  minden  hazafi  és  becsü¬ 
letes  honpolgár,  a  ki  a  St.  Martin  negyedben  lakik,  ott¬ 
hon  van  már  s  olvassa  a  «Moniteur» -bői  azokat  az  erős 
czik keket,  a  mik  az  angolokat  oly  kegyetlenül  letromfol- 
ják;  ha  jön  is  egy  pár  elkésett  vándor  valahonnan,  azok¬ 
nak  a  léptei  nem  hangzanak  a  friss  hóban  s  közeledtüket 
csak  a  kezükben  hozott  kézilámpás  teszi  észrevehetővé,  a 
mi  nélkül  tisztességes  ember  e  század  elején  nem  szokott 
kimenni,  s  ha  a  kávéházból  hazatért,  elővette  a  zsebéből, 
felnyitotta,  meggyujtotta  benne  a  viaszgyertyát,  s  ez  által 
igazolta,  hogy  nem  bolt-feltörő  és  nem  összeesküvő. 

Az  egyik  férfi  magas,  széles  vállú  alak,  szabályos  voná¬ 
sain  kemény  zárkózottság  kifejezésével.  Simára  borotvált 
álián  gömbölyű  gödröcske.  Szemöldei  igen  sűrűk  és  egye¬ 
nesek  ;  arczába  kétfelől  félhold  alakúra  idomított  pofasza¬ 
kái  vág  be.  Fején  bozontos  szőrű  magas  kásztor- kalap 
van,  lábain  letűrt  szélű  fénymázos  csizmák,  abban  a 
kezében,  a  melyikkel  a  vállán  keresztülvetett  köpenyét 
felemeli,  tartja  egyúttal  a  rézlámpást,  s  a  másik  kezében 
egy  hatalmas  görcsös  fütyköst  csóválgat,  a  minő  ezen 
időkben  általános  divat  volt. 

A  másik  férfi,  a  ki  az  első  nyomában  lépeget,  alacsony, 
köpczös  ember,  fején  csókaorru  kalappal.  Hosszú  redin- 
gotja  alul  még  hosszabban  kinyúlik  a  sarkátverő  frakk  két 
szárnya,  a  kifityegő  selyemzsebkendővel.  A  hátulsó  férfi- 

nál  meglátszik  az  az  igyekezet,  hogy  az  előtte  menőnek  a 
sarkára  tudjon  lépni,  míg  az  első  mindent  elkövet,  hopy 
azt  meg  ne  engedje  történni. 

A  mint  a  lámpavilágtól  belobogtatott  kapu  elé  ért  a 
magasabbik  polgártárs,  ott  úgylátszik  mindkettőjük  ver* 
senyfutása  véget  ért,  s  kezdődtek  az  előintézkedések  a 
kapun  bemenetelre.  Még  akkor  nem  voltak  azok  az  álmat¬ 
lanságra  elitéit  gályarabok  feltalálva,  a  kiket  kapusoknak 
nevezünk:  legfeljebb  az  úri  palotáknál.  Tisztességes  em¬ 
ber  magával  hordozta  a  kapukulcsot,  s  maga  nyitotta  ki  a 
kaput. 

A  szegletbe  húzódott  kis  leány  ekkor  elkezdett  szo¬ 
pó  gni. 

—  Nézze  csak!  Szólt  a  magasabb  férfi.  Valami  kis 
leány. 

—  A  bizony.  Hát  mit  akar  ön  itt  kicsike  ?  kérdé  az  ala¬ 
csonyabb  férfi,  lámpájával  törekedve  megvilágítani  a  gyer¬ 
mek  arczát. 

Az  pedig  most  már  hangos  sírásba  tört  ki. 

/ 

.  —  A  mama !  En  a  mamához  akarok ! 

—  Hát  ki  az  ön  mamája?  kérdé  a  magasabb  férfi. 

—  Az  én  mamám  a  grófné. 

—  Hogy  hívják?  Micsoda  grófné? 

—  Azt  nem  tudom. 

—  De  hát  hol  lakik  ? 

- —  A  palotában. 

—  De  micsoda  utczában  ? 

—  Azt  nem  tudom. 

—  Igazi  párisi  leány,  dörmögé  közbe  az  alacsonyabb 
férfi.  Azt  tudja,  hogy  anyja  grófné  és  palotája  van ;  de 
hogy  kinek  hívják  s  melyik  utczában  lakik?  azt  fölösle¬ 
gesnek  tartották  neki  betanítani. 

—  De  hát  hogy  kerül  ön  ide,  kiscomtesse?  kérdé  ismét 
a  magasabbik. 

—  Hát  a  Diána  tudja. 

—  Kicsoda  az  a  Diána? 

—  Ki  volna?  A  mamának  a  Diánája. 

—  Engedje  csak,  szólt  az  alacsonyabb  férfi.  Én  hadd 
kérdezem  ki.  Az  a  Diána  valaki,  a  ki  önt  öltözteti, 
nemde? 

tf 

—  Ellenkezőleg.  0  vetkeztetett  le.  Nézzék  csak.  Nincs 
rajtam  egyéb,  mint  ez  a  cotillon,  meg  ez  a  csúnya  nagy¬ 
kendő. 

S  azzal  széttárva  a  veres  nagykendőt,  a  mibe  burkolva 
volt,  megmutatta,  hogy  milyen  könnyen  van  azon  alul 
öltözve.  Valóban  nem  volt  rajta  egyéb,  mint  az  a  fehér 
öltönydarab,  a  miben  nem  szokás  az  öltöző-szoba  küszö¬ 
bén  átlépni,  s  a  minek  a  nevét,  eddigelé  ki  nem  nyomoz¬ 
ható  okokból,  a  mai  világban  a  füzértáncz  számára  találjuk 
lefoglalva. 

A  gyermek  lehetett  valami  nyolcz  esztendős ;  azon  idők 
divatjában  a  kis  leányok  is  épen  olyan  hosszú,  testhez 
simuló  szoknyákat  és  ingeket  viseltek,  mint  a  nagyma¬ 
máik. 

—  Ah,  szegény  gyermek,  szólt  erre  egészen  elérzéke- 
nyűlve  az  ifjabb  férfi,  s  meglátva,  hogy  a  kis  leány 
vékony  szattyán  czipőcskéi  egészen  el  vannak  merülve 
a  hóban,  hirtelen  felvette  a  didergő  teremtést  a  karjára  s 
behurkolva  azt  a  nagy  veres  kendőbe,  elkezdte  nyájasan 
gyügyögtetni :  Ne  féljen  ön  semmit !  Ah,  hogy  át  van 
fázva ! 

—  No  de  az  a  Diána,  mért  vetkőztette  önt  így  le?  kér¬ 
dező  tovább  az  öreg  férfi.  Hogyan  kezdődött  ez?  mondja 
csak. 

—  Hát  a  mama  egy  pofont  adott  ma  reggel  a  Diá¬ 
nának. 

—  Aha  !  Tehát  mégis  szolgálattevő  személy  az  a  Diánál 

—  Hát  persze  az;  mi  lenne  más? 

—  No  mert  lehetne  istenasszony  is,  vagy  vadászkutya. 

—  Aztán  ma  este  a  mama  elment  az  operába,  s  a  Diá¬ 
nának  azt  parancsolta,  hogy  engem  meg  vigyen  el  a  gyer¬ 
mekbálba  a  marquisékhoz.  Szépen  felöltöztessen  az  új 


selyemruhámba,  s  aranyfüggőmet,  karpereczemet  és  nyak- 
lánczomat  is  feltegye.  A  Diána  a  helyett  elhozott  ide  ebbe 
az  utczába,  itt  kiszállított  a  kocsiból,  lehúzta  rólam  a 
selyemruhámat,  elvette  a  karpereczemet,  nyaklánczomat, 
függőimet,  s  én  nem  tudom  mért  hagyott  itt  a  kapu  alatt. 
Hisz  itt  nincs  zene.  Aztán  hova  lettek  a  szép  ruháim  ? 

—  Az  ám.  Még  jó,  hogy  azt  az  ócska  nagykendőt 
rádobta  önre,  különben  a  mamának  nem  volna  holnap 
kis  comtesse  e,  mondá  az  öregebb  úr,  s  aztán  társához 
fordult,  dörmögve  :  «már  most  mit  csináljunk  mi  ezzel  a 
történettel  ?» 

—  Itt  az  utczán  csak  nem  hagyhatjuk  ezt  a  szegény 
gyermeket.  Az  embertelenség  volna,  szólt  az  ifjabb. 

— -  Pedig  magunkhoz  vinni  is  bajos. 

—  Ah,  csak  nem  tartunk  talán  egy  kis  ártatlan  gyer¬ 
mektől,  a  ki  még  az  anyja  nevét  sem  tudja. 

—  Azt  elhiszem,  hogy  nem  tudja,  hanem  ha  tart  az 
anyja  két  három  szeretőt,  fogadom,  hogy  mind  valamenyi- 
nek  a  nevét  tudja.  Ismerem  a  párisi  gyerekeket. 

—  De  hát  mit  tegyünk  vele  ? 

—  Jó  lenne,  ha  felvinnők  a  conciergeriebe  ? 

—  Azt  hiszem,  hogy  nekünk  nagyon  jó  a  rendőrséget 
nem  háborgatnunk,  mikor  alszik. 

Ez  aszó  « nekünk»  különös  hangnyomattal  volt  kiejtve. 

—  No  de  fel  nem  vihetjük  a  szállásunkra ;  hiszen 
tudja  ön ! 

—  Eh!  Egy  jó  Ötletem  támadt.  Ezt  az  ártatlan  terem¬ 
tést  a  gondviselés  küldte  most  utunkba.  Két  jó  tettet  kö¬ 
vethetünk  el  egyszerre. 

—  Topp !  Ez  igaz !  Szólt  az  öreg.  Megértettem  önt. 
Tökéletes  igaza  van.  Engedjen  előre  mennem.  A  míg  ön 
bezárja  a  kaput,  én  előre  sietek  s  rendbe  hozok  mindent. 
Hozza  csak  magával  azt  a  kis  teremtést.  Ne  féljen  semmit 
kis  grófnécska.  Nem  lesz  semmi  baj.  Holnap  majd  eszébe 
jut  önnek  a  mama  neve,  vagy  a  mama  keresteti  fel;  most 
pedig  a  gyermekbál  helyett  menni  fogunk  a  jó  tollasbálba. 

—  Az  ám,  szólt  a  gyermek  durczásan ;  pedig  milyen 
szépen  fel  van  sütve  a  hajam  ! 

Azzal  lehúzva  a  nagykendőt  fejéről,  a  leggyönyörűbb 
gyűrűkbe  szedett  aranysárga  hajfürtöket  engedte  előom- 
lani,  a  minőket  csak  kis  comtessek  viseltek  valaha. 

Az  öregebb  úr  tehát  kinyitá  a  kaput,  a  fiatalabb  hátra- 
maradt  azt  bezárni,  az  öregebb  azalatt  előre  sietett  egy 
erősen  kikoptatott  falépcsőn  fel  az  emeletre ;  míg  a  fiata¬ 
labb  csendesen  követte,  mint  a  ki  fél,  hogy  gyöngéd  ter¬ 
hével  eltalál  esni,  vagy  valamibe  beleütődni. 

Mire  a  lépcsőre  nyíló  ajtóhoz  ért  a  kis  leánynyal  az 
ölében,  az  öreg  úr  már  jött  reá  szemközt  s  azt  mondta, 
hogy  minden  rendben  van. 

A  sötét  folyosóról  egy  még  sötétebb  előszobába  léptek, 
onnan  egy  ódon  faragványokkal  czifrázott  szárnyajtó  egy 
boltozatos,  régi  szőnyegzetü  szobába  vezetett,  melyet  a 
karos  tartóban  meggyujtott  két  szál  argandi  faggyugyér- 
tya  sem  bírt  világossá  tenni. 

A  kis  vendégnek  csak  itt  jutott  eszébe  megijedni. 

—  De  hallják  önök,  nem  fognak  önök  engemet  meg¬ 
ölni? 

—  Hahaha,  kaczagott  fel  az  öreg  úr.  Ön  csak  nem  nézi 
valamelyikünket  a  «croque  mitains » -nak,  a  ki  kis  gyerme¬ 
keket  eszik? 

—  Talán  önöknek  is  van  kis  leányuk? 

Az  öreg  úr  meghökkent. 

—  Nem,  kedveském :  nekünk  még  feleségünk  sincsen, 
hát  kis  leányunk  sem  lehet. 

—  A  mamának  sincs  férje,  kottyant  bele  sebesen  a  kis 
leány. 

—  Jaj,  kedveském,  az  más  dolog.  —  Hanem  azért  mi 
is  értünk  hozzá,  hogyan  kell  egy  kicsi  leányt  jól  ellátni. 

Az  alatt  lehúzta  a  kis  leánynak  a  czipőit  és  átázott 
harisnyáit,  megdörzsölgeté  a  lábait  egy  fianell- darabbal  s 
lefekteté  az  ágyba,  mely  felvetve  állt  az  alkoveben,  beár- 
nyékozva  nehéz,  szinehagyott  damasztíüggönyökkel. 

—  Ejnye,  milyen  meleg  ez  az  ágy !  monda  a  kis- leány, 
mintha  valaki  most  hagyta  volna  el. 

Az  öreg  úr  zavarba  jött. 

—  Hát  hiszen  megmelegítettem  a  serpenyővel. 

—  De  hol  vette  ön  hozzá  az  égő  parazsat? 

—  Ejli,  milyen  kiváncsi  egy  kis  portéka  ez !  Dörmögé 
az  öreg  úr.  —  Mondja  csak  kedveském:  szokott  ön  imád¬ 


kozni,  mielőtt  elalszik? 

—  Nem  én.  Mama  azt  mondja,  hogy  erre  ráérünk,  majd 
ha  megvénülünk. 

—  Derék,  felvilágosodott  asszonyság!  Hanem  egy 
findzsa  tojásos  pun  eh  úgy  hiszem  nem  lesz  önnek  a  meg¬ 
győződései  ellen.  Még  talán  egy  kis  piskóta  is  el  fog  kelni, 
meg  egy  szeletke  pástétom, 

A  véletlen  vendég  egészen  megvigasztaltnak  mutatta 
magát,  a  míg  a  csemegézésről  beszéltek  előtte  ;  a  punchot, 
mit  a  fiatal  úr  főzött  s  a  pástétomot,  ezukorsüteményt, 
mit  az  öreg  úr  szedett  elő  zsebeiből,  engedte  jól  esni. 
Később  nyiigösködött,  hogy  miért  nem  adják  mind  neki, 
a  mi  a  tányérban  van  ?  minek  viszik  át  a  puncli  és  cse¬ 
mege  egy  részét  a  másik  szobába?  a  hogy  elkényeztetett 
gyermekek  szoktak.  S  hogy  nem  tették  meg  a  kívánságát, 
elkezdett  sírni;  keservesen  hangoztatta  a  «mama!  oh 
kedves  mama !  egyetlen  szeretett  mama ! »  nyafogásokat. 
A  két  férfi  minden  módon  iparkodott,  hogy  kibékítse. 
Utoljára  a  fiatalabb  valahonnan  előkerített  egy  szép, 
nagy  felöltöztetett  bábut;  azt  vitte  oda  neki.  Arra  aztán 
egyszerre  ketté  lett  vágva  minden  sírás,  a  gyermek  nagy 
kedvteléssel  kapott  a  játékszer  után:  «ah  he  kedves  szép 
buba!  Jaj,  de  aranyos  bubika ! »  Azt  azután  addig  gyü- 
gyögtette,  ölelgette  a  kebléhez,  addig  altatta,  maga  mellé 
rakva  a  fejét,  dudolgatva  neki  a  dajkadalt,  míg  egyszer 
csak  szerencsésen  elaludtak  mind  a  ketten.  (Azaz  hogy  a 
bubiról  jól  állhatunk  egész  bizonyossággal,  hogy  az 
aludt.) 

—  Alszik  már !  Suttogá  az  öregebb  úr,  összehúzva  az 

ágyfüggönyöket  s  aztán  lábhegyen  visszatért  az  ifjabb 
úrhoz,  ki  a  kandallót  szítá  fel  ez  alatt  s  a  tüzet  turkálta 
a  vas  szénvonóval. 

—  Ideje!  dörmögé  az  ifjabb.  Itt  tovább  nem  maradha¬ 
tunk.  Tudja  ön,  mi  történt  a  herezeggel? 

—  Tudom:  halálra  Ítélték.  Holnap  fogják  kivégezni. 
Hát  ön  mit  fedezett  fel? 

—  Oroszlánnyomon  rókát,  szólt  az  ifjú  kedvetlen  fel¬ 
sóhajtással.  Az,  a  ki  annyi  hiú  reményt  költött  fel  egy¬ 
szerre,  nem  más,  mint  egy  csaló  :  egy  St.  Leu-i  szabónak 
a  fia,  León  Maria  Hervagault;  az  igazi  dauphin,  XVI. 
Lajos  fia  csakugyan  meghalt,  miután  három  esztendeig 
volt  csizmadia-inas  Simon  mesternél,  s  mint  a  magas 
kiküldött  bizottság  constatálta,  természetes  halállal,  s 
hogy  ne  is  kutathasson  utána  a  késő  ivadék,  oltatlan 
mész  közé  temették  el  a  Szent  Margit  kápolnában. 

—  No  a  «Monsieur»*  iránt  nem  voltak  ilyen  scrupulo- 
susok,  monda  az  öreg  úr,  nyugtalanul  járkálva  alá  s  fel 
a  szobában.  Most  kaptam  ügynökömtől  levelet  a  Rliénus 
mellől;  azt  Írja,  hogy  a  Monsieurt  Dillingenben  orozva 
fej  belőtték. 

—  Őt  is !  Akkor  csak . 

—  Csitt !  Mintha  az  a  gyermek  most  sem  aludnék. 

—  Ejh,  hisz  mit  érti  az,  miről  beszélünk? 

—  Szeretem  mégis,  ha  vigyázunk,  szólt  az  öreg,  abba 
hagyva  a  járkálást.  Itt  most  mindennek  vége.  Nekünk  a 
kincsünket  biztos  helyre  kell  vinnünk.  Eddig  jó  gondolat 
volt  az,  hogy  épen  az  oroszlán  barlangjának  a  torka  előtt 
rejtettük  el.  Mindenütt  keresték,  csak  a  közelben  nem.  De 
azt  nem  lehet  tovább  koczkáztatni.  Önnek  még  az  éjjel  el 
kell  vele  menekülnie  innen. 

—  Tudom.  A  terv  napok  óta  kész  a  továbbfutásra. 
A  legnehezebb  ebből  a  házból  kijutni  vele.  Ezt  éjjel  nap¬ 
pal  őrzik.  Hanem  a  véletlen  egy  igen  jó  ötletet  adott. 

*  A  provencei  gróf,  később  XVIII.  Lajos. 

P 

—  Értem  önt. 

—  Mi  ketten  ki  szoktuk  találni  egymásnak  a  gondolt¬ 
jait  még  mikor  országok  választanak  is  el  bennünket.  De 
most  a  nagyobb  kérdés  az  lesz,  hogy  hová  rejtőzni  vele? 
Ellenségeink  keze  mindenüvé  elér,  s  a  hol  a  szemeik  meg¬ 
látják  a  mit  kerestek :  ott  az  el  van  veszve.  Még  Anglia 
sem  biztos  menedék.  A  dillingeni  golyó  odáig  is  elhat. 

—  Ez  a  legnagyobb  gond,  szólt  az  ifjú.  Mert  ha  olyan 
országba  visszük  a  kincsünket,  a  hol  jó  rend  és  biztosí¬ 
tott  társadalmi  élet  van,  ott  azután  rendőrség  is  van,  s  a 
hol  rendőrség  van,  ott  minden  titoknak  nyomára  jönnek. 
Ha  pedig  olyan  helyre  visszük,  a  hol  nem  avatkozik 
semmi  rendőrség  a  világ  folyásába,  ott  meg  olyan  veszé¬ 
lyeztetett  állapotok  vannak,  hogy  nem  lehet  a  letelepedést 
•koczkáztatni. 

/ 

—  Mondok  önnek  valamit.  En  tudok  egy  országot  Eu¬ 
rópában,  a  hol  jó  rend  van  és  nincs  semmi  rendőrség,  a 
hol  tökéletes  biztosság  mellett  senkit  sem  háborgat  a 
hatóság;  és  a  mi  legfőbb,  egy  olyan  hely,  a  mi  « extra 
ictum»  esik  :  lőtávolon  kívül. 

—  No  erre  kiváncsi  vagyok,  hol  lehet? 

—  Vegye  ön  elő  a  térképet.  Majd  rávezetem  erre  a 
helyre,  s  azután  kicsináljuk  az  útvonalat  pontról  pontra, 
a  merre  ön  akadálytalanul  odajuthat. 

A  két  férfi  kiteríté  a  nagy  európai  térképet  az  asztalra, 
s  azután  belekönyökölve,  elkezdtek  azon  nagy  figyelem¬ 
mel  jegyezgetni,  halk,  alig  érthető  szavakat  suttogva 
közben. 

Végre  megállapodtak  valamiben. 

«Ez  nagyon  jó  lesz  !» 

A  tervvel  nagyon  megvoltak  elégedve.  A  térképet 
megint  összehajtogatták  s  azt  a  fiatalabb  tette  zsebébe. 

—  Tehát  még  ez  éjjel;  mondá  az  utóbbi. 

•  •  / 

—  On  magával  fogja  vinni  az  aczélszekrénykét.  Át¬ 
adom  a  kulcsát.  Abban  vannak  minden  okiratok.  Azután 
hat  darab  ingecske,  a  mire  maga  az  anya  hímezte  az 

ismeretes  jelvényt.  Azonkívül  egy  millió  frank  angol  bank¬ 
utalványokban.  Hanem  ezeket  csak  utolsó  szükségben 
fogja  ön  felhasználni.  Minden  hónapban  fog  önnek  kül¬ 
deni  három  ezer  frankot  a  tudvalevő  bankárház.  Az  önök¬ 
nek  a  legszükségesebbekre  elég  lesz.  Ha  a  helyzet  kivánni 
fogja,  használjon  ön  fel  nagyobb  összeget  is.  Ön  tudja, 
hogy  mi  forog  koczkán.  A  saját  vagyonát  tartogassa  meg 

nehezebb  időkre.  Az  jó  helyre  van  elhelyezve:  a  kamat 

/ 

nevelni  fogja  a  tőkét.  Értesítve  van  két  hívünk? 

—  Ők  mindennap  várnak  rám,  helyüket  el  nem  hagyva. 

- —  Mihelyt  túl  lesz  ön  Frankhon  határán,  értesítsen  a 

tudvalevő  utakon.  Addig  nyugtalan  leszek.  A  mig  ön  nem 
tudósít,  mindennap  álmodni  fogok  önökről,  kártyát  rakok 
ki,  abból  találgatom,  mi  történt?  Valóságos  vén  asszony 
leszek.  Sajnálom,  hogy  nem  mehetek  önnel  tovább ;  de  én 
már  nagyon  meg  vagyok  jegyezve.  Ön  még  új  ember; 
nincsen  beírva  a  fekete  könyvbe.  Átveheti  az  én  eddigi 
szerepemet.  Engem  rögtön  elfognának,  a  mint  megkísér¬ 
teném  helyemből  megmozdulni.  Pedig  én  tapasztaltabb 
vagyok. 

■ —  Bízzék  ügyességemben,  szólt  az  ifjú,  előkeresve  a 
finom  aranyczifrázatú  aczél  szekrénykét. 

—  Abban  nem  kételkedem.  Azonban  ez  a  feladat  nem 
fiatal  embereknek  való.  Gondolja  meg  ön,  hogy  mi  sors 
vár  önre ! 

—  Számot  vetettem  vele. 

—  Ön  el  lesz  temetve:  olyan  jól,  mint  a  hogy  valaha 
embert  eltüntettek  a  világról.  S  a  mi  legiszonyúbb  :  a  saját 
börtönének  önmaga  lesz  az  őre. 

—  Szigorú  porkoláb  leszek. 

—  Bolió  fin !  Alig  huszonhat  esztendős  még !  Aztán 
ki  tudja,  meddig  tarthat  ez  az  elátkozott  sors? 

—  Oh,  az  iránt  nem  aggódom.  A  kik  most  fölül  van¬ 
nak,  azok  mind  alul  fognak  kerülni  egyszer. 

—  De  önnek  addig  a  maga  körül  húzott  bűvkört  el- 
hag3mi  nem  lesz  szabad. 

—  Megvénülök;  de  meg  nem  halok  addig. 

—  Az,  hogy  megvénül  ön  :  még  a  kisebbik  baj.  De  majd 
ha  az,  a  ki  most  csak  tizenkét  éves,  három-négy  év  múlva 
felserdült  hajadon  lesz,  elragadó  szép  és  tele  szívjósággal : 
mi  történik  akkor?  Most  is  nagyon  ragaszkodik  önhöz : 
akkor  meg  fogja  önt  szeretni;  lehetetlen,  hogy  ezt  ki- 
kerülje.  Es  önnek  nem  lesz  szabad  e  szerelem  viszonzásá¬ 
ról  még  csak  álmodni  sem.  —  Gondolt-e  már  ön  erre  ? 

—  Egy  idegen  planéta  lakójának  fogom  magamat  tekin¬ 
teni. 

—  Nyújtsa  ön  a  kezét.  Ön  nagyobb  hőstettre  szánja  el 
magát,  mint  a  fogoly  lovag,  ki  elvágta  a  saját  lábát,  hogy 
hozzálánczolt  fejedelme  futását  lehetővé  tegye. 

—  Szót  se  én  rólam  többet !  Alszik-e  a  gyermek  ? 

—  «Ez»  idekinn  alszik;  hanem  «az»  odabenn  ébren 
van. 

—  derünk  be  hozzá  és  értesítsük. 

Az  egyik  férfi  felvette  a  kétágú  gyertyatartót,  a  másik 
becsukta  a  kandalló  vasajtaját,  s  azzal  mind  a  ketten 
átmentek  ‘egy  mellékajtón  az  oldalszobába,  mire  az  el¬ 
hagyott  szobában  sötét  lett. 

«Ez»  a  gyermek  azonban  nem  aludt;  hanem  ágyában 
félkézre  emelkedve,  figyelmesen  hallgatózott  az  ágyfüggö¬ 
nyök  mögül,  s  a  másik  kezével  a  viaszfejü  buba  nyakát 
tartá  összeszorítva,  mintha  azt  is  óvni  akarná,  hogy  meg 
ne  nyikkanjon. 

A. két  férfi  eltávozta  után  néhány  pillanatig  sötét  lett 
a  szobában.  Csak  a  kulcslyukon  át  szűrődött  végig  a  sötét¬ 
ben  égy  világsugár. 

A  gyermek  felugrott  az  ágyból  s  odafutott  az  ajtóhoz, 
vigyázva,  hogy  zörejt  ne  keltsen,  s  bekémlelt  a  kulcs¬ 
lyukon. 

Egyszer  aztán  léptek  közeledtek  az  ajtóhoz.  Mire  az 
felnyilt,  már  a  gyermek  ismét  lélekgyorsan  visszasuhant 
az  ágyba  s  magára  rántotta  a  takarót. 

Az  öregebb  úr  jött  be. 

Nem  hozott  magával  gyertyát;  csak  az  ajtót  hagyta 

nyitva,  a  miből  elég  világosság  derengett  ide  által. 

/ 

Epén  az  alkovenhez  ment,  halkan,  lábhegyen. 

Széthúzta  a  függönyöket  s  azt  nézte,  hogy  alszik-e 
«az»  ott? 

Minthogy  szemei  nem  győzték  meg  felőle  a  félsötétben, 
a  fülét  tartá  oda  a  gyermek  arczához. 

Az  csöndes,  hosszú  lélekzetvételével  nyugtatá  meg  afelől, 
hogy  alszik. 

Akkor  az  öreg  úr  elvett  valamit  a  székről  az  ágy  mellől. 

A  leányka  látta  lassan  felnyitott  szempillái  alól,  hogy 
az  a  veres  gyapot  nagykendő  az,  a  mibe  ő  volt  burkolva. 

Azt  átviszi  a  másik  szobába. 

/ 

Es  azután  visszahoz  ugyanonnan  egy  szép  új  skót  szö¬ 
vésű  gyapjú  sliawlt,  s  azt  teszi  le  az  ágy  melletti  székre. 

Hiszen  a  csere  nem  válik  a  meglopottnak  a  kárára. 

A  mint  az  öreg  úr  másodszor  is  visszamegy  a  szobába, 
már  nem  húzza  be  maga  után  az  ajtót.  Hanem  a  mellék¬ 
szobában  egyszerre  eloltják  a  gyertyákat  s  arra  azután 
egészen  sötét  lesz. 

A  sötétségben  halk  suttogás  támad.  Valami  férfi-hang 
csendesen  zokog.  Egy  másik  azt  mondja  «szszsz!»  Arra 
mély  csöndesség  lesz. 

Hanem  a  figyelő  leánynak  úgy  tetszik,  mintha  e  nagy 
csöndben  valaki  végig  lopóznék  a  szobában ;  oly  óva¬ 
kodva,  hogy  lépése  meg  ne  hallj  ék,  hanem  a  parkett 
koczkái  mégis  elárulják,  egy- egy  halk  nyikorgással  recs- 
csenve  meg  a  ránehezülő  lábhegy  alatt. 

Valaki  elszökött  innen. 

A  kapuajtó  nyilik  és  csukódik ;  bármily  óvatosan,  mégis 
felhangzik  az  is. 

Akkor  azután  a  teljes  sötétségben  elkezd  egy  férfi  han¬ 
gosan,  keservesen  zokogni;  s  hallik,  a  mint  a  homlokát 
üti  a  tenyerével. 

Azután  megint  oly  csönd  támad,  mint  mikor  minden 
élő  lény  hallgatózik.  Az  utczán  szóváltás  támad :  rövid 

ideig  tart,  s  aztán  csendesen  tova  vonul.  Felváltja  egy 
közeledő  s  megint  eltávozó  kocsi  zörgése. 

Ekkor  a  vegytani  gyuj tószer  meglobban.  A  mellék¬ 
szobában  a  gyertyákat  meggyujtják  s  kijön  onnan  —  az 
öreg  férfi  —  egyedül. 

Nem  sír  itt  senki. 

Az  egyedül  maradt  úr  felhúzza  ismét  a  kandallóról 
az  ajtót  s  újra  tüzet  szít  benne. 

Es  azután  sajátszerű  foglalatosságot  talál  ki  magának. 

Először  mindenféle  papircsomagokat  hajigái  a  tűzbe. 
Ez  még  hagyj án.  Hanem  azután  következnek  mindenféle 
leányruhák.  A  minőket  három  évestől  tizenkét  évesig  való 
gyermekek  viselnek.  Azokat  kiterjeszti  egyenkint  maga 
elé,  aztán  összegöngyölve  a  kandallóba  dobálja.  Szép 
drága  szövetű  ruhácskák,  kihímezve,  felcsipkézve.  Mit 
vétettek,  hogy  a  tűzbe  jutnak? 

Utoljára  nem  marad  más,  csak  egy  pár  selyem  haris- 
nyácska. 

Azt  megsajnálja:  eldugja  a  keblébe. 

Aztán  elkezd  nyugtalanul  járkálni  a  szobában  alá  s  fel, 
az  ajtótól  a  befüggönyözött  ablakig  meg  vissza." Utoljára 
odalép  a  kandallóhoz,  kirántja  azt  a  selyemharisnya-párt 
a  kebléből,  felitatja  vele  a  könyeit,  a  mik  az  arcza  baráz¬ 
dáin  végig  csorognak,  s  aztán  —  azt  is  a  tűzbe  hajítja. 

Aztán  leveti  magát  a  karszékbe  :  feje  az  ölébe  hanyatlik, 
s  úgy  marad  mozdulatlanul. 

II. 

A  fiatalabb  úr  kilépett  a  kapun.  A  világosság  elé  érve, 
ugyanazon  öltözet  látszott  rajta,  ami  az  imént,  s  a  karján 
emelve  egy  leánykát  hozott,  ugyanabba  a  színehagyott 
vörös  gyapot  kendőbe  burkolva  s  biztató  dédelgetéssel 
beszélt  hozzá :  eléggé  fenhangon,  hogy  akárki  hallhatta. 

—  No  hát,  kis  comtesse,  mégis  csak  rá  tudna  találni 
a  mamának  a  palotájára?  Egy  szökőkút  van  előtte?  Azon 


14 


egy  kőember  háromágú  villával,  meg  egy  halfarkú  kő¬ 
kisasszony.  Na  erről  majd  rátalálunk.  Mindjárt  a  mamá¬ 
nál  leszünk ! 

Erre  a  szóra  a  beburkolt  elkezdett  sírni. 

—  Az  Istenért !  ne  sírjon !  suttogá,  neki  a  férfi. 

De  mikor  olyan  nehéz  azt  megállni  egy  kis  leánynak, 
hogy  ne  sírjon,  mikor  azt  mondják  neki,  hogy  « mindjárt 

a  mamánál  leszünk  ! »  —  mikor  az  a  mama  rég  elment 

/ 

már  az  égbe !  Es  milyen  úton  ment  el ! 

Azonban  egy  durva  blouseba  öltözött  férfi  jött  rajok 
szemközt,  begyűrt  sipkával  a  fején,  kurta  pipával  a  szájá¬ 
ban.  Részegnek  tette  magát  és  dülöngélt. 

Az  ifjú  úr  a  falhoz  húzta  magát,  hogy  útat  engedjen 
a  szemközt  jövőnek.  Azonban  az  is  a  falhoz  tartotta  magát 
s  beléje  kötött  részeg  módra. 

—  Nos  ?  Mi  az  ?  Ön  le  akar  engem  szorítani  a  járdáról  ? 
Ön  azt  akarja,  hogy  én  lépjek  bele  a  csatornába?  Azért, 
mert  önnek  a  la  bouccanier  csizmája  van,  nekem  meg 
csak  faczipőm?  Olyan  polgár  vagyok,  mint  ön!  Nem 
vagyunk-e  egyenlők? 

Az  ifjú  úr  tudta  jól,  hogy  kivel  van  dolga?  Ez  az  ő  em¬ 
bere.  A  rendőrség  álczázott  kéme,  kinek  az  a  feladata,  hogy 
ő  rá  vigyázzon  és  belé  csimpajkozzék,  mint  a  bojtorján. 

—  Nem  vagyunk  egyenlők,  polgártárs,  monda  neki 
nyugodt  hangon.  Mert  először  is  az  én  karomon  egy  gyer¬ 
mek  van,  a  ki  a  mellett  még  szerencsétlen  is,  mert  eltévedt 
az  anyjától.  Már  pedig  a  franczia  tiszteli  a  gyermeket  és 
a  szerencsétlenséget.  Igaz-e?  Honneur  au  malheur! 

—  Önnek  igaza  van  polgár.  Erről  beszélgethetünk, 
szólt  a  blouseos,  megfogva  az  ifjú  úr  köpönyegét. 

—  Minthogy  azonban  hideg  van,  szólt  az  ifjú,  s  a  sze¬ 
gény  gyermeknek  sietős  a  hazajutás,  annálfogva  tegyen  ön 
inkább  egy  szívességet  a  szerencsétlennel,  s  szaladjon  el 
a  legközelebbi  utczaszögletig  s  hívja  el  onnan  azt  a  bér¬ 
kocsist,  a  ki  éjszaka  ott  szokott  állomásozni.  Mi  addig  .itt 
fogunk  várni.  . 

A  blouseos  ember  nem  távozott  el  messzebbre,  mint 
a  honnan  szem  előtt  tarfchatá  az  embereit;  ott  sajátszerű 
füttyentést  hallatott  s  arra  nem  sokára  hallható  lett  a  bér¬ 
kocsi  gördiilése.  A  bőrrel  fedett  redőnyös  ablakú  jármű 
a  három  lépcsős  felhágóval  nemsokára  a  kapu  előtt  állt* 

■ —  Köszönöm  önnek  a  szivességét  polgártárs,  monda 
az  ifjú,  egy  húsz  sous-s  pénzdarabot  nyomva  a  blouseos 
ember  markába.  Nem  volna  önnek  ideje  velünk  jönni  és 
segíteni  a  házkeresésben  — jó  borravalóért? 

Ha  nem  kérte  volna  erre  az  ifjú,  a  blouseos  ember 
bizonyosan  megtette  volna  azt ;  de  így  furfangot  gyanított 
az  ajánlatban.  Azt  hitte,  azért  akarják  innen  elcsalni  most 
szép  ürügy  alatt,  hogy  e  közben  a  másik  férfi  eltűnhessen 
a  szemmeltartás  köréből. 

—  Nem  tehetem,  polgár !  A  feleségem  vár  oda  haza. 
Az  asszony  nagyon  veszekedő.  S  én  szeretem  a  házi  békét. 
Csak  bízza  ön  magát  erre  a  bérkocsisra.  Ez  igen  ügyes  fiú. 
Ugy-e  Peroquin?  Sok  éjjeli  járást  tettél  te  már  Párisban. 
Jól  megszolgáld  a  húsz  frankodat  egy  órára  Peroquin ! 

Az  a  bérkocsis  is  a  titkos  rendőrség  szolgálatában  állt. 
Tudta  ezt  az  a  fiatal  ember  jól. 

A  blouseos  férfi  aztán  barátságosan  megrázta  az  ifjú  úr 
kezét. 

—  Adieu !  Ha  megbántottam,  ezer  bocsánat.  Most  visz- 
szavonulok.  Hova  vonulok  vissza?  Vagy  a  feleségemhez,, 
vagy  a  korcsmába.  Ki  tudhatja  a  jövendőt?  Ezt  a  húsz 
sous-t  vagy  a  feleségemnek  viszem,  vagy  a  liqueurbódés- 
nak.  A  sors  határozzon.  Fej,  vagy  irás?  Ha  fej,  haza 
viszem,  ha  irás,  megiszom. 

Azzal  fölvetette  a  pénzt,  a  mi  azonban  élével  esett 
a  hóba,  s  nem  volt  se  fej,  se  irás.  Nem  is  ment  a  blouseos 
ember  se  a  feleségéhez,  se  a  korcsmába ;  hanem  a  mint  az 
ifjú  úr  a  leánykával  beült  a  bérkocsiba,  meghúzta  magát 
a  lámpásos  házzal  szemben  egy  kapu  alá,  s  onnan  figyelt 
arra  a  mozgó  árnyékra,  mely  a  kivilágított  ablak  függö¬ 
nyén  megjelent  s  újra  eltűnt. 

—  Hát  tulajdonképen  hová  megyünk?  kérdé  a  bér¬ 
kocsis. 

—  Hja,  polgár,  ha  én  azt  tudnám,  hát  akkor  minden 
jó  volna.  Hanem  hát  épen  csak  ez  hiányzik.  A  kis  com- 
tesse  eltévedt  a  mamájától  s  nem  tudja  sem  az  utczát, 
sem  a  házszámot ;  csupán  annyira  emlékezik,  hogy  a  ház 
egy  téren  van,  a  hol  egy  szökőkút  áll.  Már  most  hát 
nekünk  sorba  kell  járnunk  minden  szökőkutat. 

A  bérkocsis  nem  kérdezett  többet,  felült  a  bakra,  s  el¬ 
kezdett  hajtani. 

Igazi  példánya  volt  a  párisi  fiacrenak.  Kiborotvált  rezes 
arcz,  burnóttól  fekete  orrlyukakkal,  a  fülében  arany  len¬ 
csefüggő,  a  fején  kopott  piszkos  paróka,  lenyomatva  zsí¬ 
ros  carmagnol  kalappal,  a  nyakán  egy  véghetetlen  vászon¬ 
pólya,  melybe  az  egész  álla  a  fültövéig  s  az  alsó  ajkáig 
el  van  takarva.  Egyéb  termetét  burnótszín  köpeny  takarja, 
melynek  hét  egymásra  következő  gallérja  van,  s  hosszú 
ujjai,  a  mik  felölteni  valók. 

Tehát  elindultak  Párisban  szökőkútat  keresni. 

Az  első  két  szökőkút  nem  volt  az  igazi. 

Akkor  az  ifjú  úr  mondott  valami  utczát  a  bérkocsisnak, 
a  min  keresztül  a  valószínűleg  igazi  helyes  czélponthoz 
legbiztosabban  el  fognak  jutni. 

Az  pedig  egy  szűk,  kanyargós  utcza  volt:  a  rue  des 
blancs  manteaux. 

Egy  földszinti  ház  elé  érve,  a  fiatal  úr  meghúzta  a  zsi¬ 
nórt,  a  mi  a  bérkocsis  karjára  volt  kötve,  s  azt  mondta, 
hogy  itt  egy  perezre  ki  akar  szállni. 

A  mint  a  kocsi  megállt,  a  földszinti  ház  ajtaja  rögtön 
felnyílt  s  azon  egy  liórihorgas,  csontos,  vállas  férfi  lépett 
elő,  futársarukban,  egy  sarkában  következő  kövér,  tenye¬ 
res-talpas  hölgy  kíséretében,  a  ki  az  egyik  kezében  gyer¬ 
tyát  tartott,  a  másiknak  pedig  a  tenyerét  tartotta  eléje, 
hogy  el  ne  fújja  a  szél. 

—  Te  vagy  Raoul  ?  Szólt  ki  a  kocsiból  a  fiatal  úr. 

Erre  a  kérdésre  nem  felelt  semmit  a  hosszú  ember? 

hanem  felugrott  egy  szökéssel  a  bérkocsis  mellé  s  annak 
egy  tapaszszal  beragasztotta  a  száját.  Mire  a  bérkocsis 
védelemre  gondolhatott  volna,  már  akkor  a  kocsiból  ki¬ 
szökött  ifjú  úr  megragadta  a  két  karját,  azzal  lerántották 
az  ülésből,  s  oly  hirtelen  bevitték  a  házba,  hogy  meg  se 
nyikkant. 

A  markos  hölgy  pedig  kiemelte  a  reszkető  leánykát 
a  hintóból  s  a  férfiak  után  vitte. 

A  bérkocsis  izmos  ember  volt;  de  két  megtámadója 
még  izmosabb. 

Egy  szobába  vitték,  a  minek  az  ajtaja  a  kapu -bejáratra 
nyilt:  ott  megkötözték,  betömték  a  száját,  lehúzták  a 
köpönyegjét,  leoldozták  a  nyakravalóját  s  aztán  farkas¬ 
gúzsba  illesztették  s  úg}^  ültették  fel  az  ágyra. 

Mikor  aztán  ártalmatlan  hallgatóvá  lett  téve,  akkor 
ugyanarra  az  ágyra,  a  melyen  ő  a  falnak  támasztva  gug¬ 
golt  mozdulatlanul,  egy  toilette-tükröt  helyeztek  el. 

—  Ne  féljen  semmit,  polgár!  mondá  neki  a  futárcsiz¬ 
más  férfi;  nem  lesz  önnek  semmi  baja.  Csupán  csak  le 
akarják  festeni.  Tudja,  a  szépsége  végett. 

Azzal  az  ifjú  úr  odaült  a  tükör  elé  s  a  saját  két  pofa¬ 
szakállát  lenyirta,  azután  mindenféle  pamacsokkal  épen 
olyan  rezes  arczot,  burnótos  orrot  festett  magának,  mint 
az  előtte  ülő  eredeti,  a  fülébe  oda  csiptette  a  függőt, 
a  rossz  parókát  föltette  a  fejére,  tetejébe  a  carmagnol 
kalapot.  Azután  a  nyaka  körül  csavarta  azt  a  terjedelmes 
nyakravalót,  elborítva  vele  az  annyira  ismertető  állat. 
Végre  felölté  magára  a  hétgallérú  köpeny  eget,  míg  töké¬ 
letesen  hasonló  nem  lett  az  előtte  lebegő  eszményképhez. 

—  No  most,  polgár,  legyen  nyugodt  és  ne  féljen  sem¬ 
mitől,  biztatá  a  megkötözöttet  a  hosszú  férfi  a  futársaruk¬ 
ban.  Legfeljebb  holnap  ilyenkorig  visszakapja  ön  a  kocsi¬ 
ját,  lovait,  köpenyét,  nyakravalóját  és  minden  egyéb  jogos 
tulajdonát;  a  miknek  a  használatáért,  egy  napra  óránkint 
húsz  frankot  számítva,  itt  hagyunk  önnek  ötszáz  frankot, 
húsz  frank  a  borravaló.  Ide  lesz  dugva  a  mellénye  zse- 

bébe.  El  ne  felejtkezzék  róla.  Holnap  reggel  tizenegy  óra¬ 
kor  be  fog  jönni  önhöz  a  tejhordónő ;  az  majd  kimenti  önt 
e  kényszerhelyzetből  s  annak  majd  elmondhatja  ön,  hogy 
mit  álmodott?  A  rendőrbiztosnak  ne  mulaszsza  ön  el 
átadni  a  legszívesebb  üdvözletét  két  ismeretlen  tisztelője 
részéről.  Addig  pedig  viselje  ön  magát  helyzetéhez  méltó 
nyugalommal  és  hideg  vérrel.  Hogy  jól  tudjon  ön  aludni, 
szépen  bekötjük  a  szemeit,  s  ha  még  sem  tudna  ön  el¬ 
aludni,  kezdje  el  magában  a  kétszerkettőt  mondani:  én  is 
mindig  úgy  teszek,  s  mire  a  hétszerhéthez  érek,  inkább 
elalszom,  mint  hogy  kitaláljam.  Jó  éjszakát,  polgár. 

A  mellékszoba  ajtaja  kinyílt  s  azon  az  említett  köpczös 
asszonyság  lépett  ki  —  egy  fiúcska  kapaszkodott  a  kar¬ 
jába.  A  kis  leányból  már  fiú  lett. 

Az  asszonyság  már  nyusztprémes  bársony  wicklerbe 
vala  öltözve,  struccztollas  kalappal;  a  kis  fiúcska  pedig 
á  la  polonaise,  bő  nadrágba,  hosszúszárú  csizmákkal, 
prémes  bekecsbe,  a  minek  a  gallérja  fel  volt  hajtva, 
a  fején  egyike  azoknak  a  festőietlen  alakú  sipkáknak, 
a  miknek  a  felhaj  tóját  ha  lehúzzák  s  az  áll  alatt  keresztül 
kötik,  az  embernek  nem  kell  messze  menni,  hogy  eszkimót 
lásson;  azonfelül  a  gondos  «mama»  egy  szörnyű  nagy 
shawlt  kötött  az  ifjú  úr  nyaka  körül,  a  mitől  annak  csak 
az  orrahegye  és  szemei  látszottak  elő. 

—  Készen  vagyunk,  mondá  az  asszonyság. 

A  két  férfi  oldalzsebeibe  dugta  a  pisztolyait.  A  fiatal  úr 
egy  bőrtokba  rejtett  ládikát  hízott  a  futárcsizmásra,  mit  az 
4gondosan  a  nyakába  csatolt.  Azzal  a  hölgy  és  kis  úrfi  fel¬ 
ültek  a  hintóba,  a  két  férfi  fel  a  bakra,  s  a  hintó  tovább 
gördült.  Most  már  tudta  a  kocsis,  hogy.  hová? 


A  gyermek  a  bezárt  hintóbán  mélyen  aludt,  a  hogy 
gyermekek  szoktak,  ha  éjjeli  félbeszakított  álom  után 
kocsira  ültetik  őket. 

Vájjon  álmodott-e  azokról  a  helyekről,  a  miken  keresz¬ 
tülvitték  ? 

Mikor  a  nehéz  kocsi  végig  clöczögött  azon  a  nagy  téren, 
a  hol  még  beleütődött  a  tengelye  egyikébe  azoknak  a  szét¬ 
szórt  szögletköveknek,  a  mik  egy  király  szobrának  az  alap¬ 
ját  képezték,  s  a  melynek  helyén  most  egy  szomorú  faalkot- 
vány  van  felállítva,  két  czölöp  között  egy  harántos  élű 
.ekevas  (a  halál  ekéje,  a  guillotin),  míg  a  tér  közepén  egy 
megkezdett  óriási  oszlop  talapzata  terpeszkedik,  a  mihez 
a  hozzávaló  rézburkolatot  még  ellenséges  ágyúk  képezik? 
(a  Vendome -szoboré)  —  nem  jelent-e  meg  ott  álmában 
egy  halavány  hölgy  alakja,  vörös  vonallal  a  nyaka  körül, 
hogy  homlokára  lehellje  hideg  csókját?  —  Mikor  keresztül 
gördült  a  jármű  azon  a  Szajna-hídon,  mely  még  egyedül 
volt  házakkal  beépítve,  nem  kiáltott-e  fel  hozzá  a  Szajná¬ 
ból  egy  kardal:  « maradj  itt ! »  —  gazdátlanúl  tovaúszó 
fejek  kardala?  —  Mikor  a  hófuvatban  elrekedt  a  kocsi 
az  előtt  a  várkastély  előtt,  a  minek  «bagatelle-vár»  volt 
a  neve,  nem  visszhangzott-e  még  a  falak  között  álmában 
az  a  hymnus,  a  mi  e  nyolcz  nap  alatt  épült  tündérkastélyt 
fölszentelte?  Aztán  meg  a  játszó  gyermektársak  kacza- 
gása?  ■ —  S  mikor  az  előtt  a  kis  templom  előtt  megálltak 
Saint-Leuben,  a  hol  kocsit  és  négyes  fogatot  váltottak 
a  nagyobb  sietés  végett,  nem  csendült-e  meg  érkezésére 
az  a  kis  lélekharang,  a  minek  kivették  a  nyelvét,  azóta, 
hogy  egy  szerencsétlen  asszonynak  a  halála  napján  gyász¬ 
imára  merte  hívni  az  embereket !  s  megbüntették  magát 
a  templomot  is ;  eladták  kótyavetyén,  megvette  nyolcz 
aranyért  Ottovairi  nevű  kereskedő  s  csinált  a  templomból 
salétrom-raktárt.  Nem  mondta-e  álmában  ez  a  harang: 
«gingalló ! » 

A  gyermekek  olyan  jól  alusznak. 

Hanem  az,  a  ki  ébren  volt,  s  a  lovakat  hajtotta  :  az  talán 
álmodott  mindezekről? 


Az  egyedül  maradt  öreg  úr  csak  reggel  tíz  óra  felé  láto¬ 
gatta  meg  vendégét.  Az  ezúttal  már  valósággal  aludt, 
s  csak  arra  ébredt  fel,  mikor  az  ablak  és  ágy  függönyei 
szétvonattak,  s  egyszerre  világosság  hatolt  szempilláira. 

A  gyermek  ezúttal  igen  szeretetreméltó  volt,  mint  szok¬ 
tak  a  gyermekek,  ha  jól  kialhatták  magokat. 

—  Ah,  uram,  az  nagyon  szép  öntől,  hogy  fölébresztett. 
Igen  jól  aludtam.  Ez  igazán  olyan  jó  kis  ágy,  mint  oda¬ 
haza.  Milyen  jó,  hogy  nem  hallom  a  nevelőnőt  zsémbelni. 
Ugy-e  ön  nem  szokott  zsémbelni  ?  Pedig  megérdemleném 
ám ;  nagyon  rossz  voltam  az  este.  Nem  akartam  elaludni. 
Pedig  önök  olyan  jók  voltak  hozzám.  Még  tojásos  punchot 
is  adtak,  a  mi  nagyon  jó  volt.  Nézze  csak.  Egy  pohárral 
megmaradt  még  tegnapról.  Azt  bizonyosan  ön  hagyta  ott. 
Az  jó  lesz  nekem  reggelire.  Én  szeretem  a  hideg  punchot. 
Meg  nem  engedem,  hogy  ön  fáraszsza  magát  a  csokoládé¬ 
főzéssel. 

Azzal  felugrott  az  ágyból,  s  egy  nyolcz  éves  gyermek 
ártatlan  naivságával  odafutott  a  csemegéző  asztalhoz,  fel¬ 
kuporodott  a  szófára,  hosszú  alsó  öltönyével  betakarva 
a  meztelen  lábait,  s  megkinálta  magát  az  otthagyott  hideg 
punchchal,  a  mibe  piskótát  kezdett  mártogatni. 

—  Nagyon  jó  !  Apropos  !  A  mama  nem  kerestetett  még? 

—  Nem  biz  az,  kicsikém.  Hanem  majd  mindjárt  neki 
indulunk  mi  őt  fölkeresni.  A  grófné  nem  is  tudhatja  még, 
hogy  ön  elveszett.  Hisz  ő  azt  hiszi,  hogy  ön  a  marcpiisnő- 
höz  ment  gyermekbálba,  s  igen  természetesnek  találja,  ha 
onnan  éjszaka  nem  bocsátják  haza  a  kis  tánczosnőket, 
hanem  lefektetik  szépen  s  azután  a  nagyok  folytatják 
a  tánczot  reggelig.  Ön  után  ma  délig  nem  is  fognak  tuda¬ 
kozódni. 

—  Ejh,  ön  csakugyan  szeretetreméltó.  Ez  nekem  nem 
jutott  eszembe.  Féltem,  hogy  a  mama  haragudni  fog, 

magánkívül  lesz  s  olyankor  olyan  rút.  Máskor  meg  nagyon 
szép.  Oh  igen  szép!  Majd  meglátja  ön.  Ugy-e  eljön  velem 
a  mamához  ?  El  fogja  mondani,  hogyan  talált  rám  ?  De  azt 
ne  mondja  el,  hogy  milyen  makranczos  voltam.  Meg,  hogy 
azt  kérdeztem,  hogy  nem  akar-e  ön  megölni?  Este  mindig 
nagyon  félek.  Jöjjön  ide,  hadd  csókoljam  meg.  No  ezt  a 
másik  csókot  meg  vegye  át  a  barátja  számára.  Őt  nem 
csókolnám  meg,  mert  nagyon  szép  ember.  De  ön  meg 
olyan  jó.  Azt  szeretném,  ha  ön  az  én  atyám  volna. 

Az  öreg  úr  a  könyekig  engedte  magát  elérzékenyülni. 

—  No  de  kedves  kicsikém,  monda  kis  vendégének, 

ebben  a  nem  utczára  való  öltözetben  csakugyan  nem 

mehetünk  ki  várost  járni,  a  mamát  is  megijesztenők 
/ 

vele.  En  azt  teszem,  hogy  elmegyek  a  pipereárushoz, 
önnek  valami  kész  öltözetet  hozni.  Mondja  csak:  körül¬ 
belül  milyen  forma  öltözet  volt  az,  a  mitől  önt  megfosz¬ 
tották  ? 

—  Oh  !  Abukir-szín  gros  de  Naple  grécque,  elől  csipke 
trompeuszel  és  rövid  újjakkal. 

—  Nem  felejtem  el.  A  míg  odajárok,  addig  senki  se 
jön  ide. 

—  Oh  én  szeretek  egyedül  lenni.  Nappal  nem  félek 
semmitől. 

—  Addig  mulassa  ön  magát  a  bubával. 

—  Nagyon  szép  buba!  Az  éjjel  együtt  aludtunk,  a 
hányszor  fölébredtem,  mindig  megcsókoltam. 

—  Önnek  fogom  adni,  ha  úgy  megteszett. 

—  Ah !  Köszönöm.  Ez  bizonyosan  valami  kedves  leányá¬ 
ról  maradt  önre,  a  ki  meghalt. 

—  Úgy  van.  Szólt  az  öreg  úr  szomorúan. 

—  Ah,  akkor  nem  fogok  vele  játszani.  Elteszem 
az  üvegszekrényembe,  karszékbe  ültetve.  Nem  szabad 
neki  a  földön  heverni.  Philinenek  fogom  hívni.  Az 
az  én  kis  húgom  volt,  a  ki  meghalt.  Ide  üljön  mellém 
szép  Philine.  —  Azt  nem  is  mondtam  önnek,  hogy  engem 
hogy  hínak?  Lássa,  milyen  ostoba  vagyok!  Csak  a 

keresztnevemet  tudom:  «Amelie».  —  Lássa:  a  polgár 
leányoknak  könnyű  megtanulni  az  anyjuk  családi  nevét, 
mert  azokat,  ha  keresi  valaki,  azt  kérdezi :  itthon  van-e 
Pomponetné?  Köszöntetem  Bigolmichonné  asszonyt !  De 
az  én  mamámat  minden  ember  csak  úgy  híja,  hogy  «la 

j  r 

comtesse!»  hát  honnan  tudnám,  mi  a  családi  neve?  En 
csak  úgy  hivom,  hogy  «mama  Themire»  :  s  azt  hittem, 
hogy  az  minden  házban  van  egy. 

Az  öreg  urat  még  meg  is  nevettette  a  kis  bohó  portéka. 

—  Hát  talán  valami  könyvet  adhatnék  önnek,  hogy  el 
ne  unja  magát? 

—  Ah,  haha !  nevetett  a  kis  leány,  tenyereit  össze¬ 
csapva.  Az  volna  nekem  csak  kedves !  Hiszen  még  csak 
most  tanulom  az  alfabetet  s  sehogy  sem  tudok  kibékülni 
azzal  a  gondalattal,  hogy  a  kétágú  villát  «i  grec»-nek 
hivják. 

—  Kedves  kis  ártatlan  bohó !  mondá  az  öreg  űr.  Hát  a 
virágokat  szereti-e  ön? 

Azzal  eléje  hozott  egy  porczellán  virágvedret,  a  miben 
egy  narczisz  volt.  Egy  évtized  előtt  a  salonok  divatvirágja. 

Ennek  a  szirmai  hófehérek  voltak  rózsaszín  hegygyei, 
a  belső  pilise  sötétzöld,  narancssárga  kehely] y el.  A  virág¬ 
kedvelők  emlékeznek  rá,  hogy  ennek  valaha  a  kertészeti 
katalógusban  Marié  Antoinette  neve  volt. 

—  Ah,  be  gyönyörű  szép  virág!  csodálkozék  rajta  a 
gyermek.  Jajh,  ha  egyet  szabad  volna  róla  leszakítanom  ! 

—  Tessék ! 

A  kis  leány  leszakított  egy  virágot  s  azt  gyermek 
kaczérkodással  az  inge  szalagcsokrába  tűzte. 

:  —  Mi  a  neve  ennek  a  gyönyörű  virágnak? 

—  Narczisz. 

A  gyermek  e  szóra  felugrott  helyéből  örömre  gyúlt 
arczczal. 

— •  Ah  !  Nézze  ön  !  Erről  a  szóról  eszembe  jut,  hogy  hol 
lakunk !  Hát  a  palais  des  narcissesban !  Tudja  ön,  hol 
van  az? 

V 

—  Híréből  ismerem. 

—  Akkor  egyenesen  hazavihet  ön,  kérdezősködés  nél¬ 
kül.  —  Oh  drága,  kedves  virágom ! 

S  azzal  megcsókolta  a  gyermek  hálateljesen  azt  a  vi¬ 
rágot,  mely  megmondta  neki  az  anyja  palotájának  a 
nevét. 

—  Már  most  sietni  fogok  önnek  az  öltönyét  elhozni. 

—  En  meg  addig  elmesélem  Philinenek  Gargantua 
történetét. 

—  Zárja  be  ön  belülről  az  ajtót;  s  csak  akkor  nyissa  ki, 
ha  nevemet  mondom:  Alfréd  Cambray. 

—  Oh,  azt  a  másikat  én  elfelejtem:  csak  azt  mondja, 
«papa  Alfréd*).  Azt  megtartom  ! 

A  míg  az  öreg  úr  a  lépcsőn  aláhaladt,  a  gyermek  fen- 
hangon  kezdé  el  a  dajkamesét  mondani  a  képzelt  hallga¬ 
tónak.  Egyedül  hagyott  gyermekek  félnek,  azért  lár¬ 
máznak. 

A  mint  azonban  a  kapudörej  jelenté,  hogy  az  öreg  úr 
eltávozott,  a  gyermek  felugrott  helyéből  s  elkezdett  kutatni 
a  szobában.  Mindent  össze-vissza  fürkészett.  Aztán  be¬ 
nyitott  az  oldalszobába :  minden  fiókot  kihúzogatott, 
mindent  összemotozott.  —  Hiszen  ez  is  gyermekszokás, 
kutatni  —  idegen  helyen.  Mit  találna  a  kíváncsiság  valami 
érdekeset,  valami  furcsát*?  —  Egyszer  aztán,  a  mint  a 
kutatásból  visszatért  az  első  szobába,  észrevette,  hogy  a 
padlószőnyegen  apró  papirdarabkák  vannak  elszórva. 
Azokat  összeszedte  s  azután  megkisérté  összerakni  az 
asztalon,  míg  a  tépett  rongyokból  lassanként  kikerült  az 
egész  papírlap. 

Akkor  azután  azt,  a  mi  arra  írva  volt,  szépen  elolvasta. 
Pedig  meglehetősen  kuszáit  férfiírás  volt  az.  Yolt  rá  ideje  ; 
az  öreg  úrnak  egész  a  passage  Colbertig  kellett  ballagni, 
hogy  divatos  ruhatárt  találjon. 

A  mint  a  visszatérő  öreg  úr  léptei  hangzottak  a  lépcsőn, 
leszórta  az  asztalról  a  papirdarabkákat,  s  elébb,  mint  az 
zörgetett  volna,  futott  eléje  kinyitni  az  ajtót;  s  mikor  az 

megmutatta  neki  az  elhozott  öltönyt,  magánkívül  volt 

örömében,  tánczolt,  keringőzött,  kaczagott,  csókolta  az 

ajándékhozó  kezeit. 

/ 

—  Epén  ilyen  volt  az  én  bálruhám !  Egészen  ilyen.  — 
De  ez  még  annál  is  szebb  ! 

Cambray  úr  felöltöztette  a  kis  leányt  a  magával  hozott 
ruhába,  oly  ügyesen,  mintha  nagyon  sokat  foglalkozott 
volna  ilyen  feladattal ;  mikor  készen  voltak,  körültekin¬ 
tett;  meglátta  az  elszórt  levélrongyokat  a  szőnyegen, 
azokat  összesöpörte  s  beledobta  a  kandalló  tiizébe. 

Cambray  úr  is  megpróbálkozott  azzal,  a  mit  rajta  kívül 
már  olyan  sokat  megkísértettek :  hogyan  lehet  az  ember 
eszének  egyszerre  két  külön  úton  haladni?  Mintha  két 
ellenkező  hippogryph  volna  fogva  a  szekerébe  s  az  egyik 
erre,  a  másik  arra  akarná  vinni.  Mikor  a  déli  tizenkét  órát 
harangozták,  az  egyik  eszmejárás  az  eltávozott  szökevé¬ 
nyek  után  ragadta:  vájjon  megmenekültek-e  szerencsésen, 
s  ha  a  párisi  banlieun  túl  vannak,  elég  nagy  egérútat 
nyerhettek- e  tizenkét  óra  alatt  a  nyomukba  kerülő 
üldözők  elől?  A  másik  nyugtalanító  gondolatja  meg  oda¬ 
ragadta  a  névtelen  grófnőhöz,  a  kinek  már  ezóta  mégis 
meg  kellett  tudni,  hogy  a  leánya  elveszett.  A  harangütés 
bimbam  szava  hol  az  egyik,  hol  a  másik  aggodalmat  hozta 
eléje,  mintha  az  ő  szíve  is  egy  harang  volna,  a  mit  két 
oldalt  dönget  a  vaskoloncz. 

Hanem  az  az  első  hippogryph,  a  melyik  az  eltávozottak 
után  húzott,  mégis  erősebb  volt  a  másodiknál,  úgy,  hogy 
Cambray  úr,  mikor  a  kis  leánynyal  együtt  beszállt  a 
bérkocsiba,  arra  a  kérdésre,  hogy  hová  hajtson? .  olyan 
helynevet  mondott  a  kocsisnak,  a  minek  hollétéről  az 
semmit  se  tudott,  valami  idegen  ország  kimondhatatlan 
departementjának  a  nevét,  s  csak  a  nagy  elbámulására  a 
kérdezőnek  tért  vissza  a  jelen  helyzethez,  megmondva 
neki,  hogy  a  «palais  des  narcisses»-hoz  utaznak. 

A  bérkocsis  azt  kérdezte,  hogy  melyik  oldalára  a  palo¬ 
tának  ?  mert  ez  négy  utczára  szolgál. 


25 


Erre  azután  a  kis  leány  adott  utasítást:  a  «hol  a 
sétány  van». 

A  palais  des  narcissest  hajdanában  Soubise  herczeg 
építteté  —  a  szép  Guimard  kisasszony  számára.  A  hirhe- 
dett  tánczosnő  egyedül  lakott  benne  :  maga  és  hozzá¬ 
tartozói. 

A  forradalom  e  palotát  is  elfoglalta,  s  az  is  a  kalapács 
alá  került:  elárvereztek,  azaz,  hogy  kisorsolták.  Egy 
úrhölgy  nyerte  el  azt  120  frankos  sorsjegy  gyei. 

Akkora  úrhölgy  azonban  nem  született  a  világra  többé, 
a  ki  egy  egész  palotát  be  tudjon  tölteni  egy  magával:  a 
nyertes  eladta  Perigault  bankárnak ;  a  megvásárló  ügyes 
vállalkozó  volt:  a  nagy  palotát  felosztotta  kisebb  laká¬ 
sokra,  a  méltóságos  nagy  termeket  vékony  falakkal  átido- 
míták  sok  szakaszú  lakosztályokká:  egy  teremből  kitelt 
sálon,  antichambre,  boudoir  és  vestibule.  A  palota  a 
divaturacsok  kedvencz  lakóhelyéül  lett  fölkapva,  a  kiket 
egy  évben  «narcissoknak»  hittak,  a  hogy  hítták  később 
«incroyablesoknak»,  «lyon»- oknak,  «petits  crévées»-knek : 
innen  maradt  e  háztömegen  a  « palais  des  narcisses»  el¬ 
nevezés. 

A  sétány  alá  érve,  már  egészen  jól  tudta  magát  tájékozni 
a  comtesse. 

—  Itt,  ennél  a  kapunál  álljunk  meg,  párán csolá  a 
kocsisnak :  aztán  ön  elmehet.  A  marquis  úr  a  mama 
equipageán  fog  visszatérni. 

Cambray  úrnak  meg  kellett  engedni,  hogy  a  kis  comtesse 
őt  marquisnak  czímezze.  Ezzel  az  ártatlan  hazugsággal 
tartozott  a  kis  grófnő  saját  rangja  méltóságának.  Egy 
«pékin)) -nel  csak  nem  utazhatott  egy  kocsiban.  A  szegény 
Favras,  a  kit  felakasztottak  azért,  mert  ő  volt  az  « utolsó 
marquis »,  hiába  szenvedte  ki  a  vértanuságot:  a  császár¬ 
ság  új  marquiskat  teremtett. 

Azzal  a  kis  comtesse  kísérője  karjába  kapaszkodva* 
vezette  azt  egész  otthonias  jártassággal. 

—  Ne  menjünk  a  főlépcsőn,  monda  neki,  ott  minden 

cselédet  föl  kellene  lármáznunk.  Van  itt  egy  melléklépcső, 
a  melyen  én  önt  egyenesen  a  mama  boudoirjába  fogom 
vezetni.  Meglepjük  őt. 

Cambray  úrnak  tetszett  ez  az  ötlet.  Volt  benne  gyermeki 
gyöngédség  :  nem  rémíteni  meg  az  anyát  szokatlan  lárma¬ 
ütéssel;  s  azonkívül  az  aristocrata  kék  vérnek  a  veleszü¬ 
letett  óvatossága:  nem  bocsátani  közhírré,  hogy  a  család 
nyolcz  éves  kisasszonyát  mily  megszégyenítő  bántalom 
érte,  s  hogy  a  megmenekülést  mily  véletlennek  köszön¬ 
heti  ? 

Cambray  úr  maga  is  régi  nemes  volt;  régibb  talán, 
mint  a  ki  e  palotát  építetté :  talán  nem  is  Cambraynak 
hívták  mindig.  Hanem  ezt  hagyjuk  el  most.  - —  A  kis 
comtesse  egész  észrevétlenül  vezette  fel  a  kapus  által 
felnyittatott  rejtekl épcsőn  oltalmazó]' át.  A  vasrácsajtó 
titkos  nyitját  is  jól  ismeré  már  a  kis  leány.  Egy  ódon 
ruhaszekrényekkel  még  szűkebbre  szorított  tornáczon  át 
egy  öltöző  szobába  vezette  Cambray  urat.  Ott  nem  volt 
senid. 

Innen  átléptek  egy  boudoirba,  melyben  egy  asztalon 
hímzések  és  képes  albumok  voltak  kiterítve.  Ott  sem  volt 
senki,  egy  rikácsoló  kakadún  s  egy  orfintorgató  kapuczinus 
majmon  kívül. 

Hanem  az  innen  kivezető  szárnyajtón  keresztül  lehetett 
hallani  egy  harmonion  méla  hangját,  melyben  Cambray 
úr  megismerte  Beethoven  «Les  adieux,  l’absence  et  le 
retour,))  symphoniáját  s  egy  perezre  megállt  azt  hall- 

—  Ezt  a  mama  játsza,  sutfogá  a  kis  leány.  Ön  lepjen 
be  elébb;  én  hátramaradók.  Mondja  el  neki,  hogy  elhozott 
és  nincs  bajom.  Vigyázzon,  mert  a  mama  nagyon  ideges. 

Cambray  úr  csöndesen  benyitá  az  ajtót  és  azután  meg¬ 
lepetve  állt  meg. 

Egy  pompás  nagy  termet  látott  maga  előtt,  mely  tele 
volt  fényes  közönséggel. 

A  grófnőnél  épen  « matinéé »  volt. 


! 

A  jó  társaság  kedvencz  mulatóideje  volt  ez  évben  a  déli 
tizenkét  óra.  Akkor  tartották  a  hangversenyeket. 

Csupa  meglnvott  vendégek  voltak,  grand  toilettben. 
A  hölgyek  mind  fiatalok  és  szépek ;  azon  kor  erényes 
divatja  szerint  kebleik  betakarva  liimzett  kendőkkel;  az 
öltönyökön  drága  himzet  és  brüsseli  csipke,  a  hajfürtök¬ 
ben  igaz  gyöngyök ;  a  férfiak  is  csupa  salonöltözékben : 
tökéletes  magyar  nadrághoz  rövid  derekú  frakkok,  nagy, 
fényes  érczgombokkal,  a  himzett  mellény  széles  leffen- 
tyűi  a  frakk  mellére  két  felől  kihajtva;  a  bodros  himzett 
ingeidben  ragyogó  melltűk,  s  a  széles  fehér  nyakravaló  oly 
magasra  föltekergetve,  hogy  az  eldugott  áll  kényelmesen 
mozoghasson  benne ;  a  nadrágzsebből  a  zsebóra  láncza 
fityeg  le  mindenféle  csengő-bengő  hiábavalóságokkal. 

Es  az  egész  társaság  közt  a  ki  a  központot  képezi,  maga 
a  háziasszony ,  a  szépség  eszményképe :  maga  Cythere  ; 
ott  ül  a  harmonion  előtt,  hosszú  aranyhaja  csodaszép 
gyűrűkben  vállára  omolva. 

Alikor  e  fényes  társaság  közepet!  megjelent  Cambray 
úr,  egyszerű  barna  téli  felöltőjében  állig  begombolva, 
fénytelen  csattos  czipőkben,  s  fekete  keztyűkben,  s  még 
hozzá  a  boudoir  felőli  ajtón,  a  mi  nincs  a  közönség  szá¬ 
mára  nyitva:  mindenki  bámulva  tekinte  rá.  —  Aíaga  a 
zenéző  úrnő,  valami  sértett  méltóság  kifejezésével  kelt  föl 
a  harmonion  mellől  s  bámulva  szólítá  meg  az  idegent : 


«uram!» 

E  pillanatban  azonban  egy  ezüstös  bérruhás  inas  törte 
magát  a  főajtón  át  valamennyi  vendégen  keresztül  s 
minden  tekintetet  félretéve  rohant  oda  a  grófnőhöz, 
valamit  súgva  a  fülébe,  a  mire  a  grófnő  ez  önkéntelen 
kiáltásba  tört  ki : 

—  Az  én  leányom  elveszett? 

Az  inas  pantomimicájából  érthető  volt,  hogy  sehol  sem 
találtatik. 


A  vendégek  felugráltak  helyeikről ;  zúgás  támadt. 
Ekkor  Cambray  úr  megszólalt. 


28 


—  Én  megtaláltam  önnek  a  leányát,  grófnő  s  ime 
visszahoztam. 

Azzal  kézen  fogta  a  leányt  s  oda  vezette. 

A  szép  úrhölgy  elfeledte  az  egész  előadást,  a  jelenlevő 
fényes  társaságot;  térdre  esett  a  karjai  közé  rohanó 
gyermek  előtt,  sirógörcsöket  kapott  s  utoljára  elájult. 
Fölemelték,  kivitték  a  teremből.  Két  orvos  rohant  utána, 
érvágó  tárczáját  tapogatva  oldalzsebében,  míg  a  hölgyek 
baconjaik  tartalmát  öntözték  az  elájult  arczába. 

Azután,  hogy  az  ajtó  becsukódott,  egyszerre  az  egész 

társaság  mind  Cambray  urat  vette  körül.  A  szép  hölgyek 

megfogták  kezeit;  oda  erőszakolták,  hogy  üljön  le  közéjük 

a  kerevetre,  egy  szőke  delnő  jobb  felül,  egy  creol  szépség 

bal  felül,  a  férfiak  egymás  vállain  keresztül  törekedtek 

neki  a  kezeiket  nyújtani  szorongatásra.  Mind  szép  deli 

ifjak  voltak.  Csupán  egy  volt  közöttük  idősebb  úr,  de  az 

is  délczeg  alak:  büszke,  hódító  arcz,  magasan  hordott 

sasorral,  hegyesen  összemenő  szemöldökkel,  megigéző 

mosolylyal  ajkain.  A  haja,  az  akkori  férfidivattól  elütően, 

nem  volt  a  homlokára  szemöldig  lehúzva,  hanem  büszke 

csigában  felcsavarítva.  Ez  kötelességének  tartotta  magát 

/ 

a  jövevénynyel  megismertetni.  «En  de  Fervlans  Lyonéi 
marquis  vagyok. » 

—  Én  Cambray  Alfréd. 

—  Ah,  legyen  olyan  jó,  mondja  el  nekünk,  a  grófnő 
barátainak,  hogyan  történhetett  ez?  Valami  rendkívüli 
eset ! 

Cambray  úr  aztán  elmondta  sorba,  a  mi  a  gyermekre 
vonatkozott.  A  legmélyebb  figyelemmel  hallgatták;  a 
kiváncsi  hölgyfejecskék  egymás  vállain  keresztül  néztek  rá 
bámulatra  felnyílt  szemeikkel.  Egy  szép  szöszke  princesse 
a  kis  hímzett  zsámolyra  ült  le  a  lába  elé,  úgy  hallgatta. 
Mindenki  meg  volt  illetődve.  Többen  sírtak.  Mikor  vége 
volt  a  történetnek,  marquis  de  Fervlans  oda  ment  Cambray 
úrhoz,  megszorította  mind  a  két  kezét;  szemei  teli  voltak 
könynyel;  szemöldei  vonaglottak  és  álla  remegett. 

—  Köszönet!  köszönet  önnek;  derék  férfi.  Ezt  soha 
nem  fogjuk  elfelejteni. 

—  Mennyi  gyöngédség !  suttogá  a  szép  szöszke  a 
Cambray  úr  mellett  ülő  barna  szépségnek  hallhatólag. 
Ugyanolyan  öltönyt  szerezni  a  kis  leány  számára,  a 
milyentől  megfosztották. 

—  Igazi  nemes  szív. 

Ekkor  az  egyik  orvos  visszajött  a  mellékszobákból, 
finom  pedantériával  árulva  el,  hogy  a  nagy  veszély  már 
túl  van  a  válságon,  s  azzal  odament  Cambray  úrhoz. 

- —  A  grófnő  óhajt  önnel  szót  váltani. 

S  azzal  kezét  karja  alá  dugva,  átvezette  az  öreg  urat  a 
boudoiíba. 

A  grófnő  egy  persa  szövetű  ottomanon  feküdt,  eszmé¬ 
nyien  oda  omolva  a  dagadó  kerevetre,  s  ölében  tartotta  a 
kis  Amelie  fejét,  gyöngéden  simogatva  annak  selyem 
hajfürtéit;  a  kis  leány  viszont  a  kis  buba  fejét  tartá  úgy 
az  ölében  s  annak  hízelkedett  hasonlóul.  Az  egyik  orvos 
a  félkezével  a  grófnő  üterét  vizsgálta,  a  másikban  egy 
zsebórát  tartott;  az  alsó  ajkát  erősen  előre  pittyeszté,  s  a 
szemeivel  a  saját  szemöldökeit  igyekezett  meglátni. 

Az  alkoven  függönyei  mögött  egy  komornaféle  tartott  a 
kezében  egy  drága  porczellán  medenczét,  szótlan  panto- 
miával  élénk  szemrehányásokat  látszott  tenni  az  inasnak, 
ki  hebehurgyaságával  okozta  ezt  az  egész  ijedelmet,  míg 
az  bűnbánó  képpel  látszott  imádkozni  hálaadást  az 
éghez. 

A  grófné  elragadó  bűbájjal  tekinte  Cambray  urra,  s 
t  azzal  mindkét  kezét  feléje  nyujtá,  megfosztva  azokat  az 
orvos  diagnosisától,  s  a  leánya  selyemhajának  érintésétől, 
hogy  kapcsolatba  hozza  Cambray  úr  fekete  keztyiiivel,  a 
mik  még  mindig  szarvasbőrből  voltak. 

Alig  tudott  suttogni. 

—  Nem  bírom  önnek  megköszönni  uram.  Engedje 
mondani  « barátom ».  Hálát  fogok  ön  iránt  érezni,  a  míg 
élek.  Amelie  csókold  meg  ezt  a  kezet !  Nézd  meg  jól  ezt 


30 


tr 

az  arczot.  Szivedbe  vésd;  soha  el  ne  felejtsd.  0  téged  az 
életben  a  legnagyobb  veszélytől  szabadított  meg. 

Cambray  úr  pedig  hallgatott  is,  nem  is,  ezekre  az 
ömledezésekre.  Az  ő  erősebbik  hippogryphje  azok  után  a 
menekülők  után  ragadta  őt  már.  Szerette  volna  meg¬ 
tudni,  ha  megszabadul hattak- e  ?  s  a  szép  grófnő  liálál- 
kodásai  alatt  is  az  jutott  eszébe,  hogy  mennyi  sopánkodás 
a  miatt,  hogy  egy  kis  comtesseről  lehúzták  a  ruhát,  s 
kinn  hagyták  az  utczán;  pedig  van  egy  másik  leány,  a 
kivel  még  annál  sokkal  nagyobb  kegyetlenséget  követtek  el. 

Eövid  választ  adott. 

—  A  kis  grófnő  igen  kedves  volt. 

Ekkor  a  szép  grófnő  egy  nagy  elhatározásra  vette 
magát.  A  nyakában  függött  fekete  zsinóron  egy  medaillon. 
Nem  értékes  külső,  csak  elefántcsont,  hanem  szétnyitva, 
remek  miniatűré  festésben,  a  kis  Amelie  mell  képét 
engedi  látni. 

—  Ha  kedves  önnek  a  kis  talált  gyermek  emléke : 
fogadja  el  ezt  tőlem,  s  gondoljon  kis  védenczére  —  néha. 

Ez  igazán  nagyszerű  ajándék  volt.  A  grófnő  azt  adta 
oda,  a  mi  saját  magának  legkedvesebb  volt. 

Cambray  úr  azonban  nem  tette  azt  a  keblébe ;  gondolta 
magában :  az  eleven  alaknak  átadtam  ugyan  az  igazi 
kedvencz  jó  meleg  ágyát;  de  ebben  a  meleg  szívben  nem 
fog  az  ő  helyette  pihenni. 

Megköszönte  az  ajándékot,  megcsókolta  a  grófnő  kezét; 
azután  a  kis  Amelie  arczát,  a  mit  ez  pirosra  gömbölyített 
mosolylyal  kínált  eléje;  —  meghajtá  magát  s  eltávozott. 

A  terembe  érve  ellialmoztatott  gyöngéd  szemrehányá-  . 
sokkal : 

«Ah,  már  el  akar  bennünket  hagyni'?  Megfoszt  kedves 
jelenlététől?  Nem  engedi  magát  marasztal tatni.» 

Határozott  szándéka  volt  az  elmenetelre.  Pedig 
Beethovent  is  emlegették  előtte.  Ejh,  azt  a  disharmoniát, 
a  mi  most  az  ő  lelkében  kavarog,  nincs  zeneköltő,  a  ki 
symphoniába  szedje. 

—  Adieu  hölgyeim  !  uraim  ! 

Akkor  azután  a  fölött  támadt  nemes  vetélkedés,  hogy 
melyik  uraság  ajánlja  fel  az  utczán  sorba  állított  hinták 
közül  a  magáét,  a  nemes  szabadító  hazaküldésére  ? 

—  De  ezt  nem  engedem  magamtól  elvitatni !  liatal- 
maskodék  a  parancsoló  tekintetű  marcjuis.  Ez  a  jog  és 
kötelesség  engemet  illet.  Lehessek  olyan  szerencsés, 


uram ! 

Azzal  karját  az  öreg  úré  alá  öltve,  saját  magas  szemé¬ 
lyében  kisérte  őt  ki  egész  a  vestibuleig,  a  hol  vörös  ruhás 
svájczi  bérhuszárja  állt  a  többi  inas  urak  csoportja  közt; 
annak  parancsot  adott,  hogy  járassa  elő  a  hintáját.  Azután 
mindkét  kezével  megfogva  Cambray  úr  kezét,  háromszor 
fölemelte  s  háromszor  lenyomta  azokat ;  akkor  hármat 
hátrafelé  lépett,  még  az  új j ai  hegyével  az  ajkaitól  egy 
üdvözletét  vetett  felé  s  addig  he  nem  ment  az  előterem 
ajtaján,  a  míg  Cambray  úr  el  nem  távozott  a  vestibule 
ajtaján. 


. A  mint  pedig  Cambray  úr  kilépett  a  grófnő 

boudoirjából  a  terembe,  s  az  inas,  Jocrisse  úr,  becsukta 
az  ajtót  a  háta  mögött  :  a  szenvedő  grófnő  felugrott  a 
kerevetről  s  csipkezsebkendőjét  arcza  elé  tartá,  hogy 
kitörő  nevetését  elfojtsa  vele.  A  kis  Amelie  anyjának  az 
öltönyébe  temette  az  arczát,  úgy  kaczagott,  a  szobaleány 
a  markába  vihogott,  s  Jocrisse  úr,  az  inas,  két  tenyerével 
a  hasát  fogta,  fejét  a  térdéig  liajtá,  vállainak  rázkódásával 
jelezve  elfojtott  jókedvét ;  maga  a  gyógykezelő  ordinarius 
is  mosolyra  vonta  szét  az  ajkait  s  hurnótszelenczéje  tete¬ 
jére  peczczentve  két  újjával,  kínálta  azt  oda  collegájának, 
ki  elfojtott  kaczagás  hangján  magába  befelé  nevetett. 

—  Ezt  ugyan  jól  adtuk  ! 

A  hintó  gördülésére  aztán  teljes  cliorusban  tört  ki  a 
jókedvű  kaczaj. 

Belépett  a  parancsoló  tekintetű  marquis :  az  azután 
mindenkit  kiküldött  a  szobából  s  egyedül  maradt  a  gróf¬ 
nővel  és  kis  leányával. 

. Cambray  urat  pedig  vitte  a  marquis  hintája,  úri 

kocsiknál  szokásos  gyorsasággal  Páris  utczáin  végig. 

Cambray  úr  el  volt  merülve  gondolataiba;  nem  igen 
nézegetett  ki  a  kocsiablakon.  Az  sem  volt  valami  nagyon 
kedvére,  hogy  ő  most  egy  úri  hintóbán  kocsizik,  a  mi  egy 
olyan  nagy  úrnak  a  tulajdona,  a  kinek  ő  soha  se  hallotta 
a  nevét.  Azon  volt,  hogy  mentül  jobban  behúzza  magát  a 
hintó  mélyébe.  Azonkívül  is  a  hó  oly  sűrűn  esett,  hogy 
nehéz  lett  volna  megkülönböztetni,  hogy  a  rue  Bt.  Mar¬ 
tinon,  vagy  a  tölcséralakú  rue  Mouffetardon  gördül-e 
végig  a  hintó  ? 

Egyszer  aztán  az  lepte  meg,  hogy  a  hintó  egy  kapube¬ 
járat  alá  gördül  be. 

Az  ő  lakása  kapuján  nem  lehet  Ilin  tóval  bemenni. 

A  bakról  leugró  svájczi  huszár  siet  kinyitni  a  hintó 
ajtaját,  s  a  belépő  Cambray  úr  egy  kivont  kardú  ser- 
geanttal  találja  magát  szemközt. 

—  De  hisz  ez  nem  az  én  szállásom;  szól  az  öreg  úr. 

—  Nem  ám.  felel  a  sergeant.  Ez  a  Saint  Pelagie  börtön. 

—  De  hát  mi  közöm  ehez?  Az  én  nevem  Cambray 
Alfréd. 

—  Epén  önre  vártunk.  .  .  . 

. Most  aztán  Cambray  úron  volt  a  sor,  hogy 

kaczajra  fakadjon ! 

*  *  * 

Cambray  urat,  miután  zsebeit  kimotozták  s  azokból 
minden  gyanús  és  életveszélyes  tárgyat  elkoboztak,  föl¬ 
vezették  egy  második  emeleti  szobába  s  oda  bezárták. 

Volt  ideje  körülnézni  magát  hevenyészett  szállásán. 

Úgy  látszik,  annak  sok  nevezetes  lakója  volt  már.  A 
falak  tele  voltak  írva  nevekkel ;  némelyek  fölé  alkalmi 
strófák  is  voltak  jegyezve,  egy- egy  a  silhouettjét  örökíté 
meg  a  falon,  többen  pedig  azoknak  a  torzképeit,  a  kik 
őket  idehozták ;  a  guillotine  is  ott  szerepelt  az  illustratiók 
között.  (Ez  az  a  bizonyos.) 

Az  új  lakó  nem  igen  volt  meglepetve.  Úgy  vette  a 
dolgot,  mint  a  tengerész,  ha  zátonyra  kerül.  Nem  kelle- 
metes  helyzet ;  de  készen  lehet  az  ember  rá,  ha  a  korai¬ 
szigetek  archipelagusán  utazik  keresztül. 

Csak  az  összefüggést  nem  értette  még  az  események 
között.  Hogyan  lehet  az,  hogy  a  háladatos  grófnő  palotá¬ 
jából  az  elérzékenyült  marquis  hintája  hozta  őt  ide  ? 

Estig  törhette  rajta  a  fejét.  Csak  egyszer  nyitotta  rá  az 
ajtót  egy  vén  mogorva  porkoláb,  a  ki  valami  levesfélét  és 
kenyeret  hozott  a  számára. 

—  Köszönöm.  Már  ebédeltem.  Monda  neki  Cambray  úr. 

—  Mikor? 

—  Még  tegnap. 

A  porkoláb  azért  csak  letette  az  asztalára  a  levest  és  a 
nyolcz  lat  kenyeret. 

—  Figyelmeztetem  önt,  polgár,  monda  egykedvűen  a 
foglyának,  hogy  ha  ön  netalán  abban  a  gondolatban  járna, 
hogy  éhen  ölje  eh  magát,  mi  az  orrán  keresztül  fogjuk 
önbe  beletölteni  a  levest. 

Este  felé  aztán  más  látogatója  jött. 

A  nagy  csörömpöléssel  felnyiló  ajtón  keresztül  egy 
szép,  hódító  tekintetű  férfi  lépett  be  hozzá :  a  kedves  de 
Eervlans  marquis.  Ezúttal  azonban  nem  volt  leereszkedő, 
sőt  inkább  büszke  tekintettel  sietett  egyenesen  a  fogoly¬ 
hoz,  s  azt  mondá  rideg,  megriasztó  hangon : 

—  Minden  el  van  árulva.  Valljon  meg  ön  mindent 
őszintén.  Ez  az  egyedüli  menekülés. 

A  fogoly  gúnyosan  féloldalra  vonta  száját  mosolyogva. 

— -  Az  ám,  szólt  nyugodtan.  Ezen  szokás  kezdeni,  mikor 
valami  nagy  házfeltörés  után  gyanús  egyéniségeket  össze- 
fogdosnak.  Hát  csak  mondja  ön,  uram,  kinek  a  gyémánt¬ 
jait  lopták  el,  s  hogy  kerülök  én  a  bűnrészesség  gyanu- 
j  ába  ? 

Erre  a  parancsoló  tekintetű  férfi  elnevette  magát,  s 
egyszerre  alább  eresztette  a  fejét. 

—  Úgy  látom,  hogy  önnek  helyén  van  a  szíve,  Cam- 


Jókai:  Névtelen  vár.  I. 

bray  úr.  Önnel  nem  lehet  a  megkezdett  hangon  folytatni. 
Én  sem  bánom  hát,  kezdjük  más  modorban.  Hiszen  lehet, 
hogy  mint  igen  jó  barátok  fogunk  elválni.  Mit  mondok: 
elválni?  egyesülten  haladni.  Tehát  kezdjünk  egy  kis  kedé¬ 
lyes  beszélgetéshez.  Tetszik  önnek  egy  szippanat  burnót? 
Igen  jó  spanyol  rapée. 

—  Köszönöm,  szólt  Cambray,  belecsippentve  a  bur- 
nótba  s  csöndesen  szippantva  belőle.  A  rendőrségnél 
csempészett  burnótot  szívnak  ? 

—  Ördöge  van,  hogy  kitalálja,  nevetett  de  Fervlans. 
Tehát  egyezzünk  meg  abban,  hogy  nem  veszszük  a  dol¬ 
got  vallatásnak,  hanem  csak  kedélyes  beszélgetésnek,  s 
akármit  fogunk  egymásnak  mondani,  semmiért  indulatba 
nem  jövünk.  All  az  egyezség? 

Cambray  úr  vállat  vont. 

—  Tehát,  hogy  az  elején  kezdjem.  Önnek  volt  egy  jó 
barátja,  ki  önnel  egy  szálláson  lakott.  Ez  a  múlt  éjjel  el¬ 
hagyta  önt. 

—  A  háládatlan !  szólt  Cambray  úr  ironikusan. 

—  Kérem.  Önök  szállásán  egy  leány  is  volt  elrejtve,  a 
kit  senki  se  látott. 

—  Bocsánat,  uram :  franczia  lovag  nem  szokott  se  kér¬ 
dezősködni,  se  fecsegni  olyan  titkokról,  a  mik  hölgyeket 
érdekelnek. 

— •  Ez  azonban  nem  volt  a  czélzott  categoriába  eshető 
hölgy,  hanem  egy  gyermekded  leányka,  mintegy  tizenkét 
éves. 

—  De  hogy  lehet  egy  hölgynek  az  életkorát  meghatá¬ 
rozni,  a  kit  senki  se  látott? 

—  Vannak  rá  igazoló  gyanús  körülmények,  mondá  de 
Fervlans.  Mi  oka  volt  önnek  a  szállásán  játékbubát  tar¬ 
tani  ? 

—  Játékbubát?  Oh  azzal  én  magam  szoktam  játszani. 
Különcz  vagyok.  -Öreg  uraknak  szoktak  ilyen  bolondsá¬ 
gaik  lenni. 

—  Jól  van.  Eltűröm  ezt  a  sakkhúzást  is,  ámbár  elég 

szabályellenes.  On  a  királynéját  rochiroztatja.  De  hát 
ahoz  mit  szól  ön,  hogy  a  múlt  este  önök  ketten  egy  elté¬ 
vedt  leánykát  szedtek  fel  az  utczán,  s  azt  fel  vitték  a  szál¬ 
lásukra,  az  emberszeretet  ürügye  alatt,  nehogy  megfagy¬ 
jon  szegényke;  voltaképen  azzal  az  utógondolattal,  hogy 
ezáltal  tévútra  vezessék  az  önökre  figyelő  rendőrközege¬ 
ket.  Önnek  a  barátja  fölvitte  az  ölében  a  vörös  kendőbe 
takart  eltévedt  leánykát  s  egy  óra  múlva  visszahozott 
ugyanazon  vörös  kendőbe  burkoltan  egy  másik  lánykát, 
azzal  a  neszszel,  hogy  annak  eszébe  jutott  az  anyja  lakása 
s  most  viszi  hozzá  haza. 

—  Elfogták  őket?  kérdé  az  önfeledés  hevével  Cam- 
bray  úr. 

—  Dehogy  fogták !  Hiszen  ha  elfogták  volna,  most  nem 
kinálnám  önt  spanyol  rapéeval,  hanem  valami  más  spa¬ 
nyol  találmánynyal.  De  épen  ez  a  hiba.  Először  is  a  rend¬ 
őrkém  volt  ügyetlen,  hogy  a  tíz  órakor  felvitt  nyolcz  esz¬ 
tendős  leány,  s  a  tizenegykor  lehozott  tizenkét  esztendős 
közötti  termetkülönbséget  észre  nem  tudta  venni;  hanem 
azután  az  ön  barátjáé  a  kivitel  minden  érdeme  :  hogy  a 
rendőrség  szolgálatában  álló  bérkocsist  először  imperfci- 
nens  ravaszsággal,  azután  meg  brutális  erőszakkal  nem 
csak  ártalmatlanná  tette,  hanem  még  menekülése  eszkö¬ 
zéül  is  felhasználta;  úgy,  hogy  most  oly  nagy  egérútat 
nyert  .előttünk,  hogy  utolérnünk  lehetetlen !  De  nem  is 
tudjuk,  hogy  merre  felé  szöktek? 

Cambray  úr  visszatartá  a  sóhajt,  melylyel  keblének  terhe 
meg  akart  szabadulni.  Nem  árulta  el  megnyugvását. 

—  Nekem  se  a  leányhoz,  se  az  ifjúhoz  semmi  közöm, 
szólt  nyugalmát  visszanyerve.  Az  ő  családi  titkuk  ez,  a 
mibe  én  nem  tolakodtam  soha. 

—  Ezt  a  sakkhúzást  nem  tűröm,  Cambray  úr !  Tanúk 
és  adatok  vannak  rá,  hogy  ön  a  titokba  be  volt  avatva. 

Cambray  gúnyosan  mosolygott. 

—  Önök  valószínűleg  felkutatták  azóta  a  lakásomat  s 
találtak  ottan  adatokat? 

—  Mindent  megtettünk,  a  mi  kötelességünk  volt ;  fel- 
szakíttattuk  önnek  a  parkettjeit  is,  szétszedettük  a  búto¬ 
rait,  még  a  majolica  szobrait  is  összetörettük  (a  miért 
nem  mulasztjuk  el  bocsánatot  kérni)  és  semmi  terhelő 
iratot,  vagy  egyéb  jelt  nem  tudtunk  feltalálni;  hanem 
azért  mégis  tudjuk  jól,  hogy  ön  tegnap  barátjától  egy  czé- 
dulát  kapott,  melyben  az  önt  a  kitört  veszélyre  fenyegeti. 
Tudjuk  jól,  hogy  önök  az  éjjel  ketten  egy  szökési  tervet 
dolgoztak  ki.  Tanunk  van  rá,  a  ki  e  tervet  kihallgatta,  a 
ki  e  levélke  széttépett  rongyait  összeillesztette  és  elolvasta. 

—  Ki  ez  a  tanú  ? 

—  Ugyanaz  a  gyermek,  a  kit  önök  az  utczáról  föl- 
vittek. 

—  Hogyan?  kiálta  fel  Cambray,  nem  birva  fölgerjedé- 
sének  ura  lenni,  s  ököllel  ütve  az  asztalra.  Az  a  kis  leány, 
a  ki  dideregve  kuczorgott  a  hófuvat  között  kapunk  szög¬ 
letében  ;  a  ki  azt  beszélte  el,  hogy  őt  a  cseléd  kirabolta  s 
itthagyta  ;  a  ki  nem  tudta  az  anyja  nevét,  meg  a  szállását, 
a  ki  azt  állította,  hogy  most  tanulja  az  alfabetet  ismerni; 
a  ki  engem  hálatelten  ölelt,  csókolt,  Alfréd  papának  ne¬ 
vezett  ! 

—  Az  a  mi  legügyesebb  detectiviink,  a  ki  nem  egy  go¬ 
nosz  összeesküvőt  kerített  már  horogra !  egészítő  ki  dia¬ 
dalmas  hangon  de  Fervlans. 

—  De  az  rettenetes!  szólt  kezeit  összecsapva  incíulato* 

san  Cambray,  hogy  egy  nyolcz  éves  leánygyermek,  egy 
főnemes  leánya,  magát  kémkedésre,  árulásra  engedje  hasz¬ 
nálni!  /  'j  I  /.*| 

—  Mondja  ön  inkább :  bámulatos  és  lesújtó  tudat  min¬ 
den  ellenségére  nézve  az  államnak,  hogy  már  a  nyolcz 
esztendős  gyermekben  annyira  ki  van  fejlődve  a  franczia 
állameszme  iránti  hűség  öntudatos  működése  ! 

— -  E  szerint  való  az,  a  mit  csak  mesének  tartottam, 
szólt  Cambray,  két  összetett  kezét  térdei  közé  szorítva, 
hogy  a  hatalom  egy  egész  szövetséget  tart  fenn,  szép  höl¬ 
gyekből,  deli  iíjákból,  és  ártatlan  gyermekekből ;  a  kiknek 

feladatuk  gyöngéd  érzelmek  álarcza  alatt  belopózni  a  csa¬ 
ládok  szentélyébe  ;  behálózni  a  hozzájárulhatlan  embere¬ 
ket  ;  hízelegve  csalni  ki  azoknak  titkait ;  —  s  ezeket  együtt 
a  «Cythere  dandárának»  nevezik! 

—  Ma  volt  szerencséje  önnek  színről-színre  láthatni  e 
tündéri  társaságot,  szólt  keztyűjével  veregetve  tenyerét 
de  Fervlans. 

—  Hát  azok,  a  kik  ott  körülem  csoportosultak,  köny- 
nyekkel  szemeikben,  hálálkodással  ajkaikon,  a  deli  szép 
hölgyek.  .  . 

—  Az  volt  a  Cythere  dandára. 

—  S  az  a  házi  úrnő,  azzal  az  isteni  megjelenéssel,  a  ki 

visszahozott  gyermeke  látására  elájult . 

—  Az  maga  Cythere  helytarfcónője ;  a  ki  maga  tanította 
be  kis  gyermekének  azt  a  szerepet,  a  mit  az  önök  előtt 
eljátszott. 

Cambray  magánkívül  ragadta  elő  zsebéből  az  ajándékba 
kapott  elefántcsont  medaillont,  s  azon  volt,  hogy  azt  a 
sarkával  összezúzza.  —  Hanem  aztán  magához  tért. 

—  Nem !  A  gyermek  nem  hibás.  Azok  a  vétkesek,  a  kik 
őt  ily  szörnyeteggé  nevelik.  S  azzal  visszacsúsztatá  zse¬ 
bébe  a  med|illont.  «Ez  nekem  jó  talizmán  lesz  jövőre  !» 
dörmögé  keserű  gúnynyal. 

—  Figyelmeztetem  önt  a  szerződésünkre,  uram,  szólt 
a  marquis ;  hogy  akármit  mondunk  egymásnak,  a  fölött 
indulatba  nem  jövünk. 

—  Már  lecsöndesültem,  szólt  Cambray,  s  úgy  hiszem, 
hogy  ön  sem  fog  ezért  megneheztelni,  ha  kimondom,  hogy 
önök  ilyen  módon  tönkre  teszik  a  társadalmat. 

—  De  megalkotjuk  az  államot. 

—  Az  nem  igaz !  Az  állam  alapja  a  gyermekek  er¬ 
kölcse. 

—  Azonban  hát  mi  nem  azért  jöttünk  össze  ezen  a  he¬ 
lyen,  hogy  itt  akadémiai  értekezést  folytassunk  a  nevelés¬ 
ügy  és  az  államérdekek  theoriái  fölött.  Maradjunk  csak  a 
tényéknél.  On  ellen  be  van  bizonyítva,  hogy  ön  egy  sző- 

vevényben  részes,  mely  a  jelen  állami  rend  megdöntésére 
készült  s  a  minek  főfonalai  épen  ma  és  tegnap  tépettek 
szét  Enghien  herczeg,  Cadoudal,  Pichegru  és  mások  élet- 
fonalával  együtt. 

—  Tépjék  el  az  én  fonalamat  is. 

—  Azt  nem  fogjuk  tenni,  Cambray  úr ;  ellenkezőleg 
nagy  gonddal  fogjuk  őrizni  önnek  az  életét.  Ha  egyszer 
meg  talál  ön  betegülni,  meglássa,  hogy  micsoda  kitűnő 
orvosi  ápolásban  részesül  majd.  Nekünk  arra  az  elmene¬ 
kült  jó  barátra  van  szükségünk,  a  ki  láthatatlan  kötelé¬ 
kekkel  most  is  önhöz,  van  kötve.  Nekünk  azt  kell  megtud¬ 
nunk,  hogy  hova  lett  az  az  ember?  s  ezt  csak  ön  által 
tudhatjuk  meg. 

—  Azt  én  magam  sem  tudom. 

—  Azt  ön  jól  tudja.  Tanúnk  tudósítása  így  szól:  «van 
egy  ország,  a  hol  nincs  rendőrség,  mégis  van  rend,  eredj 
féltett  kincsünkkel  oda ! »  Hol  van  ez  az  ország  ? 

—  Talán  a  holdban. 

—  Tanúnk  e  szót  hallotta  az  ön  szájából,  s  ön  meg¬ 
mutatta  a  helyet  a  térképről  barátjának. 

—  Álmodta  ezt  az  önök  tanúja. 

—  Cambray  úr.  Beszéljünk  okosan.  Ön  bankár.  Leg¬ 
alább  annak  van  a  rendőrségnél  bejegyezve.  Az  államnak 
érdekében  van  e  titkot  fölfedezni.  Ha  megmondja  ön,  hogy 
hol  van  az  a  hely,  a  hova  az  ön  barátjának  ajánlva  van 
elrejtőzni,  ön  oly  magas  érdemeket  szerez  magának  az 
által,  hogy  követelésekkel  léphet  fel,  a  mik  a  mesével  ha¬ 
tárosak.  Akar  ön  a  kormány  pénzműveleteinek  ügyvitelé¬ 
vel  megbízatni  ?  vagy  általános  bérlethez  jutni,  mely  csoda¬ 
jövedelemmel  van  egybekötve?  Akarja,  hogy  a  hadseregi 
szállítás  fővállalatát  Hoingerlot  bankártól  elvegyék  s  ön¬ 
nek  adják  által?  Akarja  ön  a  hadsereg  egyenruha-szállí¬ 
tását  megkapni,  a  min  Barchut  szabómester  már  eddig 
annyit  nyert,  hogy  a  hotel  Thelussont  megvehette  hét  mil¬ 
lió  frankon,  csak  azért,  hogy  lerontássá?  —  Vagy  ha  rög¬ 
tön  és  egyszerre  akar  kielégíttetni,  szóljon:  beszélhet  mii- 

Hókban !  Az  állam  nem  fillérkedik.  Kezében  van  önnek  a 
szerencséje  ! 

—  Sajnálom,  uram  !  hogy  ilyen  szép  alkalmat  el  kell 
szalasztanom  a  meggazdagodásra ;  de  kalmár  vagyok 
ugyan,  hanem  szédelgő  nem  vagyok.  Azt,  a  mi  birtokom¬ 
ban  nincs,  nem  adhatom  el. 

—  Jól  van,  önnek  nem  kell  pénz.  —  Ön  nem  is  bankár. 
Ez  csak  mese.  —  Ön  sértett  ellenfél.  Mellőzött  tehetség. 
Mondja  meg  ön,  mi  a  nagyravágyása  ?  Kormányzó  akar 
lenni?  Mondjon  ön  bármi  nagy  hivatalt!  holnap  a  kezé¬ 
ben  lesz  a  kinevezési  okmány. 

—  Azt  is  igen  szépen  megköszönöm,  uram ;  de  nem 
nyúlhatok  utána.  Nincs  tudomásom  az  elmenekült  úr 
leendő  lakhelyéről. 

- —  S  ha  azt  mondom  önnek  Cambray  úr,  hogy  ön  vo¬ 
nakodása  által  a  fejét  koczkáztatja . 

—  Azt  felelem  rá,  szólt  Cambray,  nyugodt  mosolylyal 
emelve  fel  az  asztalon  hagyott  kenyérszeletet,  Fervlans 
úr,  hogy  tökéletesen  mindegy  reám  nézve,  hogy  ezt  a 
nyolcz  lat  kenyeret,  a  mit  naponkint  el  kell  fogyasztanom, 
holnap  más  valaki  fogja-e  helyettem  elkölteni  ?  De  a  mit 
nem  tudok,  azt  nem  tudom. 

—  No  hát  már  most  azt  mondom  önnek  Cambray  úr, 
szólt  kemény  hangon  de  Fervlans,  hogy  Cambray,  a  ban¬ 
kár,  mondhat  valamit,  a  mi  nem  igaz :  de  a  nemes  ember 
nem  hazudhatik!  —  Marquis  dh\voncourt !  Tudja-e  ön, 
mély  országba  szökött  önnek  a  barátja? 

Az  öreg  ember  e  szóra  büszkén  felállt  helyéről ;  termete 
kiegyenesedett,  feje  felmagasult,  még  a  homloka  is  mintha 
magasabb  lett  volna  egyszerre,  egész  arcza  megnyúlt ;  — 
szemei  merészen  néztek  a  megszólító  szemeibe. 

—  Tudom . 

Erre  a  szóra  csupa  finom  nyájasság  lett  de  Fervlans, 
fejét  lehúzta  a  vállai  közé ;  bókokat  vágott,  kezeit  dör¬ 
zsölte,  s  a  rangegyenlőség  bizalmasságával  ölté  karját  az 
öreg  férfi  hóna  alá,  hizelgőn  suttogva. 

—  Es  mi  módon  tudnék  azt  meg  öntől? 

Az  agg  férfi  kihúzta  a  karját  de  Fervlanséból  s  nyugodt 
sarcasmussal  felelt. 

—  Megmondom  önnek.  Vágassák  le  a  fejemet.  Aztán 
küldjék  el  Bichet  úrhoz,  a  híres  boncztanárhoz,  az  majd 
talán  fölfedezi  a  koponyámban  azt  a  titkot,  ha  benne  van. 
S  most  kérem  önt,  hogy  hagyjon  magamra. 

—  Marquis  úr!  szólt  de  Fervlans,  kalapja  után  nyúlva. 
Mi  itt  fogjuk  önt  felejteni,  mindaddig,  a  míg  önnek  tet¬ 
szeni  fog,  hogy  hallgatását  megtartsa.  Azt  pedig,  hogy 
hová  lettek  az  ön  szökevényei?  majd  kitudja  Cythere  dán- 
dára.  —  A  viszontlátásig  uram. 

—  A  mikor  felfogjuk  egymást  váltani  a  börtönben  ! 

Az  öreget  még  azon  éjjel  elszállították  a  hami  várbör¬ 
tönbe.  Ott  aztán  álmodhatott  eltűntjei  sorsáról,  vagy 
kivethette  kártyán,  hogy  mi  lett  belőlük,  mert  egyéb  úton 
ugyan  nem  kaphatott  felőlük  tudósítást. 


IV. 


A  míg  Páris  egyik  utczájában  törvényszéket  tartottak  a 
hurokra  került  összeesküvők  felett,  kiknek  főnökét  a  saint- 
denisi  temetőből  húzták  elő,  a  hol  három  napig  rejtőzött 
a  Mi  Urunk  kápolnájának  kriptaboltjában  ;  de  úgy  látszik, 
hogy  már  a  csontemberek  sem  titoktartók,  azok  is  elárul¬ 
ták  ;  a  míg  a  Vendome-téren  szomorúan  lobogtatta  a  szél 
azt  az  olajlámpást,  a  mi  az  imént  felállított  guillotin  két 
oszlopa  közé  volt  akasztva ;  a  míg  a  szétriasztott  bűntár¬ 
sak  a  Szajna  partjain  a  nád  között  elrejtett  csónakjaikat 
keresték  föl,  a  miknek  jó  búvhelyük  volt  akkor  még,  mi¬ 
előtt  a  hatalmas  kőpartok  és  diadalmas  nevű  hidak  építé¬ 
sére  ki  nem  volt  adva  a  teremtő  parancs  —  az  alatt  Páris 
másik  részében  mulattak. 

* .  ■--+  * 

Páris  soha  se  gyászol  egészen.  Páris  olyan,  mint  a  föld- 
teke,  egyik  oldalát  mindig  süti  a  nap. 

A  palais  des  Narcissesban  csak  úgy  mulattak  ezen  az 
éjszakán  is  az  incroyablek  és  merveilleusesök. 

Cythere  dandárénak  pedig  tüntetőleg  kellett  azt  mu¬ 
tatni,  hogy  az  életnek  azzal  az  árnyékoldalával,  a  minek 
politika  a  neve,  nem  törődik.  A  bájos  Dealba  Tliemire 
grófnő  salonjaiban  soha  egy  szót  nem  lehetett  hallani  az 
államügyekbe^  a  kormányzatba  vágó  kérdésekből.  Ezek  a 
veszedelmes  szépségek,  a  kiknek  hivatásuk  az  volt,  hogy 
csak  azért  cseréljenek  szivet  szivért,  hogy  az  elcserélt 
szivben  megtalálhassák  az  államrend  ellen  tervezett  tit¬ 
kokat  :  csak  észrevétlenül  dolgoztak. 

tr 

Ok  nem  voltak  a  közönséges  kémek  osztályosai,  kik 
apró,  elrejtett  mondatkákat  szedegetnek  össze,  kihivó 
ügynökökként  maguk  hozzák  elő  a  kényes  napikérdést  s 
sietnek  rögtön  besúgni,  a  mit  megtudtak.  Oh  ezek  nem 
tesznek  mást,  mint  kedélyesen  mulatnak.  Víg  czimborák, 
hü  barátnék.  Előkelő  társaságban  élnek.  Rendőrbiztossal 
szóba  se  látja  őket  senki  állni.  Pasquier  urat  nem  is  isme¬ 
rik.  Ha  valaki  a  társaságban  magától  elkezd  nagy  botorul 
politikai  tartalmú  tárgyakról  beszélni,  ők  maguk  sietnek 
rögtön  más  fordulatot  adni  a  beszédnek.  S  ha  az  ügyetlen 
idegen  nyilt  társaságban  elkezd  valami  kényes  tárgyat 
megpendíteni ;  például,  hogy  tegnap,  épen  egy  császári 
unokaöcs  a  rue  Rivoliban  Yérynél  oly  lakomát  adott,  ami 
75  ezer  frankba  került,  a  míg  40  ezer  munkásnak  nincs 
mit  enni ;  hát  ebből  a  szép  házi  asszony  mindenféle,  a 
Very  és  Legacque  gyönyörházakból  eredő  adomák  útján 
olyan  szépen  levezeti  a  beszélgetést  a  «paphosi  kert»  tit¬ 
kaiba,  meg  madame  Tallien  és  madame  Recamier  toillete- 
versenyére,  hogy  a  veszedelmes  diskuráló  egyszer  csak  a 
((velenczei  éjek»  közepett  találja  magát  a  Casino  Pagani- 
niban,  s  kinn  felejtve  hazafias  elkeseredését,  maga  is  ka- 
czag  a  Café  Procop  élczjátékain,  s  együtt  járja  Musard 
«őrült  galoppját))  a  többiekkel. 

Dealba  grófnő  termeiben  csak  a  finom  emberszólásnak, 
s  a  szellemes  társalgásnak  van  uralkodó  joga. 

Hanem  azután  kerüljön  egy  czélba  vett  alak  a  hálóba! 

Az  aztán  meg  nem  menekül. 

Egy  ilyen  napon  pedig,  a  mikor  Engliien  herczegre 
mondják  ki  a  halálitéletet  egy  veszedelmes  összeesküvés 
miatt,  mely  egy  hajszálon  múlt,  hogy  az  államrendet  fel 
nem  fordította,  nehéz  azt  megőrizni,  hogy  a  társalgás  még 
a  legközönyösebb  tárgyról  is  át  ne  vitorlázzon  a  politika 
áramlatába. 

Egy  szép  merveilleuse  el  kezd  beszélni  a  panorámáról, 
a  mi  a  Chaussée  d’Antinon  látható.  Ez  volt  az  első  pano¬ 
ráma  Európában.  Elég  érdekes  tárgy. 

De  a  második  már  hozzá  teszi,  hogy  ezt  egy  amerikai 
ember  találta  fel  és  hozta  ide ;  valami  Foulton. 

A  harmadik  már  többet  tud  Foultonról.  Ez  egy  gépet 
talált  fel,  melyet  gőz  hoz  mozgásba,  s  azt  állítja,  hogy  ez¬ 
zel  hajókat  is  lehetne  hajtani. 

A  negyedik  már  azt  is  tudja,  hogy  Foulton  e  találmá¬ 
nyát  felajánlotta  a  császárnak,  s  vállalkozott  rá,  hogy 
minden  hadihajót  átalakít  vitorlásból  kerekekkel  hajtottá; 
a  mikor  aztán  tréfa  lesz  a  franczia  hadseregnek  kiszállni 
a  britt  szigeten.  Egy  ötödik  már  értette  is  egészen  a  dol¬ 
got  ;  megmagyarázta  neki  Foulton  úr,  s  ő  azt  egy  legyező, 
egy  kereplő,  meg  egy  theás  kanna  segélyével  vállalkozott 
egészen  felfoghatóvá  tenni. 

Míg  végre  az  egész  társaság  azon  veszi  észre  magát, 
hogy  a  chaussé  d’antini  panorámán  kezdte,  s  állig-sarkig 
benne  van  az  angolországi  invasi  óban  s  a  fölött  vitatko¬ 
zik,  hogy  lehet-e  az,  vagy  nem  lehet?  A  mi  már  vesze¬ 
delmes  tárgy. 

Themire  már  azon  gondolkozott,  hogy  mademoiselle 
Clotildeot  felkérje,  hogy  énekelje  szét  egy  szép  áriával  ezt  u 
az  új  armada  invincibilét ;  a  midőn  de  Fervlans  odahajolt 
hozzá  s  ezt  súgta  fülébe : 

—  Hagyja  el  ön  egy  perezre  a  társaságot;  most  nem 
veszik  észre.  A  téli  kertben  fogom  várni. 

Dealba  grófnőnek  előbb  ki  kellett  találni  valamit,  hogy 
feltűnés  nélkül  elhagyhassa  a  termeit. 

Mint  már  említők,  azon  éveknek  a  divatja  szerint  a  kis 
gyermekeket  is  ugyanazon  szabású  viseletbe  öltöztették,  a 
minőben  a  felnőttek  pompáztak,  úgy,  hogy  egy  ilyen  gyer¬ 
mektársaság  egy  csoportban  olyan  volt,  mintha  liliputi 
merveilleuseöcskék  és  incroyableocskák  jöttek  volna  össze. 
S  ezzel  együtt  járt  az  a  szokás,  hogy  az  egyenrangosított 
gyermekeket  a  mamáik  magukkal  vitték  a  társaságokba, 
estélyekbe,  színházakba ;  a  hol  részt  vettek  a  társalgás¬ 
ban,  tánczoltak  a  mamáikkal  vis  á  vis,  tanultak  egymás¬ 
nak  udvarolni  és  calembourgokat  mondani,  megbírálták 
a  divathölgyek  toilettjeit  és  Talma  játékát;  véleményt 
mondtak  aziránt,  hogy  Barry  és  Desfontaines  legújabb 
vaudevilleje  megnézhető-e?  megérdemli-e  azt  a  3000  frank 
évdíj t,  a  mit  a  császár  rendelt  a  szerzők  számára,  a  miért 
úgy  megnevettették?  Hardy  conditoriejában  kapni-e  a 
legjobb  fagylaltot,  vagy  Richeé-ban?  s  hogy  lehet-e  Sán¬ 
dor  czár  barátságára  tartósan  számítani  ? 

Ez  ifjú  sarjadék  között,  természetesen  a  kis  Amelie 
grófnő  legfölül  tündökölt. 

Nem  lehet  mulatságosabbat  képzelni,  mint  mikor  azt  a 
miniatűr  delnőt  Themire  grófnő  odaültefcó  a  saját  helyére 
s  azt  mondta  neki,  hogy  távolléte  alatt  ő  vigye  a  házi¬ 
asszonyi  «honneurs»-t.  Az  a  méltóságos  applomb,  a  mivel 
a  gyermek  e  feladatnak  megfelelt,  ennivaló  szeretetre¬ 
méltó  volt.  Tudta  a  társaságot  mulattatni,  elmés  aper- 
cuekkel  fűszerezni  a  társalgást,  piquant  adomácskákat 
nagy  grácziával  előadni ;  utánozni  a  persiflált  egyéniségek 
modorát,  és  a  közben  azzal  a  legyezővel,  mit  az  anyja,  mint 
uralkodói  jelvényt  engedett  át  neki  a  helyettesítés  idejére, 
úgy  tudott  játszani,  mint  akármelyik  sennorita,  s  ha  föl¬ 
kérték  rá,  még  a  zongorához  is  odaült  s  el  tudta  játszani 
piczi  kezeivel  Laporte  legújabb  diadalcouplettjét.  Oh  ez 
valóságos  csodagyermek  volt. 

—  Uraim  és  hölgyeim,  mondá  a  gyermek,  mikor  a  ma- 

mája  helyét  elfoglalta;  —  ne  beszéljünk  mi  olyan  tár¬ 
gyakról,  a  mikhez  nem  értünk.  Foulton  úrnak  semmi 
köze  nincsen  a  mi  vapeurjeinkhez. 

Minthogy  pedig  «vapeur»  a  gőzön  és  a  túlfinom  űrből- 
gyek  idegbántalmain  kívül  még  azt  a  könnyű  lenge,  öltöny¬ 
darabot  is  jelenté,  a  mit  az  úrliölgyek  a  báltoilette  alkal¬ 
mával  kebleik  eltakarására  használtak,  a  kis  Amelie  észre¬ 
vétele  általános  furorét  idézett  elő. 

Tliemire  grófnő  ez  alatt  fölkereshette  de  Fervlanst. 

Ha  valakit  a  véletlen  arra  vezetett,  két  egymással  nyá¬ 
jasan,  mosolyogva  fecsegő  alakot  látott  volna  egy  jazmin- 
bokrozat  lugasában  s  nem  talált  volna  ezen  semmi  meg¬ 
jegyzésre  méltót. 

A  mosolygó,  hízelgő  arczok  suttogó  párbeszéde  pedig  ez 
volt : 


—  Kudarczot  vallottunk;  szólt  Fervlans.  Ok  tizenkét 
órával  hamarább  eltűntek,  mint  titkukat  fölfedeztük. 

A  grófnő  vállait  vonogatta  és  fejét  rázta  szeszélyesen. 

—  Hát  mért  mondja  ön  ezt  nekem?  Nincs  önöknek 
elégséges  rendőrségük,  a  mi  kézre  tudjon  keríteni  valakit, 
a  ki  az  országon  keresztül  akar  szökni  ? 

—  Kendőrségünk  van  és  elég  ügyes  ;  hanem  az  üldözöt¬ 
tek  még  egy  hajszállal  ügyesebbek.  Magukat  úgy  tudták 
álczázni,  hogy  semmi  személyleirás  nem  illik  rájuk.  A  bér¬ 
kocsira,  melyet  erőszakkal  vettek  el,  hamis  számot  ragasz¬ 
tottak,  úgy  mentek  ki  a  karrieren,  s  azután  a  legelső  állo¬ 
másról  visszaküdték  valami  megbízott  czinkostársuk  által: 
az  a  kocsiról  megint  levette  a  hamis  számot,  melyet  a  ren¬ 
dőrközegek  jövet-menet  följegyeztek  s  aztán  magára  hagyta 
azt  a  rue  Mouffetardban. 

—  Akkor  igen  egyszerű  a  feladat,  szólt  Themire,  a  ha¬ 
jából  kihúzott  arany  nyíllal  lyukakat  szurkálva  a  kerevet 
kasmírján.  Össze  kell  hivatni  mindazokat  a  bérkocsisokat 
Párisban,  a  kiknek  a  számaik  a  karrieren  átkeléskor  fel¬ 
jegyeztettek.  Ha  lesz  egy,  a  melyik  azt  mondja,  hogy  ő 
nem  volt  az  éjjel  a  sorompókon  túl,  az  lesz  az  útbaigazító. 

— ■  Köszönöm,  szólt  de  Eervlans,  breloqueja  jouxjouxi- 
val  játszva.  Ez  már  megtörtént.  Valamennyi  fiacre  mind 
igazolta,  liogy  hol  járt  és  kit  vitt  magával?  A  hamis  szám 
tulajdonosa  bizonyosan  fizetett  emberük  volt  a  szökevé¬ 
nyeknek  s  előre  elkészítve,  hogy  mit  valljon?  s  míg  mi  a 
nyomukra  akadhatunk,  azóta  ők  régen  a  tengeren  van¬ 
nak,  vagy  a  svájczi  határon,  s  ott  azután- nyomukat  ve¬ 
szítettük.  Az  egészet  elől  kell  kezdeni  megint,  még  pedig 
nagyon  messziről.  Már  most  csak  egy  mód  van.  A  szöke¬ 
vényeket  önnek  kell  fölkeresni  és  visszahozni. 

— -  Fölkeresni?  Es  visszahozni?  rezzent  fel  The- 
mire. 

—  Az  első,  úgy  hiszem,  nem  lesz  nehéz,  szólt  a  mar- 
quis  lába  hegyével  csiszolva  a  mozaikot.  Az  elfogott  mar- 
quis  ugyan  nem  vallott  semmit ;  de  a  szeretetre  méltó  kis 
Amelie  révén  megtudtunk  annyit,  hogy  egy  olyan  ország¬ 
ban  szándékoznak  letelepedni,  a  hol  «rend  van  és  rend¬ 
őrség  még  sincs».  A  találgatás  nem  lesz  nehéz.  Legköze¬ 
lebb  esik  ez  eszményhez  Sváj  ez.  Ámbár  ott  úgy  tudom, 
hogy  van  rendőri  intézmény.  Mindegy.  Ön  magára  ölti  a 
világot  s  utazik  városról  városra,  míg  a  jelzett  alakokra 
rá  nem  talál.  Ők  titkolózni  fognak.  Ezáltal  árulják  el  ma¬ 
gukat  legbizonyosabban.  Semmi  kétségem  a  felől,  hogy 
ön  egy  év  alatt  közelükben  fog  lenni.  Egy  évre  háromszáz- 
ezer  frankot  adunk  önnek  rendelkezésére.  Ha  azután  rájuk 
akad,  akkor  ön  tudni  fogja  további  teendőit.  A  férfi  fiatal, 
tapasztalatlan,  rajongó  kedélyű;  ez  kész  áldozat.  Az  ön 
szép  szemei  elhozzák  számára  azt,  a  mi  meg  van  számára 
Írva  a  fatumok  könyvében.  Ha  a  férfit  birni  fogja,  akkor 
azután  a  leány  sorsa  is  el  lesz  döntve.  Szükségünk  van  a 
férfira,  a  lányra  s  arra  a  kis  aczél  ládikára.  De  egy  a  há¬ 
rom  közül  is  sokat  fog  érni.  A  három  együtt  még  többet. 
Minket  tudósítani  fog  ön  mindenről,  a  mi  történik.  Kezére 
fogunk  játszani.  Azt  tudja  ön,  hogy  a  mi  kezeink  Európa 
legszélső  szögletébe  is  elérnek ;  s  ha  kell,  mi  készek  va¬ 
gyunk  hadsereggel  is  elmenni  oda,  a  hol  az  ön  művére 

fel  kell  tenni  a  koszorút.  Tehát  induljon  Ön  rögtön.  Egy 
veszteni  való  perez  sincs. 

—  De  Istenem!  Ameliet  hogy  vigyem  magammal? 

—  Sehogy!  Mit  gondol  ön?  Hisz  Ameliet  már  ismeri 
az  az  ember,  s  azzal  rögtön  elárulná  önmagát. 

—  De  hát  itt  hagyjam  a  leányomat?  Csak  nem  ki- 
vánja  ön? 

—  Hát  nem  elég  jó  gondviselés  alatt  fogja  e  tudni,  ha 
az  én  felügyeletem  alatt  hagyja?  szólt  de  Fervlans  oly 
mosolylyal,  hogy  a  távolról  néző  azt  hitte  volna,  hogy 
most  szerelmet  vall.  Először  történik-e,  hogy  elhagyja  őt 
magától  ? 

—  Igaz,  igaz  !  szólt  felsóhajtva  a  grófnő.  En  már  meg¬ 
szokhattam,  hogy  a  leányomnak  hasznát  ne  vegyem.  A  kit 
elszoktam  liagyogatni  a  kapuk  alatt,  egy  rendőrkém  fel¬ 
ügyelete  alatt !  Idegen  emberek  megtalálásának  véletle¬ 
nére  !  Oh  mi  szomorú  mesterségbe  avattam  be  őt  magam¬ 
mal  együtt. 

—  De  egy  igen  szépen  jövedelmező  mesterségbe,  ma¬ 
dame.  Valljuk  meg  az  igazat.  Hisz  annak  néma  « régimé » 
az  oka,  hogy  ön  tizenöt  éves  korában  férjhez  ment  egy 
fiatal  rouélioz,  a  ki  önnek  négy  esztendő  alatt  minden 
vagyonát  eltékozolta,  s  akkor  egy  kötéltánczosné  miatt 
párbajban  agyonlövette  magát;  hagyva  önnek  egy  eszes 
kis  leányt,  meg  félmilliónyi  adósságot.  Mit  tehetett  ön  ? 

—  Tehettem  volna  azt,  hogy  gyermekemet  beadjam  a 
lelenczliázba,  s  magam  beálljak  a  gobelin-gyárba  munkás¬ 
nőnek ;  s  tán  jobban  tettem  volna. 

—  Alig  hiszem  grófnő.  Az  erény  útja  csak  azoknak  való, 
a  kiknek  —  nagy  lábaik  vannak.  Faczipő  kell  hozzá.  A  go¬ 
belingyár  ott  van  a  Mouffetard  negyedben,  aztán  mind¬ 
járt  következik  utána  a  zálogház,  ettől  nem  messze  esik  a 
szegény  bukott  nők  kórháza,  s  végül  azután  a  lelenczház. 
Ezek  mind  egy  utczában  vannak.  A  vándorlás  folyton  tart 
az  egyikből  a  másikba.  A  Mouffetard  negyed  egyesíti  vala¬ 
mennyit,  s  még  jó,  ha  az  örök  körutazé>k  a  La  Pitié,  La 

Bourbe  állomásain  úgy  esnek  túl,  liogy  a  Sainte  Pelagiet 
meg  nem  látogatják;  mert  az  is  útban  esik:  a  börtön. 
Ezek  a  ((koplaló  erény »  utczájának  az  állomásai.  Az  ilyen 
piczi  lábak,  mint  az  önéi,  könnyen  elsikamlanak.  Sokkal 
jobb  az  állam  szolgálatában  vérzeni  el.  Mit  akar  ön?  Hát 
a  katona,  a  ki  embert  öl  —  a  hazája  érdekében  —  nem 
tartozik  a  lelkiismeretének  megnyugtató  szóval?  Annak 
talán  nem  fáj  a  szive,  mikor  haldokolni  lát  egy  ember¬ 
társat,  a  kit  ő  megölt,  a  nélkül,  hogy  gyűlölte  volna? 
Mindnyájan  az  állam  katonái  vagyunk.  Ha  ellenségre  ta¬ 
lálunk,  nem  kérdezzük:  fáj-e  neki?  Megöljük.  A  haza  ér¬ 
deke  minden  tettnek  szentesítést  ád. 

—  He  az,  a  mit  mi  teszünk,  erkölcstelenség ! 

—  Hát  az,  a  mit  ellenfeleink  tesznek,  nem  erkölcstelen¬ 
ség?  Mikor  egy  országot  köröskörül  megtámad  minden 
ellensége,  a  kinek  csak  századokról  eltett  vereségei  van¬ 
nak,  megtorlandók,  hogy  azt  leigázza,  szétdarabolja ;  — 
mikor  annak  az  országnak  minden  férfia  ott  hagy  csalá¬ 
dot,  tűzhelyt,  iskolát,  szövőszéket,  feleséget,  gyermeket, 
anyát,  s  megy  rongyosan,  mezítláb,  egy  darab  száraz  ke¬ 
nyérrel  az  egyik  kezében,  egy  darab  vassal  a  másikban, 
hazáját  védelmezni:  ugyanakkor  belopózni  az  ország  szi¬ 
vébe  s  itt  forralni  összeesküvést :  —  hát  az  nem  erkölcs¬ 
telenség?  Hát  az  ő  szép  asszonyaik,  hát  az  ő  sima  udva- 
ronczaik  nem  sikamlanak-e  a  mi  termeinken  keresztül, 
mosolygó  kémei  a  küludvaroknak  ?  Mi  az  ő  saját  fegyve¬ 
reiket  fordítjuk  ellenük. 

—  Jól  van.  Tegyük  mi  azt,  a  kik  a  gyűlölet  öntudatával 
cselekszünk,  de  az  mégis  rettenetes  gondolat  volt:  gyer¬ 
mekeket  avatni  fel  eszközül  e  halálos  játékhoz  ! 

—  De  hát  nem  tőlük  jött-e  a  példa?  Hát  az  nem  rette¬ 
netes  gondolat-e  ő  tőlük :  egy  örökké  fenyegető  pokol¬ 
gépet  tartani  egy  nemzet  feje  fölött,  egy  ártatlan  mosolygó 
gyermek  alakjában?  Hogy  ne  szilárdulhasson  meg  soha 
a  béke  és  hatalom  ide  benn  ?  Hogy  mind  az  a  fényes 
diadal,  a  mit  seregeink  magukra  halmoztak,  egy  kikiáltott 

jelszóra  köddé  oszoljon  szét!  s  diadalíveink  átalakuljanak 
a  nemzet  bitófáivá?  Nem,  madame,  ez  nem  szégyelni  való, 
a  mit  mi  cselekszünk.  A  mi  férfiaink  liarczolnak  az  ő  jer- 
fiaikkal;  a  mi  szép  asszonyaink  harczolnak  az  ő  szép 
asszonyaikkal;  s  a  mi  kis  leányaink  harczolnak  az  ő  kis 
leányaikkal.  Az  ön  kis  Amelieja  históriai  alak,  s  emlék¬ 
szobrot  érdemel ! 

A  szép  hölgy  meg  volt  vesztegetve  már  e  csábító  so- 
phismákkal :  —  nem  is  volt  szükséges  a  pénzkérdést  föl¬ 
emlegetni  előtte. 

—  Aztán,  lássa  ön,  madame ;  folytatá  Eervlans,  kezébe 
véve  a  grófnő  kezét  s  annak  a  rózsaszín  tenyerébe  titkos 
abrakadabra  jegyeket  Írogatva  az  újj  ahegyével ;  ha  untatja 
önt  ez  a  szerep,  a  mit  ily  fényes  sikerrel  folytat  ön  és  a 
leánykája:  éjjen  a  legjobb  alkalom  kínálkozik  most  rá, 
attól  végleg  megszabadulni.  Önnek  zilált  pénzügyi  vi¬ 
szonyai  vannak.  Ősei  birtokának  csak  névleg  tulajdonosa 
már.  Egész  vagyona  százötven  frank.  Tudniillik,  hogy 
ezért  a  szép  arany  hajáért  ennyit  adna  meg  a  perruquier, 
ha  el  akarná  adni;  mert  ha  ma  azt  mondja  ön :  «nem 
játszom  tovább!»  ezen  a  szép  haján  kívül  semmi  tulaj¬ 
dona  sincs.  Ha  pedig  sikerül  önnek  az  a  feladat,  a  mi  rá 
van  bízva,  teljesen:  akkor  ön  annak  az  összegnek,  a  mit 
most  évenként  elköltliet,  a  tőkéjét  fogja  egyszerre  meg¬ 
kapni.  Öt  millió  frank  megérdemel  egy  kis  áldozatot. 
Azzal  ön  függetlenné  teheti  magát,  fényes  nevéhez  illő 
fényes  birtokot  szerezhet,  s  leányának  senki  sem  fogja  sze¬ 
mére  vetni,  hogy  valamikor  kis  gyermek  korában  a  Cy  there 
dandár ához  tartozott. 

Themire  elgondolkozott. 

—  Egy  csókot  sem  szabad  neki  adnom,  mielőtt  el¬ 
távoznám  ? 

—  Adja  át  nekem  s  majd  én  elviszem  neki. 

—  Hogy  lehet  önnek  kedve  tréfálni  most?  Hátha  liosz- 
szas  ideig  fog  tartani  távollétem  ? 

—  A  mi  nagyon  valószínű. 

—  Ne  is  halljak  hát  a  leányom  felől?  s  azt  se  tudat¬ 
hassam  vele,  hogy  élek-e?  mi  bajom,  mi  örömem  van? 

—  De  ennek  már  csakugyan  egyedül  rajtam  keresztül 
lehet  megtörténni.  A  kis  Amelie  minden  hónapban  fog 
nekem  kézbesíteni  egy  szépen  irt  levelet  az  ön  számára, 
melyet  senki  sem  fog  önön  kívül  elolvasni.  Ön  pedig 
annyiszor,  a  mennyiszer  könnyebbülést  akar  szerezni  a 
szivének,  írhat  a  kis  comtessenek ;  de  már  annak  a  levél¬ 
nek  nyitva  kell  lenni,  hogy  én  elolvashassam ;  mert  ha 
valami  titkunkra  vonatkozó  czélzást  ír  ön  benne,  akkor  a 
levele  nem  jut  kézhez.  Egyébiránt  önön  függ  a  viszont¬ 
látást  siettetni.  Addig  gondoskodni  fogunk  a  comtesse 
felügyeletéről.  Nyugodt  lehet. 

—  Igaz  ....  Rosszabb  kézbe  nem  fog  jutni,  mint  az 
anyja  kezében  volt;  monda  rá  Themire  keserű  öngúny - 
nyal. 

—  Az  első  levelet  most  mindjárt  megírhatja  ön  hozzá 
búcsú  fejében. 

Themire  átment  a  boudoirjába  s  ezt  írta  egy  virág¬ 
koszorús  levélkére : 

/ 

« Kedves  kicsikém.  En  most  rögtön  elutazom.  Mikor 
megjövök,  azt  is  megírom  önnek.  Addig  önre  ruházom  a 
háziasszonyi  tisztet  s  rábízom  a  pénztáramat.  Csókolja 
önt  ezerszer/öreg  barátnéja  s  kicsi  mamája,  Themire. » 

A  levelet  lezárta  vizahólyag-pecséttel  s  czímezte. 

—  Gondoskodni  fogok  a  kézbeadásáról,  monda  de 
Fervlans,  átvéve  a  levélkét.  És  most  küldje  el  ön  Jocris- 
set,  hogy  hozzon  az  ön  számára  egy  bérkocsit.  A  saját  fo¬ 
gatát  nem  használhatja  erre.  Senkit  se  vigyen  magával. 
Jocrisset  majd  maga  után  rendelheti,  ha  a  czél  közelében 
lesz.  Most  a  titkos  lépcsőn  és  a  kertkapun  át  észrevétlen 
elhagyhatja  a  palotát;  a  chaussé  d’Antinban  vannak  olyan 
jó  csöndes  kis  boltok,  a  hol  a  hölgyek  átöltözhetnek.  Ha 
ön  nem  tudná  még,  majd  tudja  a  bérkocsis.  Ott  útnak 
való  ruhákat  vehet  magának,  csak  épen  annyit,  a  mennyi 
az  útra  szükséges.  Arra  gondja  legyen,  hogy  akármely  or- 

szagban  telepedik  le,  azonnal  az  ottani  szabókkal,  piperé- 
szekkel  öltöztesse  fel  magát  tetőtül  talpig,  mert  a  passage 
de  r operai  készítmény  elárulja  kilétét.  Mindenütt  néme¬ 
tül  beszéljen  s  francziául  ne  értsen.  De  minő  bohóság ! 
/ 

En  adok  önnek  ilyen  dolgokban  tanácsot,  holott  ön  mi¬ 
niszter  lehetne  és  akadémiai  tag  az  ilyen  tudományokban. 
Azt  hiszem  legjobb  lesz  önnek  legelőször  is  Svájczot  át¬ 
kutatni  a  szökevények  után.  Adieu,  madame,  a  viszont¬ 
látásig. 

—  Csak  legalább  még  egyszer  láthatnám  a  kis  lányo¬ 
mat,  könyörgött  Tliemire ;  csak  egy  függöny  mögé  elrej  - 
tőzve  tán. 

—  Tliemire  !  ön  érzelegni  kezd.  Ez  nem  katonának  való. 

—  Ha  ezt  sejtem,  nem  adom  oda  esztelen  komédiából 
Amelie  arczképét  Cambraynak.  Nem  lehetne  azt  tőle 
visszakapni  ? 

—  Nem  adja  ide;  azt  mondja,  hogy  ez  neki  talizmánja 
lesz,  s  elvenni  a  foglyok  ékszereit  csak  Sanson  úrnak  van 
joga;  attól  pedig  Cambray  úr  még  messze  van.  Majd  le¬ 
festetem  Ameliet  önnek  újra  s  utána  küldöm. 

—  Ah,  de  ez  az  arczképe  még  három  éves  korából  való, 
a  mikor  még  ártatlan  volt! 

Rettenetes  szó. 

—  Becsületemre !  asszonyom.  Ön  érzeleg,  mint  egy  né- 

/ 

met  professor  leánya.  En  kezdek  tőle  tartani,  hogy  rosszúl 
végzi  el  a  missióját  s  még  belé  szeret  abba  az  emberbe, 
a  kit  el  kellene  csábítania  s  még  majd  minket  árul  el 
annak. 

Tliemire  többet  nem  szólt,  hanem  elsietett  öltöző  szo¬ 
bájába. 

De  Fervlans  viszont  a  maga  részéről  megírta  az  utal¬ 
ványt  a  grófnő  számára  százötvenezer  frankig  az  első  fél¬ 
évre,  s  azzal  szerencsés  utat  kívánt  neki  s  visszatért  a 
terembe. 

A  társalgás  igen  élénk  volt.  Az  inasok  frissítőket  hord¬ 
tak  körül;  divat  volt  a  jó  társaságban  akkor  mindenféle 

orvosságokat  inni,  jeges  rhebar barát  és  keserű  mandula- 
fej  etet;  mely  szokást  kiegészített  egy  legújabb  vívmánya 
az  inyenczségnek.  Abban  az  évben  hatolt  be  a  párisi  ma¬ 
gasabb  körökbe  az  a  bizonyos  amerikai  gyümölcs,  melyet 
az  Inkák  fedeztek  föl  Chiliben,  s  ők  terjesztettek  tovább 
Peruba,  Quitóba;  onnan  hozták  át  Európába;  itt  a  feje¬ 
delmi  üvegházakban  ápolták  s  olasz  nevéről  tartuffolinak 
hítták.  Mai  világban  burgonya  a  neve.  Ennek  a  ritka  nö¬ 
vénynek  a  drága  főtt  gumóit  hordták  körül  az  ezüst  váll- 
zsinóros  inasok,  ezüst  tálczára  tett  sevresi  porczellán  tá¬ 
lakban,  s  kinálták  vele  az  úri  vendégeket. 

A  kis  háziasszony  szeretetreméltó  észrevételekkel  tudta 
fűszerezni  a  csodálatos  lisztízű  exotícus  csemegét;  el¬ 
fecsegve,  hogy  az  .Josefine  kedvencz  nyalánksága;  a  csá¬ 
szárné  téli  kertjében  egy  egész  osztály  van  berendezve  a 
tartuffoli  iizdelésére.  A  legközelebbi  udvari  tánczestélyen 
az  a  csokor,  a  mit  a  császárnő  a  keblén  viselt,  valódi 
krumplivirágból  volt.  A  kis  Amelie  azt  is  kifecsegte,  hogy 
a  császár  föltette  magában,  miszerint  e  növénynek  a  fő¬ 
urak  üvegházaiból  a  szegény  emberek  kertjeibe  is  ki  kell 
terjedni,  hogy  valamint  IV.  Henrik  arról  a  mondatáról 
lett  áldott  emlékűvé :  «én  azt  akarom,  hogy  minden  pa¬ 
rasztnak  vasárnaponkint  tyúk  főj  jön  a  fazekában))  :  őt 
meg  arról  emlegessék  meg,  hogy  alatta  a  parasztnak  min¬ 
dennap  tartuffoli  főtt  a  fazekában. 

A  fiatal  csalán,  hogy  tud  már  csípni ! 

Jocrisse  úr  de  Fervlans  urat  is  megkinálta  a  ritka  cse¬ 
megével  ;  mosolygón  dörmögve : 

« Tartuffoli  ? » 

De  Fervlans  úr  a  szájába  dugott  egyet,  s  aztán  oda  adta 
Jocrisse  úrnak  a  levélkét,  a  mit  Themire  bízott  rá. 

Jocrisse  úr  ezüst  tálczára  tette  azt  s  úgy  hozta  vissza, 
oda  prezentálva  a  kis  háziasszonynak. 

—  Megengedik  uraim  és  hölgyeim !  szólt  a  kis  liliputi 
úrnő,  feltörve  a  levelet;  hogy  elolvassam?  ámbár  csak 
most  tanulok  betűzni. 

Voltak,  a  kik  tudták,  hogy  mit  kell  ezen  nevetni  ? 

A  kis  comtesse  vette  az  arany  foglalványú  szemüvegét 
s  úgy  olvasta  el  a  levelet.  Megrázta  a  fejét  és  a  vállait; 
összeesücsörítette  a  száját  s  nagyot  nyitott  azokon  a  nagy 
kék  szemein. 

—  Uraim  és  hölgyeim !  monda.  Egy  kis  meglepetés. 
A  mama  hirtelen  elutazott.  Üdvözli  önöket  általam.  (Ez 
ugyan  nem  volt  a  levélben ;  de  illett  a  mama  mulasztását 
helyrehozni.)  Visszatértéig,  a  mi  rövid  időn  bekövetkezik 
(ezt  megint  úgy  gondolta  hozzá),  engemet  bízott  meg  a 
háziasszonyi  tiszttel.  Azzal  a  lorgnont  ajka  elé  nyomva, 
halkan  oda  szólt  de  Fervlans  úrnak :  a  többek  között  a 
pénztárát  is  rám  hagyta.  S  rögtön  hozzátevé  naiv  sarcas- 
mussal :  «De  vájjon  a  hitelezőit  is  rám  hagyta-e ?» 

De  Fervlans  úr  megnyugtatá,  hogy  azokkal  ő  fog  el¬ 
bánni. 

—  Nos  hát,  uraim  és  hölgyeim,  folytassuk  a  medisancet. 

*  *  * 

Themire  pedig  ez  alatt  már  kocsin  ült  úti  ruhában. 

Hanem  Fervlans  úr  aligha  rosszul  nem  utasította  őt  el ; 
mert  az  az  ország,  a  hova  a  menekülők  igyekeztek,  nem 
S  váj  ez,  hanem  valami  más. 


MÁSODIK  RÉSZ. 

AZ  ADOMÁK  HAZÁJA. 


I. 


Egész  Fertőszeg  kinn  volt  az  országúton  az  új  földes- 
asszonyt  fogadni.  Nagy  ünnepély .  készült.  Az  országúton 
keresztül  diadalív  volt  felállítva  zöld  lombokból  s  azon 
sárga  kassai  rózsákból  kirakva  ez  a  szó :  «VIVAT»  ;  két 
oldalt  tizenkét  fehérbe  öltözött  leányka,  virágkosárkák  a 
kezeikben,  a  kántor  felügyelete  alatt,  ki  igen  szép  zenge- 
ményt  szándékozik  az  ártatlanokkal  elénekeltetni.  Egy 
emelvényen  piros  pozsgás  parasztleányok  vannak  fel¬ 
állítva,  kik  egy  óriási  fonott  kast  fognak  az  érkező  lábai 
elé  tenni,  melyen  érett  dinnyék,  szőlőfürtők  s  csodafor- 
máju  ostyepka-sajtok  vannak  felhalmozva.  A  dombtetőn 
mozsarak  vannak  kiszegezve.  Egy  terebély  bükkfa  árnyé¬ 
kában  bivuacoznak  a  statutio  hivatalos  tagjai  egy  csoport¬ 
ban  :  az  alispán,  a  megyei  mérnök,  a  falu  lelkésze,  a  járás 
physicusa,  a  tiszttartó  s  a  hozzájuk  tartozó  mellékszemély¬ 
zet,  megyei  és  tiszttartói  hajdú,  sáfár  és  Írnok;  az  alispán 
patvaristájának  is  ott  kellene  lenni,  hanem  az  most  na¬ 
gyon  sok  buzgólkodni  valót  talál  a  gyümölcs  hordó  falusi 
canephorák  informálásában.  A  jelenlevő  uraknak  felesé¬ 
geik  és  leányasszonyaik  is  vannak  (« kisasszonyt)  azon 
időben  sértő  czím  volt)  s  azok  kinn  csoportosultak  az 
árokparton:  nem  keresik  az  árnyékot;  azért,  hogy  be¬ 
mutathassák,  hogy  nekik  napernyőik  is  vannak,  a  mi 
akkor  nem  volt  tréfa  dolog.  Benn  a  vásártéren  előkészüle¬ 
tek  vannak  téve  az  ökörsütéshez :  a  nagy  kerekes  nyársra 

már  fel  van  húzva  a  kövér  tulok,  s  az  alája  rakott  maglya 
csak  felgyújtásra  vár.  Mellette  magas  állványra  föltéve 
a  tíz  akós  hordó  tele  borral;  a  csapszék  leveles  színjében 
egy  banda  czigány  pengeti  hangszereit,  a  toronyablakból 
pedig  gyerekfők  kandikálnak  elő,  lesve  a  földesuraság  kö¬ 
zeledtét,  hogy  jókor  meghúzhassák  a  harangot. 

A  falunak  csak  egy  tornya  van,  azon  kereszt;  hanem 
azért  az  nem  a  katholikus  templom.  A  helység  lakosai 
Luther-követők,  svábok,  keverve  magyarral,  a  kiknek  a 
kedvéért  minden  harmadik  héten  egyszer  magyar  prédi- 
kácziót  is  tart  a  lelkész. 

A  falu  elöljárói  a  helységháza  előtt  vannak  csoporto¬ 
sulva,  ünnepi  kék  posztó  öltözetekben :  az  öregek  hosszú 
haja  hátrasimítva  nagy  görbe,  fésűvel;  az  ifjak  ellenben 
tarka  csináltvirágbokrétákat  viselnek  báránybőr  süvegeik 
mellett,  s  dugaszban  tartott  pisztolyaikkal  nagyszerű  üdv¬ 
lövéseket  szándékoznak  elkövetni. 

Azok  az  urak  ott  a  terebély  bükkfa  alatt  e  körben  sem 
unják  magukat.  A  nagy  melegben  jól  esik  az  appetito- 
riumnak  fogadott  borvizes  ruszti,  a  mit  a  tiszttartó  haj¬ 
dúja  hordozgat  fel  a  hűtőből.  Három  egymásnak  szögellő 
lócza  képezi  a  sessio  helyét;  mint  elnök,  közepén  ül  az 
alispán,  hatalmas  faragott  tajtékpipából  szopogatva  az 
édes  véki  dohányfüstöt.  Termete  eleven  illustratiója  az 
« extra  Hungáriám  non  est  vita#  örök  igazságának,  melyet 
pirosra  hízott  arcza  sem  czáfol  meg,  s  a  keményen  kifent 
hatalmas  bajusz  hozzá  teszi,  hogy  «ne  bántsd  a  magyart !» 

Viselete  egészen  ős  magyaros,  t.  i.  a  század  elejéből 
való,  s  hogy  alulról  kezdjük:  sárga  szattyán  sarkantyús 
csizma,  paszomántos  violaszín  lábszárhüvely,  hosszú, 
czombig  érő  virágos  mellény,  a  fölött  kajszi  baraczkszín 
kancza-mente,  quekker  szabású,  de  köríilp rémes  és  sújtá- 
sos.  Nyakán  feszesre  csavart  patyolatkendő,  hátul  csomóra 
kötve,  s  abba  beleszorítva  a  hátulsó  varkocs.  Mert  a 
czopfot  már  elhagyták,  mely  még  a  burkusháboruban  oly 
nagy  szerepet  játszott  a  magyar  daliáknál;  de  a  régi  em- 


berek,  a  kik  szokva  voltak  hozzá,  azért  csak  megőrizték 
apáiktól  öröklött  kincsüket,  s  inkább  belekötötték  a  nyakra- 
valóba,  liogy  legyen,  de  látható  még  se  legyen ;  elől  a  fül 
mellett  két  hnrkányi  csigába  van  csavarítva  a  hunczutka, 
s  takarja  a  főt  egy  hatalmas  nyestkalpag,  kifityegő  piros 
bársony  csákóval.  Az  egyik  padot  ő  foglalja  el  a  lelkész¬ 
szel,  a  kit  egyházi  tisztsége  erre  a  szomszédságra  qualifi- 
kál.  Ez  pedig  egy  tudománytól  összegörnyedt  és  megaszalt 
alázatos  férfiú,  a  kinek  az  egyik  válla  lejebb  áll,  mint  a 
másik,  az  egyik  szemöldöke  följebb  húzódik,  mint  a  má¬ 
sik,  s  mikor  beszól,  a  szájának  csak  az  egyik  felét  nyitja 
ki,  azon  ereszti  a  szót.  Hivatalának  egyenruháját  viseli, 
fekete  kabátot,  bársony  pulidért,  gyapot  harisnyát,  csattos 
czipőt,  háromszögletű  kalapot;  kiegészíti  a  jelmezt  az 
ünnepélyhez  f eloltott  Luther  Márton- féle  bő  újju  rán- 
czos  köpönyeg,  a  minek  a  zsebéből  a  tudós  férfiú  elő- 
elő  húzogat  egy  bőrkötésű  könyvet,  s  nagyokat  sóhajtva, 

ismét  visszacsúsztatja  azt.  0  rá  néz  a  beneventatio  nehéz 
feladata,  s  ámbár  a  derék  úr  úgy  tudja  a  szónoklatát,  mint 
a  karikacsapás,  azért  mégis  remeg.  Örök  trémája  van, 
még  mikor  prédikálni  kell  is.  Ha  pedig  hozzákezdett,  akkor 
egy  Hemosthenes. 

—  Aztán  úgy  ne  járjon  tiszteletes  úr,  tréfálkozik  vele 
az  alispán,  mint  nem  régiben  Csokonai;  a  kinek  a  pa- 
rochián  elcserélték  a  prédikácziós  könyvét  egy  szakács- 
könyvvel,  s  csak  mikor  a  cathedrában  el  kezdte  olvasni 
a  textust:  «az  eczetes  ...»  akkor  vette  észre,  hogy  ecze- 
tes  ugorka  becsinálásáról  van  szó.  De  hamar  föltalálta  ám 
magát ;  ex  tripode  folytatá  tovább  :  «az  eczetes  vízzel  meg¬ 
kínált  Jézus  pedig  mondá:  elvégeztetett ! »  S  erről  a  tex¬ 
tusról  stante  pede  olyan  prédikácziót  improvisált,  hogy 
bámult  rajta  a  presbyterium  ! 

—  Én  csak  megleszek  a  magam  dikcziójával  valahogy, 
felelt  a  lelkész,  csak  a  spektabilist  el  ne  ragadják  Phaéton 
paripái,  mikor  a  statutio  alkalmával  ki  kell  mondani  a 
domina  nevét. 

—  Már  az  igaz,  hogy  perversus  egy  név !  Eleget  utaz¬ 
tam  Soprontól  Nezsiderig  olyankor,  mikor  a  sár  hirtelen 
megfagyott ;  de  úgy  szekér  még  meg  nem  rázta  bennem  a 
lelket,  mint  mikor  végig  kell  mondanom :  hogy  is  van 
csak  tiszteletes  úr? 

—  Catharina  .... 

—  No  azt  még  tudom. 

—  Catharina  de  Landsknechtsschild. 

A  két  hegyes  bajusz  megpróbálta  ezt  a  nevet  fel¬ 
öklelni. 

—  Lantz — k — nek — htsz — sild  !  —  Ez  sok  egy  em¬ 
bernek. 

—  Pedig  magyar  nemes  familia  az.  A  legközelebbi 
diaetán  indigenálták  az  ősét. 

Ezt  egy  harmadik  úr  mondta,  a  ki  a  diagonalis  pádon 
ült,  egészen  tubákszínű  öltözetben,  himlőhelyes  ábrázat- 
tal,  szanaszét  kúszált  sárga  hajjal  s  vörös  karikájú  szürke 
szemekkel. 

—  Hát  maga  ismeri  azt  a  famíliát,  doktor?  kérdé  a 
spectabilis. 

—  Hogyne  ismerném,  felelt  a  doktor ;  báró  Lands¬ 
knechtsschild  örökölte  ezt  a  birtokot  anyjáról,  a  ki  Mar- 
kóczy  leány  volt,  s  Mária  Terézia  idejében  ment  férjhez 
egy  morva  kapitányhoz  ;  ez  most  zálogba  adta  a  birtokot 
az  unokahugának,  Katalinnak.  Hiszen  láthatta  a  bárót, 
indzsellér  úr,  mikor  a  « Névtelen  vár»  környékét  kihasí¬ 
tották  a  bolond  gróf  számára. 

A  hivatkozott  úr  ott  ült  az  orvos  mellett,  s  mint  előre 
nyújtott  nyakáról  látni  lehetett,  mérnök  volt.  Kezéből  le 
nem  tette  volna  egy  világért  azt  a  nagy  bádog  tokot,  a  mi 
az  uradalom  térképét  rejté.  Igen  tudós  és  a  maga  szak¬ 
máját  értő  férfiú  volt;  de  a  beszélgetés  nem  volt  kenyere ; 

a  mihez  hozzáfogott,  az  nem  ment  ezen  túl : 

/ 

• —  En  azt  mondom,  hogy  mit  is  mondjak?  .  .  . 

Aztán  nem  vártak  rá,  hanem  beszéltek  tovább. 

—  Százezer  sebein  forintért  vette  meg  a  jószágot  a 


4 


57 

baronesse,  minden  regáléval  és  úrbériséggel  együtt,  monda 
a  doktor. 

— -  Az  bizony  elég  szép  ár,  szólt  az  alispán.  De  még 
szebb  az,  hogy  még  itt  is  akar  lakni  a  baronesse.  Tiszt¬ 
tartó  úr  tudhatja  legjobban. 

A  tiszttartónak  az  a  szokása  volt,  hogy  mikor  mondani 
akart  valamit,  sebesen  összedörzsölte  a  tenyereit,  mintha 
apró  gölödinyecskéket  gömbölyítene  ki. 

—  Megvallom,  megvallom  (mindig  benevolumon  kezdte), 
a  mi  igaz,  az  igaz.  A  baronesse  pompás  mobiliákat  hoza¬ 
tott  le  Bécsbői ;  még  clavicordiumot  is  küldött  le,  egy 
stimmelő  meisterrel ;  s  a  szobákat  mind  kitapeczéroztatta 
és  lusztereket  akasztatott  fel,  a  glazhaust  is  egészen  reno- 
váltatta. 

—  De  ugyan  mi  történhetett  a  baronessel,  hogy  úgy 
megszerette  a  mi  vidékünket?  A  mi  annyival  különösebb, 
hogy  a  statutióra  senkit  se  hivatott  meg  a  szomszédság¬ 
ban  lakó  földesurak  közül,  mintha  előre  tudtul  akarná 
adni,  hogy  senkivel  sem  szándékozik  ismeretséget  kötni. 
Más  statutiónál  a  fél  vármegyét  összeinvitálják,  itt  meg 
csak  magunk  vagyunk,  a  kiknek  ex  offo  itt  kell  lennünk. 
Ezt  az  alispán  úr  kérdezte  a  pipaszopókán  keresztül. 

—  Én  hallottam  felőle  valamit,  szólt  közbe  a  doktor. 

—  No  hiszen,  ha  a  « vármegye  harangja))  se  tudna 
semmit. 

—  Már  azért,  a  mit  én  mondok,  mégis  mindig  igaz. 
Hát  azt  mondják,  hogy  a  baronessel  az  történt,  hogy  jegy¬ 
ben  járt  egy  bajor  majorescoval,  a  lakodalom  napja  is  ki 
volt  tűzve;  a  mikor  a  vőlegény  egyszer  csak  megtudja, 
hogy  a  menyasszonya . 

—  De  lassan,  az  Istenért !  szabódott  a  tiszttartó  ;  a  cse¬ 
lédek  meg  ne  hallják. 

—  Hiszen  semmi  rossz  sem,  a  mit  meghallott  felőle ; 
csak  azt  hallotta  meg,  hogy  lutherana,  s  minthogy  Bécs- 
ben  és  Bajorországban  á  mixta  matrimonia  tiltva  vannak 
annálfogva  recedált;  ebbeli  bújában  aztán  a  repudiált 

sponsa  valét  mondott  a  világnak,  s  örökös  pártában  ma¬ 
radásra  határozta  magát  s  azért  kereste  ki  e  félreeső  falut 
állandó  residentiájául. 

—  No,  inzsellér  úr,  ez  jó  partié  lenne  magának.  Enyel- 
gett  a  főbiró.  Magától  meg  a  menyasszonyai  szoktak  meg¬ 
szökni. 

A  tudós  mathematikus  megcsóválta  a  fejét, 

—  Azt  mondom  én,  liogy  mit  is  mondok  ? 

—  Ugyan  mondja  ki  már  egyszer  !  nógatá  a  doktor. 

—  Azt  mondom  én,  hogy  ez  bizonyosan  valami  vén 
klepsidra.  (A  mi  nem  más,  mint  egy  hajdankori  fövény¬ 
óra.) 

Ezért  mindannyian  rátámadtak :  honnan  következ¬ 
teti  ezt? 

Az  inzsellér  erre  a  két  középső  ujja  közé  csiptetve  az 
orrát,  így  igazolta  véleményét : 

—  Mert  hogyha  valami  formás  személy  volna,  bizonyo¬ 
san  mindjárt  kapott  volna  másik  vőlegényt  ott  Bécsben. 

Ezért  aztán  kinevették. 

—  Jaj,  inzsellér  úr,  csak  maradjon  maga  a  czirkalom 
mellett!  Nem  trigonometria  ez  ! 

Úgy  látszott,  hogy  az  alispán  úr  előtt  legmegvetettebb 
tudomány  volt  a  háromszögeléstan,  s  minden  tollatlan 
kétlábú  állatok  között  legalábbvalónak  tartotta  azt,  a 
melyik  a  papíron  lépegeti  a  czirkalmot. 

Azonban  egyszer  csak  megkondul  a  harang  a  torony¬ 
ban  ;  erre  elpukkannak  a  mozsarak ;  a  czigányság  rákezdi 
Bihari  « negyvenemberes  marschát»,  az  országúton  por- 
felleg  támad,  abból  a  postakürt  szava  hangzik  elő,  s  nem¬ 
sokára  jön  nyargalva  egy  kengyelfutó,  három  struccztollas 
sipka  a  fején,  könnyű  kutyakoczogásban ;  s  utána  egy  ne¬ 
héz  négy  lovas  hintó,  jágerrel  és  postillonnal  a  bakon. 
Az  urak  kivonulnak  a  bükkfa  árnyékából  a  diadalív  elé ; 
a  tiszteletes  utoljára  húzza  elő  zsebéből  a  fekete  könyvet, 
meggyőződést  szerezve  felőle,  hogy  dictiója  még  mindig 
benne  van.  A  négy  lovas  hintó  megáll  s  akkor  látják, 

hogy  nem  ül  abban  senki.  Csak  a  levetett  wiklerek  és 
schlüpferek  bizonyítják,  hogy  abban  asszonyok  utaztak. 

Az  általános  hüledezésnek  a  hátul  jövő  hintóbán  érkező 
bécsi  ágens  vet  véget,  felvilágosítva  az  urakat,  hogy  a  ba- 
ronesse  a  vadaskerthez  érve,  társalkodónéjával  együtt 
kiszállt  a  hintóból  s  onnan  kedve  tartotta  az  erdőn,  par¬ 
kon  keresztül  gyalog  felsétálni  a  kastélyba.  Ezóta  már  ott 
is  lehet;  mert  a  postalovak  a  homokban  csak  lépést  jö¬ 
hettek. 

S  ezzel  az  egész  nagy  parádé  mind  kárba  veszett. 

A  mint  hogy  szaladt  is  már  nagy  lelkendezve  a  faluból 
a  deputatióhoz  egy  hajdú,  félkezével  a  forgós  csákóját 
fogva  a  fején,  hogy  le  ne  essék  róla,  s jelenté,  hogy  mára 
baronesse  ott  van  a  kastélyban  s  várja  az  urakat. 

Ez  már  boszuság !  A  mihez  minden  ember  egy  hét  óta 
készült,  azt  egy  asszonyi  szeszély  mind  dugába  dönti. 

Lett  is  rá  egy  általános  megjegyzés,  nyíltan  és  elhall¬ 
gatottam 

«Ez  a  második  bolond  a  faluban.)) 

Azzal  minden  ember  kullogott  nagy  morogva  a  kas¬ 
tély  felé. 

A  baronesse  bizony  szépen  besétált  az  egyenes  úton,  a 
szép  árnyékos  erdőn  keresztül  s  nem  tette  meg  a  tisztel¬ 
gők  kedvéért,  hogy  köríil-kerülje  a  saját  faluját  a  poros 
országúton. 

Tökéletes  bécsi  nő.  Jó  kedvű  és  nyílt  szívű.  Minden 
szemközt  jövővel  egyszerre  megbarátkozó.  Látszott,  hogy 
új  volt  neki  minden,  a  mi  falusi.  A  kalapját  levette  fejé¬ 
ről  s  azt  mindenféle  útszélen  termő  virággal  teleszedte, 
s  mikor  a  majorudvaron  keresztül  ment,  az  apró  kis  sárga 
csirkéket  mind  összeszedte  ölébe :  azt  gondolta,  kanári 
madarak,  a  miért  nagy  vitája  támadt  a  kotlóssal.  A  vén 
komondort  is  megczirogatá  s  a  kis  béres  gyerekeknek  el¬ 
simította  a  hajukat  a  szemükből,  s  társalkodónéját,  ki 
nem  birt  vele  bodzás  lábaival  lépést  tartani,  kétségbeejté 
előre  szaladásával. 

A  baronesse  szőke  szépség  volt.  Semmi  kendőzésre  nem 
szorult  eleven  arczszín,  ragyogó  kék  szemekkel,  örök  mo¬ 
solygó  cseresnyepiros  ajkakkal;  s  arczának  llódító  bűbá¬ 
ját  még  az  unalmas  bécsi  divat  sem  volt  képes  kisebbí¬ 
teni,  mely  megkívánta,  hogy  a  hölgyek  a  hajukat  simán  a 
halántékaikhoz  lapítsák  s  a  füleiket  kereken  betakarják 
vele,  s  semmiféle  fej  díszt  nem  tűrt  el  a  haj  fonadékon  kí¬ 
vül,  mely  lehető  sok  ágba  és  mentül  keményebbre  fonot¬ 
tal!,  volt  a  fésűre  felfűzve. 

A  kastélyban  az  előreküldött  hopmester  fogadta  a  föl¬ 
desasszonyt.  Azt  egy  héttel  előbb  ideküldték,  hogy  a  la¬ 
kást  rendezze  el  s  a  beiktatási  lakoma  vendégeiről  gon¬ 
doskodjék.  Itt  is  első  gondja  volt  a  baronessenek  konyhát, 
éléskamrát  beszaladgálni  s  a  szakácsot  és  szakácsnékat 
bámulatra  ragadni  a  konyhaművészet  minden  ágaiban 
való  jártasságával.  Innen  hítták  elő,  mikor  az  urak  meg¬ 
érkeztek.  Még  akkor  is  az  ujját  szopogatta,  a  mire  valami 
marmelád  ráragadt  a  linczer  tortáról. 

—  Csak  semmi  czeremoniát,  uraim !  kiálta  csengő  hang¬ 
jával,  a  társaság  közé  toppanva  a  fiatal  hölgy.  Szívemből 
gyűlölök  minden  szertartást.  Idáig  laktam  vele  Bécsben. 
Természetes  levegőt  akarok  színi  falun :  tömjén  és  lőpor¬ 
füst  nélkül.  Legfölebb  a  dohányfüstöt  engedem  meg.  Én 
rászedtem  önöket;  de  úgy  kell  önöknek,  minek  készítet¬ 
tek  nekem  parádét,  mikor  megmondtam,  hogy  nekem  nem 
kell  egyéb,  mint  egy  « hozott  Isten  !»  aztán  egy  kézszorí¬ 
tás.  A  mi  hivatalos  formalitás  jár  a  statutióval,  azt  végez¬ 
zék  el  az  urak  a  meghatalmazott  ágens  úrral :  s  aztán  te¬ 
gyünk  úgy,  mintha  régi  ismerősök  volnánk  s  tekintse 
magát  mindenki  idehaza. 

Erre  azt  mondta  az  alispán,  hogy : 

«Kisztihand.» 

—  Ah,  ön  beszél  németül  ? 

— -  Beszélek,  felelt  a  szittya  utód ;  csakhogy  rajtam  is 
megeshetik,  a  mi  a  vitéz  Barkóczyval  történt,  hogy  mikor 
királynénk  Mária  Terézia  bárány  himlőjéből  felépülve,  pa- 

naszkodott  neki  a  kiállt  betegség  nyomairól,  azzal  vigasz¬ 
talta  meg,  liogy  «ah  Euer  Majestát  habén  noch  immer 
selír  schönes  Leder». 

—  Ah  haha !  Nevetett  a  baronesse.  Ön  az  az  úr,  a  ki 
mindenre  tud  adomát  mondani  ?  Már  hallottam  hírét. 
Kérem  ismertessen  meg  a  többi  urakkal. 

Az  alispán  sorba  vette  a  bemutatandókat. 

—  Tiszteletes  Mercatoris  Tóbiás  úr,  helységünk  lel¬ 
késze;  ki  egy  szép  szónoklattal  várta  méltóságodat,  de  a 
mit  itt  nem  mondhat  el,  mert  azon  kezdődik,  hogy  «ím  e 
zöld  fáknak  kies  árnyékában)). 

—  No  majd  kárpótlást  fogok  találni  a  tiszteletes  úr  va¬ 
sárnapi  prédikáczióiban.  En  igen  buzgó  híve  leszek. 

Azután  a  doktort  mutatták  be. 

—  Ez  itt  doktor  Tromfszky  Fiilöp,  a  járás  physicusa, 
maga  is  fertőszegi  lakos  és  compossessor,  orvos,  sebész, 
és  nemcsak  e  vármegyében,  de  Győr,  Komárom,  Vas  és 
Bopron  vármegyékben  is  elismert  legnagyobb  pletyka  és 
hírharang. 

—  Ah!  hisz  ez  nagyon  szeretetreméltó  tulajdonság!  En 
nagyon  szeretem  a  pletykát !  véghetetlenűl  szeretem  a 
mendemondákat.  Már  csak  azért  is  lesz  mindennap  valami 
bajom,  hogy  a  doktor  urat  meghíhassam.  Ugy-e  bár,  a 
doktor  kötelessége  azt  is  megmondani,  hogy  mit  főzzenek 
ebédre?  Mindennap  kérni  fogom  a  consultatiót. 

Ilyen  patiensre  volt  már  a  doktornak  szüksége  régen. 

Következett  a  mérnök. 

—  Ez  pedig  Doboka  Márton  úr,  a  vármegye  inzsellérje, 
«hites  mathematicus, »  vagy  a  hogy  a  paraszt  nevezi: 
« hityimityimatyi  mókus,))  földet  mér,  ködöt  szel,  vizet 
szab,  s  ha  valakinek  az  órája  elromlik,  azt  megigazítja. 

—  Remélem,  szólt  a  baronesse  Doboka  úrhoz,  hogy 
sokat  fog  ön  velem  foglalkozni,  azért,  ha  nem  vagyok  is 
klepsidra. 

A  szegény  inzsellér  mosolygó  álarcza  egyszerre  a  rémü¬ 
lés  f'acies  hippocraticájára  nyúlt  el  e  szóra.  Csak  a  kézé- 

ben  levő  bádog  mappatok  tetejét  csavargatta,  mintha  azon 
gondolkoznék,  hogy  mint  tudná  saját  magát  is  úgy  össze - 
göngyölíteni,  hogy  abba  beledughassa  ? 

A  szép  selma  pedig  hamiskás  mosolylyal  mondá  neki, 
megfenyegetve  őt  ujja  hegyével : 

—  Nekünk  bécsieknek  nagyon  jó  rendőrségünk  van  ám. 

A  patvarista  is  ott  ágaskodott  a  többiek  mögött,  s  igye¬ 
kezett  a  fejét  előre  tolni  a  válla  közül.  Az  úrnő  azt  is 
észrevette. 

—  Hát  ezt  az  urat  hogy  hívják? 

—  Ez  még  senki  sem,  szólt  az  alispán ;  csak  a  patva¬ 
rista.  Ezt  még  nem  hívják,  csak  kiáltják,  hogy  «audiat!» 
Az  ilyennek  mondta  azt  Cziráky,  hogy  «soha  se  válogasd 
öcsém,  hová  ülj  az  asztalnál?  a  hová  te  leülsz,  bizonyo¬ 
san  az  az  utolsó  helyi). 

«Audiat»  aztán  megint  lehúzta  a  fejét  a  válla  közé  s 
iparkodott  magát  eccliptizálni. 

—  A  tiszttartóját  úgy  is  meg  fogja  ismerni  méltóságod  : 
Határi  Ádám  úr,  a  kinek  nem  szükség  azt  mondani,  a  mit 
Klobusiczky  püspök  mondott  a  tisztjeinek,  mikor  inau- 
gurálták:  «már  csak  úgy  gazdálkodjanak  az  urak,  hogy 
nekem  is  maradjon  valami. » 

—  Oh,  az  én  tisztjeimnek  nem  lesz  panaszuk  ellenem. 

/ 

—  Es  most  magamat  kell  bemutatnom,  én  vagyok  en¬ 
nek  a  megyének  az  alispánja,  nevem  Drávakeresztúri  Gö- 
römbölyi  Bernát. 

—  Jaj  uram !  szólt  nagyot  nevetve  az  úrhölgy :  én  ezt 
három  esztendeig  sem  tudom  összerakni. 

—  No  épen  így  vagyok  én  méltóságodnak  a  nevével. 

—  Hát  tudja  mit?  Inkább,  hogy  sem  egymást  kínozzuk 
a  kimondhatatlan  neveinkkel,  legyünk  per  tu,  s  híjuk 
egymást  a  keresztnevén. 

—  Csakhogy  én,  ha  valakivel  Bruderschaftot  kötök,  az¬ 
zal  én  össze  is  csókolózom. 

—  Hát  hiszen  az  is  megtörténhetik,  nevetett  a  baro- 
nesse  s  minden  morikálás  nélkül  megadta  a  tekintetes 

úrnak  a  ceremonialis  csókot,  s  aztán  kezet  szorított  vele. 
No  már  most  hát  «te  Bernát  bácsit)  én  pedig  ('te  Katinka !» 
S  mintán  ezen  szépen  átestünk,  menjenek  az  urak  az  iro¬ 
dába  a  hivatalos  functiót  az  ágens  úrral  elvégezni;  én 
pedig  addig  visszavonulok  toilettet  csinálni.  Az  ebédnél 
megint  találkozunk. 

Azzal  gyermeteg  hibbanással  kilebbent  a  mellékszobába. 

—  Ez  már  aztán  kapitális  egy  menyecske !  mondá  az 
uraknak  a  főszolgabiró.  Hát  ugy-e  nem  «klepsidra»,  Do¬ 
boka  barátunk? 

A  jámbor  mérnök  most  is  azt  igyekezett  a  sinusok  és 
cosinusok  segélyével  kikalkulálni,  hogy  ugyan  kitől  tud¬ 
hatta  meg  ezt  a  baronesse  ?  Csak  nem  a  patvarista  fecse¬ 
gett  tán  a  szobaleány  előtt? 

—  De  nagyobb  baj  lesz  abból,  szólt  közbe  a  doktor 
malitiosus  arczfintorral,  hogyha  a  tekintetes  asszony  oda¬ 
haza  megtudja  a  «csókot»;  az  lesz  ám  még  a  franczia 
háború. 

A  szittya  hős  e  szóra  komolyan  megrettent.  Az  orosz¬ 
lánt  megrémíti  szavával  a  kakas ;  Bernát  urat  pedig  —  a 
tyúk.  (0  szokta  a  feleségét  « tyúkom » -nak  nevezni.) 

—  Csak  lesz  annyi  becsületérzés  doktor  úrban,  hogy 
nem  pletykázza  el. 

■ —  Már  hiszen  én  magamról  jót  állok,  mert  soha  sem 
szoktam  pletykázni ;  hanem,  ha  egyszer  az  inzsellér  ki 
talál  rukkolni  azzal  a  szóval,  hogy  «azt  mondom,  hogy 
mit  mondok?»  akkor  nem  állok  jót  a  titokról.  Kivált  ha 
még  azt  is  megtudja  a  tekintetes  asszony,  hogy  per  «te 
Katicza,  te  Bernus !  #  discurálunk  egymással ;  ezt  nehéz 
lesz  egy  anecdotával  elütni. 

Az  ágens  véget  vetett  a  tréfálkodásnak,  átidézve  a  hi¬ 
vatalos  urakat  a  komolyabb  teendők  elvégzése  végett  a 
cancelláriába. 


*  ■  ‘ 

II. 

Az  ebédhez  megjelenő  bárónő  a  legegyszerűbb  elegan- 
cziával  volt  öltözve;  fekete  selyemruha  volt  rajta,  s  a 
nyakán  négy  sor  igazgyöngy ;  más  ékszert  nem  viselt ;  s  a 
fekete  ruha  gyászt,  a  gyöngyök  könnyeket  jelentenek. 
Modora  megczáfolta  mind  a  kettőt.  Víg  volt  és  kedélyes. 
Hanem  hiszen  a  mosoly  lehet  álarcz  is. 

Feltűnt,  hogy  a  díszlakomához  egy  hölgy  sem  volt  hi¬ 
vatalos.  A  baronesse  és  társalkodónője  egyedül  képvisel¬ 
ték  a  szép  nemet. 

—  Te  ide  ülsz  mellém,  monda  a  bárónő  Bernát  úrnak, 
megemlékezve  a  kötött  Bruderschaftról. 

A  tekintetes  úrnak  pedig  eszébe  jutott  a  tekintetes  asz- 
szony  odahaza,  a  kinek  a  nyelve  bezzeg  ki  tudja  mondani 
az  ő  nevét,  még  olyan  predikátumokat  is  told  hozzá,  a 
mik  nincsenek  az  armálisban,  s  mikor  azt  neki  ereszti, 
rettenetesebb  a  királyi  commissariusnál ;  annálfogva  igye¬ 
kezett  calmirozni  a  bizalmas  viszonyt. 

—  Megmondom  baronesse,  nálunk  nem  tegeznek  sen¬ 
kit,  csak  a  gyereket,  meg  a  czigányt.  A  kivel  bizalmasan 
vagyunk,  annak  azt  mondjuk,  hogy  «maga».  Hozzá  tehet¬ 
jük,  hogy  « húgom »  és  «bácsi». 

- —  Hát  a  feleségét  sem  tegezi  az  ember? 

—  Annak  is  azt  mondja,  hogy  ((lelkem  maga!» 

/ 

—  Es  a  gyermekek  sem  tegezik  a  szülőiket  ? 

—  Az  meg  épen  botrány  volna. 

—  Csodálatos  ország.  No  hát  « Bernát  bácsi »  maga,  tes¬ 
sék  magának  mellém  ülni. 

A  rögtön  támadó  családias  bizalmasság  jellemzé  a  bécsi 
nőt,  elütőleg  a  párisi  hölgyek  finom  agaceriájától,  a  kiket 
egyébiránt  Bernát  úr  soha  se  látott. 

Katinka  bárónő  még  evés  közben  is  tudott  mulattatni, 
a  mi  ugyan  a  jobboldali  szomszédjánál  tiszteletes  Merca- 
toris  úrnál  tökéletesen  kárba  veszett.  A  tudós  úrnak  rossz 

fogai  voltak,  annálfogva  egész  penitenczia  volt  ránézve 
az  evés,  s  a  míg  azzal  el  nem  készült,  addig  ránézve  nem 
létezett  semmi  discursus. 

A  mi  a  nevét  illeti  a  tiszteletes  úrnak,  az  valaha  « Kal¬ 
már »  lehetett;  hanem  egy  időben  a  tudományos  férfiak 
szerették  neveiket  latinizálni. 

Annál  készebb  társalgókra  talált  a  bárónő  az  alispán¬ 
ban  és  a  doktorban. 

—  Tehát  a  hivatalos  átadás  egészen  elvégeztetett  nálam 
nélkül,  Bernát  bácsi  ? 

—  Nem  végeztetett  biz  az;  sőt  inkább  úgy  jártunk, 
mint  az  egyszeri  czigány,  a  ki  azt  mondta,  hogy  elveszi  a 
grófkisasszonyt.  A  beleegyezés  az  ő  részéről  már  meg¬ 
van  :  csak  a  contesseé  hiányzik  még.  Itt  is  hiányzik  még 
a  beleegyezés  a  bárónő,  —  azaz  —  Katinka  búgom  — 
részéről. 

—  Mihez  kell  az  én  beleegyezésem? 

—  Alihoz,  hogy  a  ((Névtelen  Vár))  servitusa  fentar- 
tassék-e  ? 

—  ((Névtelen  Vár?»  —  «Servitus?»  Mik  ezek  a  szavak? 
Szeretném  tudni. 

—  A  Névtelen  Várat  innen  a  kastélya  erkélyéről  majd 
színről  színre  megláthatja  búgom  asszony.  Az  egy  vadász- 
kastély,  a  mit  egy  Markóczy  ős  építtetett  a  Fertő  partjára 
valami  ős  korból  származott  czölöpépítmény  fundamen¬ 
tumára  :  ott  tartotta  nagyszerű  vadászatait,  mikor  még  a 
lankaság  csupa  erdő  volt.  Ezelőtt  bárom  évvel  egy  kül¬ 
földi  úr  jött  ide,  a  kinek  nagyon  megtetszett  ez  a  magános 
épület  s  kivette  azt  bérbe  az  akkori  tulajdonos  bárótól, 
olyan  szerződést  kötve  vele,  hogy  a  várkastélyhoz  tartozó 
parkban,  a  meddig  az  körül  van  palánkolva,  senkinek  se 
legyen  szabad  rajta  és  a  hozzátartozókon  kívül  járni.  Ezt 
nevezik  servitusnak.  Az  tehát  a  kérdés,  hogy  van-e  kedve 
Katinka  húgomnak  egy  ilyen  « tilalmast))  a  birtoka  köze¬ 
pén  eltűrni?  vagy  pedig  fel  akarja  azt  mondani? 

- —  És  ha  fel  akarnám  azt  mondani  ? 


Jókai:  Névtelen  vár.  I. 

—  Akkor  tetemes  vinculumot  kellene  fizetni  a  bérlő¬ 
nek.  Akarja-e  ezt  tenni? 

—  Attól  függ,  hogy  micsoda  ember  az  a  bérlő  ? 

—  Mindenesetre  különcz.  Valami  világkerülő. 

—  Hogy  híják? 

/ 

—  Azt  nem  tudni.  Epén  azért  nevezik  ő  róla  azt  a  kas¬ 
télyt  Névtelen  Várnak. 

—  De  hát  hogy  lehet  az,  hogy  valakinek  egy  helyen,  a 
hol  három  esztendeig  lakik,  ne  tudják  meg  a  nevét? 

rt 

—  Igen  egyszerűen.  0  maga  nem  auffirolja  magát  se¬ 
hol,  a  cselédei  nem  híják  másként,  mint  a  «gróf«. 

—  De  levelet  tán  csak  kap  a  postán  ? 

—  Azt  gyakran  kap  a  világ  minden  részéből :  néha  pén¬ 
zes  leveleket  is,  azoknak  a  recepisséit  neki  kell  aláírni. 
Hanem  úgy  van  vele,  mint  az  egyszeri  paraszt,  a  ki  azt 
mondta,  hogy  « bárcsak  én  írni  tudnék,  ha  olvasni  nem 
is;  majd  találnék  én  valakit,  a  ki  azt  elolvassa)).  Ennek 
is  kell  lenni  valakijének,  a  ki  azt,  a  mit  ő  irt,  el  tudja  ol¬ 
vasni,  de  erre  mifelénk  senki  azokhoz  a  czifrákhoz  nem 
ért,  a  mi  az  ő  adressén  van  s  az  ő  keze  alól  kikerül. 

—  Hát  a  hatóság  nem  vonhatja  őt  kérdőre? 

—  Miféle  hatóság? 

—  No  —  maga,  Bernát  bácsi. 

—  Hát  spiczli  vagyok  én  ? 

—  De  az  útlevelét  csak  elő  szabad  kérni  az  idegennek  ? 

- —  Útlevelét?  Hiszen  mindjárt  kidobnának  engem  a 

vármegyeház  ablakán,  ha  valakitől  Magyarországon  útle¬ 
velet  kérnék,  vagy  egy  « Salva  guardiába»  betenném  a  lá¬ 
bamat  a  bennelakó  engedetnie  nélkül. 

—  De  hát  nem  ügyelnek  itt  fel  arra,  hogy  ki  mit  cse¬ 
lekszik  ? 

—  Minek?  Nemes  ember  azt  teszi,  a  mit  neki  tetszik; 
a  paraszt  pedig  azt,  a  mit  muszáj. 

- —  De  hátha  veszedelmes  összeesküvést  forral  az  az 
ember  ? 

—  Az  a  királyi  fiskus  gondja,  nem  az  enyim. 

—  Hátha  hamispénzverő? 

—  Az  meg  a  tárnokmesterre  tartozik. 

—  De  a  rablók  ellen  csak  kell  valami  rendőrségnek 
lenni. 

—  Arra  itt  vagyok  magam,  meg  a  pandúrjaim,  s  ha 
rakonczátlankodnak  :  kihirdetem  a  statáriumot ;  s  akkor 
vagy  kézrekeriilnek,  vagy  átmennek  a  másik  vármegyébe. 
Egyébiránt  a  szóban  forgó  Névtelen  Vár  lakója  ellen 
egyik  indicium  sem  forog  fenn.  Az  nagyon  csöndes  ember. 

—  Egyedül  van?  Nincs  családja? 

—  Már  erre  tiszttartó  úr  jobban  meg  tudna  felelni; 
mert  ő  folytonosan  szemügygyel  kisérhette. 

—  Nos,  tiszttartó  úr.  Mit  tud  felőle?  Van  felesége  e 
rejtélyes  úrnak? 

—  Megvallom,  megvallom :  úgy  látszik,  mintha  volna ; 
de  egész  bizonysággal  még  sem  lehet  tudni. 

—  No  ez  már  engem  pikiroz !  Hát  hogyan  nem  lehet 
tudni  ?  Láthatatlan  ? 

—  Látható,  látható.  A  névtelen  úr,  meg  a  dáma  együtt 
szoktak  kocsikázni  minden  nap  délelőtt  tíz  órakor  s  el- 
kocsiznak  a  szomszéd  városig :  ott  visszafordulnak  és 
hazatérnek ;  de  a  dáma  oly  sűrű  fátyollal  van  betakarva, 
hogy  nem  lehet  kivenni,  hogy  vájjon  vén  asszony-e,  vagy 
ifjú  leány? 

—  De  ha  kocsikáznak,  akkor  cselédjüknek  is  kell  lenni, 
a  ki  a  lovakat  hajtja.  A  cselédektől  csak  meg  lehet  tudni, 
hogy  gazdájuk  és  asszonyuk  között  micsoda  viszony  van  ? 

—  Valóban,  valóban.  Cselédjeik  vannak.  Egy  komor¬ 
nyik,  a  ki  egyúttal  a  lovakkal  bánik.  Ez  a  mindenes  a 
háznál.  Ez  jár  ki  a  faluba  is  néha,  és  németül  beszél. 
Eajta  kívül  van  egy  kövér  szakácsnő  a  kastélyban,  a  ki 
nem  megy  sehova;  azt  mondják,  nem  tud  járni.  Azután 
van  két  ember,  a  ki  bejár  hozzájuk,  a  Schmidt  meg  a 
Schmidtné.  Ezek  soha  a  házba  be  nem  lépnek,  hanem 
rendesen  reggel  öt  órakor,  télen  úgy  mint  nyáron,  meg¬ 
jelennek  a  kastély  rondellájának  az  ablaka  előtt :  akkor 


ott  a  salugáderen  keresztül  kiadja  nekik  valaki  a  rendele¬ 
tet,  kilencz  órára  visszatérnek,  akkor  már  egy  kosár  van 
kitéve  a  rondella  alá,  abba  belerakják,  a  mit  hoztak,  azt 
kötélen  felvontatja  valaki  s  megint  kiadja  nekik  a  rende¬ 
letet.  Ez  a  két  ember  egy  zsellérházban  lakik,  a  mit  a  név¬ 
telen  úr  vett  a  számukra.  De  ezek  az  asszonyságról  soha 
nem  beszéltek ;  azért,  mert  soha  se  látták. 

—  És  a  komornyik  ? 

—  Azt  úgy  híják,  hogy  vas  szájú  ember.  Különben  is 
olyan  urias  magatartásit,  hogy  alig  meri  valaki  megszólí¬ 
tani.  Mindig  fehér  glacée  keztyűt  hord,  és  ezüst  zsinóros 
bérruhát.  Azt  tartják,  hogy  a  szakácsné  az  ő  felesége. 
A  falubeli  leányokra  az  igaz,  hogy  rá  sem  néz.  Eljár  a 
szomszéd  faluba  a  katliolikus  templomba ;  de  meg  nem 
gyónik  soha.  Nem  enged  tudakozódni  magától:  csupán 
egyszer  szalasztott  ki  annyit  a  száján,  hogy  «az  ő  úrnője 
egy  szegény  árva  leány,  a  kinek  semmije  nincs;  de  ezért 
mégis  mindennel  ő  rendelkezik)). 

—  S  nem  fogadnak  el  látogatásokat  ? 

—  A  látogatót  maga  az  úr  fogadja,  s  olyankor,  ha  ide¬ 
gen  érkezik,  a  dáma  a  belső  szobákba  zárkózik  és  onnan 
ki  nem  jön.  Ha  valaki  ebédre  is  ott  marad,  akkor  az  éte¬ 
lek  felhordása  alkalmával  az  úr  minden  ételből  szed  ki 
egy  tányérra,  s  azt  saját  maga  viszi  be  abba  a  szobába,  a 
hol  a  dáma  van.  Az  elő  nem  jön  soha.  Kérdezősködni 
senki  se  mer  felőle.  Egyszer  a  feleségem  megszánta  a  ma¬ 
gányban  élő  teremtést,  s  szép  szerével  ismeretséget  akart 
vele  kötni.  Pünkösd  vasárnapján  egy  szép  bokrétát  for¬ 
mált  az  üvegházi  virágokból,  s  azt  elküldte  a  szolgálója 
által  a  Névtelen  Várba.  A  cseléd  fölment  a  grófhoz  s  el¬ 
mondta,  hogy  köszönteti  a  tiszttartóim,  ezt  a  bukétot 
küldi  a  nagyságos  grófnénak.  A  cseléd  visszajövet  dicse¬ 
kedett  a  komornyiknak,  aki  az  ajtón  kiereszté,  hogy  ugyan 
örült  a  gróf  a  grófnénak  küldött  bukéton;  egy  húszast 
adott  neki  s  ugrált,  mint  a  bolond,  örömében.  « Ugrált  bi¬ 
zony  haragjában!))  monda  a  komornyik;  « köszönd,  hogy 

leány  vagy ;  mert  lia  férfi  volnál,  pisztolylyal  kergetett 
volna  ki.»  S  a  mint  kilépett  a  leány  a  kastélyból,  csak 
úgy  hullott  a  fejére  a  széttépett  búkét  virágja,  s  a  gróf 
káromkodott  odafenn  valami  idegen  nyelven,  a  mit  a  cse¬ 
léd  nem  értett.  Másnap  a  gróf  összetalálkozott  a  felesé¬ 
gemmel  a  faluban  véletlenül.  Az  asszony  aprehendált  s 
rá  se  nézett.  Délután  a  gróf  a  Schmidtné  által  hatpalaczk 
bort  küldött  a  feleségemnek,  azzal  az  izenettel :  azért  a 
szivességért,  hogy  nem  látta  őt  meg.  Haute  sauternei  bo¬ 
rok  voltak. 

—  Ah,  tehát  a  remeték  ilyen  jó  borokat  isznak. 

—  Valóban,  valóban.  És  kitűnő  konyhát  tartanak. 
A  Schmidtné  mindennap  hazahordja  az  ételmaradékot  a 
gyermekeinek,  a  mit  a  szakácsné  ád  neki,  s  azok  fejedelmi 
konyháról  tanúskodnak.  A  konyhájukról  azt  is  meg  lehet 
tudni,  hogy  igaz  keresztyének.  Husvét  napján  páska- 
bárány,  mindszent  napján  heilige  Striczli  van  az  asztalu¬ 
kon.  Templomba  azonban  nem  járnak  s  pap  nem  jár 
hozzájuk. 

—  S  minő  viseletben  jelennek  meg,  mikor  kikocsiznak  ? 

—  A  gróf  egyszerű  barna  kabátot  visel,  széles  kerek 
kalappal,  térdig  gomboló  fehér  kamáslit ;  télen  karbonári 
köpönyeget.  A  dáma  azonban  mindenkor  a  legújabb  divat 
szerint  van  öltözve  s  ruháit  a  postán  hozzák  külföldről. 

— ■  S  mi  okuk  lehet  nekik  e  rejtélyes  bujósdi  játszásra? 

—  Megvallom,  megvallom,  már  ez  a  sphserámon  kívül 
esik.  En  csak  a  dátumokat  tudom  előadni :  a  combinatiók- 
hoz  jobban  ért  a  doktor  úr! 

—  Ah,  igaz,  igaz  !  szólt  az  általános  kaczagásban  részt 
véve  a  bárónő.  Hiszen  itt  van  a  doktor :  az  ember  ne 
húzza  hiába  a  vármegye  fizetését ;  ha  ön  a  vármegye  ha¬ 
rangja,  akkor  kell  tudnia,  a  mi  itt  közelünkben  történik. 

—  Hát  hiszen  tudom  is:  csakhogy  eddig  nem  juthattam 
szóhoz  —  a  mérnök  úrtól.  (Mondok,  hogy  mit  mondok  ?) 
Hát  ha  olyan  kegyes  a  bárónő  s  megakarja  hallani,  én 
megmondhatom,  hogy  ki  ez  az  úr?  és  ez  az  asszonyság? 

Én  háromféle  versiót  is  tudok.  Szabad  belőle  válogatni. 
Az  első  hiteles  magyarázat  az,  hogy  ez  a  névtelen  úr  egy 
külföldön  grasszált  nagy  rablóbanda  kapitánya,  a  ki  az 
üldözés  elől  vonult  vissza  rablott  kincseivel  ide  a  mi  Ár¬ 
kádiánkba.  Az  a  dáma  pedig  a  szeretője,  a  ki  már  egyszer 
Németországban  hurokra  került,  elitéltetett,  s  az  Ítélet 
következtében  a  homlokán  tüzes  vassal  megbélyegeztetett. 
Ez  az  oka,  a  miért  az  arczát  fátyolozatlanul  nem  mutat¬ 
hatja  soha. 

—  Ah,  ez  nagyon  rémségesen  regényes,  doktor  úr,  szólt 
a  bárónő.  Ezt  nem  fogadjuk  el.  Adja  elő  a  másodikat. 

—  Tudtam,  hogy  ez  nem  fog  tetszeni,  azért  eresztettem 
legelői;  pedig  ezt  sem  szoptam  az  ujjamból.  A  másik  már 
nem  ilyen  rémséges.  A  névtelen  lovag  egy  apáczát  szök¬ 
tetett  el  a  kolostorból.  A  szent  fogadalmát  megtört  ég¬ 
menyasszonya  a  vétke  vezekléseül  azt  a  fogadást  tette, 
hogy,  kedvesét  kivéve,  az  egész  világról  le  fog  mondani  ; 
ezért  zárkózik  el  vele  egy  félreeső  kastélyba;  ezért  nem 
mutatja  az  arczát  soha  senkinek,  ő  rajta  kívül. 

—  Ez  regényes;  de  nem  valószínű.  Ha  egy  apácza 
annyira  megy,  hogy  a  kolostorból  megszökjék  a  kedvesé¬ 
ért,  akkor  már  azt  is  megteheti,  hogy  áttérjen  a  protestáns 
hitre,  s  akkor  feleségül  mehet  a  szive  választottjához: 
nem  kénytelen  se  bűnös  életet  élni,  se  rettegni,  se  el¬ 
rejtőzni.  Ezt  nem  hiszsziik  el. 

—  Akkor  a  harmadik  lesz  a  legvalószínűbb.  A  hírlapok 
ezelőtt  négy  évvel  hireszteltek  el  egy  nevezetes  asszony- 
szöktetési  esetet.  Egy  franczia  előkelő  tisztnek  a  feleségét 
elszöktette  a  dieppei  fürdőből  egy  idegen :  nem  tudni  ki  ? 
A  kijátszott  férj  mind  ez  idő  óta  keresi  a  feleségét  az 
egész  világon,  de  a  csábítót  nem  ismeri.  Ezek  ők. 

—  Ez  a  legérthetőbb  megoldása  volna  a  talánynak. 
Hanem  egy  hibája  van.  Ha  a  szerelmes  pár  az  üldöző 
franczia  tiszt  elől  menekült  ide  Fertőszegre,  akkor  a  titok¬ 
ban  maradásra  a  legrosszabb  módot  választotta  a  nő  ár- 
czának  örökös  fátyol  alatt  tartásával.  Ha  egyszerűen  a 

maguk  alakjában  jelennek  meg,  ugyan  ki  fog  rájuk  is¬ 
merni  itt  Fertőszegen?  Mig  a  fátyolnak  híre  megy  s előbb- 
utóbb  nyomukra  vezeti  a  tudakozó  férjet. 

—  Hiszen  mások  is  támasztották  ezt  a  skrupulust.  De 
itt  jön  azután  az  igazi  magyarázat.  Van  egy  öreg  erdő¬ 
kerülő,  a  ki  mindennap  látja  őket  kikocsizni.  Az  erdőnek 
egy  tisztásán  le  szoktak  szállni  a  hintóból  s  egy  kis  sétát 
tesznek  a  gyalog  ösvényen,  a  dáma  az  úr  karjába  fogózva. 
Az  erdőkerülő  megjegyzé,  hogy  egyik  nap  a  dáma  nehéz¬ 
kes,  tappogó  léptekkel  jár,  a  másikon  pedig  oly  ruganyos, 
könnyed  járással  lépeget,  mint  egy  tündér.  A  termete  is 
egyszer  deli,  másszor  összegörnyedező.  Az  erdőkerülő  azt 
mondja,  hogy  a  lefátyolozott  dáma  nem  egy  asszony,  ha¬ 
nem  kettő.  A  csábító  idegen  nem  egyedül  szöktette  el  a 
franczia  tábornoknét,  hanem  leányostól :  az  anya  azóta 
összerokkant,  a  leány  pedig  felnőtt,  s  a  bűnös  ember  el¬ 
csábította  mind  a  kettőt ! 

—  Shoking !  kiálta  fel  az  erényeire  féltékeny  társal¬ 
kodónő.  Ilyesmit  nem  lett  volna  szabad  doktor  úrnak  el¬ 
mondani  hölgyek  előtt. 

—  Kérem,  doktornak  minden  szabad ! 

Elmondva  azonban  már  csakugyan  el  volt,  s  vissza¬ 
venni  nem  lehetett:  ennélfogva  az  egész  asztaltársaság 
egyhangúlag  felriadt,  hogy  ez  már  szörnyűség !  Egy  ilyen 
gonosztevőt  csakugyan  nem  szabad  tovább  megtűrni  a 
Névtelen  Várban. 

Ez  alatt  azonban  tiszteletes  Mercatoris  uram  is  elkészült 
a  rossz  fogaival,  s  most  már  ő  is  hozzászólhatott  a  napi¬ 
renden  levő  tárgyhoz. 

—  Uraim  és  hölgyeim,  kezdé,  engedjék  meg,  hogy  én 
szót  emeljek  e  kérdésben,  melynek  részleteiről  senki  sem 
bír  annyi  ismerettel,  mint  én,  a  ki  évek  óta  folytonos 
összeköttetésben  állok  ez  ismeretlen  emberrel. 

—  Minő  összeköttetésben? 

—  Csupán  levelezés  által.  Es  az  is  egész  sajátszerűen 
megy  végbe.  A  gróf  —  nevezzük  annak,  ámbár  semmi 

okunk  sincs  rá,  mert  ő  nem  mondja,  hogy  az  —  minden 
nap  elküldi  nekem  a  maga  «Augsburger  Allgemeine  Zei¬ 
tung))-]  át,  a  mit  reggel  a  kapum  alá  bedugva  találok;  s 
azonkívül  a  Schmidtné  által  gyakran  küld  hozzám  leve¬ 
leket  ;  de  az  nem  férfi-írás,  világosan  nőkéz  vonásai.  Azok 
sem  maradnak  nálam  ;  a  küldönczné  visszakéri  mindig  a 
levelet.  A  pecsét  a  levelen  rendesen  sima.  Csak  egyszer 
láttam  rajta  egy  czímert  három  virággal. 

—  Mi  volt  az  a  három  virág?  kérdé  a  bárónő  élénken. 

—  Azokat  nem  ismerem. 

—  S  mi  iránt  folytatnak  önök  levelezést? 

—  Eleinte  azon  kezdődött,  hogy  az  idegen  úrnak  vol¬ 
tak  apró  kívánságai,  a  miknek  teljesítésére  engem  kért 
fel.  Majd  az  volt  a  baja,  hogy  a  kutyák  nagyon  vonítanak 
a  faluban,  majd  meg  az,  hogy  a  gyermekek  kiszedik  az 
erdőn  a  fészkekből  a  madarakat,  majd  meg  az,  hogy  a 
bakter  nagyon  kiabál.  De  mindezeket  soha  sem  a  maga 
nevében  panaszolta  el,  hanem  egy  harmadik  személyre 
vonatkozólag  tette,  a  kit  nem  nevezett  meg,  csak  azt  írta 
«félnek  a  kutyaüvöltéstől » ;  —  ((szeretik  a  madarakat))  ;  — 
((felijednek  az  őr  kiáltásától)).  —  S  aztán  pénzt  küldött 
annak  a  gazdának,  a  kinek  olyan  ugatós  ebe  volt,  hogy 
éjszakára  zárja  be  azt,  a  fiuknak,  hogy  ereszszék  szaba¬ 
don  az  elfogott  madarakat,  s  az  éji  őrnek,  hogy  a  falu 
túlsó  végén  kiabáljon. 

—  Úgy  látszik,  hogy  az  a  nő,  a  kit  őriz,  nagyon  szereti 
a  csöndet. 

—  ügy  van.  Az  itteni  fiatalságnak  az  a  szokása  volt, 
hogy  az  újév  első  óráját  nagy  lövöldözéssel  szokta  meg¬ 
ünnepelni.  Az  idegen  úr  a  másik  évben  a  fiatalokat  fel¬ 
kérte  általam,  hogy  hagyják  abba  a  lövöldözést,  inkább 
mulassanak  az  ő  rovására,  s  azóta  minden  Sylvester  éjen 
megvendégli  őket  a  falu  korcsmájában.  A  mint  ezeket  az 
apró  kívánságait  elintéztem,  akkor  elkezdte  a  hírlapjait 
elküldeni  hozzám,  a  mi  nekem  vajmi  jól  esett,  mivelhogy 
falusi  papnak  nem  igen  telik  ilyesmire.  Később  a  könyv- 


73 


tárából  is  kölcsönzött  olvasni  való  műveket.  Minden  nem¬ 
zetbeli  classicusai  meg  vannak.  Azután  Wieland,  Lessing, 
Kleist,  Börne,  Locke,  Schleiermacher  művei.  Ezen  kezdő¬ 
dött  a  levelezésünk.  Gyakran  a  leghevesebb  disputába 
elegyedtünk,  egy  nap  tízszer  is  megfordult  Schmidt,  a  fu¬ 
tár,  a  Névtelen  Yár  és  parochia  között  á  véleménycserét 
ide-oda  hordva,  s  ugyanaz  nap  elmentünk  egymás  mellett 
az  utczán,  a  nélkül,  hogy  egyebet  mondtunk  volna  egy¬ 
másnak,  mint  «jó  napot*)’.  Az  általam  olvasott  levelekből 
azonban  arról  meggyőződtem,  hogy  a  rejtélyes  férfi  se 
nem  büntetés  elől  bujkáló  gonosztevő,  se  nem  regényes 
asszonyszöktető  kalandhős,  de  még  nem  is  világgyiilölő 
szerencsétlen  bolond ;  hanem  valódi  nemes  érzésű  ember¬ 
barát,  a  ki  érdeklődik  az  egész  világon  történtek  iránt  és 
szereti  tudni  az  apró  emberek  baját,  hogy  rajtuk  segít¬ 
hessen  ;  filosof,  a  ki  boldognak  érzi  magát,  ha  csönd  van 
körülötte. 

A  bárónő  odainté  a  komornyikját  s  azt  az  utasítást  adta 
neki,  hogy  az  elöljáróságot  kérje  fel  a  nevében,  hogy 
minden  tervezett  üdvlövöldözést  és  rakétázást  hagyjanak 
el.  Eeje  fáj,  nem  tűrheti.  Mulassanak  a  mai  nap  örömére 
csöndesen  a  födél  alatt. 

Azután  azt  kérdezé  a  lelkésztől : 

—  De  hát  hogyan  értesül  a  szegény  emberek  bajairól  a 
névtelen  úr,  ha  soha  se  ő,  se  cselédei  a  néppel  nem  érint¬ 
keznek'? 

—  Igen  egyszerű  módon.  A  kastély  tornyában  van  egy 

hatalmas  telescopiuma  elhelyezve.  Ezt  ő  maga  tudatta 

/ 

velem.  Ezzel  ő  a  magasból  minden  udvarba  belát.  Úgy, 
hogy  megtudja,  kinél  mikor  van  keresztelő  vagy  temetés  ; 
s  ha  rongyos  a  ház,  a  hol  ily  eset  fordul  elő,  már  másnap 
ott  van  nálam  az  enyhítő  segély.  Elnézegeti,  hogy  mulat¬ 
nak  a  paraszt  legények  egymással  s  nekem  megírja,  hogy 
ezt  vagy  amazt  a  szép  leányt  jó  lesz  meginteni,  mert  na¬ 
gyon  szilajon  járja  a  tánczot ;  meg  hogy  ezt  meg  ezt  a 
menyecskét  megdorgáljam,  hogy  ne  nyissa  ki  az  ablak- 

tábláját,  mikor  éjjel  koczogtatnak  rajta.  Még  azt  is  ki¬ 
tanulta,  hogy  melyik  fiú  a  legjobb  iskolába  járó,  melyik 
forgatja  otthon  a  könyvet  a  kezében  legszorgalmasabban, 
s  annak  ösztöndíj t  küldött.  S  karácsony  estéjén  minden 
kis  fiút  és  leányt  felbivat  a  Névtelen  Várba,  ott  nagyszerű 
karácsonyfa  van  a  számukra  felállítva,  égő  viaszgyertyák¬ 
kal,  s  azon  minden  gyermek  számára  apró  ajándékok,  öl¬ 
tönydarabok,  könyvek,  nyalánkságok.  Azokat  ő  maga  osz¬ 
togatja  ki  közöttük.  Bőt  egy  igen  nevezetes  esetet  mond¬ 
hatok  el  róla,  a  mi  nagyon  jellemzi  az  embert.  Egyszer 
egy  szerencsétlen  asszonyt,  a  ki  házastársi  viszonyban  él 
egy  rossz  hírű  férfival,  a  vármegye  befogatott.  A  tekin¬ 
tetes  főbíró  úr  tudja  az  esetet:  a  Bakoncza  Jutka,  a  Sá- 
tánné. 

tf 

—  Hogyne  tudnám  ?  most  is  odabenn  ül.  0  kelme  az 
a  híres  Sátán  Laczi  szeretője. 

—  Ennek  volt  egy  kis  fia.  Annak  azután,  hogy  az  anyját 
elvitték,  nem  volt  hová  lenni.  Az  idegen  úr  a  tornyából 
nézte,  mi  történik  ezzel  a  gyermekkel,  a  kinek  az  anyját 
látta  pandúrok  által  elkisértetni.  Azt  minden  házból  ki¬ 
kergették,  utoljára  a  többi  gyerekek  elkezdték  boszantani, 
csipkedni,  taszigálni,  míg  a  gyerek  kibujdosott  a  falu  vé¬ 
gére,  lement  a  tópartra,  s  mivelhogy  nem  adott  neki  senki 
enni,  a  tukorczát  ette :  a  fiatal  sás  édes  hajtását.  Az  ide¬ 
gen  úr  rögtön  írt  nekem,  hogy  az  elzüllött  gyermeket  ke¬ 
restessem  föl  s  adjam  oda  gondviselés  végett  a  Schmidt- 
nének ;  ott  kap  addig  enni,  a  míg  az  anyja  hazakerül;  a 
rektor  pedig  fenyítse  meg  a  fiukat,  hogy  ne  bántsák  a 
nyomorultat  többet. 

A  bárónő  könnyezett  ez  elbeszélésen. 

A  főbíró  pedig  adomát  mondott  rá. 

—  Kár  volt!  Úgy  jár  vele,  mint  az  egyszeri  ember  a 
farkasfiuval.  Ha  megnő,  a  jótevőjét  eszi  meg. 

—  Ah,  ah;  ne  szóljon  úgy,  Bernát  bácsi;  tiltakozók  a 
bárónő.  Szegény  kis  fiú!  Ez  egészen  elérzékenyített. 
Georg!  Pakoljon  Össze  a  süteményekből  egy  jó  csomót  s 


vigye  el  majd  a  Schmidtnének  a  szegény  kis  árva  számára. 
Az  ilyen  dolog  engem  nagyon  meghat.  Aztán  majd  jöjjön 
el  hozzám  az  a  kis  fin;  valami  ruhát  fogunk  számára 
összeszedni.  Mondja  csak  tisztelendő  úr:  tehát  az  én  bér¬ 
lőm  igazi  nemesszivű  ember. 

—  Tettei  annak  hirdetik,  bárha  szavát  nem  hallani  is. 

—  De  akkor  mégis  mi  magyarázata  van  a  lefátyolozott 
nő  titkának  ? 

—  Ezt  nem  tudom,  mert  ezt  a  tárgyat  távolról  sem 
érinti  leveleiben  soha. 

—  Rabja  neki  az  a  nő,  a  kit  erőszakkal  tart  magánál? 

—  Az  nem  lehet,  szólt  a  lelkész,  mert  száz  alkalma 
volna  tőle  megszökni,  vagy  segélyt  kiáltani,  mikor  az 
utczán  végig  kocsizik  vele. 

Itt  aztán  oly  hosszú  hallgatás  támadt,  hogy  elvégre  az 
inzsellér  úr  is  hozzájutott  a  maga  sorához. 

—  Azt  mondom,  hogy  mit  is  mondok . 

—  Ugyan,  az  Isten  áldja  meg,  mondja  ki  hát!  unszolá 
a  doktor. 

—  Azt  mondom  .... 

—  No  csak  ki  vele  bátran ! 

—  Azt  mondom,  hogy  azért  van  annak  a  dámának  a 
képe  mindig  lefátyolozva,  minthogy  —  mit  is  mondok! 

—  De  mondja  már ! 

—  Minthogy  ő  a  « disznófejű  kisasszony!)) 

E  nem  várt  megoldás  rengeteg  kaczajra  zendítette  fel 
az  egész  asztaltársaságot. 

—  De  pedig  nem  olyan  nevetni  való  ez,  a  mit  az  in¬ 
zsellér  mond,*  szólt  Bern  át  bácsi,  a  mint  a  kaczajhullám 
kissé  elsimult.  Gyerek  koromban  én  is  sok  adomát  hallot¬ 
tam  a  disznófejű  kisasszonyról. 

—  Lehet,  hogy  közel  járunk  a  megoldáshoz  az  inzsellér 
úr  ideájával !  szólt  bele  a  doktor;  ha  nincsenek  is  disznó¬ 
fejű  kisasszonyok,  de  olyanokról,  a  kiknek  valóságos  ha¬ 
lálfejük  volt  ábrázatuk  helyett,  több  esetet  említ  az  orvosi 
tudomány. 

Ekkor  az  asztal  végén  egy  még  eddig  csak  bevétellel 
foglalkozó  száj  nyílt  meg,  hogy  ily  vakmerő  és  minden 
okoskodást  szerteszét  kuszáié  nyilatkozat  kiadására  vál¬ 
lalkozzék  : 

—  Már  pedig  az  az  idegen  dáma  a  leggyönyörűbb,  is¬ 
teni  szépségű  kisasszony  .  .  .  .  ! 

Mindenki  odafordult  hozzá. 

Ki  volt  az  ?  A  patvarista.  A  senki.  Még  egy  ember,  a 
kinek  nincs  neve. 

Es  a  mellett  ez  az  ember  egész  hideg  vérrel  dobolt  a 
késével,  a  villájával  a  tányérján,  mintha  Zapfenstreichot 
verne. 

—  Hogy  mer,  audiat,  ilyet  mondani  ?  rivallt  rá  Bernát 
bácsi. 

—  Mert  láttam. 

—  Audiat,  látta?  Mikor  látta?  Hogyan  látta? 

A  kit  senki  se  látott  még. 

- —  Hát,  mikor  tavaly  hazajöttem  a  collegiumból,  per 
equos  apostolomul :  az  útiköltségem  elfogyott,  a  tarisz¬ 
nyám  kiürült,  ahoz  meg  nem  szoktam,  hogy  mint  armer 
Reisender  bekopogtassak  a  házakhoz,  hát  ezen  a  tájon 
hozzáfogtam  mogyorót  szedni  a  park  bokrairól :  az  igen 
jó  ebéd  volt;  a  mint  egyszer  csak  egy  ablakzörrenés  riaszt 
fel.  Odatekintek :  hát  a  Névtelen  Vár  egyik  ablakának 
mind  a  két  szárnya  fel  van  nyílva  s  azon  félig  kihajolva 
tekint  ki  egy  csodálatraméltó  szépség,  a  milyent  én  még 
festve  se  láttam  soha. 

—  Ah!  ah!  szólt  a  bárónő.  Mondja  csak,  milyen  volt? 
Jöjjön  közelebb  hozzám  !  S  aztán,  hogy  a  patvarista  nem 
akart  előre  jönni  a  maga  biztos  menedékéből,  ő  ugrott  fel 
helyéről  s  odafutott  az  asztal  végére,  kíváncsian  tekintve 
az  elbeszélő  arczába,  nehogy  egy  szót  elveszítsen  abból, 
a  mit  mond. 

—  Hosszú,  göndör  fekete  haja  elől  a  vállaira  omlott; 
arcza  fehérebb  volt  a  liliomnál  és  piros  mint  a  rózsa; 
homloka  tiszta  és  magas,  s  bizony  semmi  bélyeg  rajta ;  a 

szája  vékony  és  finom  és  mosolygós.  Az  egész  alak  olyan 
mint  egy  angyal,  a  ki  az  égből  letekint. 

—  Hajadon  volt-e,  vagy  nő?  kérdezé  a  bárónő. 

—  Nagyon  fiatal  még.  Nem  lehet  több  tizenöt  évesnél, 
felelt  a  patvarista.  Főkötő  még  nem  is  illett  volna  a  fe¬ 
jére.  (Ezt  biztosan  lehetett  azon  időkben  megtudni,  mert 
a  férjhez  ment  nők  a  főkötőt  soha  le  nem  tették,  s  a 
leányok  viszont  semmi  fejtakarót  nem  viseltek.) 

—  Hahaha !  kaczagott  Bernát  bácsi.  S  ez  a  tündér  bi¬ 
zonyosan  audiat  kedvéért  nyitotta  ki  az  ablakot,  s  mu¬ 
tatta  meg  a  szépségeit,  a  miket  addig  senki  se  látott. 

—  Igen  is,  hogy  nem  értem  cselekedte  azt,  a  hogy  meg¬ 
győződtem  felőle,  hanem  nálamnál  szerencsésebb  álla¬ 
tokért  :  négy  darab  macskáért,  a  mik  ott  játszottak  a  kas¬ 
tély  ereszén.  Egy  fehér,  egy  fekete, '  egy  veres  és  egy  czir- 
mos ;  s  a  mik  egyszerre  odaszaladtak  hozzá  a  háztetőről, 
az  ablakpárkányzaton,  a  mint  hitta  őket. 

- —  Valóban,  egyetlen  játszótársai  a  macskák;  annyit 
tudunk  a  cselédeitől.  Bizonyítá  a  tiszttartó. 

—  És  a  mi  legkülönösebb,  mondá  a  fiatal  joggyakorló, 
az,  hogy  nem  azzal  a  szóval  liítta  a  macskákat,  a  mivel 
mi  szoktuk :  «czicz,  czicz!»  hanem  azt  kiáltotta  nekik, 
hogy  «pusz,  pusz!» 

—  Ah !  szólt  meglepetve  a  bárónő.  A  hollandiak  szólít¬ 
ják  így  a  macskákat. 

—  Az  ablak  ismét  becsukódott  s  a  tündér  eltűnt  előlem. 

*  *  * 

A  senki  ember,  a  patvarista  által  aratott  siker  babérai 
nem  engedték  az  alispán  urat  nyugodni. 

—  Audiát !  monda,  hátravetve  magát  a  székében.  Ta¬ 
nulja  meg,  hogy  fiatal  embernek  csak  akkor  kell  felelni, 
hogy  ha  kérdezik ;  sőt  mint  tudós  Hatvani  professor 
mondá  :  « akkor  sem  szükség  minden  kérdésre  felelni !» 

x4z  asztaltársaság  azonban  nem  osztotta  ezt  a  véle¬ 
ményt.  Ellenkezőleg,  minden  oldalról  ostrom  alá  fogták  a 
patvaristát,  mint  valami  Montgolfieri  léghajóból  leszállt 

utazót,  hogy  mondja  el,  mit  látott  azokban  az  embertől 
be  nem  járt  régiókban?  Milyen  ruha  volt  a  rejtélyes  höl¬ 
gyön?  Csakugyan  nem  volt  e  fejkötő  a  fején?  Igazán  nem 
több-e  tizenöt  esztendősnél? 

Az  alispán  úr  végét  szakította  ennek  a  győzelemnek. 

—  Ejh,  mit  tudhat  az  ilyen  fiatal  ember  mondani?  egy 
pillanatnyi  látás  után?  Ez  nem  authenticum  ....  Majd 
«én»  megtudom,  hogy  ki  ez  a  dominus  és  az  ő  dominája  ? 

Ez  az  «én»  szó  oly  öntudattal  volt  kiejtve,  hogy  annak 
csak  a  «quos  ego»  bullában  találni  párját. 

—  Hogyan  ?  Kérem  ?  tudakozá  a  bárónő  visszatérve  a 
helyére. 

—  Oda  fogok  menni  a  Névtelen  Várba. 

—  De  hátha  önt  sem  ereszti  be? 

—  Engem?  Az  alispánt?  A  legale  testimoniumot? 
Akkor  úgy  járna  velem,  mint  a  tolnai  főispán  a  kirekesz¬ 
tett  deputatióval,  hogy  létrát  tettek  az  ablakához  s  ott 
mentek  be  hozzá  a  repraesentatióval.  Egyébiránt  majd  el¬ 
mondom  a  fekete  kávé  mellett  az  egész  csatatervemet. 

A  fekete  kávéra  kerülvén  a  sor,  a  szíves  háziasszony 
azt  indítványozá,  hogy  talán  kellemes  lenne  azt  a  veranda 
alatt  elfogyasztani;  mire  az  asztaltársaság  kivonult  a  nyílt 
tornáczra  a  mokkanedvtől  párolgó  űndzsák  asztalkáihoz, 
s  ott  a  bárónő  és  az  alispán  egymás  mellé  ültek,  a  honnan 
épen  a  Névtelen  Várra  lehetett  látni.  Görömbölyi  Bernát 
úr  rögtön  hozzáfogott  elmondani  strategemáját,  melylyel 
azt  a  várat  bevenni  szándékozik,  minden  erőhatalom  nél¬ 
kül,  a  mi  egy  magyar  tisztviselőnek  tiltva  van. 

—  De  lassan  méltóztassanak  beszélni,  inté  a  társaságot 
a  tiszttartó,  mert  fogadni  mernék,  hogy  a  gróf  most  is  ott 
ül  a  tornyában  s  onnan  a  teleskopiumával  az  egész  társasá¬ 
got  úgy  odaviszi  maga  elé,  mintha  körülötte  ülnénk. 

Bernát  úr  nagyot  nevetett  ezen. 

—  Tiszttartó  úr  bizony  azt  hiszi,  hogy  a  telescopiumon 
át  nemcsak  közelről  lehet  látni  az  embert,  hanem  azt  is 
meg  lehet  hallani,  hogy  mit  beszél  ? 

Tiszttartó  úr  bizony  nem  talált  volna  abban  semmi  kü¬ 
lönöst.  Az  ördöngős  masina,  ha  az  egyiket  megteheti, 
miért  ne  a  másikat  is  ? 

Azonban  hát  mégis  igyekezett  ki-ki  halkabban  beszélni 
s  nem  mutogatni  a  Névtelen  Vár  felé,  annak  a  tudatában, 
hogy  valaki  most  annak  a  tornyából  a  telescopiummal 
oly  közel  viszi  az  illetőt  magához,  hogy  az  odamutogató- 
nak  könnyen  a  körmére  koppinthat  egy  pálczával. 

A  hölgyek  azután  visszavonultak  délutáni  toilettet  csi¬ 
nálni,  az  urak  pedig  átmentek  a  dohányzó  szobába :  egy 
kis  múlhatatlan  nasivasival  berekeszteni  az  ünnepélyes 
actust,  a  mi  nélkül  a  statutio  nem  volna  perfect.  Az  ágens 
úr  adta  a  bankot  s  utasítása  volt  a  bárónőtől  úgy  játszani, 
hogy  mindig  ő  veszítsen  s  a  vendég  urak  nyerjenek.  Nyer¬ 
tek  is  mindnyájan,  kivéve  a  patvaristát,  a  kinek  még  nem 
szabad  a  nasivasiba  beleszólni,  mert  ő  még  senki  sem, 
neki  csak  pipát  tölteni  s  fidibussal  szolgálni  szabad,  mi¬ 
kor  más  kártyázik. 

A  doktor  úr  e  közben  is  mulattatta  a  társaságot  plety¬ 
káival.  Megszólta  előbb  a  távollevőket,  azután  a  jelen¬ 
levőket.  Megszólta  a  bankadó  ágenst  —  magyarul,  hogy 
ne  értse,  azután  kicsufolta  a  társalkodónő  zsiraff  frizurá¬ 
ját  —  latinul,  hogy  a  tiszttartó  ne  értse;  végre  megszólta 
az  alispánt  is  —  tótul,  hogy  az  ne  értse. 

Még  késő  éjszaka  is,  mikor  a  hálószobáikba  mentek  az 
urak,  bőséges  vacsora  után :  a  doktor,  ki  a  patvaristával 
hált  egy  szobában,  nem  lévén  más,  a  kit  boszantson,  azon 
gyakorolta  magát  az  élcznyillövészetben ;  a  mit  a  jól  re- 
gulázott  fiatal  ember  tűrt  csöndes  lélekkel ;  hanem  lefek¬ 
vés  előtt  a  toilette-tükröt  odaállító  a  már  lenyugodott 
doktor  elé  az  éj  szekrényre. 

—  Mi  lesz  ebből  ? 

—  Hát  hogy  ha  én  már  el  találok  aludni,  legyen  még 
a  kit  megszólhasson  a  doktor  úr  ! 

—  Pernahajder ! 

III. 


Másnap  reggel,  a  bőséges  reggeli  után,  mely  teljes  egy 
órát  vett  igénybe,  az  úrivendégek  búcsút  vettek  a  házi¬ 
asszonytól,  s  a  kik  helybeli  lakosok  voltak,  hazaballagtak 
gyalog,  a  távolban  lakók  csézáikra  ültek;  Bernát  bácsi 
azonban  ezzel  a  szóval  kezdett  a  költözéshez  : 

—  No  én,  Katinka  húgom,  nem  veszek  búcsút,  mert 
még  visszatérek,  s  akkor  aztán  majd  elmondok  mindent. 
Audiat !  A  kocsin  van  minden  ? 

Az  Audiát  szótlanul  bólintott. 

Mert  a  tekintetes  urak  nagy  szerrel  útaztak.  Nélkülöz- 
hetlen  volt  a  pinczetok,  a  piramid-alakú  bőrzacskó  a 
hosszúszárú  selmeczi  pipákkal  és  a  kurtaszárú  tajtékpipá¬ 
val  és  dohányzacskóval;  a  posztószél  hüvelybe  dugott 
duplapuska,  s  a  szarvasbőr  iszákba  hurkolt  ezüstös  fringia 
és  a  borotválkozó  eszköz.  Erre  mind  a  patvaristának 
kellett  felügyelni.  Az  aktákat  őrizte  a  hajdú.  Az  meg  ahoz 
értett. 

Tehát  Drávaszentkeresztúri  Görömbölyi  Bernát  úr  egye¬ 
nesen  a  Névtelen  Várhoz  hajtatott  a  forspontossal  reggeli 
nyolcz  órakor. 

A  Névtelen  Várnak  hitt  kastély  egy  keskeny  földnyelvre 
volt  építve,  mely  a  Fertő  tavába  benyúlt,  erős  rőzse- 
sánczczal  védett  töltésen  ment  a  várkapuig  az  út,  melyet 
buczkófejű  fűzfák  árnyékoltak  be  a  víz  felől,  míg  a  másik 
felét  elrekesztette  a  deszkapalánk.  Ezen  a  kapun  csak  ké- 
redzkedéssel  lehetett  bejutni. 

A  csöngetésre  megjelent  a  kastélyból  a  már  említett 
komornyik,  a  ki  egyúttal  kocsis  és  mindenes :  egy  öles 
termetű,  szikár,  széles  vállu  férfi,  erősen  kiálló  arczcson- 
tokkal,  sűrű  szemöldökkel.  Most  is  fényes  bérruha  volt 
rajta,  kezein  fehér  keztyük,  lábain  fehér  harisnyák  és  sar- 
katlan  czipők. 

—  Itthon  van-e  a  gróf?  kérdé  az  alispán. 

—  Igen. 

—  Jelentsen  be  bennünket.  Én  a  megye  alispánja  va¬ 
gyok  s  kívánom  tenni  hivatalos  tiszteletemet. 

—  Már  értesülve  van  a  gróf  úr  uraságtok  jöveteléről  s 
szívesen  látja  magánál. 

Hisz  ez  igen  simán  kezdődik. 

S  a  szives  fogadtatásnak  legbiztosabb  tanújele  volt  az, 

* 

hogy  a  komornyik  maga  sietett  rögtön  leszedni  a  kocsiról 
az  útikészleteket  s  azokat  a  tornáczba  behordani,  a  mi 
annak  a  jele,  hogy  a  vendégeket  itt  marasztalják. 

Hanem  azután  mégis  történt  valami  különös. 

Mielőtt  a  lépcsőajtót  benyitotta  volna  a  komornyik, 
elébb  három  pár  olyan  posztószironyokból  fonott  lábtyűt 
hozott  elő,  a  miket  ezen  a  tájon  «mamusz»-nak  nevez¬ 
nek  s  kérte  egész  tisztelettel  a  vendég  urakat,  hogy  azo¬ 
kat  kegyeskedjenek  a  csizmáik  fölé  felhúzni. 

—  Minek  az  ? 

—  Hát  először  azért,  mert  ebben  a  kastélyban  nem 
szeretik  a  csizmakopogást;  azután  pedig,  hogy  valami 
sárfolt,  vagy  poros  lábnyom  ne  maradjon  a  parketten  vagy 
a  szőnyegen. 

—  Tehát  épen  csak  mintha  puskaporos  toronyba  menne 
az  ember  látogatóba. 

Hanem  hát  meg  kellett  benne  nyugodni  s  csak  felhúz¬ 
ták  mind  a  hárman  a  sárga  csizma  hegyében  a  nagy  ma- 
muszokat,  s  úgy  mentek  fel  a  lépcsőkön  a  vendégszo¬ 
bákba. 

Az  aggodalomig  vitt  tisztaság  uralkodott  minden  részé¬ 
ben  a  kastélynak.  Lépcsők,  folyosók  be  voltak  húzva 
fehér  abaposztóval;  á  falak  világos  papirszőnyeggel  be¬ 
vonva,  az  ajtók  fényes  fehér  mázzal  festve  s  minden 
kilincs  ragyogott  a  tisztaságtól.  Egy  pókháló  nem  volt  a 
szögletben  :  nem  is  lett  volna  annak  semmi  keresete  itten, 
mert  légy  sem  volt  sehol. 

A  vendégszobában  is,  a  hová  az  urakat  vezették,  olyan 
fényes  volt  a  padló,  mint  a  tükör,  s  a  bútorokon  egy  por¬ 
szem  sem  látszott. 


Jókai:  Névtelen  vár.  I. 

Bernát  úr  aggodalma  az  volt,  hogy  «hová  verje  majd 
ki  itt  az  ember  a  pipájából  a  hamut ?» 

Már  tudniillik  majd  ha  lesz  pipa. 

Mert  ezt  az  eg}7et  a  komornyik  elmulasztotta  behozni  a 
vendégszobába. 

—  Audiat,  menjen,  és  nézzen  utána,  hogy  bejöjjenek  a 
pipáim.  Aztán  forduljon  meg  a  konyhában  s  tudja  meg, 
bog}7  mit  főznek  ? 

A  patvarista  elment,  de  vissza  nem  tért.  Ezekben  a 
posztóczipőkben  az  ember  meg  se  hallja,  ha  valaki  kö¬ 
zelít. 

Küldötte  helyett  a  ki  benyitotta  az  ajtót,  az  a  komor¬ 
nyik  volt. 

—  Ugyan,  a  pipámat !  monda  neki  Bernát  úr. 

—  A  gróf  úr  várja  a  tekintetes  urat  a  teremben,  mondá 
a  komornyik  s  erre  Bernát  úrnak  csakugyan  föl  kellett 
hagynia  a  pipanyomozással  s  átballagni  a  terembe. 

Ott  is  minden  bútor  fehér  mázos  volt  és  aranyozott. 
A  rococo  rámákba  foglalt  olajfestmények  mind  tájakat, 
gyümölcscsoportokat,  állatokat  ábrázoltak;  egy  arczkép 
nem  fordult  elő. 

A  hosszú,  tigris  lábakon  álló  ovál  asztal  mellett  állt  a 
Névtelen  Vár  rejtélyes  lakója.  Egy  magas,  daliás  alakú 
férfi,  kifejezésteljes  arczczal ;  magas,  előreülő  homlokkal, 
melyet  a  mesterkéletlen  üstök  és  haj  csigák  szabadon 
hagytak :  erős,  egyenes,  görög  metszésű  orra  volt,  nyu¬ 
godt  tekintetű  tengerszürke  szemei,  rövid  bajuszt  és  á-la 
IV.  Henrik  kecske- szakállt  viselt :  a  mi  valamivel  vilá¬ 
gosabb  volt  a  hajánál. 

A  két  karja  össze  volt  fonva;  de  nem  elől  a  mellén, 
mint  Bonaparte  Napóleont  festik,  hanem  hátul,  a  mi 
épen  nem  kézszorongatásra  invitáló  positura. 

—  Magnifice  comes . kezdé  az  alispán  latinul. 

/ 

—  En  beszélek  magyarúl  ....  vágott  közbe  a  házi¬ 
gazda. 

—  Lehetetlen!  szólt  elbámulását  őszintén  kifejezve  a 


vendég.  Magyarul  ?  Hogy  tanúlhatta  azt  meg  nagy¬ 
ságod  ? 

—  Grammatikából. 

—  Grammatikából !  (Ez  meg  már  épen  tengeri  csoda 
volt  az  alispán  előtt :  hisz  ő  eddig  úgy  tudta,  hogy  a  ki 
magyarúl  akar  megtanulni,  azt  gyerek  korában  elküldik 
cserébe  valami  magyar  városba ;  de  hogy  ezt  grammatiká¬ 
ból  tanulják  meg,  mint  a  «hic-haec-hoc»-ot,  az  már  pro- 
tocollumba  vételre  érdemes  furcsaság !)  No  ez  nagyon  de¬ 
rék.  Azt  hittem,  hogy  a  latin  nyelvhez  kell  folyamodnom 
nagyságoddal  szemben,  minthogy  ezt  a  világ  minden 
nemzete  beszéli,  a  mivel  híresen  megjárta  az  egyszeri 
földes  úr,  a  ki  dicsekedett  a  forspontosának,  hogy  a  diák 
nyelvvel  az  egész  világon  keresztül  lehet  utazni.  Egyszer 
aztán  megreked  a  szekér  a  poroszlói  töltésen  :  «no  uram, 
mondja  a  forspontos,  most  fogja  be  a  rúd  mellé  a  diák 
nyelvet,  ha  azzal  az  egész  világon  keresztül  lehet  menni ! » 

Nem  nevettek  az  adomáján.  A  mi  rosszúl  esett  neki. 

—  De  hogy  bemutassam  csekély  személyemet. 

—  Yan  szerencsém.  Már  értesültem.  Tekintetes  Dráva- 
keresztúri  Görömbölyi  Bernát  alispán  úr. 

Minden  hiba  nélkül  elmondta. 

—  Idejövetelemnek  oka  .... 

—  Azt  is  tudom.  A  fertőszegi  birtok  más  tulajdonos 
kezére  került,  annak  törvényszerinti  joga  van  az  előde 
által  kötött  bérletet  és  servitust  hivatalosan  felmondani 
s  tekintetes  alispán  úr  a  bárónő  felhívására  jött  ide. 

Bernát  úr  nem  szerette,  ha  a  beszédébe  vágnak  s  min¬ 
dent  előre  tudni  akarnak,  a  mit  ő  elmondani  szándékozik. 
/ 

—  Epén  az  ellenkező  végett  jöttem  ide.  A  bárónő  meg¬ 
újítani  szándékozik  a  bérletet,  minthogy  értesült  arról, 
hogy  nagyságod  e  vidék  szegényeinek  valódi  j óltevője. 
Ennélfogva  az  eddigi  bérletnek  feléért  ajánlja  a  várkas¬ 
télyt  és  parkot  a  gróf  úrnak  átengedni. 

Azt  hitte,  hogy  ez  már  felolvasztja  a  hideg  embert.  Még 
jobban  megfagyasztotta. 

—  Köszönöm.  —  A  bárónő,  ha  sokalja  a  bérösszeget, 
találhat  magához  közel  szegény  embereket,  a  kiken  segít¬ 
het  vele ;  de  én  kevesebbet  neki  sem  fizetek,  mint  az  elő¬ 
dének. 

—  Hahaha !  No  bizony  az  ilyen  alkun  hamar  ki  lehet 
egyezni.  Tehát  marad  az  eddigi  összeg  s  nagyságod  itt 
tanyázhat,  a  meddig  csak  kedve  tartja.  Azért  hoztam  ma¬ 
gammal  a  patvaristámat  is,  hogy  az  rögtön  megírhatja  a 
szerződést  két  példányban ;  én  mindjárt  hitelesítem  s 
rendben  lesz  az  egész  dolog. 

—  Igen  köszönöm,  mondá  a  házi  úr,  hanem  azért  csak 
nem  vette  elő  a  kezeit  a  hátáról,  össze  volt  a  két  karja 
fonódva,  mint  két  kígyó. 

—  A  dolog  mindjárt  meglesz.  A  patvaristának  lediktá¬ 
lom  a  szerződést,  ez  letisztázza  szépen.  Hanem  hát  egy 
adomát  kell  elmondanom  elébb  nagyságodnak.  Az  egy¬ 
szeri  professor  azt  mondta  a  tanítványainak,  hogy  ő  az 
az  ember,  a  ki  mindent  tud.  Ekkor  egy  tanítványától  azt 
kérdi,  hogy  hívják  domine? —  Mire  a  discipulus  azt  feleli 
neki :  ha  kegyelmed  mindent  tud,  hát  ezt  hogy  nem  tudja? 

—  Nem  értem  az  alkalmazást,  monda  a  gróf. 

—  A  szerződés  végett  nekem  is  a  nevét  kell  kérdenem 
nagyságodnak  a  praedicatumával  együtt. 

Aha !  Itt  van  a  stratagema  :  most  mindjárt  meg  kell 
mondani,  hogy  micsoda  név  az,  a  mit  nem  tud  semmi 
ember  fia  kibetűzni  ? 

A  házi  úr  előbb  hosszan  a  szeme  közé  nézett  a  kérdező¬ 
nek  ;  azután  egész  csendesen  odadült  a  hátával  a  kandalló 
párkányához,  s  nyugodt  hangon  mondá  : 

—  A  nevem  «Vavel  de  Yersay  Lajos».  Egyes  v-vel  írva, 
a  végén  a-ypsilonnal :  gróf. 

Hisz  ez  olyan  simán  megy,  a  mint  csak  kívánni  lehet. 

—  Nem  felejtem  el !  Igen  jó  memóriám  van.  Monda 

/ 

Bernát  úr  teljesen  megelégedve  a  kivívott  sikerrel.  —  Es 
azután,  ha  szabad  kérnem  még  a  nagyságos  grófné  csa¬ 
ládi  nevét? 

De  már  erre  a  szóra  elővette  a  gróf  a  háta  mögül  a  ke¬ 
zeit,  még  pedig  egy  olyan  mozdulattal,  a  mely  előkészü¬ 
lete  annak,  mikor  valaki  kétfelé  akar  repeszteni  valakit  s 
vetett  egy  oly  tekintetet  Bernát  urra,  mitől  annak  a  királyi 
biztos  és  a  tekintetes  asszony  jutott  egyszerre  eszébe.  — 
A  haragra  kelt  férfi  még  egy  fejjel  magasabbá  látszott 
nőni,  s  a  melle,  vállai  viadori  állásra  tágultak  szét,  a  két 
szemében  nem  a  tenger  látszott  most,  hanem  a  zivatar. 

A  várt  felelet  helyett,  e  kérdés  után,  megfordult  a  sar¬ 
kán,  s  egy  szót  sem  szólva  többet,  ott  hagyta  a  vendégét, 
az  ősi  terem  valamennyi  faképeinél. 

Bernát  úr  bámult  és  ámult :  nem  tudta  mire  vélni  a 
dolgot.  Igen  természetesnek  találta  pedig,  hogy  ha  szerző¬ 
dést  csinál  az  ember,  valami  «usu  capiálás»  végett,  abba 
a  felesége  nevét  is  betétesse.  Ezzel  a  kérdéssel  ő  csak  nem 
sérthetett  meg  senkit.  Utoljára  is,  a  gróf  nem  jött  vissza: 
nem  maradt  más  teendő,  mint  neki  is  a  szobájába  vo¬ 
nulni  s  ott  várni  be  a  további  fejleményeket.  A  grófnak 
mulhatlan  szüksége  van  a  megújított  szerződésre,  mert 
különben  innen  kiexpediálják ;  pedig  látszik,  hogy  milyen 
nagy  költséggel  rendeztette  be  ezt  a  várat,  a  mi  vadász - 
kastély  korában  ronda  kis  fészek  volt;  most  pedig  egész 
tündértanya.  Tehát  neki  kell  a  kis  ajtóra  kerülni. 

A  szobájában  egyedül  járogatva  a  nesztelen  posztó- 
czipőkben,  egyszer  csak  beszédet  hall  az  ajtajában;  a 
patvarista  és  hajdú  hangjait  ismerte  föl. 

—  Tudja,  mi  lesz  ma  itt  az  ebéd?  kérdé  a  patvarista. 

—  No  hát  mi?  szólt  a  hajdú. 

—  Spenót  sült  békaczombokkal  .... 

—  Aujnye ! 

Bernát  úr  mérgesen  nyitotta  föl  az  ajtót. 

—  Mit  beszél  audiat? 

—  En?  Nem  beszélek  semmit. 

—  Hol  vannak  már  a  pipáim  ? 

—  Hiszen  épen  abban  járok !  monda  a  patvarista,  to¬ 
vább  csónakázva  a  két  mamuszszal. 


86 


A  tekintetes  úr  megint  egyedül  maradt  s  várta,  hogy 
mi  lesz  már? 

Kis  idő  múlva  ismét  halk  dödörgést  hall  az  ajtajában. 
Megint  a  patvarista  beszél  a  hajdúval. 

—  János,  ma  itt  nem  mi  eszünk,  hanem  minket  esznek. 

—  A  frányát  is  ! 

A  komornyik  azt  mondja,  hogy  a  gróf  pisztolyait  töltö¬ 
geti.  Meg  akar  lőni  valakit.  Azt  mondja,  hogy  a  ki  a 
grófné  felől  tudakozódik,  azt  mindjárt  duellumra  hívja. 

A  tekintetes  úr  felszakította  az  ajtót. 

—  Mit  beszél  audiat? 

/ 

—  En  ?  nem  beszélek  semmit. 

—  Hát  hol  a  pipáim  ? 

—  Epén  azt  investigálom ! 

Azzal  szánkázott  tovább  a  hosszú  folyosón. 

A  tekintetes  úr  dohogott  magában. 

^Megütheti  a  ménkű  !  Még  meg  akar  duellálni.  Hát 
hiszen  én  nem  ijedek  meg  az  ő  pisztolyától.  Nekem  is 
van  puskám,  meg  kardom  is.  —  De  ez  mégis  bolond 
história.  —  Hogy  én  most  bírókra  menjek  egy  idegen 
asszonyért,  a  kit  soha  se  láttam !  ■ —  Mit  mond  rá  majd  a 
feleségem  otthon?  —  De  csak  ne  jöttem  volna  ebbe  a  bo¬ 
lond  várba !  —  De  csak  ne  kötöttem  volna  Bruderschaf- 
tot  azzal  a  bárónővel !  Miért  is  nem  bíztam  az  egész  sta- 
tutiót  a  másod  alispánra?  —  Csak  találnék  valami  ürü¬ 
gyet,  a  miért  hátba  vághassam  ezt  az  egész  bolondok 
házát.  —  De  a  pisztolyok  elől  csak  meg  nem  szaladok.  — 
A  magyar  nemes  :  született  katona !  —  Csak  legalább  a 
pipám  volna  itten !  —  Hiszen  pipa  nélkül  az  ember  fél¬ 
ember.  —  A  pipától  mingyárt  kap  az  ember  jó  gondola¬ 
tokat.  —  Hol  őgyeleg  az  az  audiat? 

Epén  nyitotta  be  az  ajtót. 

—  Hát  még  sem  találja  a  pipáimat? 

—  De  már  megtaláltam. 

—  Hát  hol  vannak  ? 

—  Ott  vannak  a  komornyiknak  a  szekrényébe  bezárva. 

—  Hát  miért  vannak  bezárva  ? 

—  Azért,  mert  ennél  a  háznál  pipázni  nem  szabad. 
Első  dolog  az,  hogy  minden  vendégnek  elszedik  a  pipáját, 
s  elzárják. 

—  Ez  bolond  beszéd  ! 

—  Relata  reíero. 

—  De  hisz  ez  actus  majoris  potentias  !  Egy  nemes  em¬ 
bernek  elzárni  a  pipáját!  A  primae  nonns  ílagrans  meg¬ 
sértése!  Nekem  megtiltani  azt,  hogy  dohányozzam!  — 
Még  Bécsbe  is  csak  azért  nem  megyek  soha,  hogy  a  véki 
dohányomat  nem  engedik  bevinni  a  vámon.  —  A  miből 
nekem  még  a  császár  sem  parancsol,  azt  nekem  gróf 
uram  nem  fogja  megtiltani.  —  Megyünk!  Rögtön  itt 
hagyjuk  ezt  a  bolondok  házát.  Gróf  uram  aztán  lássa, 
hogyan  marad  meg  benne.  Audiat,  inhibeálja  rögtön  annak 
a  komornyiknak,  hogy  rögtön  bocsássa  szabadon  a  dete- 
neált  pipáimat,  ellenkező  esetben  marcalis  processust 
akasztok  a  nyakába.  Megyek.  Fogatok!  Küldje  a  hajdút  a 
holmiaimért.  Nekem  gróf  uram  nem  parancsol.  Megmu¬ 
tatom. 

S  azzal  lehúzta  lábairól  a  fatális  mamuszokat  s  vágta 
őket  oly  erővel  a  földhöz,  hogy  megrendült  bele  az  egész 
kastély,  aztán  fogta  egyik  kezébe  a  puskáját,  a  másikba  a 
kardját  s  úgy  vonult  ki  az  elátkozott  szorosból,  bebizo¬ 
nyítva,  hogy  nem  gyáva  futással,  de  fegyveres  kézzel  nyi¬ 
tott  magának  utat :  ámbátor,  a  miglen  a  puskát  a  posztó¬ 
szélből  s  a  fringiát  a  szarvasbőr  iszákból  kibontotta  volna, 
az  alatt  akár  kiéheztethették  volna. 

A  patvarista  pedig  szaladt  a  pipákért  s  a  princzipálisa 

háta  mögött  félre  fintorított  pofákkal  s  az  orra  hegyéhez 

illesztett  tenyere  billegetésével  adott  kifejezést  annak  az 

eszméjének,  hogy  a  patvarista  is  « valaki ».  • —  A  folyosó 

végén,  a  hol  a  komornyik  szobájába  akart  nyitni,  szem- 

/ 

közt  jött  rá  a  gróf.  Útját  állta  neki. 

—  Ön  a  patvarista?  kérdé  a  gróf. 

—  Úgy  csúfolnak. 


—  Mikor  lesz  önből  ügyvéd  ? 

- —  Mikor  a  censurát  leteszem. 

—  Mi  kell  ahhoz  ? 

—  Egy  esztendei  juratusság;  meg  egy  arany  a  diplo¬ 
máért. 

• —  Az  aranyat  megadom  önnek.  S  aztán  ha  ügyvéd  lesz 
ön,  akkor  megfogadom  fiskálisomnak  hatszász  forint  fize¬ 
téssel.  —  (Ez  nagy  szó  volt.  Hatszáz  forint  fixum  :  erre 
már  házasodni  lehetett  abban  az  időben.)  —  S  miután  tu¬ 
dom,  hogy  magyar  nemes  ingyen  nem  szokott  ajándékot 
elfogadni,  az  adott  aranyért  egy  utasítást  kérek  öntől.  Ön 
jogtudós.  Megadhatja. 

—  Tessék  kérdeni. 

—  Mi  módon  lehetne  én  nekem  ebből  a  Fertő  tóból 
egy  darab  vizet  úgy  elfoglalnom,  hogy  az  senkié  se  le¬ 
gyen,  csak  az  enyim. 

—  Indigenatust  kell  önnek  szerezni  ebben  az  ország¬ 
ban. 

—  S  hogy  függ  össze  az  indigenatus  a  vízzel? 

—  Úgy,  hogy  a  ki  honosítva  van  ez  országban,  annak 
már  joga  is  van  itt  fekvő  birtokot  szerezni.  A  Fertő  part¬ 
ján  van  elég  compossessor,  a  kinek  jó  pénzért  eladó  a 
birtoka.  Akkor,  ha  ön  egy  ilyen  darab  földet  megvásárol, 
kizárólagos  birtokosává  lesz  e  földdel  egyenlő  szélességű 
Fertő  tónak  a  közepéig. 

—  Köszönöm. —  Még  egyet. —  Ha  ön  ügyvédem  leend  : 
mit  fog  ön  tenni,  hogy  engem  ebből  a  várból  ki  ne  zavar¬ 
janak,  a  nélkül,  hogy  az  új  birtokosnővel  új  szerződést 
írjak  alá? 

—  Legelőször  is  elhúzom  a  repositionalis  processust 
tizenkét  esztendeig.  Azután  kétszer  opponálok,  egyszer  re- 
pellálok.  Ez  is  három  esztendő.  Elég  lesz? 

—  Elég. 

A  gróf  fejbólintással  üdvözlé  a  fiatal  jogtudóst,  s  azt 
sem  kérdezte  tőle,  hogy  kinek  híják. 

He  hisz  ez  sem  kérdezte  a  gróftól. 

Bernát  bácsi  dehogy  ment  vissza  a  bárónőhöz  a  Névte¬ 
len  Várból.  Hajtatott  egyenesen  haza. 

((Köszönje  gróf  uram,  hogy  rá  nem  tettem  a  kezemet !» 

*  *  * 

Hanem  ez  is  csak  Magyarországon  történhetett  meg 
egy  megye  főnökével  (a  ki  kormányzó  ugyan,  de  nem 
rendőr),  hogy  arra  a  kérdésre:  «ki  lakik  ebben  a  ház¬ 
ban?))  azt  feleljék  neki,  hogy  «ott  kinn  tágasabb  !» 


■ 


HARMADIK  RÉSZ. 


A  MACSKÁK  TUNDERASSZONYA. 


I. 


Mikor  meghallják  ezt  a  szót:  « pusz — pnsz  !»  futnak  le 
a  háztetőről,  az  ereszről,  s  ugrálnak  be  egymás  után  a 
felnyitott  ablak  redőnyein.  Egész  ethnographiai  gyűjte¬ 
ménye  a  macskáknak,  a  mikért  a  « macskák  Rafaelje*)  lel¬ 
kesülhetne  ;  a  párduczalakú  dundi  francziák,  hosszú  he¬ 
gyes  fülű  kaukázusiak,  kondor  selyemszőrű  s  lecsüggő 
fülű  dunaiak.  Perez  múlva  ismét  becsukódik  az  ablak ; 
együtt  van  teljes  számmal  a  társaság  :  négy  macska,  két 
mopsz,  egy  magános  veréb ;  meg  egy  leány. 

A  leány,  alakjáról  Ítélve,  lehet  tizenöt  éves,  de  tekinte¬ 
tében,  mozdulataiban  még  az  elkésett  gyermekkor  árulja 
el  magát.  Arcza,  melyet  soha  sem  ér  az  Isten  napjának 
egy  sugara,  csaknem  átlátszó  fehér ;  hanem  az  ifjú  élet¬ 
erő  annál  pirosabb  hajnalként  tör  keresztül  rajta.  Dom¬ 
ború  márvány  homlokával,  vékonyan  rajzolt  szivárvány 
szemöldeivel  egy  szent  képnek  lehetne  mintája,  ha  az  ön¬ 
kénytelen  mosolyra  metszett  ajk  szögletei  el  nem  árulnák 
földi  eredetét ;  a  villogó  sötét  szemek,  a  könnyen  táguló 
rózsaszín  orrezimpák  s  az  a  sajátszerű,  gömbölyű  tokának 
induló  áll,  valami  nevezetes  családi  jelleget  kölcsönöznek 
az  arczának,  a  mi  első  tekintetre  elárulja  a  rokonságát 
olyan  arczokkal,  a  miket  sokan  ismernek. 

Öltönye  himzetekkel  és  csipkefodrokkal  gazdag:  a  hogy 
fiatal  leány  nem  szokott  öltözve  lenni;  hanem  azért  elha¬ 
nyagolt  és  szeszélyes,  mint  a  kinek  nincs,  a  ki  megmondja, 

hogy  mi  illik?  mi  a  divat?  Hajviselete  is  erről  tanúsko¬ 
dik.  Semmi  journalban  nem  található  fonadékok,  előre- 
hátra  csavarva,  s  össze-vissza  tüzködve  bogiáros  hajtűk¬ 
kel,  miknek  gombjai  smaragdok  és  rubinok;  de  a  haj 
maga  zilált  és  összekóczolt.  A  drága  brüsseli  csipke  le 
van  szakadva  válláról,  s  az  elefántcsont  fehér  bőrt  engedi 
kitündökleni,  a  kötényke  majcza,  mely  derekát  átszorítja, 
arany  filigránmunka,  apró  papucskái  arany  és  ezüst 
gyöngyökkel  vannak  hímezve ;  hanem  mikor  egyik  lecsú¬ 
szik  lábáról,  a  rózsaszín  lábujjacskák  kikandikálnak  az 
elvásott  harisnya  fejéből.  Az  egyik  fülében  függő  is  van, 
nagy  igazgyöngy  cseppel,  a  másikból  hiányzik  a  párja, 
ezt  valószínűleg  elvesztette  s  resteli  keresni,  vagy  valaki¬ 
nek  megmondani,  hogy  elveszett. 

Szobája  fényűző  pompával  van  berendezve  :  a  falakon 
atlasz  szőnyegek;  a  bútorokon  gobelin  hímzésű  szövet; 
aranyozott  teknőczhéjjal  kirakott  szekrénykékben  gyer¬ 
mekjátékok,  felöltöztetett  bábuk  üveg  alá  éltévé.  A  drága 
bábuk  között  vannak  olyanok,  a  mik  tánczolnak,  gui- 
tároznak  és  fejeiket  negédesen  hajtogatják.  Egy  ve- 
lenczei  mozaik- asztalkán  kártya  hever  és  három  ra¬ 
kás  pénz,  az  egyik  arany,  a  másik  ezüst,  a  harmadik 
réz.  Az  egyik  játszó  aranyat  veszt,  a  másik  ezüstöt, 
a  harmadik  rezet.  Egy  háromlábú  alacsony  jaspistáb- 
lán  valami  orgonaforma  látszik,  hosszú  sor  érez-  és 
fasípokkal.  Az  ablakhoz  közel  áll  egy  festőasztal;  azon 
papírdarabok  és  sorba  rakott  üvegek  porfestékkel.  Van 
egy  edénytartó  almáriom  is,  a  miben  apró  edénykék  áll¬ 
nak  ;  azután  meg  egy  kocsiszín  egy  ruganyos  hintócská- 
val ;  remek  faragványú  állványokon  chinai  vedrek  állnak, 
viaszból  készült  virágcsokrokkal,  s  a  szögletekben  minden¬ 
féle  ágyacskák  és  almocskák  vannak  megvetve,  apró  háló¬ 
társak  számára.  Kiegészíti  a  sajátszerű  bebútorozást  egy 
arasznyi  magas  gömbölyű  asztalka,  melyet  kereken  fog 
körűi  egy  szintoly  alacsony  bőrkerevet.  Könyvtár  is  van, 
annak  tartalmát  képezik  a  Bertuch  Orbis  Pictus  kötetei, 

a  Portfeuille  des  enfants,  Robinson  Cruzoe  regéje,  s  a  pá¬ 
risi  legrégibb  divatlap,  az  Album  des  Salons  füzetei,  mik¬ 
nek  divatképei  a  székeken,  asztalokon  szétszórva  is  he¬ 
vernek. 

A  társaság  tehát  együtt  van  mind,  senki  sem  hiányzik. 

A  most  érkezett  vendégeket  sorba  veszi  az  úrnő,  meg¬ 
kérdezi,  hogy  szolgál  egészségük,  mint  mulatták  magukat 
kirándulásaikban?  mind  a  négynek  neve  van:  «Hicz, 
Mitz,  Panni  és  Miura » .  Mindannyian  bemutattatnak  a  két 
otthon  ülő  társalkodónak,  a  kiknek  neve  :  «Phryxus  és 
Helle»,  két  mopsz.  A  kis  úrnő  nem  elégedve  meg  azzal, 
hogy  védenczei  saját  ösztönükből  is  szoktak  mosdani : 
előhozza  a  porczellán  mosdó-tálacskát  s  orczáikat  és  tal- 
pacskáikat  finom  szivacsosai  megtörölgeti  s  csak  úgy  en¬ 
gedi  azután  a  reggeliző  asztalhoz  ülni :  a  négy  czicza 
szemközt  a  két  mopszszal.  Mindegyiknek  tiszta  asztal¬ 
kendő  kötve  a  nyakába,  hogy  a  tászlijaikat  el  ne  keverjék 
a  tejjel,  a  mi  mindegyiknek  külön  findsába  szolgáltatik, 
beleaprított  kalács-darabkákkal.  Egymásra  morogni  mind 
valamennyinek  meg  van  tiltva,  s  az  ez  ellen  vétők  rögtön 
megdorgáltatnak,  míg  azt  mindannyinak  el  kell  tűrni, 
hogy  a  magános  veréb  odarepül  közéjük  az  asztalra  s  or- 
czátlan  merészséggel  egyik  findsáról  a  másikra  szállva,  a 
kalácsdarabkákat  elorozza,  s  aztán  még  rászáll  Phryxus 
fejére,  s  a  lopott  morzsával  énekli  az  «0  du  lieber  Au- 
gustin!»  classicus  nótáját. 

Mikor  vége  van  a  reggelizésnek,  s  azt  a  vendégek  a 
háziasszonynak  szépen  megköszönték  s  egymásnak  ked¬ 
ves  egészségére  kívánták,  akkor  következik  a  kocsikázás; 

A  hintó  előgördül :  Phryxus  és  Helle  már  ismerik  a  kö¬ 
telességüket,  oda  állnak  a  rúd  mellé,  fölhagyják  magukat 
kantároztatni ;  a  négy  czicza  elfoglalja  rangfokozat  sze¬ 
rint  az  első  és  hátsó  üléseket  a  phaétonban ;  Dávid,  a 
magányos  veréb,  a  parancsszóra  megjelen  s  mint  igazi 
divatos  postillon,  Phryxus  hátára  repülve,  a  nyeregből 
hajt  s  trombitálja  hozzá  a  posta-indulót,  míg  az  úrnő  a 

csavar-orgonához  siet,  skiilonféle  nótákat  kintornáz  le  a 
magától  zenéző  műszeren,  s  a  zenére  a  befogott  kutyák 
csöndes  koezogással  körülkocsikáztatják  a  kocsiban  ülő 
macskákat.  Azután  pihenni  bocsátják  valamennyit.  Mopsz, 
czicza,  kintorna  alunni  megy. 

A  helyett  fölébredt  a  muzsikáló  óra,  s  elzenézi  a  maga 
pásztordalát  s  a  rajta  álló  rézcyclopsok  elütik  az  órát;  a 
kakuk  huhukol  s  a  réz  alabárdos  tiszteleg.  A  kis  úrnő  más 
öltözetet  vesz  fel.  Egész  szekrénye  van  tele  azokkal,  válo¬ 
gathat  belőlük.  Nem  segít  neki  az  öltözködésnél  senki: 
minden  öltönye  előfüző ;  szorító  vállra  nincs  szüksége 
karcsú  termetének.  Mikor  azzal  készen  van,  künn  a  folyo¬ 
són  egyszeri  csöngetés  hangzik.  Akkor  fölteszi  a  kalapját 
s  arczát  lefátyolozza  azzal  a  sűrű  virágos  csipkeblonddal, 
a  mi  semmi  vonást  kivenni  nem  enged.  Néhány  perez 
múlva  hangzik  a  másik  csöngetés.  Arra  liallik  az  udvaron 
az  előrobogó  hintó  dübörgése.  Azután  halk  hármas  koczin- 
tás  az  ajtón.  Mire,  a  bebocsátó  « szabad))  szó  után,  belép 
egy  férfi,  úti  öltözetben,  tisztelettel  meghajtja  magát. 
Előbb  meggyőződést  szerez  magának  felőle,  hogy  a  fátyol 
oda  van-e  tűzve  a  leány  kalapja  széléhez,  hogy  nem  leb- 
bentheti-e  föl  a  szél?  Azután  odanyujtja  fehér  glacée  kez- 
tyűs  kezét  s  levezeti  a  lánykát  a  lépcsőkön  a  hintóig. 
A  bakon  ott  ül  a  szélesvállu  komornyik,  most  már  kocsis 
jelmezben,  s  féken  tartja  a  két  hatalmas  fekete  paripát. 
A  férfi  fölsegíti  a  hölgyet  a  hintóba,  maga  melléje  ül  szót- 
lanúl  s  aztán  megindul  a  két  fekete  ló  a  járművel  az  ezer¬ 
szer  megjárt  úton,  egyenlő  tempóban,  kikerülve  a  falu 
főutezáját,  végig  a  kertek  alatt;  a  szemközt  jövők  nem 
köszöntenek  feléjük,  tudják  jól,  hogy  az  nem  tetszik  azok¬ 
nak.  Kapuban  ácsorgók  visszahúzódnak  előlük  s  ablakon 
nem  kandikál  ki  utánuk  kiváncsi  asszonyfő,  úgy  haladnak 
a  kocsizók,  mintha  láthatlanok  volnának.  Mikor  a  hintó 
az  erdőbe  ér,  már  szinte  tudják  a  lovak,  hol  kell  meg- 
állani,  ott  a  férfi  lesegíti  a  lefátyolozott  hölgyet  a  kocsi¬ 
ból,  bal  karját  nyújtja  neki :  a  jobb  keze  egy  hatalmas 

bottal  van  elfoglalva,  mely  tüskés  vadkörtefából  készült, 
végén  hatalmas  vasszorítóval  s  még  azonföltil  hosszú  há¬ 
rom  élű  tőrt  rejt,  a  mi  jó  fegyver  annak  a  kezében,  a  ki 
ért  a  tőrvíváshoz.  így  sétálnak  a  gyepes  úton  a  fák  alatt 
szótlanúl.  A  bükkfa  tövében  sötétkék  harangvirág  nyílik, 
a  mesgye-parton  világoskék  nefelejts.  A  kék  az  úrhölgy 
kedvencz  színe.  De  azért  e  virágokból  szakítania  nem 
szabad.  Miért  nem?  azt  nem  mondják  meg  neki.  Talán 
azért,  mert  mind  ez  a  virág  másé. 

A  leányka  léptei  néha  oly  könnyűk  és  ruganyosak, 
mintha  tündér  járna  a  harmatos  fű  felett,  a  kinek  a  láb¬ 
nyomása  még  a  harmatot  se  veri  le ;  máskor  pedig  oly 
fáradtak,  oly  vontatottak,  mintha  öreg  anyóka  tötyögne, 
csiperkét  keresve  a  mohos  pázsiton. 

A  séta  után  ismét  felülnek  a  hintóba ;  a  fogat  megfor¬ 
dít],  visszatér  a  Névtelen  Várhoz,  s  annak  a  kapuja  ismét 
bezáródik. 

A  lánykát  szobájába  vezeti  a  férfi  s  most  már  követke¬ 
zik  a  komoly  foglalkozás.  Könyveket  vesznek  elő.  A  férfi 
magyarázza  a  classicusokat.  Ez  az  ő  saját  olvasmánya  is, 
egyebet  nem  tud  vele  közölni.  Regényt  nem  adnak  a 
leányka  kezébe  ;  a  história  meg  még  korai  volna. 

A  férfi  csak  azt  tudja  neki  tanítani,  a  mit  maga  is  tud. 
Idegen  mester,  gouvernante  nem  jön  ide.  Minthogy  a  férfi 
zongorázni  nem  tud,  annálfogva  a  leány  sem  tudhat,  s 
hogy  mégis  gyönyörködjék  a  zenében,  vettek  neki  egy  kin¬ 
tornát  s  abba  minden  negyedévben  új  dalokat  fúvó  hen¬ 
gert  raknak :  azzal  zenézhet  magának. 

A  férfi  festeni  sem  tud,  pedig  egy  leánynak  az  is  kedves 
időtöltés  az  egyedüllétben.  Ennek  a  pótlására  is  találtak 
ki  valamit,  a  mitől  egyszerre  minden  ember  Rafaellá  le¬ 
hetett.  Vastag,  átlátszóvá  tett  papírból  vágtak  ki  virág-  és 
gyümölcamintákat,  s  a  szobafestés  elmélete  szerint  külön¬ 
féle  porfestékekbe  mártott  lapos,  kemény  ecsetekkel  e  pat¬ 
ronok  segélye  mellett  festhetett  képeket  akárki,  a-  nélkül, 
hogy  rajzolni  vagy  festeni  tanult  volna.  Ez  is  rabművészet. 

Mikor  ebbe  is  belefáradt  a  leány,  akkor  leülhetett  kár¬ 
tyázni.  Magában  egyedül,  két  képzelt  ellenféllel,  játszha¬ 
tott  l’hombret  és  tarokkot  s  gyönyörködhetett  benne,  hogy 
a  rézpénz  hogy  nyeri  el  az  aranyat  ? 

Délben  a  harmadik  csengetésnél  ismét  koczogtattak  az 
ajtaján.  A  fehér  keztyűs  kéz  feléje  nyúlt  s  átvezette  az  ebéd¬ 
lőbe.  Egy  nagy  asztalnak  a  két  végén  volt  két  teríték,  egy¬ 
mástól  távol.  Az  egyik  mellé  leült  a  leány,  a  másik  mellé 
a  férfi. 

Az  ebédlőbe  nyíló  szobának  az  ajtaján  csengetyű  volt. 
Mikor  az  megszólalt,  azt  jelenté,  hogy  ételt  hoztak  be.  De 
már  az,  a  ki  az  ételt  a  konyhából  felhozta,  az  ebédlőbe 
nem  jött  be,  hanem  letette  a  tálat  a  külső  szobában.  Az  úr 
aztán  fölkelt,  kiment  a  benyílóba  s  maga  hozta  be  az  ételt 
s  a  leányt  kínálta  meg  elébb,  azután  vett  maga.  Gazdag 
konyhát  tartottak.  A  leány  számára  az  ő  kedvencz  bora,  a 
Muscat  Lunel  volt  feladva,  abból  szürcsölgetett  egy-egy 
harangvirágnyit,  az  úr  Haute  Sauterneit  és  burgundit 
ivott.  Mikor  évadja  volt,  osztriga  is  került  az  asztalra,  ha¬ 
nem  annak  az  üres  hóját  a  komornyik  porrá  törte,  úgy 
szórta  ki,  nehogy  a  gyerekek  széthordják  a  furcsa  «béka- 
teknőt». 

Ebéd  alatt  beszélgettek  is  egymással  ők  ketten.  A  leány 
a  cziczáiról,  mopszairól,  az  úr  a£  olvasmányairól.  Ha  va¬ 
lami  nevezeteset  álmodott  a  leány,  azt  is  elmondta,  s  az 
úr  meghallgatta.  Ha  a  leány  kért  valamit,  a  férfit  Lajos¬ 
nak  nevezte,  a  férfi  pedig,  ha  a  leányt  megszólítá,  Marié¬ 
nak  mondta. 

Ebéd  után  elhagyták  a  termet,  s  átmentek  az  olvasóba. 
Ott  voltak  már  az  újon  érkezett  hírlapok.  Lajos  maga 
főzte  a  kávét  s  míg  az  elkészült,  az  alatt  elolvasta  a  hírla¬ 
pokat.  Ez  nem  tartott  akkor  sokáig.  Mai  világban  egy  táv¬ 
irat  nagyobb  terjedelmű,  mint  akkor  egy  hírlap  volt. 
Lajosnak  voltak  megjegyzései  némely  eseményekre.  E  meg¬ 
jegyzéseit  tollba  mondta  Mariénak,  ki  azokat  finom  haj¬ 
szál  vonású  betűkben,  hollótollal  leírta,  s  az  ilyen  levélkét 

azután  Lajos  lepecsételte  s  kihordója  által  elküldte  tiszte- 
letes  Mercatoris  uramhoz,  visszakövetelve  minden  levél¬ 
két  az  elolvasás  után. 

Mikor  aztán  elvált  Mariétól,  akkor  Lajos  megérinté  az 
ajkaival  a  kezét  és  a  homlokát  a  leánynak. 

A  leány  aztán  visszament  a  szobájába  s  játszatta  a  kin¬ 
tornát  a  kedvencz  állatjainak,  öltöztette  a  bubáit,  szám¬ 
lálta  a  kártya-nyereségét,  vagy  veszteségét,  festette  a 
papirost  a  patronjaival,  nézegette  a  képeket  az  Orbis  pic- 
tusban,  melynek  mind  a  négy  nyelvű  szövegét  értette  már 
s  olvasta  egyedüli  kedvenczét,  Kobinson  Crusoet,  ki  tudja 
hányadszor?  Ez  még  nem  volt  regény. 

S  ez  így  folyt  nap  nap  után,  tavasztól  őszig,  ősztől  ta¬ 
vaszig. 

Este,  mikor  lefeküdt  a  leány,  mielőtt  levetkőzött  volna, 
a  szobájában  levő  bőrpamlagra  egy  vastag  selyem  pokró- 
czot  terített,  s  az  ajtaját  félig  nyitva  hagyta.  Tudta  jól, 
hogy  az  a  valaki,  a  kit  ő  Lajosnak  nevez,  éjjel  ott  alszik 
azon  a  kereveten.  Csakhogy  az  mindig  oly  későn  jön  be 
és  oly  korán  távozik,  hogy  se  bejöttét,  se  kimentét  soha 
nem  veszi  észre.  A  fiatal  leány  mélyen  alszik  s  a  mopszok 
nem  ugatják  meg  a  házi  urat,  a  ki  nekik  czukordarabká- 
kat  osztogat. 

Sokszor  feltette  pedig  magában,  hogy  addig  nem  alszik 
el,  míg  Lajos  be  nem  jön;  de  hasztalan  volt  minden  kí¬ 
sérlete.  A  szempillái  leragadtak,  a  mint  lefeküdt.  Aztán 
meg  azt  kisérté  meg,  hogy  jókor  fölébredjen,  hogy  egy  jó¬ 
reggelt  kívánhasson  neki,  de  a  mint  kidugta  a  fejecskéjét 
ágyfüggönyei  közül,  vidáman  kiáltva  fel :  «jó  reggelt,  édes 
Lajos  !»>  már  akkor  nem  volt  ott  senki. 

Ez  az  ember  nem  alszik  többet  naponkint  négy  óránál, 

s  akkor  is  oly  ébren  szendereg,  hogy  a  leánynak  egy  álom- 

/ 

nyöszörgésére  felébred.  Es  aztán,  mint  a  katona  a  tábor¬ 
ban,  mindig  felöltözötten  alszik ;  mellette  a  fegyverei. 

Ezt  onnan  tudja  meg  a  leány,  hogy  a  bőrpamlag  mel¬ 
lett  van  egy  fehér  fénymázos  rococoasztal ;  azon  ő  minden 

reggel  talál  olyanforma  apró  fényes  fekete  szemerkélhet,  a 
minők  az  amaránth magvai.  Ez  az  apró  mag:  lőpor,  a  mi 
ki  szokott  hullani  a  pisztolyból,  a  minek  a  serpenyőjét 
akkor  iziben  porozták  fel  s  aztán  az  asztalra  letették. 

II. 

Egyszer  egy  esztendőben  aztán  van  olyan  nap,  a  mi 
kivételt  képez  a  többi  közül.  Ez  a  leány  születésnapja. 

Ez  az  egy  nap  az  övé  kicsi  gyermek  korától  fogva. 

Ezen  a  napon  tegezik  egymást  Lajossal;  miként  akkor, 
mikor  még  Marié  járni  tanult,  az  ő  kezét  fogva. 

Előre  örül  már  ennek  a  napnak  s  terveket  készítget 
magában,  a  miknek  kivitele  problematikus. 

Kik  jönnek  őt  megköszönteni  születése  napján? 

Először  is  a  magányos  veréb,  a  kit  ő  Dávidnak  nevez. 
(Bizonyosan  azért,  mert  az  is  kifogyhatatlan  énekes  volt.) 

Már  korán  reggel,  mikor  a  redőnyök  hasadékain  át- 
rózsállik  a  hajnal,  odarepül  az  ágya  fejére  s  azt  a  nótát 
énekli,  hogy  « fakadj  piros  rózsa,  fakadj  csendesen.)) 

Azután  jönnek  üdvözölni  a  macskák. 

A  mint  felugrik  az  ágyából,  odafut  az  ablakához,  kitárja 
a  redőnyöket:  «pusz,  puszi »  Jönnek  rögtön  mind  a  né¬ 
gyen,  születésnapot  köszönteni. 

—  Ejh,  nézd :  hát  az  én  Miurám  mit  hozott  nekem  szü¬ 
letésnapi  ajándékul?  Mi  van  a  szájában?  Jaj  mi  ez  a  szép 
kis  teremtés  ?  Egy  kis  egérke.  Ejnye  Miura,  hát  hogy  merte 
maga  megfogni  a  kis  egeret?  Nem  meg  volt  magának 
mondva,  hogy  semmi  kis  állatot  nem  szabad  bántani  ? 
Hát  illik  az  egy  Miurához  ?  Egy  okos,  nevelt  cziczához,  á 
ki  porczellán  csészéből  reggelizik?  Adja  ide  mindjárt  azt 
a  szegény  kis  porontyot.  Ah,  milyen  kedves  kis  állat ! 
Hogy  dobog  szegénykének  a  szíve  ijedtében!  Maga  csúnya 
Miura!  Most  hogy  sír  ennek  a  kis  egérkének  a  mamája, 
ha  nem  találja  a  kis  leányát ! 

Erre  a  szóra  csak  úgy  potyogtak  a  könnyei  az  ölébe. 


Jókai :  Névtelen  vár.  I. 

Azután  megtörülgette  a  hálóinge  felemelt  szélével  az 
elalélt  parányi  állatot,  s  rálekellgetett,  hogy  fölmeleged- 
j ék ;  kis  csésze  aljába  tejet  töltött,  abba  belenyomta  a  kis 
állat  orrocskáját,  hogy  igyék  szegényke:  utoljára  szét¬ 
nézett,  hogy  hol  találna  a  számára  valami  jó  helyet? 
((Legjobb  lesz  ide»,  s  beledugta  a  saját  ágyába. 

A  védencz  pedig  ahoz  a  fajtájához  tartozott  az  egerek¬ 
nek,  a  mik  énekelnek,  olyanformán,  mint  az  álmodó  ka¬ 
nári.  Az  rögtön  elkezdett  a  menhelyén  vékony  aczélhúr 
hangon  csicseregni.  A  mi  aztán  megint  annyira  megtet¬ 
szett  a  leánynak,  hogy  örömében  bocsánatot  kért  Miurától 
a  meg  nem  érdemlett  dorgálásért :  hisz  az  nagyon  kedves 
ajándékot  hozott  neki. 

Akkor  aztán  hozzáfogott  az  öltözéshez.  Egy  spanyol  fal 
mögött  végezte  el  a  toilettejét.  Ott  állt  a  ruhatára.  Mikor 
előjött,  pompás  tarka-pálmás  chinai  selyem  japonica  volt 
rajta,  a  mit  csak  egy  derekára  hurkolt  selyemzsinór  tar¬ 
tott  össze  :  a  haja  mind  egy  csomóba  tekergetve  volt  fel- 
tüzve  a  feje  tetejére. 

Elkészíté  a  reggelijét  magának  és  a  társaságának.  Mind 
a  nyolczan  hideg  tejet  ittak,  apró  kalácskákkal,  a  miket 
valaki  rendesen  az  alatt  tett  le  az  asztalára,  a  míg  éjjel 
aludt.  Gyümölcsöt  soha  sem  ízlelt  a  leány,  Lajos  tartotta 
magát  azon  kor  Galenusainak  mondatához:  « nihil  de  ar- 
bore»  (semmi  fán  termettet!)  Ma  azonban  nem  játszott  a 
társaságával,  hanem  az  Orbis  pictusban  lapozgatott  s  úgy 
várta  be  az  időt,  a  mikor  a  kétszeri  csengetés  után  hang¬ 
zani  fog  a  koczogtatás  az  ajtaján  :  « szabad  !» 

A  belépő  férfi  meg  volt  lepetve. 

—  Még  nem  vagyunk  felöltözve  a  kikocsikázáshoz  ? 
kérdezé. 

A  leány  pedig  félredobta  a  könyvet  az  öléből  s  odafutott 
a  belépőhöz  és  pajzánul  a  nyakába  kapaszkodott. 

— *  Ma  nem  kocsizunk  ki.  Hát  nem  tudod?  Ma  születé¬ 
sem  napja  van.  Ma  én  parancsolok  a  háznál.  Az  történik, 
a  mit  én  akarok,  s  én  azt  akarom,  hogy  itthon  maradjunk, 


09 

s  te  azt  az  időt,  a  mit  velem  szoktál  tölteni  a  kocsin,  itt 
a  szobámban  töltőd  el,  s  nekem  felelgetsz  mindenféle  bo- 
lond  kérdésemre,  a  mit  a  fejemben  kifőztem.  Es  aztán 
nem  feleded  el,  hogy  ezen  a  napon  tegezzük  egymást. 
Már  most  szépen  köszönts  meg.  Hadd  hallom. 

A  gróf  alig  észrevehetőig  meghajtotta  a  fél  térdét  és  a 
fejét,  s  nem  szólt  hozzá  semmit.  Vannak  köszöntők,  a  mi¬ 
ket  így  szoktak  előadni. 

—  Jól  van,  tehát  én  ma  királyné  vagyok.  Egyetlen  job¬ 
bágyom  ülj  ide  a  lábamhoz  erre  a  tabourettere. 

A  férfi  úgy  tett.  A  leány  felkuporodott  az  ottomanra, 
lábait  felszedve  a  bő  japonica  alá;  ő  pedig  odaült  a  lábai¬ 
hoz,  s  felvette  az  eldobott  könyvet;  azt  gondolta,  majd 
azzal  kielégíti. 

—  Csak  tedd  le  azt  a  könyvet,  mondá  neki  a  leány. 
Ennek  mind  a  négy  kötetét  könyv  nélkül  tudom  már. 
Mért  nem  adsz  nekem  azokból  a  könyvekből,  a  mikből 
magad  szoktál  olvasni? 

—  Mert  azok  orvostani  könyvek. 

—  S  miért  olvasod  te  azokat  ? 

—  Azért,  hogyha  valaki  meg  találna  betegedni  a  ház¬ 
nál,  azt  meg  tudjam  gyógyítani  magam,  orvos  nélkül. 

—  Hátha  valakit,  a  ki  beteg,  nem  gyógyítanának,  meg¬ 
halna  ? 

—  Sokszor  az  a  vége  a  betegségnek. 

—  S  rossz  az  a  halál? 

—  Nem  tudom.  Mert  még  nem  próbáltam. 

r 

—  Ah,  haha!  Kaczagott  a  leány.  így  nem  hagyom  ma¬ 
gam  kifizetni.  Te  tudsz  sokat,  a  mit  nem  is  próbáltál : 
olvastál  felőle.  Milyen  a  halál?  Rosszabb  az,  mint  egy 
rossz  álom?  Fáj  az  nagyon,  mikor  eljön?  Vége  van  vele 
mindennek,  vagy  még  azután  is  fáj  valami?  Ha  rossz, 
akkor  miért  kell  meghalni?  ha  jó,  akkor  miért  kell 
élni  ? 

A  gyermekek  tudnak  ilyen  kérdéseket  tenni. 

—  Az  élet  az  Isten  ajándéka,  a  mit  őriznünk  kell,  a 

míg  lehet,  felelt  rá  Lajos,  kikerülve  a  főkérdést.  Általunk 
áll  fenn  a  világ. 

—  Mi  az  a  világ? 

—  Az  emberfaj  egyeteme,  és  annak  a  lakhelye,  a  ke¬ 
rek  föld. 

—  Tehát  minden  emberhez  tartozik  egy  darab  föld  ? 
Hát  az  a  darab  föld,  a  mi  hozzánk  tartozik,  hol  van  ? 

Felelj  meg  erre ! 

Lajos  gróf  talált  ki  valami  módját  az  elcsűrés  csava¬ 
rásnak. 

—  Apropos.  Még  nem  mondtam  el  neked,  hogy  én  ve¬ 
szek  itten  egy  szép  darab  földet  a  tópart  mentén,  a  mi 
egészen  a  miénk  lesz,  s  azt  te  átalakítod  majd  virágos 
kertté.  Ugy-e  jó  lesz? 

—  A  jó  te  vagy,  a  kert  szép  lesz,  s  akkor  ez  nekünk 
itthonunk  lesz  ugy-e?  Hogy  hívják  az  itthont? 

—  Azt  úgy  híják,  hogy  haza. 

—  Hát  nem  minden  föld  «liaza?» 

—  A  hol  ellenségeink  laknak,  nem  az. 

—  Mi  az  az  ellenség? 

— -  Olyan  ember,  a  kire  haragszunk. 

/ 

—  Mi  az  a  harag  ?  En  még  nem  láttam  olyat  soha.  Te 
mért  nem  haragszol  ? 

— -Mert  te  rád  nincs  okom,  mással  pedig  nem  érintkezem. 

—  S  mit  csinálnak  azok,  akik  liaragusznak  egymásra? 

—  Kerülik  egymást. 

—  S  ha  nagyon  haragusznak? 

—  Akkor  verekednek  egymással. 

—  B  ha  igen  nagyon  haragusznak  ? 

—  Akkor  megölik  egymást. 

A  leányt  bántotta  a  veszedelmes  kíváncsiság.  Kivont 
egy  gombostűt  a  ruhájából,  annak  a  hegyével  alattomban 
megszúrta  Lajos  kezét. 

—  Mit  csinálsz  ?  kérdé  az  elbámulva. 

—  Meg  akartam  tudni,  hogy  milyen  vagy,  mikor  ha¬ 
ragszol?  Hát  nem  fájt? 

—  De  fájt.  Látod.  Vér  jött  utána. 

Oh  Istenem  !  kiálta  föl  erre  a  leány  s  engesztelésöl 
odavonta  magához  az  ifjú  fejét  s  forrón  megcsókolta  an¬ 
nak  az  orczáját. 

Az  ifjú  erre  felugrott  helyéről :  arcza  elsápadt,  szemei 
elmeredtek,  tekintetében  rémlátás  tükrözte  vissza  magát ; 
kezei  reszkettek. 

—  Látod,  monda  a  leány.  Még  sem  öltél  meg.  Pedig 
igen  nagyon  megharagítottalak. 

—  Oh  ez  nem  harag!  sóhaj tá  fel  az  ifjú. 

—  Hát  mi  ? 

—  Annak  nincs  neve. 

—  Hát  nem  szabad  nekem  téged  megcsókolni?  Tavaly 
még  szabad  volt,  meg  azelőtt,  meg  minden  évben. 

—  Ma  már  tizenöt  éves  vagy. 

—  Llát  a  mi  szabad  volt  tavaly,  meg  azelőtt,  meg  min¬ 
dig,  az  idén  már  nem  az  ?  Már  nem  szeretsz  ? 

—  Veled  van  tele  minden  gondolatom. 

—  Tudod  azt,  hogy  születésem  ünnepén  mindig  szabad 

volt  «egy»  kívánságomat  elmondanom,  s  azt  teljesítették? 
/  _ 

így  szoktatott  rá  valaki.  Talán  tudod  is,  ki  ? 

—  S  ez  mindig  megtörtént. 

—  Meg.  Pedig  a  gyermekek  tudnak  képtelenségeket 

kérni.  Hanem  a  felnőtteknek  meg  van  annyi  eszük,  hogy 

a  gyermekeket  rá  tudják  szedni.  Ezelőtt  három  évvel  azt 

kértem  tőled,  hozz  nekem  valakit,  a  kivel  beszélhessek, 

ne  legyek  egyedül :  akkor  hoztál  nekem  macskát,  kutyát, 

madarat.  —  Két  év  előtt  arra  kértelek,  hogy  szeretnék 

megtanulni  festeni.  —  Akkor  szereztél  nekem  kimetszett 

patronokat,  porfestéket,  azzal  fizettél  ki.  —  Ma  egy  éve 

azt  mondtam,  hogy  zénézni  akarok.  Akkor  hoztál  nekem 

kintornát.  Mindig  megtetted  a  kívánságomat.  De  mindig 

/ 

meg  is  csaltál  mellette.  így  szoktak  tenni  gyerme¬ 
kekkel.  Ma  már  azt  mondod,  hogy  tizenöt  éves  va¬ 
gyok:  nem  lehet  úgy  bánni  velem,  mint  gyermekkel. 
Eszedbe  tartsd.  Az  idén  is  kívánok  valamit  tőled  :  azt 

már  módodban  van  megtenni,  s  azzal  bolonddá  nem 
tehetsz. 

• —  Akkor  meg  is  teszem. 

—  Kezet  reá. 

—  Egészen  a  kezedben  tartasz. 

—  Hát  tudod,  hogy  én  nem  rég  arra  kértelek :  rendelj 
meg  számomra  egy  Melusine-köntöst  Párisból. 

—  Az  meg  is  érkezett.  Magam  hoztam  el  neked  a  dobozt. 

—  Tudod,  mi  az  a  Melusine  ruha?  Akarod  látni? 

Azzal  a  leány  felszökött  a  helyéből  s  feloldva  a  selyem¬ 
zsinórt,  mely  felöltönyét  derekán  összeszorítá,  hirtelen 
ledobta  magáról  a  selyem  japonikát  s  ott  állt  az  elbűvölt 
ifjú  előtt  egy  olyan  öltözetben,  a  milyenben  a  párisi  höl¬ 
gyek  a  tengeri  fürdők  hullámaival  szoktak  enyelegni. 
A  Melusine :  uszóölfcöny. 

■ —  Én  azt  kivánom  tőled  e  mai  napon,  hogy  taníts  meg 
engem  úszni.  A  tó  itt  van  a  kertünk  alatt. 

Olyan  volt  a  leány  az  égszínkék  öltözetben,  mint  Sha¬ 
kespeare  Szentivánéjiálmának  egyik  tündéralakja:  ártat¬ 
lan  és  csábító;  gyermek  és  syrene. 

Lajos  meglepetve  emelte  föl  kezét. 

—  Nos?  Meg  akarsz  verni?  szólt  a  gyermek,  félig  sírva, 
félig  nevetve. 

—  Vedd  fel,  kérlek,  a  felöltönyödet,  szólt  Lajos  s  resz¬ 
ketett  mind  a  két  keze,  mikor  a  japonikát  felvette  a  pam* 
lagról  s  betakarta  vele  a  najádok  eszményképét.  Minő 
gondolat  ez  ? 

—  Ugy-e?  Régóta  főzöm  ezt  magamban.  S  ezt  a  kíván¬ 
ságomat  meg  kell  tenned.  Erre  nem  mondhatod,  hogy 
nem  tudsz  hozzá ;  mert  egyszer,  mikor  nagyon  sietős  volt 
az  utunk  (nem  tudom  miért?)  s  egy  folyónál  nem  talál¬ 
tunk  az  innenső  parton  egy  csónakot,  te  magad  átúsztál 
a  túlpartra  s  onnan  hoztál  el  egyet,  a  min  négyen  átkel¬ 
tünk.  Még  akkor  támadt  ez  a  vágyam.  Milyen  dicső  tudo¬ 
mány  az,  úszni  a  víz  fölött !  Barátságban  élni  a  hullám¬ 
mal,  a  halállal.  Szárnyat  csinálni  a  kezeinkből  s  repülni, 

mint  a  madár !  A  mióta  e  várban  lakunk,  ez  a  vágyam 
egyre  erősbödött.  Minden  éjjel  álmodom,  hogy  a  hullá¬ 
mokat  szelem.  Egész  nap  nem  látom  az  Isten  egét ;  —  mi¬ 
kor  kimegyünk,  fátyol  borítja  arczomat.  Mintha  rostélyon 
keresztül  látnám  az  egész  természetet.  Szeretnék  dalolni, 
sikoltozni,  bohóskodni ;  de  nem  merek  :  félek,  hogy  meg¬ 
hallják  a  fák,  a  falak,  az  emberek  s  elárulnak.  Ah,  de  ha 
ott  a  zöld  hullám  felett  lebeghetnék,  a  hol  nem  találkoz- 
hatik  velem  senki :  a  hol  nem  láthat  meg  senki,  felnézve 
a  ragyogó  égbe,  versenyt  sikongatva  a  halászmadarakkal, 
köriiltánczolva  viczkándó  halaktól,  a  kik  nem  beszélik  el 
senkinek  mit  láttak,  mit  hallottak :  az  nekem  túlvilági 
boldogság  lenne !  Nem  szerzed-e  meg  azt  nekem? 

/ 

A  gyermek  vágya  oly  igaz,  oly  szívből  eredő  volt.  Es 
Lajos  maga  is  ismerte  azt  a  büszke  gyönyört.  Talán  maga 
is  regélt  Máriának  Cleliáról  és  társnőiről,  kik  a  Tiberen  át¬ 
úszva  menték  meg  a  római  leányok  erényének  tiszta  hírét. 

— ■  A  mi  neked  öröm,  az  nekem  is  az,  monda  és  kezét 
nyujtá  a  leánynak. 

—  Ah,  te  teljesíted  óhajtásomat?  Te  jó  vagy,  te  kedves 
vagy !  S  a  férfi  hasztalan  akarta  megóvni  kezét,  hogy 
csókjaival  el  ne  halmozza;  utána  omlott,  úgy  fogta  el  a 
visszavont  kezet.  Hát  ez  sem  szabad  már? 

—  Mit  gondolsz  ?  Már  tizenöt  éves  vagy.  Ily  nagy 
leány  nem  csókol  kezet  férfinak. 

—  Hát  tehetek  én  arról,  hogy  te  nem  vagy  asszony? 

Erre  már  el  kellett  mosoly odnia  Lajosnak. 

—  De  nem,  nem  !  tiltakozott  gyorsan  a  leány  ez  eszme 

/ 

ellen.  En  bizony  egy  cseppet  sem  szeretném,  ha  asszony 
volnál.  Akkor  éjjelenkint  ketten  együtt  még  jobban  fél¬ 
nénk  s  ketten  együtt  egymást  ijesztgetnék:  míg  így . 

Itt  megakadt. 

—  Hogyan?  Mit  «míg  így?»  kérdé  elbámulva  Lajos. 

—  Hát  így  olyan  nyugodtan  alszom  éjjel,  azt  tudva, 
hogy  te  itt  vagy  közelemben. 

—  Hol  vagyok  én  « itt »  ? 

A  leány  odamutatott  az  új  javai  a  bőrkére  vetre  s  megint 
visszavitte  ajkához  az  ujja  hegyét. 

—  S  honnan  gondolod  te,  hogy  én  ott  vagyok  ? 

—  Én  nem  tudom.  De  már  nagyon  kicsiny  koromtól 
fogva  megszoktam  azt  képzelni,  hogy  te  közel  hozzám  al¬ 
szol  ;  s  az  nekem  valami  olyan  álomraszenderítő  érzés. 
Azt  pedig,  hogy  a  fegyvered  ott  van  minden  éjjel  azon  a 
fehér  fénymázos  asztalon,  onnan  tudom,  hogy  reggelen - 
kint  apró  fényes  fekete  porszemek  maradnak  rajta,  a  mi¬ 
nőkkel  a  lőfegyvert  megtöltik.  De  nem  láttalak  még  soha  ; 
mert  nagyon  későn  jösz  be  s  nagyon  korán  eltávozol 
mindig. 

Az  ifjú  végig  simítá  homlokát  kezével  s  nagyot  sóhaj¬ 
tott  magában  mondva:  «nem  jövök  be  többet)). 

Menni  készült. 

—  Hát  most  hová  akarsz  sietni  megint?  Nem  tudod, 
hogy  ma  nem  vagy  sem  azoké  a  csúnya  könyveidé,  sem 
azé  az  éj  jel  virrasztó  telescopiumodé ;  hanem  ma  az  én 
jobbágyom  vagy. 

—  Hát  hisz  épen  a  te  parancsodat  megyek  végrehajtani 
lds  királyném.  Ha  úszni  tanulsz,  egy  öltöző-sátort  kell  ké¬ 
szítenem  a  számodra  a  tóparton  s  padot  és  mellvédet  üt¬ 
nöm  össze,  a  honnan  magam  a  rudat  tartva,  követhesse¬ 
lek.  Éhez  még  jó  helyet  kell  kikeresnem  a  kis  öbölben. 

—  De  ugye,  ha  egyszer  jól  tudok  úszni,  akkor  szabad 
lesz  a  kis  öbölből  kiszáguldanom  a  nagy  tóba  is. 

—  Igen.  Két  föltétel  alatt.  Az  egyik  az,  hogy  én  követni 
foglak  a  gondolámon. 

—  De  ne  nagyon  közel. 

—  ügy  sem.  A  másik  pedig  az,  hogy  a  fűzfákon  túl,  a 
mik  a  kis  öbölt  takarják,  csak  olyankor  lesz  szabad  ki¬ 
úsznod  a  szabad  tóba,  mikor  holdvilág  süt:  éjjel. 

—  Az  nagyon  szép  lehet.  De  miért  csak  holdvilágnál  ? 

- —  Mert  holdvilágnál  nem  lehet  távolból  távcsővel  fel¬ 
ismerni  az  arczot,  s  aztán  másnak  is  lehet  olyan  jó  táv¬ 
csöve,  mint  nekem. 


—  Ugyan  kinek  volna  a  faluban? 

- —  Az  úri  kastély  új  lakót  kapott.  Úrnő  került  a  házhoz. 

—  Ah!  Egy  hölgy?  Szép-e? 

—  Fiatal. 

—  Te  láttad  őt  a  távcsővel?  Minő  haja  van? 

—  Szőke. 

—  Akkor  nagyon  szép  lehet.  Szabad  lesz-e  őt  nekem  is 
egyszer  meglesnem  ? 

—  Félek,  hogy  meg  fogod  szeretni,  mert  nagyon  szép 
és  nagyon  jámbor. 

—  Honnan  tudod  azt,  hogy  nagyon  jámbor? 

—  Minden  járása  a  szegények  és  betegek  házainak  láto¬ 
gatásából  áll  s  első  útja  a  templomba  visz. 

—  Hát  mi  mért  nem  járunk  a  templomba  soha? 

—  Mert  mi  más  valláson  vagyunk,  mint  azok,  a  kiké  az 
a  templom. 

—  Hát  azok  más  Istenhez  imádkoznak,  mint  mi  ? 

tf 

—  Nem.  Ok  is  ugyan  azt  az  Istent  imádják,  a  kit  mi. 

—  Hát  akkor  mért  nem  férünk  meg  mindannyian  ugyan 
egy  templomban  ? 

Lajos  elragadtatva  fogta  két  keze  közé  a  gyermeteg  bölcs 
angyalfejecskéjét,  s  nevetve  monda: 

—  Lelkem,  kis  királyném :  erre  a  te  kérdésedre  az  öt 
világrész  minden  synedriumai  sem  tudnának  megfelelni, 
hát  még  én,  szegény  kiszolgált  katona? 

—  Eredj,  te  mindig  ostobának  teszed  magadat,  mikor 

/ 

én  kölcsön  akarok  kérni  egy  kis  bölcseséget.  ügy  teszesz, 
mint  a  ki  a  koldus  előtt  eltagadja,  hogy  van  pénze.  Apro- 
pos  !  Nehogy  elfelejtsem.  A  szegény  gyermekeknek,  a  kik 
iskolába  járnak,  az  én  ünnepnapomon  pénzt  szoktam  kül¬ 
deni.  Jer  ide  csak:  vedd  át.  Melyikből  adjak  nekik?  A  ki¬ 
csinyekből,  vagy  a  nagyokból?  Azokat  az  apró  sárgákat 
nem  bánom,  ha  kiosztod;  hanem  a  fehéreket  jobb  szere¬ 
tem  megtartani,  mert  azoknak  olyan  szép  pengésük  van, 
s  szűz  Mária  kép  van  rajtuk;  de  ha  ezekhői  a  nagy  piro¬ 
sakból  válogatsz  nekik,  hát  azt  se  bánom. 

Tudniillik,  liogy  azok  az  apróbb  sárgák  soveraigne  ara¬ 
nyak  voltak,  a  fehérek  ezüst  húszasok,  azok  a  nagy  vere¬ 
sek  pedig  az  akkori  osztrák  pénzügyminiszter  veresréz 
emlékpénzei,  a  mik  még  sokáig  kísértettek  azután  susz¬ 
tertallér  és  két  garasos  név  alatt.  Még  akkor  újak  voltak 
és  ragyogott  rajtok  a  30-as  szám:  félforintba  mentek. 

—  Már  majd  csak  a  legnagyobbakból  adjunk  a  leg¬ 
kisebbnek;  monda  Lajos. 

Ez  a  leány  nem  tudja,  hogy  mire  való  a  pénz?  mi  kü¬ 
lönbség  van  arany,  ezüst  meg  réz  között? 

III. 

A  Névtelen  Vár  egyikén  azoknak  a  földnyelveknek 
épült,  a  mik  a  Fertő  déli  partjáról  a  tóba  benyúlnak. 

Az  öregek,  a  kik  e  vadászkastélyt  épülni  látták,  azt 
állítják,  hogy  azon  a  helyen  valami  régi  czölöpépítészet 
maradványai  voltak.  (Livius  és  Justin  szerint  a  mai  Nar- 
bonneból  kivándorolt  celták  voltak  a  tókörnyék  ős  lakói.) 
Még  akkor  a  magyar  embernek  kisebb  gondja  is  nagyobb 
volt  annál,  hogy  magánál  régibb  őslakók  emlékeinek  ku¬ 
tatásával  törődjék.  Ha  volt  a  kőfej szés  .celta  kornak  régi 
építménye  ottan,  arra  bizony  az  új  kastélyt  jó  volt  rá¬ 
rakni. 

A  néphagyomány  azt  is  állítja,  hogy  sok  év  előtt,  a 
múlt  században,  az  a  hely,  a  hol  most  kastély  és  park 
van,  mind  tófenék  volt  s  ez  is  igaz  lehet.  A  Fertő  igen 
szeszélyes  tó.  Az  elmúlt  utolsó  két  évtized  alatt  magunk 
is  láttuk  élő  szemeinkkel,  hogy  egyszer  csak  nagy  részben 
kiszáradt :  eltűnt,  nem  volt  tó.  Ott  hagyta  a  fenekét  szá¬ 
razon.  A  partbirtokosok,  kik  addig  a  víz  tükrét  bírták, 
most  elfoglalták  a  kizöldült  tófeneket ;  felosztották,  lege¬ 
lőnek,  kaszálónak  használták;  azután  kiadták  haszon¬ 
bérbe:  az  árendások  tanyákat,  gőzmalmokat  építettek  az 
«új  föld» -re:  búzát,  tengerit  vetettek  belé,  egy  esztendő¬ 
ben  kétszer  is  arattak,  —  egyszer  aztán  megint  más  jutott 

eszébe  a  Fertőnek :  újra  kinevezte  magát  tónak,  vissza¬ 
foglalva  elébbeni  méltóságát,  s  vetések,  tanyák  megint  el¬ 
tűntek  a  zöld  hullámtükör  alatt;  csak  egy-egy  gőzmalom 
kéménye  maradt  fel  tanujeléül  az  álmodott  paradicsomról 
szóló  tündér  mesének. 

Ilyen  tiindéri  játékot  gyakran  űzött  a  Fertő  a  halan¬ 
dókkal. 

1737-ben  Busztról  Ilmiczre  gyalog  gázoltak  át  a  tavon 
az  átelleni  partokról  a  lakosok.  A  földesúri  levéltárak  teli 
vannak  okiratokkal  nevezetes  falvakról  a  tóparton,  mik 
nagy  dézsmát,  halászati  haszonbért  fizettek  valaha.  Két 
ilyen  gazdag  falunak  a  harangját  nem  rég  halászták  ki 
Széplak  táján  a  tó  fenekéről,  az  egyik  harang  a  széplaki 
toronyban  van  most  is ;  a  halászok  gyakran  húznak  fel  hal 
helyett  tört  sírkeresztek  darabjait,  mik  félig  megkövesül- 
ten  az  eltűnt  Jakabfalva,  Fertő,  Kenderalja  falvairól  ta¬ 
núskodnak.  Hát  a  Strabo  által  leírt  római  castellum,  hát 
az  Eginhart  említette  avar  gyűrű-vár,  melyben  Nagy  Ká¬ 
roly  gallusai  a  csakánok  mérhetlen  kincseit  vetették  pré¬ 
dára,  hová  lettek  ?  Elnyelte  őket  a  Fertő.  Alámentek  annak 
a  csodálatos  földnek,  a  mi  meghajlik  a  szekér  alatt,  míg 
terhével  végig  gördül  rajta :  úgy  mondják  «lóhitáz»;  itt- 
amott  égerfaerdők,  óriás  fenyőcsoportok  nőnek  fel  rajta; 
a  szép  zöld  erdő  mellé  házakat  építenek;  egyszer  aztán 
elkezd  emelkedni  a  föld :  a  falak  alásülyednek  a  vízbe ; 
hanem  az  erdők,  azok  együtt  emelkednek  a  földdel,  s  úsz¬ 
nak  a  föld  alatti  elementum  felett. 

A  Névtelen  Vár  isthmusát  két  öblöcske  vette  körül;  az 
egyik  az,  a  melyikről  Lajos  beszélt  Máriának,  hogy  azt 
megveszi  valamelyik  compossessortól,  a  kinek  a  nádasa 
határos  a  túlsó  parttal.  A  másik  kis  öböl  pedig  a  szomszéd 
Fertőszeg  falutól  választó  el  a  Névtelen  Várat.  Az  urasági 
kastély  a  falu  keleti  szélén  egy  lejtős  domb  oldalába  volt 
építve  s  homlokzatával  az  is  a  tó  felé  fordult. 

Az  ezernyolczszázliatodiki  Boldogasszony  hava  máso¬ 
dik  felében  lehetett  minden  este  látni  a  kastély  erkélyé- 

ről,  mikor  a  nap  már  leszállt  s  az  alkony  ég  olyan  csodá¬ 
latos  színekkel  vonta  be  a  tó  tükrét,  hogy  ha  festő  merne 
ilyen  lilaszínű  érez  fényű  síkságot,  átszelve  rézzöld  sávok¬ 
kal,  vászonra  tenni,  azt  mondanák  rá,  hogy  színvakság¬ 
ban  szenved;  pedig,  a  kik  ott  vannak,  minden  csendes 
őszi  estén  látják  azt  a  pompáját  a  tündéri  képtelenség¬ 
nek,  —  tehát  az  ilyen  ünnepélyes  estéken  lehetett  látni, 
a  mint  a  Névtelen  Vár  keleti  tóöbléből  elősiklott  egy  kis 
könnyű  gondola,  hosszú  ezüst  vonalat  húzva  a  nagy  aczél- 
tiikör  lilaszín,  sötétkék,  smaragdzöld  foltjain  keresztül, 
mely  fény  vonal  az  álló  víz  lapján  letörletlenül  ott  maradt. 
E  csónakban  egy  magános  férfi  ült. 

Azt  már  azután  nem  lehetett  látni  a  kastély  erkélyéről, 
hogy  e  csónak  mellett  úszik  egy  nőalak ;  mert  azt  a  csó¬ 
nak  eltakarta.  Hanem  azért  elárulta  azt  a  vidám  sikolto¬ 
zás,  örömujjongás,  melyet  az  úszó  leány  nem  tudott  ma¬ 
gától  megtagadni. 

Marié  igen  jő  tanítvány  volt  a  hydrioták  iskolájában. 
Már  a  negyedik  leczke  után  szabad  úszó  lett.  Gyönyörűen 
úszott,  mint  egy  hattyú.  Vállai  soha  sem  merültek  el  a 
vízben.  Csak  úgy  sikamlott  el  a  hullám  fölött.  Esti  úszás¬ 
hoz  nem  volt  szüksége  kalapra;  hosszú  haja  szabadon 
úszott  utána  a  hullám  fölött.  Az  óvatosságra  csak  addig 
volt  szükség,  a  míg  a  part  közelében  jártak,  s  míg  nap¬ 
világos  volt  az  ég. 

A  mint  beljebb  haladtak  a  tóban  s  az  alkonyárny  a  fé¬ 
nyes  tükrön  csak  fekete  árnyképeket  engedett  a  csónakból 
és  az  úszó  főből  kivenni,  ott  aztán  elhagyá  az  .úszó  alak  a 
kisérő  naszádot.  Nem  félt  már  semmitől.  A  hullám  jó  ba¬ 
rát  volt,  ismerték  egymást.  Ha  akarta,  hevert  rajta,  mint 
egy  duzzadó  párnán,  mint  a  ringatott  bölcsőben  a  gyer¬ 
mek.  Ha  akarta,  összetette  kezeit  a  víz  fölött  és  úgy  imád¬ 
kozott,  csak  a  lábai  taposták  a  vizet.  Itt  azután  szabad 
volt  gyermekké  lennie.  Sikoltozni  dévaj  kedvteléssel,  hí¬ 
vogatni  a  fölrebbenő  vadludakat,  ingerkedni  az  éjszaka 
fecskéivel,  a  denevérekkel,  mik  úgy  ezinezognak  este  a  tó 

fölött,  üldözve  a  futó  vízi  pókot.  Itt  szabad  volt  még  da¬ 
lolnia  is.  Neki  ereszteni  szabadon  gyönyörű  soolhárfa 
hangját.  Hogy  az,  ott  a  csónakban  nem  haragudott  érte, 
onnan  bizonyos,  hogy  ő  maga  is  halkan  utána  dúdolta  a 
dallamot,  mély  harangdöngésü  hangjával  kisérve  a  leányka 
énekét.  Itt  senki  sem  leskelődhetett  rájuk.  Itt  senkit  sem 
kellett  kikerülniök.  Itt  nem  kellett  a  leánynak  fátyolt  vi¬ 
selni  az  arczán. 

Néha  órahosszant  is  elbolyongtak  a  hullámtükrön,  a 
leány  nem  fáradt  ki  bele.  Ez  az  áldott  védő  elem  vissza¬ 
adta  azt  az  erőt  idegeinek,  a  mit  a  mostoha  föld  elvett 
tőle.  Ott  oly  fáratag  volt;  száz  lépésnyi  séta  után  már 
pihennie  kellett,  elszokott  a  járástól;  itt  pedig,  mint  egy 
najad,  sikamlott  tova,  egész  lénye  megváltozott:  élt!  — 
S  ha  kísérője  szólítá,  akkor  odaúszott  hozzá,  belefogózott 
a  csónak  szélébe  s  hosszú  haját  kiteríté  annak  a  térdeire 
száradni,  míg  a  parthoz  visszatértek. 

A  két  kastély  ablakainak  világa  vezérfényül  tündöklött 
eléjük  a  víztükörben,  messze  a  part  mentében  éjjeli  ráká¬ 
szok  fáklyafénye  vereslett. 

S  mikor  a  keleti  part  mögül,  a  latkor  aczélkék  ködéből 
kiemelkedett  a  hold  izzó  tányéra  s  lassankint  bearanyozta 
az  egész  tó  tükrét  :  az  olyan  volt,  mintha  tündöklő,  át¬ 
látszó  aranyban  úsznának,  eveznének  tündérek,  a  kiknek 
lakásuk  a  víz  fenekén,  korallkertek  között  van,  s  csak  az 
emberaltató  éjszakán  jönnek  fel  a  víz  felszínére,  a  hold¬ 
sugarakon  arczaikat  fehéríteni. 


Szegény  leány !  még  azt  mondta,  hogy  ő  boldog !  Ebből 
állt  az  egész  boldogsága. 

Es  ezt  is  maga  találta  ki  magának. 

Ha  valami  ócska  journalban  fel  nem  fedezi  azt  a  Melu- 
sine  köntöst,  Lajos  magától  soha  rá  nem  jött  volna,  hogy 
milyen  kevéssel  gazdaggá  lehet  tenni  valakit,  a  kinek 
semmije  sincs. 

Még  a  kedélye  is  egészen  megedződött  a  leánynak  ez 
által.  Nem  volt  olyan  ijedős,  olyan  könnyen  sírva  fakadó : 

tanulékonyabbá  lett;  jobban  figyelt  s  némi  önbizalom 
kezdett  támadni  lelkületében. 

Tudott  valamit,  a  mihez  nem  kell  senkinek  másnak  a 
segítsége. 

Hanem  hát  úgy  volt  megírva,  hogy  még  ez  az  egyetlen 
Öröme  se  legyen  tartós.  Azt  is  megirigyelte  tőle  —  talán 
a  sors.  Minden  rosszat,  a  mi  történik,  fogjunk  a  sorsra. 

Egy  este,  mikor  már  a  fogyóban  levő  hold  jó  későn  kelt 
föl,  a  szokott  vízi  sétáján  kisérte  Lajos  csónakja  Mariét, 
ki  messze  előre  úszott. 

A  Fertő  tó  sajátságai  közé  tartozik  az,  hogy  apróbb- 
nagyobb  szigetecskék  vannak  benne  elszórva,  azoknak  a 
szélei  nádassal  körülvéve,  beljebb  borítva  rekettyével,  bo¬ 
zóttal,  míg  a  Hanság  felé  egyre  nagyobb  úr  lesz  a  zöld 
bozót,  s  ott  már  az  apróbb  tavak  tükrei  képeznek  elszórt 
szigeteket  a  sötét  nádtengerben,  a  mik  közt  legnagyobb  a 
Királytó,  mely  vizével  a  többit  táplálja  s  lefolyása  van  a 
Rábczába;  partjait  óriási  fenyőszálak  fedik;  a  nép  «öreg 
fenyvesnek))  nevezi  ez  erdőt  a  víz  közepén. 

A  Névtelen  Vár  irányában  is  volt  egy  ilyen  kis  göm¬ 
böcül  szigetke,  a  mi  nagyon  ingerelte  Marié  kíváncsi¬ 
ságát. 

Vájjon  mi  lakhatik  abban?  Nincs-e  abban  is  egy  Robin¬ 
son  Crusoe  letelepedve?  Nem  laknak-e  ott  is  vad  embe¬ 
rek?  Vagy  kajmánok,  nagy  tekenős  békák  és  tengeri 
kígyók  ? 

Lajos  iparkodott  a  leány  túlheves  fantáziáját  lelohasz- 
tani,  hogy  biz  azon  a  szigeten  semmiféle  ember  nem  lak¬ 
hatik,  mert  ott  nincs  mit  enni;  krokodilust,  s  más  vízi 
szörnyet  ez  égalj  nem  tenyészt,  s  a  Fertő  tó  legnagyobb 
czápája  :  a  harcsa,  a  minek  szerencsére  nincsenek  fogai  a 
torkában ;  hanem  azért  mégis  megtiltotta  Mariénak  a  re- 
kettyés  sziget  felé  úszkálást,  mert  ott  hínár  van,  a  mibe 
belebonyolódhatik,  vízikigyót,  pióczát  pedig  bizonyosan 
fog  találni,  a  miktől  pedig  a  leány  irtózott.  Az  is  meg¬ 
lehet,  hogy  vidrával  is  találkozik  s  az  meg  fogja  ijeszteni. 

Hanem  hát  lehet  egy  leánynak  azt  mondani,  hogy  «ne 
menj  oda ! » 

A  tilalom  csak  fokozta  az  ingert. 

Marié  nem  volt  Lajosnak  a  rabja:  meg  volt  neki  en¬ 
gedve,  hogy  bármilyen  messze  elcsapongjon  a  szabad  hul¬ 
lámvilágban,  csak  koronkint  adott  hírt  magáról  egy-egy 
«liahó»  kiáltással  kísérőjének. 

A  férfi  ezalatt  hanyatt  feküdt  csónakjában,  s  míg  azt 
szabadon  ringatta  a  hullám,  a  csillagos  ég  mélyébe  bá¬ 
mult,  s  hallgatta  az  éjszaka  rejtélyes  neszeit,  síró,  búgó, 
zengő  hangokat,  mik  a  sík  víztükör  fölött  oly  messze  el- 
ringanak:  az  ember  találgatja,  hát  ez  mi  volt? 

A  mocsárvilág  ritka  vadainak  kiáltásai  hangzanak  át  a 
Hanságból:  a  « török  réczéké»,  mik  nem  engedik  magukat 
megközelíteni,  majd  meg  emberlárma  támad,  mintha  össze¬ 
veszett  csoportok  verekednének,  a  Fertő  tó  darvai  lármáz¬ 
nak  ott;  közbe  harangoz  mély  zúgó  hangjával  a  bölömbika. 

Majd  feljön  a  hold;  már  fogytán  van.  A  fogyó  hold 
olyan  ellenszenves  alak,  emberre,  állatra,  növényre,  mint 
a  milyen  rokonszenves  a  telő  hold.  Ki  tudná  annak  az 
okát  ?  Találgatni  lehet ;  de  megtalálni  nem. 

Egyszer  csak  az  éjszaka  rejtelmes  hangjai  közé  egy  éles 
sikoltás  vegyül. 

Ez  Marié  hangja  volt ! 

A  férfi,  mint  őrült,  ragadta  egyszerre  kezébe  mind  a 
két  evezőt  s  a  csónak  hasította  a  hullámokat  a  sikoltás 
tája  felé. 

A  csendes  hullám- tükrön  meglátszott  a  fényes  vonal,  a 
mit  az  előre  úszott  leány  alakja  vont  rajta,  s  mi  órákig 
csillámlik  a  víz  színén.  A  végén  a  vonal  visszahajlott  s 
kezdett  egy  nagy  Y  betűvé  alakulni. 

Látszott,  hogy  az  úszó  a  rémület  kétségbeesésével  igyek¬ 
szik  a  csónakot  elérni.  Mikor  összejutottak,  a  leány  ismét 
hangosan  kétszer-  liáromszor  rémiiletesen  sikoltott  s  aztán 
félkezével  görcsösen  kapaszkodott  a  csónak  párkányába, 
rémítő  tekintetet  vetve  háta  mögé. 

—  Marié !  kiáltá  a  férfi  megrémülve  s  félkezével  meg¬ 
kapva  a  leánynak  a  derekán  az  övét,  kirántotta  őt  a  hul¬ 
lám  közül  s  az  ölébe  vette.  Mi  lelt  ?  Mi  üldöz  ? 

A  leány  úgy  reszketett,  úgy  vaczogtak  össze  a  fogai, 
hogy  nem  tudott  felelni ;  a  lélekzete  is  elállt,  el  volt  ful¬ 
ladva  egészen.  Csak  a  nagy  szemeit  mereszté  iszonyatra. 

Lajos  körülbámult  és  nem  látott  semmit. 

De  néhány  perez  múlva  felmerült  előtte  valami. 

Hanem  mi  ? 

Ember,  vagy  állat? 

A  fej,  az  ábrázat  emberé  volna:  férfié  talán,  hanem  a 
sima  arezot  rőt  kurta  szőr  fedi  s  a  koponyát  a  baj  helyett 
is  csak  vidraveres  csömbölék  takarja,  két  bosszú  füle  he¬ 
gyesen  mered  fel,  az  alak  szája  úgy  össze  van  szorulva, 
hogy  semmi  ajka  nem  látszik,  orrezimpái  összelapultak, 
alig  kivehetők ;  hanem  a  szemei,  mint  a  halnak  mereven, 
karikára  kinyilva.  Az  egész  arezon  semmi  indulatkifejezés. 

A  rejtélyes  szörny  egészen  ott  a  csónak  közelében  me¬ 
rült  fel. 

Lajos  két  kézre  kapta  az  egyik  evezőlapátot,  hogy  szét¬ 
zúzza  a  csodának  a  fejét;  —  de  súlyos  ütése  csak  a  puszta 
habot  érte.  A  szörny  egyszerre  lebukott,  s  látszott  a  mé¬ 
lyen  áttetsző  holdsugárittas  hullámban,  hogyan  szökellt 
tova,  nem  embermódra  úszva,  hanem  szeszélyes  zegzúg 
szökellésekkel,  mint  egy  ősvilági  csoda,  lökve  magát  odább, 

s  eltűnve  a  vízmélység  homályában,  hol  ember  szeme 
/  / 

nem  lát  többé,  csak  a  halé.  Es  aztán  nem  látta  őt  Lajos 
felmerülni  többet. 

Lajosnak  minden  idegét  megzsibbasztá  a  rémület  és 
a  düh. 

Mi  volt  ez  ?  ki  küldte  ezt  a  névtelen  szörnyeteget  az  ő 
féltett  kincse  ellen? 

Hát  már  a  víz  fenekén  is  ellenségei  laknak? 

Nem  gondolt  egyébre,  mint  az  ármányra  és  incselke- 
désre. 

A  méreg  forrt  ereiben. 

A  leányt  betakargatta  a  bő  fürdőköpenybe  s  aztán  hozzá¬ 
fogott  az  evezéshez. 

—  Holnap  visszatérek  ehez  a  bozóthoz ;  dörmögé  ma¬ 
gában,  felkeresem  ezt  a  fenevadat,  s  agyonlövöm,  ha  em¬ 
ber,  ha  állat ! 

A  leány  valamit  nyöszörgőit,  mintha  ellentmondana. 

—  Agyonlövöm !  ordítá  dühösen  a  férfi. 

A  leány  aztán  meghúzta  magát  reszketve  a  csónak  fe¬ 
nekén,  s  nem  szólt  többet,  még  a  szepegését  is  elfojtotta, 
mint  a  csínyt  tett  gyermek.  • 

Mikor  aztán  a  parthoz  visszaértek,  a  férfi  nyers  hangon 
ráparancsolt  a  leányra,  hogy  menjen  el  az  öltöző  kuny¬ 
hóba  és  öltözzék  fel. 

Türelmetlen  volt,  hogy  az  öltözés  soká  tartott.  Kétszer 
is  megsürgette,  hogy  siessen. 

Aztán  a  karjára  vette  és  sietve  haladt  vele  a  kastélyba 
vissza. 


A  leány  még  akkor  is  reszketett. 

—  Igazán  meg  akarja  ön  azt  az  állatot  ölni?  kérdé  re- 
begve  útközben. 


—  Meg. 

—  I)e  hát  ha  ember? 

—  Akkor  meg  épen  meg. 

—  En  soha  se  megyek  többet  úszni. 

—  Tudom.  A  ki  egyszer  megijed  a  vízben,  az  elfelejti 
az  úszást.  Ön  ezentúl  irtózni  fog  e  tótól. 

—  Az  én  kedves  szép  tavamtól?  sóliajta  fel  a  leány, 
még  egy  keserves  pillantást  vetve  a  megaranyozott  hul¬ 
lámtükörre,  az  ő  tündérálomi  paradicsomára,  a  min  ka¬ 
réjló  fodrokat  hajtott  a  támadó  szellő.  Innen  ő  most  már 
száműzve  van. 

—  Menjen  ön  feküdni,  mondá  Lajos  a  leánynak,  a 
mint  szobájába  felvezette.  Takarózzék  be  jól.  Ha  fázik, 
szikfűtheát  fogok  önnek  főzni. 

Attól  a  szikfutheától  pedig  úgy  félnek  a  gyermekek 
mindannyian,  hogy  nem  lehet  csodálni,  ha  Marié  azt 


Jókai :  Névtelen  vár.  I. 

mondta,  hogy  épen  nem  fázik,  s  hogy  szépen  le  fog 
feküdni. 

Aztán  pedig  nagyon  rosszul  aludt.  Egyre  azzal  az  ül¬ 
döző  vízi  szörnynyel  álmodott;  azt  látta  maga  felé  köze¬ 
ledni  ;  annak  a  merev  halszemei  révedeztek  a  sötétségen 
keresztül.  Majd  meg  Lajost  látta  maga  előtt,  a  hogy  üldö¬ 
zőjét  keresi  fegyverrel,  rálő  s  nem  találja  :  az  ficzkándozva 
ugrik  el  előle. 

Sokszor  felébredt  nyugtalan  álmából.  « Lajos  !  Itt 
vagy-e ?»  kiáltá  fel;  de  senki  nem  felelt  kérdésére.  Lajos 
a  legutolsó  születésnapi  köszöntő  óta  nem  töltötte  az  ő 
négy  óráig  tartó  álmait  a  leány  által  számára  elkészített 
kereveten.  S  Marié  tudta  azt  már.  Esténkint  egy  virág¬ 
levelet  tett  a  takaróra,  mely  a  pamlagra  volt  vetve,  s  az 
reggel  is  ott  volt.  Ha  valaki  ott  pihent  volna,  a  virágleve¬ 
let  leszórta  volna. 

Másnap  a  szokottnál  is  mogorvább  volt  Lajos.  A  min¬ 
dennapi  sétakocsizás  alatt  egy  szót  sem  szólt,  s  az  ebéd: 
nél  alig  evett  valamit. 

Egy  férfi,  a  ki  legkeserűbben  fel  van  dühítve  s  aztán 
nincs  senkije,  a  kin  boszút  álljon;  a  kin  dühének  teljes¬ 
ségét  kitöltse.  Látszott,  hogy  milyen  türelmetlenül  várja 
az  estét,  hogy  elmehessen  a  tóra  szörnyeteget  vadászni. 

Szegény  tárgy:  egy  olyan  harag  számára,  a  milyen  az 
övé.  Egy  vidra,  vagy  talán  egy  hód,  a  minek  a  feje  úgy 
hasonlít  az  emberéhez :  valami  csoda,  holttenger  korcs¬ 
szülötte,  mely  Sodomából  fennmaradt?  Mindegy!  eleven 
állat,  a  miből  dögnek  kell  lenni ! 

Marié  pedig  úgy  imádkozott,  hogy  ne  legyen  e  haragból 
semmi. 

S  az  ég  nagyon  is  meghallgatta  fohászát :  délután  egy¬ 
szerre  megváltozott  az  idő ;  a  szép  meleg  augusztusi  verő¬ 
fénybe  hideg  nyugoti  szél  kavarodott,  az  elébb  porfelle- 
get,  aztán  meg  sűrű  esőt  hozott  magával:  Lajosnak  le 
kellett  tenni  arról  a  szándékáról,  hogy  ez  este  a  tóra  men¬ 
jen  csónakázni.  Otthon  kellett  maradnia.  Egész  este  nem 

látta  őt  Marié.  Csak  a  macskáinak  panaszkodhatott;  de 
azok  is  álmosak  voltak,  nem  hallgattak  rá. 

Pedig  semmi  kedve  se  volt  lefeküdni.  Félt,  hogy  megint 
borzasztókat  fog  álmodni.  A  zápor  verte  az  ablaktáblákat, 
a  távolban  mennydörgött.  Nem  merte  eloltani  a  gyertyáit, 
hogy  a  villámfény  a  redőnyökön  át  be  ne  csillanjon,  mikor 
sötét  van. 

—  Nem  mernék  ilyenkor  kimenni  a  házból!  mondá  az 
ölébe  vett  kedvencz  cziczusnak.  Hát  még  arra  a  puszta 
udvarra!  Vagy  épen  azon  a  sötét  erdei  úton  keresztül ! 
Huh  be  szörnyű  lehet  ott  most.  A  falu  végén  van  a  temető. 
Mikor  villámlik,  felütik  fejeiket  a  sötétből  a  keresztek ! 

Az  óra  tizenegyet  ütött  már,  s  ő  még  fel  volt  öltözve. 
Ekkor  halk  kopogtatás  hangzott  az  ajtaján. 

Megörült  neki :  azt  hitte  Laj  os  j  ött. 

—  No,  szabad  !  Hát  bejöhet. 

Az  ajtó  azonban  csak  félig  nyilt  meg  s  a  megszólaló 

hang  nem  Lajosé  volt;  hanem  a  komornyiké. 

✓ 

—  Bocsánat  « madame ».  (így  hítta  a  leányt.) 

—  Ön  az  Henry?  Hát  mit  akar?  Bejöhet.  Fenn  vagyok. 
A  komornyik  belépett.  Oszfejű,  tisztes  arczú  férfi  volt, 

magas,  csontos  termettel,  szertelen  nagy  tenyerekkel. 

—  Nos,  hát  mit  akar?  A  gróf  küldte  önt? 

.  —  Oh  dehogy  az  küldött.  Bár  küldött  volna. 

—  Hát  mit  csinál  ? 

—  Nem  tudom  én?  En  azt  hiszem,  hogy  meghal. 

—  Kicsoda?  Lajos? 

—  Igen.  Az  én  uram. 

—  Az  Istenért ! 

—  Szobájából  jövök.  Az  ágyán  fekszik  egészen  magán¬ 
kívül,  arcza  lángol,  szemei  úgy  ragyognak,  mint  a  parázs. 
/ 

Es  félrebeszél.  Soha  se  láttam  még  ily  állapotban. 

/ 

—  Mit  tegyünk  ?  En  Istenem  ! 

- — -  En  nem  tudom.  Ha  máskor  mi  közülünk  lett  valaki 
beteg,  akkor  a  gróf  maga  tudott  segíteni,  beadott  neki  s 
meggyógyította;  de  saját  magát  úgy  látom,  hogy  nem  ké- 

pes  orvosolni;  ágya  előtt  halomra  vannak  dobálva  az  or¬ 
vosi  könyvek  s  a  házi  gyógytár  fenekestül  felfordítva; 
minden  medicina  ott  hever  a  padlón. 

—  Hát  nincs  itt  orvos  a  faluban? 

- —  De  van.  A  megye  orvosa. 

—  Hát  el  kell  Inni. 

/ 

—  En  is  gondoltam  azt ;  de  nem  merem. 

—  Miért  nem  meri? 

—  Azért,  mert  a  gróftól  ki  van  adva  a  criminális  paran¬ 
csolat,  hogy  ha  idegen  embert  be  próbálok  hozni  az  «ő 
szobájába))  vagy  a  «madameéba»  rögtön  agyonlő;  de  kü¬ 
lönösen  megtiltotta  a  gróf,  hogy  orvost,  papot  vagy  asz- 

szonyt  beereszszek  ide  valaha,  még  csak  a  kastély  kapu- 
/ 

ján  is.  En  nem  merem  ezt  tenni. 

—  De  Istenem !  ha  egyszer  oly  beteg  lett !  Hogyan  ? 
Ön  azt  mondja,  hogy  talán  meg  is  halhat?  Jóságos  Isten! 
Hogy  Lajos  meghaljon?  Azt  én  nem  engedem  ! 

—  Hát  mit  akar  tenni,  madame  ? 

—  Ha  ön  nem  mer  elmenni  az  orvosért,  majd  el¬ 
megyek  én! 

—  Hűli !  Madame  !  Még  csak  gondolni  is  erre  ! 

—  En  nem  gondolok  másra,  mint  hogy  ő  halálos  beteg. 
Nekem  az  ő  élete  kell,  az  az  első,  azután  jön  a  többi, 
a  mi  még  a  világon  következik.  En  megyek,  és  ön  ki¬ 
sérni  fog. 


—  Szent  atyám !  A  gróf  megöl,  ha  azt  megteszem. 

/ 

—  Es  ha  nem  teszi,  ön  öli  meg  a  grófot. 

—  Az  megint  igaz. 

/ 

—  Aztán  ön  nem  tesz  semmit.  En  teszem,  a  mit  teszek. 
Felveszem  a  fátyolomat,  nem  mutatom  meg  az  arczomat 
senkinek. 

—  De  ebben  a  zivatarban!  Hallja  madame,  mint  dörög 
odakinn  ?  A  zápor  csak  úgy  zuhog ;  a  sötét  erdőn  keresz¬ 
tül  kell  a  faluba  kerülnünk ;  sárban,  vízben. 

—  Ejh,  én  nem  félek  se  erdőtől,  se  zivatartól :  gyújtson 
ön  lámpást  s  vegyen  egy  jó  botot  a  kezébe;  addig  én  be- 

burkolom  magamat  és  sárczipőt  húzok.  No  menjen,  jó 
Henry,  hiszen  ha  ő  haragudni  fog,  én  ott  leszek  majd 
és  kiengesztelem.  Csak  a  jó  Isten  megtartsa  az  életét.  Óh 
siessen  jó  Henry. 

—  Agyon  fog  lőni !  De  Isten  neki !  Madame  szavára 
mégis  csak  megteszem.  Hanem  hát  már  most,  ha  csak¬ 
ugyan  elszánta  magát  madame,  hogy  maga  megy  az  or¬ 
vosért,  akkor  befogok  a  hintóba. 

—  Hogyan  tenné  ön  azt?  Hisz  a  kocsizörgést  meghal¬ 
laná  ő,  s  arról  megtudná,  hogy  mit  tettünk?  Kiugranék 
az  ágyából,  kifutna  az  udvarra :  halálra  betegítené  magát. 
Gyalog  kell,  észrevétlenül  elmennünk.  Hiszen  nincs  az 
oly  messze.  Menjen  csak  és  hozza  a  lámpát! 

S  néhány  perez  múlva  megnyílt  a  Névtelen  Vár  ajtaja, 
s  kilépett  rajta  a  lefátyolozott  hölgyalak,  egy  kezével  a 
komornyik  karjába  kapaszkodva,  másikkal  a  lámpást 
tartva,  míg  kísérője  nagy  vörös  vászon  esernyővel  igye¬ 
kezett  őt  védni  a  szakadó  zápor  elől,  s  egy  öles  husánggal 
támogatta  a  lépteit,  hogy  el  ne  csúszszék  az  iszamos  agya¬ 
gon.  —  S  aztán  nem  volt  félelmes  a  puszta  udvar,  sem  a 
sötét  erdő,  recsegő  fáival ;  sem  a  czikázó  villám  ;  sem  azok 
a  sírkeresztek  ott  a  falu  végén ;  a  leány  úgy  sietett,  hogy 
kísérője  alig  bírt  vele  lépést  tartani;  a  leány  vitte  őtet. 


IV. 

Tromfszky  doktor  épen  eriminalis  visum  repertumról 
jött  haza  ezen  az  estén  s  a  parasztszekér  nagyon  meg¬ 
viselte  a  tagjait.  Fel  is  fogadta,  hogy  vacsora  után  rögtönié 
fog  feküdni.  Az  eső  is  neki  eredt,  csak  úgy  zuhogott  az  eresz. 

—  Noiszen,  mondá  a  doktor  a  vén  gazdasszonyának,  a 
ki  épen  a  sajtmaradékot  takarította  el  az  asztalról :  híhat¬ 
nának  most  beteghez,  ha  mindjárt  a  prímásnak  akadt 
volna  is  halszálka  a  torkán,  ki  nem  mozdulnék  most  innen 
az  odúmból.  Nem,  száz  aranyért  se  !  Még  ha  üveges  hintót 
küldenek  értem ;  akkor  sem.  Fogadom. 

S  abban  a  nyomban  elkezdtek  zörgetni  az  utcza  ajta¬ 
ján;  még  pedig  igen  nyomatékosan. 

—  Mondtam  ugy-e,  hogy  most  jutott  eszébe  valakinek 
el  vitetni  magát  az  ördöggel.  Menjen  ki  Zsuzsa,  mondja 
meg  neki,  ha  maga  a  Herkópáter  is,  hogy  már  lefeküd¬ 
tem  s  fáj  a  lábam,  magam  is  cataplasmákat  raktam  fel, 
nem  mehetek. 

Zsuzsa  asszony  kiczammogott  a  folyosóra  a  konyha- 
mécsessel  a  kezében  s  miután  többszörösen  megkérdezte 
a  künnlevőtől,  hogy  «ki  van  az  ajtón?))  s  a  válaszul  adott 
«én  vagyok!))  vékony  női  hangjából  meggyőződött  róla, 
hogy  az  nem  Sátán  Laczi,  a  híres  zsivány,  felnyitotta  az 
ajtót  s  akkora  hézagot  támasztott  az  ajtó  és  küszöb  között, 
a  mekkora  elég  volt,  hogy  kiszólhasson  rajta.  - 

—  A  doktor  úr  nem  mehet  ma  sehova,  most  lefeküdt  s 
katapalacsintákat  rakott  a  lábára. 

Hanem  ugyanaz  a  hézag  elég  volt,  hogy  egy  gyönge  női 
kéz  benyúljon  rajta  s  a  gazdasszonynak  egy  csomó  pénzt 
nyomjon  a  markába. 

Zsuzsa  asszony  a  mécsvilágnál  felismerte  a  szép  fényes 
ezüst  húszasokat.  Ezek  nem  bolond  emberek !  Erre  már 
egészen  kinyitotta  az  ajtót. 

Akkor  aztán  tökéletes  volt  a  megjuhászodása,  mikor  a 
fátyolos  hölgyet  megpillantotta.  A  kíváncsiság  hatalmas 
ösztön. 

• —  Oh  kérem  alássan.  Tessék  besétálni  nagyságos  asz- 
szony. 

—  De  ha  a  doktor  úr  lefeküdt  már. 

—  Muszáj  neki  fenn  lenni,  ha  a  nagyságos  asszony  akar 
vele  beszélni. 

—  Jelentsen  be  kérem,  elébb. 

Zsuzsa  asszony  meg  volt  sértve. 

—  De  ha  ón  mondom,  hogy  tessék  besétálni ! 

/ 

—  En  úgy  szeretem,  hogy  elébb  jelentsen  be. 

—  Hát  kit  mondjak  neki? 

- —  A  fátyolos  nő  a  Névtelen  Várból. 

Zsuzsa  asszony  letette  a  mécsest  a  konyhaasztalra  s  ott 
hagyta  a  vendégeket  a  konyhában. 

—  No;  mit  dödörög  maga  olyan  sokáig  odakünn  ?  kérdé 
a  berohanótói  a  doktor. 

—  Vegye  fel  frissen  a  kaputrokkját !  A  fátyolos  grófné 
van  itt  a  Névtelen  Várból. 

—  Tyhíi,  ez  már  valami !  mondá  a  doktor ;  s  hirtelen 
gálába  veté  magát,  felkapva  a  fényes  aczélgombos  kaput- 
rokkot.  A  gróf  is  vele  van? 

—  Nem.  A  komornyik  kisérte  idáig. 

Ez  a  szó,  hogy  a  ((fátyolos  grófné »  nagyobb  hatással 
volt  a  doktorra  minden  száz  aranynál.  Végre  valahára 
megláthatja  a  mythologiai  alakot,  sőt  beszélhet  vele.  Talán 
az  egész  titokba  be  lesz  avatva. 

—  Vezesse  be  ő  nagyságát  a  vendégszobába  s  vigyen 
oda  gyertyát. 

Maga  is  sietett  oda  rögtön,  csak  a  nyakravalóját  kötötte 
fel  elébb  a  tükörből. 

Ott  állt  előtte  a  titokteljes  nőalak.  Arcza  lefátyolozva, 
mint  mindig;  termete  aranynyal  áttört  drága  keleti 
shawlba  burkolva.  Háta  mögött  állt  a  komornyik,  a  kit 
már  ismert  a  faluban  minden  ember. 

—  Doktor  úr ;  rebegé  a  leány  halk  hangon,  melyből 
alig  lehetett  megítélni,  hogy  gyermek,  fiatal,  vagy  agg  nő 
szava-e  az  ?  Kérem  önt,  siessen  velem  rögtön  a  kastélyba. 
Az  «úr»  nagyon  beteg. 

(Az  «úr?»  De  hát  kinek  az  ura?) 

—  Oh  ezer  örömmel !  Azaz,  hogy  nem  annak  örülök, 
hogy  a  nagyságos  úr  betegnek  méltóztatik  lenni,  hanem 
hogy  én  lehetek  szerencsés  szolgálatjára  lehetni.  Azonnal 
készen  leszek,  csak  a  legszükségesebb  szereimet  veszem 
magamhoz.  Lehet,  hogy  érvágásra,  vagy  evometicára  lesz 
szükség;  meglehet,  hogy  rögtön  sinapismust  kell  alkal¬ 
mazni;  —  vagy  épen  gyors  stimulantiákat. 

—  Oh  csak  siessen  ön  ! 

—  Öt  perez  alatt  odaérünk  a  hintóval. 

—  De  mi  nem  jöttünk  hintón. 

—  Hát? 

—  Csak  így  gyalog. 

Most  vette  még  csak  észre  a  doktor,  hogy  a  hölgy  ru¬ 
hája  csupa  csatak.  Valamint  hogy  Hamlet  (nem  a  drámai, 
hanem  a  históriai)  arról  találta  ki  az  angol  király  udvará¬ 
nál  a  királyné  szolganői  származását,  hogy  az  felemelte  a 
hosszú  ruháját,  mikor  sárhoz  ért;  akként  árulta  el  a  leány 
úrnői  eredetét  az,  hogy  hagyta  maga  után  úszni  a  ruháját 
vízben,  sárban. 

—  De  az  Istenért !  Ebben  az  időben,  gyalog  a  Névtelen 
Várból !  Mikor  saját  hintája,  lova  van  a  nagyságos  grófné- 
nak.  Miért  nem  fogatott  be  ? 

Marié  érezte,  hogy  erre  a  kérdésre  nem  lehet  felelni-: 
ha  megmondja  őszintén  a  doktornak,  hogy  a  patiens  fejbe- 
lövéssel  fenyegeti  azt,  a  ki  neki  doktort  hí  az  ágyához,  az 
majd  úgy  megijed,  hogy  el  nem  megy. 

—  Hát  doktor  úrnak  nincs  hintája? 

—  Hintóm  van ;  de  azt  csak  forspont  húzza. 

Ezt  a  szót  soha  se  hallotta  Marié. 

—  Hát  az  a  forspont  nem  ló  ? 

•>  —  Azaz,  hogy  mikor  van,  akkor  ló ;  de  mikor  nincs, 
akkor  nem  ló.  —  De  hát  a  komornyik  úr  hirtelen  vissza¬ 
futhatna  a  kastélyba  s  úgy  jöhetne  el  a  liintóval  megint. 

—  Az  nem  lehet. 

—  De  hát  miért  nem  ? 

Marié  gondolkozott  rajta,  hogy  valamit  kellene  mon¬ 
dani,  a  mi  eltér  az  igazságtól.  Nem  boldogult  vele.  Nem 
tudta,  hogyan  kell  hazudni?  Az  igazat  pedig  nem  mond¬ 
hatta  meg :  hogy  a  komornyiknak  őt  egy  pillanatig  is 
egyedül  hagyni  egy  idegen  házban  valóságos  halálbünte¬ 
tésre  érdemes  gonosztett  volna,  s  az  nem  is  vállalkoznék 
erre.  Megint  csak  ő  kérdezett. 

—  Doktor  úr,  nem  jöhetne  el  velünk  gyalog? 

Doktor  úr  már  tudott  «úgy»,  a  hogy  Marié  nem  tudott. 
Egyszerre  készen  lett  a  kifogással. 

—  En  bizony  szívesen  elmennék ;  de  bizony  Isten,  fáj 
a  lábam ;  rheumatismus  acutus  van  a  coxamban,  ha  most 
felázik  a  lábam,  okvetetlenül  ischias  lesz  belőle. 

Marié  összekulcsolta  a  két  kezét  könyörgésre,  úgy  emelte 
az  ajkaihoz  esedezve.  De  nem  lehetett  hatása  e  néma  ké¬ 
relemnek,  az  arczkifejezés  kárba  veszett  a  sűrű  fátyol 
miatt.  Ha  még  is  láthatná  az  ember  azokat  a  könnyező 
szemeket,  azokat  az  indulattól  reszkető  orczákat,  a  sírásra 
vonagló  szép  ajkakat.  —  Talán  megteszi  az  úrhölgy,  hogy 
kérésének  nyomatékot  adandó,  leleplezi  az  arczát? 

Hanem  az  másforma  hölgy  volt. 

Mikor  a  némán,  könyörgésre  kulcsolt  kéz  nem  használt 
semmit,  akkor  a  keblébe  nyúlt  s  elővont  egy  kétszárú  se¬ 
lyem  erszényt,  s  kifordítá  annak  a  tartalmát  az  asztalra ; 
aranyat,  ezüstöt,  rézpénzt,  vegyest. 

—  Nézze  ön!  szólt  büszkén.  Nekem  van  ilyen  pénzem 
sok.  Megjutalmazom  önt,  ha  kérésem  teljesíti. 

A  doktor  elhüledezett.  Annyi  arany  gurigáit  asztalán, 
a  mennyit  az  egész  vármegye  se  látott  ebben  a  fekete 
bankos  világban.  Ezek  nem  bolond  emberek ! 

—  De  csak  ne  szakadna  lígy  az  eső  ! 

—  Én  odaadom  önnek  az  esernyőmet. 

—  Csókolom  kezeit;  olyan  nekem  is  van. 

—  No  hát  siessünk  akkor ! 

—  De  csak  a  lábam  ne  fájna. 

—  Azon  segíthetünk.  Henry  erős  ember,  fel  fogja  önt 
venni  a  vállára  s  a  kastélyból  azután  majd  hintón  hozza 
vissza. 

Erre  már  nem  lehetett  ellenvetést  tenni,  kivált  miután 
Henry  is  a  legnagyobb  készséggel  ajánlotta  fel  a  vállait 
forspontnak. 

Doktor  úr  egy  nagy  tarisznyába  összeszedte  a  tudomá¬ 
nyához  tartozó  segédeszközöket,  a  pénzt  elzárta  a  fiók¬ 
jába;  Zsuzsa  asszonynak  kiadta  a  rendeletet,  hogy  el  ne 
aludjék,  a  míg  ő  visszatér,  s  más  valakit  be  ne  bocsásson 
az  ajtón ;  azzal  szépen  felkapaszkodott  Henry  úrnak  a  szé- 

les  vállaira,  egyik  kezében  a  vörös  esernyőt,  másikban  a 
lámpást  tartva;  s  így  indult  meg  a  társaság:  elől  a  dupla 
férfi,  hátul  a  nőalak,  kinek  most  már  nem  volt  kire  tá¬ 
maszkodnia,  hanem  magának  kellett  az  esernyőt  tartani. 

Az  éji  őr,  a  ki  találkozott  velük  az  utczán,  úgy  elszaladt 
ijedtében,  hogy  az  alabárdját  is  eldobta,  azt  hitte,  most 
jön  a  Lucifer,  óriás  alakban,  veres  kalappal,  tüzet  okádó 
szájjal. 

A  doktornak  hármas  oka  volt  emotióba  jönni.  Egyik  a 
kínálkozó  szép  kúra,  a  mi  csupa  gyönyörűség  egy  szenve¬ 
délyes  orvosnak,  a  másik  a  gazdag  sallárium,  a  harmadik 
az  a  nagy  nyereség,  hogy  most  már  egyenesen  beléphet  a 
saisi  titok  függönye  mögé,  s  a  Névtelen  Vár  lakóinak  benső 
barátjává  lehet.  Mekkora  pletykauzsorát  lehet  majd  ebből 
a  kapitálisból  kiverni!  Eddig  is  nagy  kelete  volt  Tromfszky 
doktornak  a  vármegyében,  hát  még  ha  híre  futamodik, 
hogy  a  Névtelen  Várban  ordinarius  lett ! 

A  zivatar  kissé  alábbhagyott,  mire  a  kastélyba  meg¬ 
érkeztek. 

Ott  mély  csendesség  volt.  A  betegen  kívül  csak  egy  élő 
lélek  volt  még  a  nagy  épületben,  Lizette,  a  szakácsné ;  de 
az  már  ilyenkor  oly  mélyen  aludt,  hogy  miatta  a  házat  is 
elvihették  volna  a  feje  fölül.  Henry  legelébb  is  az  obligat 
mamuszokat  hozta  elő.  Azokra  most  mindhármuknak 
szükségük  volt,  mert  sáros  lábaik  ugyan  szép  nyomokat 
hagytak  volna  a  szőnyegen. 

Marié  és  Henry  azután  egyenesen  Lajos  hálószobájá¬ 
hoz  vezették  a  doktort.  Elébb  Henry  dugta  be  nagy  óvato¬ 
san  á  fejét  az  ajtón  s  ez  értesíté  a  többieket  suttogva,  hogy 
az  úr  most  is  erős  lázban  van,  s  nyugtalanul  hánykolódik 
a  fekhelyén. 

Erre  aztán  bátorságot  vett  magának  a  doktor  is  belépni. 

Legelső  dolga  volt  a  gyertya  hamvát  elkoppantani,  a 
minek  a  kanócza  egész  vörös  gombává  nőtt  már,  alig  vi¬ 
lágított.  Ekkor  aztán  jobban  meg  lehetett  a  beteg  arczát 
tekinteni. 

Az  egészen  ki  volt  kelve  az  alakjából,  arcza  tüzlángban 
égett  s  a  mereven  bámuló  vérborította  szemek  kifejezésé¬ 
ben  a  hagymáz  rémlátása  phosphorescált.  Öltönye  nem 
volt  levetve,  csak  széttépve  mellén. 

—  Hm,  hm ;  dörmögött  a  doktor,  kipakolva  az  asztalra 
az  érvágóját  és  csodatevő  cseppjeit  s  azzal  odalépve  a  be¬ 
teghez,  megtapintá  annak  az  literét. 

A  jéghideg  ujjak  érintésére  egyszerre  felemelkedett  fek¬ 
téből  a  beteg,  riadottan  kiáltva  az  orvosra. 

—  Ki  az ?  Kicsoda  ön  ? 

/ 

—  En  vagyok  a  doktor.  A  megye  physicusa ;  doktor 
Tromfszky.  Mutassa  kérem  gróf  úr  a  nyelvét. 

He  nem  mutatta  az  neki  a  nyelvét ;  hanem  az  öklét. 

—  Mit  keres  ön  itt?  Ki  hítta  önt  ide? 

Csak  legyen  csendesen,  gróf  úr,  mondá  a  doktor,  ki 
hajlandó  volt  ezt  az  izgatottságot  hagymázos  jelenségnek 
venni.  Engedje  az  literét  vizsgálnom.  Itt  egy  kis  paroxis- 
mus  van  jelen;  a  mire  gyors  orvosi  segély  kell.  Hadd  lás¬ 
sam  a  pulsust!  Egy-kettő . 

A  gróf  azonban  kirántotta  kezét  az  orvoséból  s  harago¬ 
san  kiáltott: 

—  He  énnekem  nem  kell  se  orvos,  se  gyógyszer.  Nekem 
nincs  semmi  bajom.  Nekem  nincs  öntől  semmi  megtudni 
valóm,  csak  az  az  egy,  hogy  ki  hozta  önt  ide  ? 

/ 

—  Kérem !  szólt  a  doktor  megneheztelve.  En  híva  vol¬ 
tam.  E  borzasztó  időben !  Azt  mondták,  hogy  gróf  úr  ve¬ 
szélyes  beteg. 

—  Ki  mondta?  Henry!  kérdé  a  gróf  térdére  emelkedve. 

Henry  nem  mert  a  helyéből  mozdulni. 

—  Te  hívtad  ide  az  orvost?  mormogá  a  beteg  s  szét¬ 
tágult  orrczimpái  fújtattak  dühösen. 

A  doktor  jót  akart  tenni  az  által,  hogy  megmondja  az 
igazat. 

—  Engedelmet  kérek,  gróf  úr.  Nem  Henry  úr  egyedül 
jött  értem,  hanem  a  nagyságos  grófnéval  jött  oda  hozzám; 
még  pedig  gyalog,  ebben  a  zivatarban. 

—  Mit?  Marié!  hebegé  a  kóros  s  e  pillanatban  olyan 
lett  az  arcza,  mint  a  ki  egyszerre  megőrült.  Valami  olyan 
önkéntelen  epilepticns  vonaglás  rándította  össze  minden 
tagját,  hogy  kibukott  az  ágyából;  de  abban  a  pillanatban 
megint  felszökött,  s  mint  a  bőszült  oroszlán  ugrott  oda  a 
komornyikhoz,  megragadva  annak  a  torkát  s  mint  egy 
pokolból  elszabadult  dsemon  ordítva  rá  :  Gazember ! 
Áruló  !  Mit  mertél  tenni?  Megfojtalak! 

No,  iszen  a  doktornák  se  kellett  több  biztatás,  utczu 
neki :  ott  hagyott  érvágót,  elixirt,  flastromot ;  négy  lépcsőt 
ugrott  lefelé,  ügy  elfelejtette  az  iseliiast  a  tomporában,  s 
azzal  ki  a  nyitott  ajtón  a  szakadó  záporba,  nem  kellett 
neki  se  üveges  hintó,  se  emberi  dromedár ;  de  még  lám¬ 
pásra,  esernyőre  se  gondolt,  hanem  a  merre  egyenes  volt 
az  út,  vágtatott  a  legszebb  sáron  keresztül ;  még  a  mamu- 
szokat  is  elvitte  a  lábán. 

Pedig  hát  nagyot  vesztett  véle,  hogy  ezt  cselekedte. 
Hogy  nem  lehetett  szemmel  látó  tanúja  annak  a  jelenet¬ 
nek,  a  mi  erre  következett :  mert  abból  sokat  megtudhatott 
volna. 

A  mint  a  gróf  torkon  ragadta  a  komornyikot  s  úgy  meg¬ 
rázta  azt  a  kezei  között,  a  hogy  az  oroszlán  leteperi  maga 
alá  a  bölényt:  a  leány  egyszerre  odalépett  hozzá  s  erő¬ 
teljes  csengő  hangon  kiáltá: 

—  Louis ! 

Erre  a  szóra  elereszté  kezeiből  azt  a  másik  embert,  s 
mint  a  kit  egy  varázsszó  bénává  ütött,  összeroskadf,  térdre 
esett  Marié  lábai  előtt,  s  aztán  két  karjával  átölelve  annak 
térdeit,  zokogva  csókolá  össze  a  leánynak  sártól,  víztől  át¬ 
ázott  ruháit,  fuldokló  szemrehányással  kiáltozva :  miért 
tette  ön  ezt  velem? 

Hanem  a  doktor  megjelenése  mégis  használt  a  be¬ 
tegnek. 

A  szertelen  indulatrohamtól  a  természet  önkéntes  reac- 
tiója  fordulatot  idézett  elő  bajánál. 

Elkezdett  hányni:  a  belül  forró  dühnek  epesalakjaj  nem 

oszolhatott  szét  az  ereibe,  a  bölcs  életműszer  kidobta  ma¬ 
gából  a  pokolanyagot,  a  jótékony  crisis  előállt,  önkéntesen 
a  dühkitörés  alatt,  s  azután  egyszerre  elkezdett  izzadni  a 
kór  és  azzal  lassankint  eszméletéhez  tért. 

—  Ugy-e,  meg  fog  ön  gyógyulni  ?  rebegé  a  leány,  ki  el 
nem  távozott  mellőle,  s  a  kezét  ott  tartá  a  homlokán  a 
betegnek. 

—  Ha  azt  akarja  ön,  hogy  meggyógyuljak,  mondá  a 
férfi,  akkor  tegye  azt,  a  mire  kérem.  Menjen  a  szobájába, 
vesse  le  nedves  öltönyeit  és  feküdjék  le.  Aztán  Ígérje  meg, 
hogy  többet  nem  tesz  ily  iszonyú  merényletet  soha !  Alu- 
gyék  szépen. 

—  Mindent  megteszek,  hogy  önt  meg  ne  haragítsam. 

—  Elhagyni  a  házat !  Nálam  nélkül  kimenni !  dörmögé 
a  beteg  s  e  szónál  megint  végig  futott  testén  a  borzongás, 
a  fogai  összeverődtek  vaczogva. 

A  leány  visszament  hálószobájába,  levetette  nedves 
ruháit,  le  is  feküdt ;  de  annyiban  még  sem  fogadott  szót, 
hogy  szépen  aludt  volna,  hanem  inkább  minden  félórában 
felkelt  az  ágyából;  felölté  japonicáj  át,  felhúzta  papucskáit 
s  átlopózott  Lajos  szobájáig  és  besuttogott  az  ajtón: 

—  Hogy  van  ő? 

Henry  ápolta.  A  jó  ember  számba  se  vette,  hogy  a  tor¬ 
kát  úgy  megszorongatá  az  ura :  azért  oly  gyöngéden  bánt 
vele,  mint  egy  gyermekkel  az  anyja. 

—  Csendesen  alszik !  vigasztalá  meg  Mariét. 

—  Ugy-e  nem  bántotta  önt  nagyon? 

—  Megérdemeltem  azt  és  nem  fáj. 

A  leány  megszorítá  az  öreg  cseléd  kezét.  Mire  az  térdre 
borult  előtte  s  megcsókolá  a  szép  kezet:  « meg  vagyok  érte 
jutalmazva)) . 

Beggelre  semmi  baja  se  volt  Lajosnak.  Eelkelt  magától 
s  megitta  a  szokott  hat  pohár  vizet.  Ebből  állt  a  rendes 
reggelije.  Az  elmúlt  éj  történetéről  senkinek  se  szólt 
többet. 


*  *  * 

Mindezekből  pedig  a  tovamenekült  doktor  soha  se  tu¬ 
dott  meg  semmit. 

0  csak  akkor  mert  visszanézni,  mikor  a  keskeny  tóöböl 
már  közte  és  a  Névtelen  Vár  közt  volt.  Ugyan  örült,  hogy 
a  lőtávolon  kívül  érezte  magát.  Mégis  csak  bolond  embe¬ 
rek  ezek !  Ilyen  dolog  még  nem  történt  doktorral  soha ! 

A  mint  az  urasági  kastély  előtt  elment,  látta,  hogy  még 
annak  az  előtornáczában  ég  a  lámpás.  A  baronesse  soha 
se  tudott  éjfél  előtt  lefeküdni. 

Gondolta  magában :  ezt  az  esetet  rögtön  el  kell  inon- 

tr 

dani  a  bárónőnek.  0  nagyon  szereti  a  mendemondát.  Ez 
pedig  válogatott  jeles  kaland. 

A  fátyolos  nő  éjjeli  megjelenése  gyalog;  a  rejtélyes  gróf 
dühös  embergyilkoló  rohama.  Az  ilyennel  nem  fekhetik  le 
az  ember  úgy,  hogy  valakinek  el  ne  mondja. 

Azon  sárosán,  a  hogy  az  erdei  utat  megúszta,  felment 
a  kastélyba,  magával  vive  az  előadás  hitelességét  appro- 
baló  külső  jeleket  is :  a  háta  közepéig  fecskendett  sarat. 
Ez  még  emelni  fogja  a  hatást. 

Az  előszobában  a  bárónő  komornyikja  azt  mondta  neki, 
hogy  tessék  egy  kicsit  várni,  majd  elébb  bejelenti. 

Ez  furcsa.  Az  orvost  nem  szokták  máskor  bejelenteni, 
az  csak  koczogtat  és  belép. 

Nemsokára  visszajött  a  komornyik  s  azt  a  mentséget 
hozta,  hogy  nem  lehet  a  bárónővel  beszélni,  mert  már 
fekszik. 

—  Nos  aztán.  Hát  talán  azt  gondolja  Georg,  hogy  én 
soha  se  láttam  úrhölgyet  ágyban  fekve,  mikor  orvos 
vagyok  ? 

—  Nagy  migraineje  van  a  bárónőnek. 

—  Hát  hisz  akkor  meg  épen  egygyel  több  oka  van  arra, 
hogy  az  orvosával  beszéljen.  Menjen  csak  be  Georg  és 
mondja  meg  a  bárónőnek,  hogy  most  jövök  a  Névtelen 
Várból,  beszéltem  az  úrral  és  asszonysággal,  rendkívüli 
dolgokat  tapasztaltam.  Ettől,  tudom,  hogy  elmúlik  a  mi¬ 
graineje. 

A  komornyik  még  egyszer  bement  s  még  egyszer  vissza¬ 
jött  azzal  az  izenettel,  hogy  nagyon  köszöni  a  bárónő  a 
szívességet,  holnap  legyen  szerencséje  a  doktor  úrhoz 
villásreggelire;  de  ma  már  nem  hallgathatja  meg  az  érde¬ 
kes  közlendőket,  mert  aludni  akar. 

Doktor  Tromfszky  nem  győzte  fejét  rázni  bámulatában, 
a  míg  a  kastélyból  kiment.  Ilyen  beteg  asszony,  a  kinek 
nem  kell  se  orvos,  se  pletyka,  még  nem  fordult  elő  praxi¬ 
sában. 

Ezt  jó  lesz  följegyezni,  hát  ha  még  ebből  is  lehet  valami 
pletykát  kavarintani  idő  jártával? 

*  *  * 

A  Névtelen  Vár  lakói  pedig  másnap  reggel  tíz  órakor  a 
szokott  sétakocsizásukban  voltak  láthatók :  a  fehérhaju 
komornyik,  a  mogorva  úr  s  a  lefátyolozott  úrnő. 

Doktor  Tromfszkyt  pedig  már  reggel,  mikor  fölébredt, 
ott  várta  a  hazaküldött  orvosi  szereinek  csomaga,  egy 
levélborítékkal,  a  mibe  százforintos  bankjegy  volt  takarva 
az  éjjeli  látogatás  salariumául;  de  egy  betű  se  hozzá. 
Erre  aztán  ő  is  hazaküldte  az  elragadott  troféumokat,  a 
két  mamuszt.  Biz  abból  soha  se  lett  többé  mamusz,  úgy 
televette  magát  sárral. 

*  *  * 

A  napok  e  közben  múltak,  a  Névtelen  Vár  lakóira 
nézve  a  maguk  szokott  egyhangúságában.  A  szeptember 
gyönyörű  meleg  idővel  köszöntött  be ;  Magyarországon  a 
hosszú  ősz  kárpótolja  a  rövid  tavaszt  s  mintha  a  takaré¬ 
kos  anya  a  májusból  eltett  ajándékokat  most  szedegetné 
elő,  illatos  ibolyával,  másod-érett  szamóczával  lepi  meg 
gyermekeit. 

A  tópart  hemzsegett  a  sok  dóvaj  gyerektől,  a  kik  mez¬ 
telen  lubiczkoltak  a  vízben,  lármájuk  felhangzott  a  Név¬ 
telen  Várig.  És  Lajos  értette  Marié  arczán  azt  a  búsko¬ 
morságot.  Ő  egyetlen  ártatlan  tündén  gyönyörétől  van 


eltiltva.  Más  urileánynak  annyiféle  öröme  van :  neki 
semmi.  Őt  nem  mulattatják  hízelgő  udvarlók,  nem  ingerli 
a  tánczvigalmak  hevélye ;  liirhedett  művészek  feltűnnek 
és  letűnnek,  ő  nem  gyönyörködött  bennük ;  színházat 
soha  sem  látott.  Egy  barátnéja  nincs,  a  kivel  gondolatait 
kicserélhetné,  a  kivel  együtt  megszólhatná  az  embereket 
s  nevethetne  a  bolondokon,  a  kiket  szépsége  elkábított, 
és  a  kit  pompás  toilettjével  irigységre  költhetne,  a  mi  az 
élet  fő  gyönyörűsége.  Neki  nincsenek  más  hízelgői,  mint 
a  macskák,  más  barátnői,  mint  a  macskák,  más  művészei, 
mint  a  macskák. 

Az  volt  az  egyetlen  öröme  még;  a  hullám  világ.  Ez 
volt  neki  a  bál,  a  színház,  a  hangverseny :  a  nagy  világ. 
Ez  volt  neki  a  szabadság.  A  föld  volt  a  börtön.  —  Ezt 
vette  el  tőle  az  a  végzetes  ijedelem. 

Ismét  megtelt  a  hold  :  még  mindig  meleg  volt,  a  tó  szé¬ 
lén  nyíltak  a  tövér  nimféák  tulipánjai.  Lajos  megszánta  a 
leányt,  a  mint  látta,  mily  keservesen  nézi  az  ablakából 
az  aranycsillámú  víztükröt. 

—  Jöjjön,  Marié.  Hozza  úszóruháját,  monda  neki;  — 

kisértse  meg.  En  ott  leszek  az  ön  közelében.  Őrködni 
fogok,  hogy  semmi  meg  ne  ijeszsze.  Aztán  nem  megyünk 
messze,  csak  itt  maradunk  az  öbölben. 

Ah,  mint  megörvendezteté  e  szóval  a  leányt !  Az  tán- 
czolt,  szökellt  örömében.  Kedves  Lajoskájának  nevezte 
érte.  Futott  a  Melusine  köntösét  előkeresni,  sietett  a  tó¬ 
part  felé :  Lajosnak  úgy  kellett  utána  futni.  Hanem  aztán 
mentül  közelébb  ért  az  öltöző-kunyhóhoz,  annál  tartózko¬ 
dóbb  lett,  s  mikor  annak  a  küszöbén  megállt,  azt  mondta 
Laj  osnak : 

—  Nézze  csak,  hogy  dobog  egyszerre  a  szívem. 

S  megfogva  a  kezét,  odaszorítá  azt  kebléhez,  hogy 
érezze  az. 

—  Miért? 

—  Hát  én  tudom  ? 

Mire  Lajos  a  csónakkal  előjött  a  fűzfák  közül,  a  szép 


nayád  is  kilépett  öltöző-kunyhójából.  A  holdfényt  egész 
odáig  hozta  a  lábaihoz  a  csacska  hullám. 

A  leány  letérdelt  a.  kinyúló  rezgőpadra,  s  tenyerére 
támaszkodva  lehajtá  arczát  a  hullámhoz  és  megcsókolta 
azt.  —  Az  volt  a  szeretője.  Megvallotta  neki. 

Azután  csendesen  leereszkedett  a  vízbe,  mint  szoká  ; 
de  az  első  per czben,  midőn  elmerült,  ijedten  sikolta  fel  s 
kezével  a  csónak  szélébe  kapaszkodott. 

—  Lajos!  emelj  ki!  En  nem  tudok  úszni  többé. — 

Félek. 

/ 

Es  ezzel  vége  volt  a  régi  gyönyörnek. 

A  leány  szomorúan  hagyta  el  kedvencz  elemét  és  sírt 
belé.  Hogyne?  Mikor  a  szeretője  hűtelen  lett  hozzá? 
Hogyne,  mikor  megtudta,  hogy  a  kedvesétől  örökre  el 
kell  válni.  Nem  úszhatik  többet. 

E  naptól  fogva  nagyon  hallgatag  lett. 

((Megállj  csak,  gondolá  magában  a  férfi,  dúlva-fúlva 
dühében;  majd  eljön  a  tél,  akkor  befagy  a  tó,  akkor  rád  le¬ 
sek  a  bozótban,  a  hol  lakói :  s  akárki  vagy  ?  homunculus, 
triton,  vagy  csodaszörny:  elejtelek! 

*  *  * 

Aztán  bekövetkeztek  a  zord  napok ;  a  hosszú  esték,  a 
locspocs  idő,  a  mikor  nem  volt  mit  tenni  más,  mint  honn 
maradni  és  társalogni  Danteval,  Shakespearrel,  Horácz- 
czal.  Közben  egy- egy  tudományos  folyóirat  is  érkezett 
Stuttgartból,  a  gróf  könyvárusától.  Legtöbb  élvezetét  ta¬ 
lálta  a  bölcsészeti  és  természettudományi  iratokban.  Idő¬ 
közben  folyt  a  levelezés  közte  és  a  tudós  lelkipásztor  kö¬ 
zött.  Folyóiratait  elkiildé  neki  a  gróf  s  az,  mikor  kiolvasta, 
visszaküldte. 

Egy  alkalommal  a  lelkész  is  küldött  a  grófnak  egy  fü¬ 
zetkét,  a  mire  büszke  önérzettel  volt  felírva,  hogy  « szerző 
ajándéka)).  E  könyvecskét  tudós  Mercatoris  uram  irta 

latinul. 

E  művecske  egy  liirhedetté  vált  természeti  csoda  le- 

Írását  tartalmazta,  a  mely  (vagy  helyesebben  «a  ki»)  máig 
is  a  Fertő  tó  nevezetességei  közé  tartozik :  egy  ember,  a 
ki  a  vízben  él :  egy  halember.  Egy  elziillött  árvagyermek, 
a  ki  a  Hanság  mocsárai  közé  tévedt,  vadak  között  maga 
is  vadállattá  lett;  vízlakó,  víz  alatt  járó,  mint  a  vidra; 
néma,  befogott  szájú,  emberszót  ki  nem  ejtő  vizi  vad,  ki 
tisztában  fogja  el  a  halat,  azzal  él;  az  évtized,  mit  foly¬ 
ton  a  vízben  lakva  töltött,  bőrét  kéreggé  változtatta,  sűrű 
szőrrel  benőve,  mely  őt  a  tél  hidege  ellen  védi,  az  egész 
tünemény  egy  csodálatos  bizonyítéka  annak,  hogy  az  em¬ 
ber  hogy  fejlődött  vadállatból  Isten  képévé ;  ez  két  lépés 
visszafelé  a  vadállathoz,  még  a  majmon  is  alul.  (Ha  Dar¬ 
win  ezt  láthatta  volna !) 

Mellékelve  volt  a  leíráshoz,  mint  czímkép,  a  leirt  csoda 
ábrája  is,  hű  rézmetszetben.  A  csodaszörny  ugyanis  em¬ 
beri  kezek  közé  került.  E  birtok  új  tulajdonosnője,  Lands- 
knechtscliild  Katalin  bárónő  értesülve  róla,  hogy  egy  ilyen 
vízi  szörny  több  alkalommal  a  Fertő  tóban  fürdő  leány¬ 
kákat  megijesztgette,  rendeletet  adott  a. halászoknak,  hogy 
álljanak  lesbe  és  fogják  el;  a  mi  egy  mesterséges  vizafogó 
segélyével  azoknak  sikerült  is.  A  csodát  partra  húzták,  s 
a  kastélyba  felvitték.  Ott  emberi  öltözetet  adtak  rá;  haj¬ 
dút  rendeltek  mellé  prseceptornak,  a  ki  megtanítsa  be¬ 
szélni,  emberi  módon  kétlábon  járni;  annyira  vitték,  hogy 
már  a  kenyeret  is  megeszi  (eleinte  csak  nyers  halat  evett, 
meg  sáshajtást,  tukorczát),  már  nem  tépi  le  a  ruháit,  s  ha  * 
megéhezik,  ki  tudja  mondani  ezt  a  szót  « hám-hám ».  Már 
annyi  szófogadásra  is  megtanították,  hogy  a  konyhában 
rá  lehet  bízni  a  pecsenye-forgatást.  A  bárónő  mindent 
elkövet,  hogy  e  nyomorult  félállatot  emberi  eredetéhez 
újra  visszavezesse.  Meg  van  tiltva  őt  ütni  verni.  A  nád¬ 
mézet  nagyon  szereti  s  azt  mindennap  elveszi  a  bárónő 
kezéből  s  olyankor  az  arezán  valami  vigyorgó  fintorgás 
mozdul  meg.  Már  kezdi  elérni  a  majom  rangfokozatát; 

de  csak  a  bárónő  láttára,  más  emberre  még  csak  morog, 

/ 

mint  a  vidra.  Érdekes  tanulmány  a  pliysiologok  számára, 

hogyan  tudott  átalakulni  egy  szárazföldi  állat  (—  ember) 
vízlakó  állattá?  a  nem  számára  rendelt  elemhez  idomítva 
egész  életszervezetét,  s  míg  az  állati  ügyesség,  ösztön, 
izomerő  szokatlan  érvényre  fejlődött  benne,  hogyan  zsugo¬ 
rodott  össze  nála  minden  nemesebb  tulajdon  :  ész,  beszélő- 
tehetség,  —  mélyen  alul  az  emberhez  szokott  állatok¬ 
nál;  —  hisz  a  kutya  már  gondolkozik,  s  hangja  külön¬ 
böző  indulatokat  fejez  ki.  E  vízlakó  ember  még  a  kutyá¬ 
nak  is  alatta  áll.  Hasonló  elzüllött  emberi  vadat  a  múlt 
századból  is  jegyeztek  fel  a  krónikák,  akit  a  Fertőben  fog¬ 
tak  el  s  aztán  a  kapuvári  várban  neveltek :  a  kortársak 
leírása  szerint  iszonyú  tömött,  gömbölyű  fejti,  bosszú 
fülü,  széles  szájú  alak  volt,  kéz  s  lábujjai  szokatlanul 
bosszúk,  bőre  balhéjhoz  hasonló  merev  ;  csak  sírása  árulta 
el,  hogy  ember. 

E  füzetke  olvasásának  kétféle  hatása  volt  Lajosra.  Az 
egyik  az  a  kiengesztelő  tudat,  hogy  Marié  megrémítője 
nem  volt  valami  ellenség  által  fölbérelt  orgyilkos,  valami 
gyakorlott  búvár,  hanem  egy  öntudatlan  természeti  rend- 
kivüliség;  a  másik  pedig  az  a  szemrehányó  önvád,  hogy 
íme,  a  kit  ő  lesből  le  akart  lőni,  azt  a  szomszédnője  élve 
elfogatta,  s  emberi  lénynyé  idomíttatni  törekszik.  Mennyi¬ 
vel  nemesebb  szíve  van  ennek  az  asszonynak,  mint  ő 

neki ! 

/ 

Érdekelni  kezdte  őt  a  szomszédnője. 

A  kapott  füzetet  átvitte  Mariéhoz  s  beszélgetni  kezdett 
a  leánynyal  annak  az  éjszakának  az  élményeiről,  a  mi¬ 
kor  az  elfutott  az  orvosért  a  faluba,  hogy  ő  hozzá  elhívja. 

—  Ugy-e  bár,  Marié,  útközben  a  doktor  kérdezősködött 
önnél  a  felől,  hogy  mi  oka  lehet  az  én  betegségemnek  ? 

—  Igen. 

—  Ön  aztán  elmondta,  hogy  engemet  nagyon  feldühített 
valami  kimagyarázhatatlan  eset,  a  mi  önt  megrémítette. 

—  Igaz.  El  kellett  azt  neki  mondanom. 

—  A  doktor  ezt  bizonyosan  elmesélte  a  kastély  úr¬ 
nőjének  s  az  utána  járatott  az  önt  megfélemlítő  rémnek  s 

elfogatta  azt :  nézze  ön,  itt  van  a  képe.  Ez  a  könyv  arról 
van  írva. 

A  leány  mohón  kapott  utána  s  a  mint  a  könyvet  fel- 
nyitá  s  a  rézmetszvényt  meglátta,  még  akkor  is  össze¬ 
borzadt. 

—  Természetrajzi  rendkivüliség  az  egész,  Marié.  Kár 
volt  érte  úgy  felindulnunk.  Ugy-e  bár,  a  jövő  nyáron  nem 
fog  ön  többé  félni  a  tó  vizétől? 

A  leány  hosszasan  nézett  a  férfi  szeme  közé.  Valamiről 
gondolkozott. 

Az  a  gyanúja  támadt,  hogy  hátha  azt  az  egész  füzetkét, 
a  hozzávaló  képpel  együtt,  maga  Lajos  készíttette,  csak 
azért,  hogy  az  ő  félelmét  elűzze  általa,  s  örömét  vissza¬ 
adja? 

—  At  fog  ön  egyszer  vinni  a  bárónőhöz  ?  kérdezé  a  leány. 

- —  Minek  ?  kiálta  fel  a  férfi,  helyéről  haragosan  felszökve. 

—  Azért,  hogy  meglássam  magam  is  e  rendkívüli  alakot. 

—  Nem!  — ■' szólt  indulatosan  a  férfi,  s  azzal  felkapva 
az  átadott  füzetkét,  ott  hagyta  a  leányt  s  a  brochuret 
rögtön  visszaküldte  a  lelkésznek. 

«Nem !» 

I)e  hát  miért  «nem»? 


NEGYEDIK  RÉSZ. 


SÁTÁN  LACZI. 

I. 

Yavel  gróf  (a  hogy  ő  magát  levelein  czímezteti)  a  Név¬ 
telen  Vár  hajdani  őrtornyát  observatoriumnak  rendezé 
be.  Itt  volt  felállítva  egy  erősen  nagyító  távcsöve,  annak 
a  segélyével  vizsgálta  ő  éjjel  a  csillagok,  nappal  az  em¬ 
berek  járását.  Mindenre  figyelt,  a  mi  körűié  történik.  Kö¬ 
zelhozta  magához  a  házak  udvarait,  tornáczait,  s  jelen 
volt  az  emberek  czivakodásain  és  mulatságain.  Beült  kö¬ 
zéjük  a  korcsmába  s  ott  dőzsölt  együtt  velük. 

A  földesúri  kastély  volt  főleg  nappali  csillagvizsgálásai- 
nak  tárgya  s  nem  mulasztá  el  az  észleleteket  jegyzőköny¬ 
vébe  pontosan  feljegyezni.  Maga  volt  az  « oroszlánfej »  és 
a  tizek  tanácsa  egy  személyben.  Az  volt  a  kérdés,  hogy 
az  új  birtokosnő,  a  férj  télén  baronesse,  « átmenj  en-e  a  só¬ 
hajok  hídján?» 

Távcsöve  megmondta,  hogy  a  nő  fiatal  és  igen  szép. 
Azt  is  hírül  hozta  neki,  hogy  zárkózott  életet  folytat.  Nem 
jár  ki  a  faluból  s  nem  fogad  el  látogatókat. 

A  Fertő  tó  környékén  egyik  város  a  másikat  éri,  azo¬ 
kat  mind  vidám  társasághoz  szokott  nemes  családok  lak¬ 
ják.  E  tájon  lett  nevezetessé  Magyarország  Trianonja, 
hol  magyar  dynasták  a  királyi  udvart  fogadták  vendégül, 
s  Külföldi  eelebritásoknak  egy  darab  Y ersaillest  mutattak  be 
Magyarországon,  operaszínházzal  és  caroussellel ;  e  vidé¬ 
ken  volt  az  úrilak,  melyben  a  legtudományosabb  magyar 
főúr  az  ország  szép  szellemeit  egyesíté  maga  körül,  könyv- 

tára,  gyűjteményei  világhírűek  voltak.  Bármely  e  környé¬ 
ken  lakó  nemes  úrnak  nehéz  volt  kimaradni  ez  úri  kör 
mulatságából.  Magát  Yavel  grófot  letelepedése  első  esz¬ 
tendejében  mindenünnen  vendégszerető  meghívásokkal 
ostromolták,  de  ő  oly  határozott  visszautasítással  köszönte 
meg  azokat,  hogy  nem  újították  meg  többet. 

Távcsövével  sokszor  megismerte  a  bárónő  kastélya 
udvarán  azokat  a  négylovas  hintókat,  a  mik  a  Névtelen 
Vár  kapuja  előtt  is  megálltak  egy  időben  s  azoknak  a 
tulajdonosait,  a  jókedvű  pajtásokat,  a  házasulandó  gaval¬ 
lérokat;  de  azt  is  tapasztald,  hogy  azok  közül  éjszakára 
egy  se  maradt  ott.  A  bárónő,  ha  látogatója  jött,  nem 
hagyta  el  belső  szobáit.  Bizonyosan  betegnek  jelentette 
magát,  míg  a  tisztelkedő  odább  állt. 

A  téle*n  át  látta  őt  néha  a  befagyott  öböl  jégtükrén  kor¬ 
csolyázni;  míg  társalkodónőjét  zsölleszékben  szánkáztatta 
valamelyik  inas,  s  olyankor  bámulta  amazoni  termetét, 
merész  magatartását,  s  még  közelebbről  láthatta  az  arczát, 
kipirulva  a  hevélytől  és  a  csípős  hidegtől. 

A  mi  legjobban  tetszett  neki,  az  volt,  hogy  a  bárónő 
még  korcsolyázás  közben  sem  vetett  soha  egy  kiváncsi 
pillantást  se  a  Névtelen  Vár  bezárt  ablakára,  pedig  néha 
igen  közel  járt  hozzá. 

Egyszer  véletlenül,  mikor  a  gróf  Mariéval  szokott  séta- 
kocsizását  tette,  a  bárónő  szemközt  jött  rájuk  az  erdőből 
lóháton.  A  mint  megpillantotta  Vavel  hintóját,  egyszerre 
letért  az  útról,  s  egy  mellék  ösvényt  választott,  hogy  ne 

fr 

találkozzék  vele.  0  látszott  kerülni  szomszédjait:  vala¬ 
mennyit;  a  Névtelen  Vár  lakóját  is  köztük. 

Karácsonkor  ő  is  rendezett  karácsonfát  a  falu  gyerme¬ 
keinek,  miként  Vavel  gróf.  Ezek  ő  tőle  a  Névtelen  Várba 
siettek,  eldicsekedve  a  kastélyban  kapott  ajándékokkal. 

Vasárnaponkint  látta  őt  a  templomba  menni  a  gróf, 
mégpedig,  hajó  volt  az  út,  gyalog.  Kijövet  a  bárónő  ala¬ 
mizsnát  osztogatott  a  két  sorban  felállított  koldusoknak. 

ff 

Ezt  nem  helyeselte  a  gróf.  0  is  bőven  juttatott  segélyt 

a  lelkész  által,  de  csak  a  szemérmes  szegények  számára, 
a  kik  nem  tudnak  kérni.  A  nyilvános  kéregetőt  elker¬ 
gette  haragosan. 

Kivételt  csak  egy  féllábú  koldus  képezett,  a  ki  az  egyik 
lábát  Marengónál  hagyta  el.  Ez  rendesen  ott  strázsált  a 
keresztfa  alatt  a  falu  végén,  két  mankón  ugrálva  az  uta¬ 
sok  elé  (a  világ  tökéletességét  illustráló  háromláb  !)  A  gróf 
mindig  készen  tartá  a  félforintos  rézpénzt,  mikor  arra  ko¬ 
csizott,  hogy  a  béna  hadfi  kalapjába  hullassa  a  zárt  hintó 
ablakából. 


Egyszer,  mikor  megint  arra  kocsizik,  a  pártfogolt  kol¬ 
dust  szemközt  látja  jönni  —  mankó  nélkül;  csak  egy  kis 
pálcza  volt  a  kezében,  s  már  nem  volt  féllábu :  két  lábon 
járt. 

A  gróf  megállíttatá  hintáját,  hogy  szóba  álljon  vele. 

—  Kend  az  ?  hadastyán. 

/ 

—  En  vagyok  biz  az,  kegyelmes  uram,  monda  a  kol¬ 
dus  ;  nézze  csak,  az  áldott  bárónő  egy  masinalábat  csinál- 
tatott  a  számomra.  Akár  tánczolhatok  is. 

S  még  nevetett  neki  a  szegény  nyomorult  örömében, 
hogy  neki  most  már  masina  lába  van.  Nem  is  fogadta  el 
az  alamizsnát. 

—  Nem  koldulok  már,  tudok  fát  vágni.  Az  Isten  áldja 
meg,  a  ki  ezt  tette  velem. 

A  gróf  elégedetlen  volt  magával ;  hát  ez  az  asszony 

/ 

mindent  jobban  tud,  mint  ő?  Erezte,  hogy  ez  neki  ver¬ 
senytársnője.  S  ebből  az  érzésből  küzdelemvágy  támad. 
A  hasonlatosságban  volt  meg  az  ellentét. 

Az  is  úgy  látszik,  hogy  elzárja  magát  a  világtól,  ifjú 

szívvel,  életvidám  arczczal,  s  míg  az  egyenrangú  társaság- 

/ 

hói  száműzi  magát,  a  nyomorultak  világát  keresi.  Epén 
úgy,  mint  ő.  Ezen  a  téren  össze  kell  ütközniük. 

Az  összeütközés  nem  is  soká  váratott  magára.  Egy  na¬ 
pon  a  gróf  tiszteletes  Mercatoris  uramtól  egy  szépen  indo¬ 
kolt  felhívást  kapott  elismert  bőkezűségének  gyakorlására. 
A  bárónő  szivére  vette  azon  számtalan  elhagyott  gyér- 


136 


mek  sorsát,  kiknek  apjaik  messze  földön  folytatott  had¬ 
járatokban  vannak  távol,  sokan  ellenség  fogságában, 
még  többen  jeltelen  sírokba  elhantolva ;  míg  porontyaik 
az  útfélre  szorulnak  ki ;  —  ezeknek  sorsát  enyhítendő, 
egy  gyermekmenházat  szándékozik  alapítani.  A  hozzávaló 
épületet  már  ajándékba  adta  és  felszerelte;  de  egyúttal  a 
tehetősebbek  pártfogását  is  felhívja,  hogy  az  elhagyott 
gyermekekből  becsületes  embereket  nevelni  segítsenek. 
Azoknak  az  élelmen  és  hajlékon  kívül  tanító  és  felügyelő 
is  kell  s  ezt  magánadakozásból  kell  fedezni. 

A  gróf  a  felhívásra  rögtön  válaszolt. 

Ötven  louisdort  küldött  a  lelkésznek  e  czélra ;  de  az 
adományt  kisérő  levélben  azt  a  kikötést  tette,  hogy  az  a 
fiú,  a  ki  annak  a  megyeházban  fogva  tartott  asszonynak 
a  gyermeke,  ne  legyen  fölvéve  a  gyermekmenházba,  ha¬ 
nem  maradjon  továbbra  is  az  ő  általa  megbízott  család 
házánál. 

Igen  természetes  volt  a  következés,  hogy  e  fényes  ado¬ 
mányt  a  bárónőnek  sajátkeziileg  írt  levélben  kellett  meg¬ 
köszönnie. 

A  levél  igen  szépen  volt  írva,  s  a  mi  még  különösebb, 
tökéletes  orthographiával :  a  kifejezések  előkelők,  nem 
keresettek,  semmi  szenvelgés,  érzelgés  bennük,  csak  ud¬ 
variasság  és  meleg  érzelem. 

Hanem  a  levél  végén  ez  volt  írva : 

('Megbocsátja  ön  nekem,  ha  a  nagylelkű  adományához 
kötött  föltétel  kissé  meglep.  Mert  ez  vagy  azt  jelenti,  hogy 
ön  az  egész  tervem  alapelveit  nem  osztja,  vagy  azt,  hogy 
egy  magára  vállalt  terhet  nem  akar  átengedni  másnak. 
Ha  az  utóbbi  az  indok,  úgy  abban  teljesen  megnyugszom; 
de  ha  az  előbbi,  akkor  szeretném  önnek  az  ellenvetéseit 
megismerni,  hogy  azok  ellen  védekezzem)). 

Ez  olyan  felhívás  volt,  a  mit  nem  lehetett  válasz  nél¬ 
kül  mellőzni.  A  bárónőt  nem  volt  szabad  az  iránt  kétség¬ 
ben  hagyni,  hogy  emberbaráti  intézményének  épen  az 
alapelvei  nem  helyeseiteknek.  A  gróf  kárhoztatja  a  gyér- 


meknevelésnél  a  kaszárnyarendszert;  felsorolja  a  convic- 
tusban  élés  hátrányait:  előnyösebbnek  találja,  ha  az  el¬ 
hagyott  árvagyermekeket  magáncsaládok  körében  helyezik 
el,  a  hol  azok  együtt  nőnek  fel  azzal  a  világgal,  a  mely¬ 
ben  lielyöket  meg  kell  találniok. 

Ez  pedig  aztán  köztudomásúlag  olyan  tér,  a  melyen  a 
nevelésügy  philosophjainak  két  tábora  egymást  soha  le 
.  nem  győzve  s  munitióból  és  tartalékokból  soha  ki  nem 
fogyva  küzdhet  a  napok  elfogyásáig,  s  nincs  biró,  a  ki  a 
perükben  Ítéletet  tudjon  hozni,  mert  mind  a  kettőnek 
igaza  van  —  ad  hominem. 

A  gróf  válaszából  tehát  csak  polémia  lett.  A  bárónő  nem 
adta  fel  a  saját  elfoglalt  nézetpontjait.  Theoreticus  és  empy- 
ricus  adatokat :  elismert  autoritásokat  épen  oly  nagy 
számmal  volt  képes  harczba  vinni,  miként  ellenfele.  Az 
egyik  nap  a  gróf  küldött  levelet  a  bárónőnek,  a  másik  nap  a 
bárónő  a  grófnak  s  hevesen  tromfolták  vissza  egymást. 
A  bárónőhöz  írt  leveleket  is  mindig  Mariénak  mondta 
tollba  a  gróf,  s  ő  csak  egy  Y  betűt  jegyzett  a  végsor  alá. 
E  leveleket  nem  kérette  ugyan  vissza,  mint  a  paphoz  kül¬ 
dötteket,  hanem  a  pecséten,  mely  azokat  lezárta,  nem 
volt  semmi  czímer,  semmi  jel. 

A  küzdelem  didacticus  része  a  gyakorlati  feladatokat 
is  maga  után  vonta.  A  bárónő  mindennap  meglátogatta  a 
pártfogása  alatt  keletkezett  gyermekmen házat,  s  délestén- 
kint,  a  tavaszi  enyhe  időben  gyakran  látta  őt  a  gróf,  a 
feléje  forduló  veranda  alatt  ülve,  társalkodónőjével,  meg 
egy  pár  szobaleánynyal,  a  mint  nagy  szorgalmasan  varr¬ 
tak  ingecskéket,  ruhácskákat  a  védenczek  számára;  míg 
másrészről  a  gróf  naponkint  felhozatta  magához  a  kis  ár¬ 
vagyermeket  s  nem  restellte  azt  a  térde  közé  fogni  s 
Hübnert,  Kátét,  Kis  Tükört  tanítani  neki,  hogy  a  bárónő 
védenczein  túl  tegyen  vele ;  a  mi  annál  keményebb  munka 
lehetett,  mert  a  gyerek  igen  nehéz  fejű  volt. 

Ez  ugyan,  őszintén  megvallva,  egy  kis  kegyes  csalás 
mind  a  két  részről.  Mert  ha  oly  gondos  anyai  gondviselés 

veszi  körül  az  árvákat,  a  minőt  Katalin  pazarolt  az  övéire, 
akkor  a  convictusi  rendszer  is  igen  czélszerűvé  válik ;  ha 
pedig  az  elhagyott  gyereket  olyan  prseceptor  veszi  privá- 
tába,  mint  Lajos,  akkor  könnyű  a  paraszt-házhoz  elhelye¬ 
zett  kis  gézengúzból  is  zsenit  nevelni.  * —  Hanem  a  végin 
mégis  az  asszonyé  maradt  a  győzelem.  A  mi  ekként  történt : 

Egy  napon  Yavel  gróf  megint  levelet  kapott  Katalin 
bárónőtől.  (Egymáshoz  élő  szóval  nem  szóltak  még.)  A  le¬ 
vélben  ez  állt : 

«Uram !  Ön  jól  tudja,  hogy  az  ön  védenczének  az  apja 
nem  más,  mint  az  a  hirhedett  rabló,  a  kit  neín  bírnak 
kézre  keríteni :  Sátán  Laczi.  Ennek  az  anyját,  terhelő  gyanú 
miatt  befogták.  Az  asszony  helységünkben  természetesen 
a  tisztességes  családi  neve  alatt  élt,  Sátán  Laczi  csak  tol¬ 
vajnév.  Most  szabadon  eresztették  a  nőt,  miután  nem  sült 
ki  rá  semmi.  Ide  jött  vissza  ebbe  a  helységbe.  Itt  azután 
zárva  talált  maga  előtt  minden  ajtót.  Kinek  volna  kedve 
egy  rabló  feleségét  befogadni  a  házához?  Egy  nőt,  a  kit 
most  eresztettek  ki  a  börtönből.  A  nép  gyanúja  egyértelmű 
a  halálitélettel.  Utoljára  a  szegény  nő  ide  jött  hozzám, 
könyörögve,  hogy  fogadjam  fel  cselédnek.  Egész  környe¬ 
zetem  felháborodott  e  merész  kívánságon.  Tiszttartóm 
azzal  rémít,  hogy  ha  ezt  az  asszonyt  a  házamhoz  fogadom, 

az  a  rablókat  ide  fogja  idézni,  éjszaka  bebocsátja  őket  és 
/ 

kiraboltat.  En  pedig  meg  vagyok  felőle  győződve,  hogy  az 
az  asszony  ártatlan  és  becsületes,  valamennyi  emberem 
daczára  ide  fogadtam  őt  magamhoz  s  mátul  fogva  legelső 
cselédemnek  tartom.  Ha  veszni  engedem,  ha  kitaszítom, 
akkor  csakugyan  az  lesz  belőle,  a  minek  kikiáltották : 
rablóczinkos,  falugyujtogató.  Nálam  jól  fogja  viselni  ma¬ 
gát.  Erről  meg  vagyok  győződve.  —  Már  most,  a  mi  ebből 
a  történetből  önt  érdekli,  ez  a  következő :  Ha  helyesli  ön 
azt,  a  mit  tettem,  akkor  természetesen  a  pártul  fogott 
árvagyermeket  ide  engedi  jönni  az  anyjához ;  ha  pedig  ön 
is  elítéli  azt,  akkor  továbbra  is  megtartja  nagylelkű  párt¬ 
fogása  alatt.  Önre  bízom  az  elhatározást.)) 

Yavel  gróf  kénytelen  volt  kapitulálni.  Az  az  eszme, 
hogy  a  bárónő  az  egész  világtól  eltaszitott  asszonyt  házá¬ 
hoz  fogadja,  annyira  magasan  állt,  hogy  nem  lehetett 
föléje  kerülni.  Még  az  nap  odaküldé  Schmidtné  által  a 
kis  fiút  a  bárónő  kastélyába  s  ezzel  megszakadt  közöttük 
a  további  levelezés :  nem  volt  rá  többé  közvetítő  alany. 

Pedig  azt  nem  tagadhatta  el  magától  Lajos,  hogy  őt 
ezen  nő  közelléte  nyugtalanítja.  —  Ki  ő? 

Külső  összeköttetései  által  igyekezett  felőle  kitudni  va¬ 
lamit.  Mindössze  is  azt  a  mendemondát  tudta  meg,  a  mit 
már  a  doktortól  hallottunk.  Szerencsétlen  szerelem,  elha- 
gyatás  szégyene  üldözte  ki  a  világból  ebbe  a  magányba  a 
fiatal  bárónőt. 

A  gróf  nem  tudott  az  indokban  egészen  megnyugodni. 
Nőknél  ritkaság  az,  hogy  «egy»  csalódás  miatt  az  egész 
világot  eldobják  maguktól,  ily  ifjú  korukban. 

Es  Yavel  grófnak  kötelessége  a  gyanakodás.  Hiszen 
mi  már  annyit  sejthetünk  felőle,  hogy  ő  a  Mouffetard- 
utczai  rejtélyes  férfival  azonos  személy,  s  hogy  Marié  nem 
más,  mint  az  akkori  kis  leány,  kit  a  talált  gyermek  ken¬ 
dőjébe  burkolva,  üldözői  elől  megszabadított ;  —  habár 
titkaik  mélyébe  be  nem  hatolhatunk  is. 

Neki  őrködnie  kell  védencze  fölött,  abban  az  országban, 
a  hol  nincs  rendőrség,  mégis  van  rend ;  —  míg  csak  nem 
híják. 

De  mikor  fogják  hívni ! 

Egyik  év  a  másik  után  múlik  —  és  az  az  Ígért  partja 
az  új  világrésznek,  melyről  álmodik,  nem  hogy  közeled¬ 
nék,  de  egyre  távozik  előle. 

Mikor  e  nehéz  küldetést  elvállalta,  azt  mondta  magá¬ 
ban  :  «egy  év  múlva  czélnál  leszünk!  s  akkor  majd  föl¬ 
vált  más». 

De  a  remény  megcsalta  s  aztán  évről  évre  mindig  job¬ 
ban  át  kezdte  látni,  hogy  milyen  szörnyeteg  terv  volt  az, 
a  mire  a  fejét  vetette? 

Még  az  lehető  volt,  hogy  magát  eltemesse  ifjú  kora  vi- 


140 


rágában,  elzárkózva  a  világnak  legismeretlenebb  zugába  : 
eltávolítva  magától  ismerőst,  jó  barátot,  lemondva  min¬ 
denről,  ami  az  életet  életté  teszi;  de  hogy  magával  együtt 
még  egy  fiatal  leányt  is  eltemessen  a  selyemmel  bélelt 
kriptába,  a  kinek  ő  a  mindene,  és  kinek  nem  szabad  arra 
gondolni,  hogy  egykor  ő  is  mindene  legyen  ennek  a  fér¬ 
finak  :  az  emberfölötti  volt. 

Mind  jobban  látta  beteljesülni  annak  az  öreg  ember¬ 
nek  a  jóslatát:  «A  gyermekből  hajadon  lesz  :  szép  és  tele 
szívjósággal.  Lehetetlen,  hogy  téged  meg  ne  szeressen, 
a  kihez  most  is  úgy  ragaszkodik.  Mi  történik  akkor  ?» 

«Egy  idegen  planéta  lakójának  fogom  magamat  tar¬ 
tani  ! » 

Meg  is  tartotta  Ígéretét  —  a  maga  részéről ;  de  ám  a 
leány  nem  Ígért  semmit.  S  ha  érezte  is  a  leány  sorsa  ne¬ 
héz  titkát,  hol  vette  volna  azt  a  lélekerőt,  a  minek  küz¬ 
delme  alatt  még  a  férfilélek  is  közel  van  a  megtébolyo- 
dáshoz? 

Lajos  harminczegy  évet  számlált :  a  negyediket  ez  ön¬ 
kéntes  őrültek  házában.  Aggódva  látta  a  serdülő  leányt 

hajadonná  fejlődni  szemei  előtt,  megáldva  a  szűzi  báj 

/ 

minden  varázsával,  ügy  szerette  volna  visszatartani, 
hogy  maradjon  gyermeknek  tovább.  Bábjátékokkal  mulat- 
tatá ;  úgy  bánt  vele,  mint  éretlen  leánykával.  Hanem  ez 
nem  tarthatott  örökké.  A  következő  tavasz  mindenféle 
virágot  elhozott :  azok  között  azt  is,  a  minek  a  szirmait  a 
leányok  egyenkint  szokták  kitépni,  s  a  mit  úgy  hínak, 
hogy  élek-e,  halok- e? 

Lajos  aggódva  figyelt  a  leány  elmélázó  arczára,  melyen 
a  gyermek-naivság  már  csak  meghívott  vendégül  jelent 
meg:  az  ábrándozás  volt  otthon. 

Mi  tárgya  lehet  az  ő  ábrándozásának?  Mire  mélázhat 
el  olyan  nagyon?  Miért  riad  fel,  miért  szökik  arczába  a 
vér,  ha  őt  véletlenül  meglátja? 

II. 


Lajos  tanulmányává  tette  a  szomszéd  kastélyban  lakó 
nőt.  Ráért.  Nem  volt  sürgősebb  dolga.  S  minthogy  a  köz¬ 
vetlen  kérdezősködés,  szomszédpletyka,  hirharang  ki  volt 
zárva  tanulmány- adatai  közül :  csak  azt  tudta  meg  felőle, 
a  miről  távcsöve  értesítő,  s  ezekből  aztán  a  képzelem 
hozzájárultával  alkotott  magának  egy  kiegészített  ké¬ 
pet,  —  a  mi  valószínűleg  hamis  volt. 

A  szomszédnő  elzárkózottan  él  és  férfigyülölő.  Hanem 
azért  se  zárdahölgyet  nem  csinál  magából,  se  amazont. 
Pedig  rendesen  ez  a  két  véglet  az,  a  hová  megtört  szivű 
hölgyek  tévedni  szoktak :  az  egyik  a  nőiség  minden  dicső 
jogáról  lemond,  a  másik  meg  a  férfiasság  jogait  foglalja 
el  magának.  Ez  a  hölgy  megmaradt  nőnek,  nem  lehetett 
rajta  se  búskomorságot,  se  szilaj  kedvcsapongást  észre¬ 
venni.  Jó  falusi  gazdasszonynak  tűnt  fel.  Korán  kelt, 
cselédjeit  dologba  állította,  rendet  tartott;  gyakran  kijárt 
könnyű  kocsin,  vagy  lóháton  birtokát  bejárni;  szép  svájczi 
tehenészetet  állított  s  istállóit  mindennap  meglátogatta; 
mikor  az  idő  kiengedett,  rögtön  a  díszkertje  után  látott, 
ott  lehetett  őt  napeste  szemlélni,  a  hogy  kertészeinek  ren¬ 
deleteket  osztott:  a  kész  munkát  sokszor  elrontatta  s  újra 
kezdette,  a  mi  arra  mutatott,  hogy  szenvedélye  van  hozzá. 

S  nem  látszott  semmit  tudni  a  felől,  hogy  a  Névtelen 
Vár  observatoriiunában  őt  egy  figyelmes  vizsgáló  folyto¬ 
nosan  nézi  oly  erős  távcsővel,  hogy  szinte  közvetlen  köze¬ 
lében  látja.  Ezt  onnan  lehetett  gyanítani,  hogy  az  úrliölgy 
gyakran  maga  is  beleavatkozott  a  kerti  munkába,  s  olykor 
egész  gondatlanul  feltűzte  ruhája  szegélyét  az  övszalag¬ 
jába:  a  mi  még  ugyan  nem  bizonyít  semmit,  mert  egy  pár 
istennői  lábat  és  bokát  elárulni  egy  leskelődő  férfi  előtt 
lehet  szándékos  kaczérság  is ;  hanem  a  mit  ezután  tett, 
hogy  szép  fehér  kezeit  egész  csuklóig  besározta  a  tulipán- 
hagymák  elültetésével,  hogy  azokat  a  vénusi  kacsokat 


borzalom  volt  látni,  ez  már  csakugyan  a  gyanutlanság 
teljesértékű  bizonyítványa. 

S  mi  a  legfőbb :  egész  ismeretlenné  tette  maga  előtt 
azon  körülményt,  liogy  a  Névtelen  Várban  egy  hölgy  is 
lakik;  a  ki  lehet,  hogy  aszszonya  a  kastély  bérlőjének. 
Mert  azt  már  a  legközönségesebb  udvariasság  és  a  társa¬ 
dalmi  élet  rendes  szabályai  követelik,  hogy  ha  egy  úrnő 
valahol  letelepedik,  a  szomszédságában  lakó  úrnőknél  lá¬ 
togatást  tegyen :  ha  más  módon  nem,  legalább  egy  láto¬ 
gatójegynek  a  kapusnál  hagyása  által.  A  bárónő  ezt  is  el- 
mulasztá,  a  mi  azt  bizonyítja,  hogy  Marié  rejtélyéről  nem 
tud  semmit,  vagy  elég  finom  érzékkel  bír  megítélni,  hogy 
annak  tudomásul  vétele  az  illetőkre  nézve  alkalmatlan. 

Mind  a  két  lehetőség  megnyugtató  volt  Lajos  grófra 
nézve. 

Egy  asszony,  a  ki  nem  kiváncsi. 

E  közben  tanult  is  tőle  valamit,  a  mit  Mariéra  nézve 
értékesíteni  lehetett. 

Még  a  tél  folytán  kapott  tudósítást  attól  a  fiatal  jogtu¬ 
dóstól,  a  kit  az  alispán  kelletlen  látogatása  alkalmával 
megismert  s  a  ki  nagyon  megnyerte  a  kegyét  az  által,  hogy 
a  princzipálisát  olyan  szépen  megszöktette  a  kastélyból. 
A  fiatal  ember  jelenté,  hogy  már  letette  a  censurát,  s  ha 
a  gróftól  megkapja  a  szükséges  meghatalmazásokat,  azok¬ 
ban  kész  eljárni. 

Lajos  gróf  megírta  neki,  hogy  a  bérleti  szerződés  meg¬ 
újítására  nincs  már  szükség,  miután  az  új  birtokosné  a 
felmondást  elmulasztotta,  a  régi  szerződés  érvényben  ma¬ 
radt.  Csak  a  honosítás  kieszközlésére  volt  tehát  szükség, 
s  a  Fertőpart  melletti  birtok  vásárlására. 

A  fiatal  fiskális  rendbe  hozott  mindent,  s  a  grófnak 
nem  volt  egyéb  dolga,  mint  kinevezni  s  maga  részéről  az 
«absentium  ablegatus » -t  a  disetára,  s  kezébe  venni  az  át¬ 
adott  hantot,  a  mivel  nehány  holdnyi  birtokát  tulajdonába 
bocsátá  egy  compossessor,  a  Névtelen  Vár  tőszomszéd¬ 
ságában. 

Lajos  ezt  a  darab  földet  rögtön  bekerítteté  magas  deszka¬ 
palánkkal,  kertészt  fogadott  belé  s  tavaszig  átalakíttatta 
azt  gyönyörű  virágos  kertté. 

Mikor  aztán  az  első  tavaszvirágok  nyílni  kezdtek:  a  jó 
régi  módi  kedves  európai  virágok,  miket  még  akkor  nem 
szorítottak  ki  a  kertekből  a  japáni  Hóra  pompás,  de  illat- 
talan  kegyenczei :  akkor  egy  szép  verőfényes  délután  azt 
mondá  Lajos  Mariénak:  « menjünk  el  sétálni)).  S  aztán 
karjára  ölté  a  lefátyolozott  leányt  s  a  parkon  keresztül, 
megkerülve  a  benyúló  öblöt,  elvezette  őt  az  újon  kavi- 
csozott  úton  a  körülpalánkolt  kertig;  ennek  a  bezárt  aj¬ 
taját  felnyitá  előtte. 

—  Lássa  ön.  Ez  az  ön  kertje.  Most  van  önnek  is  egy 

darab  földje,  a  mi  önhöz  tartozik. 

/ 

Es  aztán  körülhordozta  a  leányt  a  kert  virágágyai  közt. 
Elmondta  neki  a  virágok  nevét.  Itt  nárczisz,  ott  tulipán, 
jáczint;  ezek  itt  kökörcsinek,  amaz  ott  szironták-csoport. 
Emez  itt  pensée,  amaz  ott  égő  szerelem.  Ez  itten  tavaszi 
nefelejcs. 

Milyen  különös  neveik  vannak  a  virágoknak. 

Lajos  azt  várta,  bog}7  a  leány  tapsolni  fog  örömében,  s 
bokrétának  fogja  tépni  a  gyönyörű  virágokat.  S  aztán  majd 
kedvet  kap  hozzá,  hogy  felakaszkodott  ruhával  neki  tér¬ 
deljen  a  virágültetésnek  s  besározza  vele  a  kezeit. 

Az  pedig  a  helyett  búskomoran  kapaszgatott  karjába. 
Arcza  nem  mondhatta  meg,  hogy  mire  gondol  ?  mert  az 
le  volt  fátyolozva;  hanem  nagyot  sóhajtott. 

—  Hát  mért  sóhajtott  ön  most?  Nem  örül  neki? 

—  Nagyon  örülök. 

—  De  hát  mért  sóhajtott? 

—  Azért,  hogy  én  ezt  nem  tudom  önnek  megköszönni. 

—  Hiszen  már  tette  ön  azt. 

—  Az  csak  hang  volt.  —  Szóljon  ön.  Lát  itt  bennünket 
valaki  ? 

—  Senki  sem.  Egyedül  vagyunk. 

E  szóra  a  leány  lerántotta  fejéről  a  fátyolt,  s  tündér- 

tiszta  arczát  először  aranyozta  be  hosszú  évek  óta  Isten 
szabad  napsugára.  A  mit  ez  arcz  mondott,  a  mit  e  szemek 
könnyeiken  keresztül  ragyogtak,  az  volt  a  beszéd,  az  volt 
a  köszönet. 

Mikor  e  megdicsőült  tekintettel  teleragyogta  védője  lel¬ 
két,  ismét  vissza  akarta  tenni  sűrű  fátyolét  fejére.  Lajos 
gyöngéden  megakadályozta. 

—  Hagyja  ön  arczát  fedetlenül.  Itt  senki  sem  látja  azt 
meg.  Mindennap  egy  órára  eltávolítóm  innen  a  kertésze¬ 
ket,  az  alatt  ön  idejöhet  aggodalmatlanul.  A  palánkot  úgy 
készíttettem,  hogy  be  nem  kémlelhet  senki.  Ezentúl  nem 
kell  önnek  az  eget  fátyolon  át  nézni. 

Mikor  elhagyták  a  kertet,  a  leány  két  szál  nefelejstet 
szakított  le,  azokból  a  nagyvirágú  myosotisokból,  a  mik  e 
század  elején  még  minden  kertnek  dísze  voltak,  ma  már 
maguk  is  «elfelejts»-csé  lettek,  —  s  az  egyiket  odaadta 
Lajosnak. 

E  naptól  fogva  egygyel  több  öröme  volt  Mariénak:  a 
kert,  a  szabad  ég  látása,  a  napsugár  melege,  a  mi  eddig 
el  volt  tőle  tiltva ;  hanem  azért  a  gyermeteg  kedély  mind 
jobban  tünedezett  arczárói . 

Hozzá  se  nyúlt  már  a  festékekhez  ;  a  csavarorgonát  nem 
játszatta  többé,  még  az  órája  zeneművét  sem  húzta  fel  so¬ 
ha  :  bántották  ezek  az  ismeretes  dallamok ;  a  macskáival* 
kutyáival  sem  játszatott  már  komédiát. 

Lajos  aggódva  látta  e  méla  kifejezést  arczán,  s  orvos¬ 
lást  keresett  az  ellen  pedagógiai  segédeszközeiben.  Tizen¬ 
hat  éves  korában  már  lehet  a  leánynak  világtörténetet 
tanítani.  Ilyenkor  már  érdekes  eszmekört  talál  a  népszo¬ 
kások  leírásában,  a  régészet  fölfedezéseiben,  az  útleírások¬ 
ban.  Egész  könyvtárt  összehozott  a  számára  s  buzgó  ma¬ 
gyarázója  volt  könyveinek. 

Hanem  aztán  rövid  időn  tapasztalta,  hogy  a  tanítványa 
nem  olyan  tanulékony,  mint  ez  előtt  volt.  Nem  sokat 
ügyel  az  ő  tudós  előadására  s  a  feladott  pensumokat  nem 
végzi  el.  E  miatt  sokat  kell  vele  zsémbelni.  —  Ez  is  egy 

neme  a  jégbehűtésnek.  A  tanár,  a  ki  fiatal  nőtanítvái^ára 
zsémbel,  ezzel  legjobban  bebizonyítja,  liogy  ő  egy  más 
planétáról  való  lény. 

Mikor  toll  alá  mond  Mariénak  valamit,  az  egészen  más 
dolgokat  firkál  az  alatt  a  papírra.  Mikor  a  pedáns  mogor¬ 
vaság  nem  segít,  akkor  aztán  a  tanító  könyörgésre  fogja 
a  dolgot ;  az  ambitiólioz  szól :  minő  szégyen  lesz  az,  ha 
nem  fogja  ismerni  hazája  történetét!  Pedig  alioz  volt  leg¬ 
kevesebb  kedve  a  leánynak.  Ezekhez  az  örökös  embertö- 
meg-legyilkolásokhoz.  Hogyan  lépett  egyik  király  a  másik 
holttestén  keresztül  a  trónra?  hogyan  ragasztotta  országa 
egyik  darabját  a  másikhoz  embervérrel?  hogyan  égette 
bele  a  nevét  tűzzel,  hogy  véste  bele  vassal  a  nemzetek  ele¬ 
ven  testébe? 

Az  ifjú  tanító  azt  hitte,  hogy  tanítványa  nagyon  hallgat 
azokra  a  dicső  hőstettekre,  a  miket  ő  Szent  Lajos  keresz¬ 
tes  hadjáratáról  magyaráz  neki  nagy  buzgalommal,  a  tér¬ 
képen  mutogatva  a  hős  király  emlékezetes  lábnyomait. 
Az  pedig  egy  előtte  fekvő  papírra  írt  valamit. 

—  Mit  írt  ön? 

A  leány  el  hagyta  olvasni. 

1  Ez  volt  a  papíron  elkezdve  : 

«Kedves  Lajos.  —  Szeress  te  engemet.» 

Vavel  gróf  kezéből  kihullott  a  térkép  és  a  históriás  könyv. 

A  leány  nyílt,  őszinte  tekintete  találkozott  az  övével. 
Nem  szégyenlette,  amit  leirt;  nem  restelte,  hogy  az  el  lett 
olvasva.  Igen  egyszerűnek  találta  azt. 

Lajos  keserűen  tört  ki: 

—  Hát  nem  szeretlek- e  én  téged?  A  hogy  a  fakir  sze¬ 
reti  Bralnnáját,  a  hogy  a  persa  rajongó  szereti  Hosszeinját, 
a  hogy  a  carthausi  szereti  Szűz  Máriáját:  nem  szeretlek-e 
én  téged  olyan  nagyon  ? 

- Hát  akkor  ne  szeress  engem  úgy  ...  ne  olyan  na¬ 
gyon!  .  .  .  monda  a  leány  s  azzal  elhagyta  a  tanuló-szo¬ 
bát  s  bement  a  maga  tündértanyájába  a  macskáival  ját¬ 
szani. 


•Tókai:  Névtelen  vár.  I. 

És  attól  fogva  nem  akart  többé  semmit  tanulni  Lajostól. 

Az  ifjn  azt  az  egy  sort  eltette  ereklyéi  közé:  « Szeress 
te  engemet!» 

Mit  lehet  még  ezentúl  beszélniük  egymással?  Mi  tárgy 
lehet  még  a  világon,  mely  egyiket  kettőjük  közül  megszó¬ 
lalásra  birja,  mikor  úgy  hosszasan  ülnek  egymás  mellett 
a  döczögő  hintóbán,  vagy  egymással  szemközt  az  étkező 
asztalnál. 

A  kerti  sétáira  nem  kisérte  el  többé  Mariét  a  gróf.  Ezen¬ 
túl  ezek  a  séták  is  sajátszerű  körülményességei  mentek 
végbe.  Délután  öt  órakor  a  kertész  elhozta  a  kert  kulcsát, 
a  honnan  mindenki  eltávozott,  s  a  kulcsot  az  ablakon  be¬ 
adta.  Akkor  egy  sípszóra  előjött  Schmidtné,  a  mindenes  és 
kijáró  posta,  s  háttal  az  ajtó  felé  fordulva,  megállt.  Aztán 
kinyílt  az  ajtó,  s  kilépett  rajta  a  lefátyolozott  hölgy  egye¬ 
dül.  A  Schmidtné  erre  megindult  a  parkon  átvezető  úton 
a  kert  felé,  a  háta  mögött  jövő  alakra  vissza  nem  tekintve. 
Mikor  a  kertajtót  kinyitotta,  addig  az  ajtó  mögé  kellett 
rejtőznie,  a  míg  a  hölgy  belépett  a  kertbe.  Azzal  rázárta 
az  ajtót  s  a  kulcsot  visszavitte  a  kastélyhoz  s  beadta  az 
ablakon.  A  magáramaradt  hölgy  aztán  járkálhatott  egyes 
egyedül  virágágyai  között,  fátyolát  hátravetve  arczárói* 
Lajos  az  observatorium  ablakából  nézte  őt  az  alatt  foly¬ 
vást.  Mikor  aztán  vissza  akart  térni  a  kertből  a  magányos 
sétáló,  akkor  felvetette  a  levegőbe  a  zsebkendőjét.  Az  ob- 
servatoriumról  erre  lehangzott  az  éles  sípszó,  egy  kéz  az 
ablakredőnyön  keresztül  kinyujtá  Schmidtnének  a  kulcsot, 
az  visszament  vele  a  kerthez,  felnyitó  vele  az  ajtót,  s  épen 
úgy,  mint  idáig  jött,  tért  vissza:  a  kisérő  elől,  az  úrnő  a 
nyomában.  Még  le  fátyoloz  ottan  .sem  volt  szabad  őt  meg¬ 
látnia. 

■ 

_  _  _  _  _  . _  _  _  _  _  _  _ 

A  mióta  a  szomszéd  kastélyban  az  új  úrnő  lakott,  Lajos 
naponta  sokkal  több  időt  töltött  az  observatoriumban, 
mint  máskor. 

Eleinte  gyanakodás,  ellenőrködés  volt  az  indoka,  később  . 

egyéb  is.  Valami  magicus  élvezet  volt  abban,  hogy  egy  nőt, 
kivel  szellemileg  érintkezett  eddig :  távcsövével  olyan  kö¬ 
zel  hozzon  magához  naponkint,  mintha  egymással  beszél¬ 
getnének. 

De  hát  ha  kiváncsi  őt  látni,  miért  nem  megy  oda  hozzá  ? 
miért  nem  beszél  vele  élőszóval  ?  mért  nézi  csak  távcsövön 
keresztül,  miért  beszél  hozzá  csak  Írott  szavakban?  Őt 
bizonyosan  elfogadná  az. 

De  hát  azután  ?  / 

Ez  a  «hát  azután?))  volt  a  kezére,  lábára  vert  bilincs, 
ez  a  szájára  zárt  lakat.  Neki  nem  volt  szabad  ismerkedést 
kezdeni  senkivel.  Annak  következései  lehetnek  s  hát 
azután  ? 

Az  eltemetett  embernek  nem  szabad  elhagynia  kriptáját. 
Hanem,  hogy  kiüljön  e  kripta  sötét  ablakába  s  onnan  kö¬ 
rültekintse  naponta  a  szép  tilalmas  világot,  az  szabad 
neki. 

Milyen  délczeg  alak  ez  a  hölgy,  a  mint  hosszú  uszályos 
fehér  öltönyében,  parkja  zöld  pázsitján  végig  sétál.  Szal¬ 
makalapjának  ernyője  alól  göndör  csigákban  ringatózik 
aranyat  játszó  szőke  haja  arcza  körül.  A  nagyító  üveg 
szivárványnymbussal  dicsőíti  meg  az  arcz  és  alak  körvo¬ 
nalait.  Mostan  megáll,  keresni  látszik  valakit.  Mostan  meg¬ 
szólal.  Valakit  hivott.  Egy  nevet  kiáltott  tán.  Az  alak  itt 
áll ;  hanem  a  hang  ott  marad,  az  ezer  lépésnyi  távolban. 
A  kinek  kiáltott,  az  nem  jön  elé.  Most  hangosabban 
felkiált  s  a  szemlélő  fülét  e  szó  üti  meg:  ((Kedves 
Lajos !» 

Összerezzen.  Azt  a  szót  nem  a  közel  hozott  phantom 
mondta  ki,  hanem  eg}'  élő  tiineméy,  a  ki  mellette  áll : 
Marié. 

Sokszor  föltette  magában  a  leány,  hogy  utána  lopózik 
Lajosnak,  mikor  az  a  toronyba  fölmegy,  s  megtudja,  mit 
csinál  ott  ?  Eddig  nem  merte  azt  tenni ;  de  most  már  nem 
félt  tőle.  A  mióta  azt  a  szót  le  merte  írni,  azt  hitte,  hogy 
mindent  merhet  már.  Meglepte  a  kémlelőt,  oly  lopva  jött, 

hogy  az  nem  vette  észre,  csak  mikor  már  mellette  állt  a 
leány,  s  fülébe  súgta  nevét:  «Kedves  Lajos !» 

Az  ifjú  felugrott  helyéről,  a  bámulat  és  meglepetés  za¬ 
varával,  s  nem  tudott  a  leánynak  mit  mondani.  Az  nem 
is  várta  azt,  hogy  ő  beszéljen;  hanem  mohó  kíváncsiság¬ 
gal  kérd ezé  : 

—  Ah,  mit  néz  ön  itt  ezzel  a  nagy  csővel  ? 

S  mielőtt  Lajosnak  ideje  lett  volna  a  csőnek  más 
irányt  adni,  már  a  leány  odakuporodott  az  ő  üresen  ha¬ 
gyott  helyére  s  maga  nézett  bele  a  csőbe,  dévaj,  pajkos, 

daczoló  nevetéssel. 

/ 

Es  aztán  lassankint  elmúlt,  elhalt  arczárói  a  mosoly, 
a  mint  azt  a  világot  meglátta,  a  mit  a  távcső  mutatott :  — 
azt  a  bűbájos  nőalakot  ott  a  virágos  rét  közepén,  körül¬ 
fogva  szivárványszínek  olympi  nymbusától. 

Mikor  elvette  szemét  a  távcső  lencséjétől,  arczán  valami 
megdöbbentő  átváltozás  látszott.  E  megnyúlt  vonások,  e 
félig  nyitott  ajkak,  ez  összevont  szemöldök,  ezek  a  szem¬ 
pillák  alá  rejtőző  szemszivárványok :  Lajos  jól  ismerte  ez 
arczkifejezést :  —  ez  a  féltés. 

A  leány  felfedezte,  hogy  van  egy  nőalak,  varázsló  szép, 
a  kinek  tüneményes  bűbájában  gyönyörködni  az  ő  Lajosa 
ide  feljár.  A  hűtelen ! 

Lajos  mondani  akart  neki  valamit,  de  Marié  szájára 
tette  a  kezét  s  aztán  megint  belenézett  a  távcsőbe.  Az  a 

« sárgaszemű  szörny »  még  többet  is  akart  látni. 

/ 

Es  azután  lassankint  megint  kiderült,  örvendő  mosolyra 
gömbölyödött  az  arcza,  ajkszegletei  a  gyönyör  mézzel  telt 
gödröcskéivé  alakultak  át ;  a  szemlélés  alatt  azzal  a  kezé¬ 
vel,  melyet  Lajos  elé  tartott  visszatiltó  mozdulattal,  annak 
a  kezét  ragadta  meg  és  megszorítá,  hálasóhajra  enyhült 
hangon  suttogva : 

—  Hát  mégis  igaz,  a  mit  nekem  mondtál ;  nem  akartál 
megcsalni. 

—  Mit  látsz  ? 

* —  Azt  a  vízlakó  szörnyet,  a  ki  engem  megrémített.  Azt 


hittem,  csak  mesét  gondoltál  ki  számomra,  hogy  elámíts 
a  nyomtatott  könyveddel  együtt.  Most  itt  látom  azt  közel. 
Az  úrnő  hivta  őt,  s  az  eléje  kullogott,  de  négykézláb.  Most 
azt  parancsolja  neki,  hogy  járjon  felállva.  Milyen  nevetsé¬ 
ges  alak  szegény  most,  így  piros  ruhába  felöltöztetve. 
A  kalapot  nem  akarja  tűrni  a  fején  s  egyre  vissza  akar 
esni  a  négykézláb  járásra,  mint  a  tánczoltatott  uszkár. 
Istenem!  Milyen  jó  ez  az  asszony,  hogy  olyan  türelemmel 
bánik  vele.  Megfogja  a  kezét  a  kis  szörnyetegnek,  az  neki 
csak  a  hónaljáig  ér,  s  úgy  sétáltatja  magával,  mint  a  gyer¬ 
meket,  a  kit  én,  niikor  a  vízben  üldözött,  óriásnak  néz¬ 
tem.  Most  leül  elébe  a  fűbe  s  látszik  ez  ajkán,  hogy  ezt  a 
szót  akarja  vele  megtaníttatni:  «mama».  Istenem!  Milyen 
jó  asszonynak  kell  ennek  lenni. 

Azután  egyszerre  felkelt  a  leány  a  távcső  mellől,  s  oda¬ 
borulva  Lajos  nyakába,  elkezdett  zokogni.  Forró  könnyei 
összeáztatták  az  iíju  arczát. 

De  az  nem  a  fájdalom  sírása  volt. 

Mikor  elvégezte  a  zokogást,  mosolygott ;  még  a  könnye¬ 
ken  keresztül. 

—  Áldom  az  Istent,  hogy  engem  most  idehozott.  Ugy-e 

Lajos,  máskor  is  feljöhetek  ide,  a  mikor  te  megengeded? 

/ 

Ha  te  hívsz :  tudod,  csak  úgy.  — -  Es  aztán  holnap  megint 
hozzáfogunk  az  úszáshoz.  Ugy-e,  kisérni  fogsz  a  csónakon  ? 

Eddig  hallani  sem  akart  felőle. 

Azután,  hogy  azt  megígérte  neki  Lajos,  jó  kedvvel  tral- 
lázva  futott  le  a  toronylépcsőkön  a  kastélyba  s  napestig 
majd  fölvette  a  házat  danolásával. 

A  gróf  maga  is  tovább  szemlélte  a  szomszéd  kastély 
parkjabeli  jelenetet.  Egy  úrhölgy,  fiatal  és  szép,  hogy  ve¬ 
sződik  azzal  a  feladattal,  hogy  egy  rusnya,  csivasz  ször¬ 
nyetegbe  visszavarázsolja  a  kárba  veszett  emberi  lelket. 
A  hölgy  elragadó  szép,  mint  egy  tündér,  türelmes,  mint 
egy  szent ;  s  védencze  makranczos,  mint  egy  ördög,  és 
csúf,  mint  egy  majom. 

Aztán  mi  oka  van  ezt  tenni  ? 

III. 

De  vájjon  ugyanazt,  a  mit  Yavel  gróf  elkövet,  nem  te- 
beti-e  meg  Landsknechtsschild  bárónő  is  ?  Hogy  egy  erős 
telescopiummal  kikémlelje,  a  mi  az  ő  kastélya  körül  tör¬ 
ténik  ? 

Mert  azt  megteheti  észrevétlenül.  Külről  nem  lehet 
meglátni  világosról,  a  mi  egy  sötét  szobában  történik. 

E  felől  is  bizonyosságot  szerzett  magának  Yavel  gróf, 
még  pedig  egy  igen  emlékezetes  alkalommal. 

A  csillagászi  naptár  egy  júliusi  éjszakára  ritka  szép  tel¬ 
jes  holdelsötétülést  jelzett,  a  mi  este  tiz  órakor  veendé 
kezdetét  s  éjfél  tájt  érendé  el  egész  teljességét,  mely  is¬ 
mét  eltart,  mintegy  ötven  perczig. 

Lajos  Mariét  is  felbiztatta,  hogy  e  látványt  együtt  fog¬ 
ják  megnézni,  azért  a  mai  napon  a  szokottnál  korábban 
végezték  kirándulásukat  a  tavon,  hogy  tíz  órakor  már  az 
observatoriumban  lehessenek. 

Mariét  a  csoda  fogta  el,  mikor  legelőször  meglátta  a 
távcsövön  át  a  tele  holdat,  a  melyet  ő  a  kalendáriumi 
arczképe  szerint  egy  becsületes  pufók  orral,  szemmel, 
szájjal  ellátott  égi  ábrázatnak  képzelt,  s  aztán  egyszerre 
meglátott  maga  előtt  egy  kietlen  fényes  jégtányért,  tele¬ 
szórva  mértani  ábrákkal,  mintha  valami  demiurgus  azon 
tanulmányozta  volna  a  kör  négyszögítését. 

Lajos  megmagyarázta  neki,  hogy  azok  a  nagy  fényes 
karikák  kiégett  tüzokádók,  azok  a  sötét  foltok  pedig  tenge¬ 
rek.  Még  akkor  ott  volt  a  tudományos  világ,  hogy  tengere¬ 
ket  képzelt  a  holdban.  Mariét  természetesen  az  érdekelte 
volna  leginkább,  hogy  vannak-e  a  holdban  is  emberek? 
Lajos  aztán  megígérte  neki,  hogy  meg  fogja  szerezni  szá¬ 
mára  azokat  a  phantasticus  útleírásokat,  miket  a  múlt 
századbeli  természettudósok  a  hold  planétán  tettek.  Ez 
legalább  érdekes  és  ártatlan  olvasmány.  «Yajjon  milyenek 
lehetnek  a  holdbéli  emberek?))  Lajosnak  az  jutott  eszébe  : 
« egyet  itt  látsz  közülök  magad  előtt » , 

A  leány  azonban  belefáradt  az  égi  tünemény  bámulá¬ 
sába  s  a  rendes  lefekvési  idő  elmúltával  elővette  az  álmos¬ 
ság;  Lajos  hasztalan  beszélt  neki  a  Maré  imbrium,  meg 
az  Aristarchus  hegy  csodadolgairól :  Marié  el-elbólintott, 

s  azon  vette  észre  magát,  hogy  már  álmodik. 

/ 

—  En  nem  várom  meg  a  holdfogyatkozás  végét ;  monda 
Lajosnak.  Szép,  nagyon  szép,  de  álmos  vagyok. 

Még  annyiban  gyermek  volt,  hogy  egy  édesded  álmot 
a  világ  minden  planétáinak  elsötétüléseért  föl  nem  ál¬ 
dozott. 

—  Akkor  jó  lesz  aludni  menni. 

Lajos  maga  vezette  őt  le  a  torony  lépcsőin,  egész  a  háló¬ 
szobájáig,  s  ott  jó  éjt  kivánt  neki,  s  megkérte,  hogy  a  szo¬ 
bája  ajtaját  zárja  be  maga  után.  0  maga  visszament  a  csil¬ 
lagdába. 

A  holdtányér  félig  elsötétült  már,  a  földárnyék  az 
Arzachel  körhegy  lánczolatát  nyalogatta ;  Lajos  azonban 
kivette  a  csillagászati  csövet  a  telescopiumból  s  a  föld¬ 
vizsgálót  tette  helyébe  (mert  amaz  fölfordítva  mutat)  s  a 
hold  helyett  a  szomszéd  kastély  felé  irányozta  a  távcsövet. 

Hisz  erre  is  alaposabb  oka  volt  a  puszta  kíváncsiságnál. 
Ha  valamikor,  ez  alkalommal  meg  lehet  tudni,  hogy  van-e 
a  kastély  birtokosnőjének  erősen  nagyító  távcsöve  ?  Ez  égi 
tüneménynél  bizonyosan  használni  fogja  azt. 

A  holdvilágnál  jól  lehetett  megkülönböztetni.  A  bárónő 
a  kastély  erkélyén  ült  kinn,  egy  pár  női  alakkal,  a  kik 
közül  egyik  a  társalkodónő,  a  másik  valami  szolgálattevő 
némber  lehetett.  Ö  is  a  holdfogyatkozást  nézte  —  egy  szín¬ 
házi  látcsővel.  —  No  az  nem  sok  árulásra  képes. —  Ez  iránt 
tehát  Lajos  tökéletesen  meg  lehetett  nyugodva.  — Hanem 
azért,  hogy  olyan  jól  meg  volt  is  nyugtatva,  csak  mégis 
inkább  a  kastély  erkélyén  vizsgálta  a  hold  intensiv  fényé- 
*  nek  fokozatos  hanyatlását,  mint  magán  a  nagy  fénytányé¬ 
ron,  s  úgy  találta,  hogy  egy  gömbölyű  fehér  váll,  mely 
a  pongyola  köntös  fodrai  közül  kicsúszik,  sokkal  fényesebb 
hóhalom,  mint  maga  az  Aristarchus ! 

Azután  a  báróné  is  úgy  járt  a  társaságával,  mint  a  gróf. 
Egyik  asszony  a  másik  után  haj tá  álomra  fejét :  azokat 
aztán  elküldte  aludni.  Csak  ketten  maradtak  fenn  csil- 

tt 

lagot  vizsgálni :  ő  és  a  gróf.  0  nézte  a  holdat,  a  gróf 
meg  ötét. 

A  bárónő,  úgy  látszott,  hogy  a  mit  föltett  magában, 
abban  kitartó  volt.  Bevárta  a  hold  teljes  besötétiilését, 
a  míg  csak  az  utolsó  fénykaréj  is  eltűnt  s  az  égen  csak  egy 
nagy,  ismeretlen  látványú  rézvörös  gömb  libegett,  egy  izzó 
árny. 

Mikor  már  csak  az  utolsó  fényvonal  világított,  a  delnő, 
hogy  jobban  lásson,  messze  kihajlott  az  erkélyről,  s  akkor 
a  csipkefodrok  fellegei  közül  a  fénylő  «Aristarchus»  mellé 
még  egy  darab  « sinus  iridum»  is  kitündökölt;  —  néhány 
perez  múlva  a  föld  árnya  eltakarta  mind  a  kettőt. 

Erre  a  hölgy  fölkelt  és  visszavonult  az  erkélyről  ter¬ 
mébe.  Hanem  a  csillagvizsgáló  úgy  tapasztalta,  hogy  az 
erkélyajtót  nyitva  hagyta  maga  után.  Valószínűleg  az  volt 
a  szándéka,  hogy  mikor  a  hold  újra  kifénylik,  az  árny¬ 
elvonulás  tüneményében  tovább  gyönyörködjék. 

A  mint  a  hold  elsötétült,  tökéletes  éj  lepte  be  a  földet, 
éjjeli  csend  ülte  el  a  vidéket:  kakasszó,  ebugatás  nem 
hallatszott  sehol.  A  Névtelen  vár  rejtélyes  ura  rendes 
angáriát  fizetett  minden  gazdának  azért,  hogy  a  kakasát 
tegye  kosár  alá,  a  kutyáját  zárja  be  a  pitvarba  éjszakára. 
Most  már  az  okát  is  ki  tudjuk  találni  a  hóbortként  jelent¬ 
kező  különczködésnek.  Akkor  még  Lajos  éjente  ott  aludt 
védencze  szobájában,  s  nem  akarta,  hogy  valami  ebvoní- 
tás,  vagy  kakasszó  Mariét  fölébreszsze  álmából  s  az  észre¬ 
vegye  az  ő  ottlétét.  Az  ok  már  megszűnt ;  hanem  az  angá- 
ria  és  a  szolgalom  csak  megmaradt. 

A  csillagász  tehát  várta  az  observatoriumból,  hogy  újra 
megjelenjen  a  sötétből  - —  a  hold. 

A  helyett  azonban  egészen  más  valami  jelent  meg. 

A  kastély  háta  mögött  elterülő  park  bokrai  közül  egy 
férfi  jött  elő;  az  körültekintett  és  jelt  adott  a  háta  mögé 

s  arra  azután  egy  második  férfi  jött  elő,  majd  egy  harma¬ 
dik,  meg  egy  negyedik. 

A  homályban  is  kivehette  a  gróf,  hogy  mind  a  négynek 
az  arczán  valami  kezdetleges  álarcz  van,  papirosból ; 
kezeikben  balták.  Öltözetüket  nem  lehetett  tisztán  kivenni. 

Ezek  rablók. 

A  hátul  jött  férfiak  egyike  egy  sajátszerű  eszközt  hozott 
magával,  melyet  a  kisvárosi  gyermekek  használnak  a 
«három  királyok  csillaga*)  játékánál.  Eövid,  egymáson 
keresztül  fektetett  pálczák  sorozata  ez,  melyek  csavar¬ 
szegekkel  a  közepeiken  és  a  végeiken  egymáshoz  vannak 
kapcsolva  s  ha  a  két  végső  pálczát  széthúzza  az  ember, 
akkor  összelapulnak,  ha  pedig  összehúzza,  akkor  hosszúra 
kinyúlik  az  egész,  mint  egy  hágcsó. 

Azt  az  eszközt  a  lappangók  egyike  odaakasztotta  az 
erkély  vasrácsozatához,  s  a  ki  legkönnyebb  legény  volt, 
az  felmászott  rajta.  A  másik  három  odalenn  maradt, 
az  erkély  alatti  kapu  mélyedésébe  húzódva.  Ezek  bizo¬ 
nyosan  arra  vártak,  hogy  az  erkélyen  át  belopódzott 
társuk  a  belülről  bezárt  ajtókat  kinyitogassa,  s  ők  aztán 
a  cselédséget  álmában  meglepve,  ártalmatlanná  tehessék, 
s  aztán  hábori liánul  hajthassák  végre  rablási  merény¬ 
letüket. 

A  gróf  rögtön  sietett  le  az  observatoriumból. 

Legelébb  is  Henryt  verte  föl  az  álmából. 

- —  A  szomszéd  kastélyba  rablók  törtek  be. 

—  Hopp!  Azok  a  gazemberek  ugyan  csak  jól  válasz¬ 
tották  ki  az  idejüket :  a  mikor  a  hold  elsötétül.  Most 
senki  se  látja  őket. 

—  De  én  megláttam,  s  el  fogom  őket  onnan  zavarni. 

—  Lövéseket  kellene  innen  a  kastélyból  tennünk ;  attól 
megijednének. 

—  Yan  eszed?  Hisz  akkor  Mariét  is  úgy  megijesztenék, 
hogy  soha  se  merne  többé  egyedül  aludni.  Ha  azt  hinné, 
hogy  ezen  a  vidéken  rablók  tanyáznak,  nem  merne  itt 
maradni  többé  s  tudod,  hogy  mi  ide  vagyunk  kötve. 

—  Hát  ón  akkor  nem  tudom,  mit  tegyünk?  Bemenjek 
a  faluba,  s  fellármázzam  a  lakosságot  ? 

—  Hogy  azután  a  szolgabíró  elé  híjának  s  ottan  mint 
tanúnak  el  kelljen  mondanod,  ki  vagy?  mi  vagy?  hol  szü¬ 
lettél  ?  hogy  kerültél  ide  ?  mi  dolgod  itten  ? 

—  Igaz  a !  Nekem  nem  szabad  lármát  ütnöm. 

—  Tedd,  a  mit  mondok.  Te  itt  maradsz  s  puskádat 

/ 

kezedbe  véve,  Marié  ajtaja  előtt  foglalsz  helyett.  En  magam 
átmegyek  a  kastélyba. 

—  Előhozzam  a  pisztolyait? 

—  Nem  kellenek.  Már  hányszor  mondjam,  hogy  nekünk 
nem  szabad  lövöldöznünk.  Add  ide  a  görcsös  botomat. 

—  Micsoda?  bottal  akar  menni  a  rablók  ellen? 

* 

—  Csak  tolvajok  azok.  Alarczot  viselnek.  Ez  nem  igazi 
zsivány.  Az  ilyen  a  közeledő  lépés  hangjától  is  elfut.  Aztán 
csak  négyen  vannak. 

—  Négyen  egy  ellen,  a  kinél  nincs  más,  csak  egy 
fütykös ! 

—  Hiszen  háromélű  tőr  is  van  benne  s  az  szűk  helyen 
hatalmas  fegyver.  Ne  beszélj  sokat,  hanem  add  elő !  Hozd 
a  felső  kabátomat  is  s  tedd  a  zsebébe  az  érvágó  eszközös 
tárczámat;  meglehet,  hogy  valaki  elájult  odaát  az  ijedt¬ 
ségtől,  s  szüksége  lehet  rá. 

—  Ejh,  uram,  milyen  hideg  vére  van  önnek,  hogy  még 
erre  is  gondol ! 

—  Ugyan  jó  Henry,  hát  illik  nekünk  ilyen  apró  rabló¬ 
kat  nagyba  vennünk,  a  kik  olyan  nagy  rablókkal  is  daczo- 
lunk?  Gondolj  a  blancsmanteaux-utczai  tréfára  és  nevess 
ezen  a  mostanin. 

Henry  elhozta  a  görcsös  botot,  a  minek  a  végén  is  jó 
súlyos  vasszorító  volt ;  meg  a  felöltönyét  az  urának ;  a  gróf 
csak  akkor  vette  észre,  mikor  már  a  kapun  kívül  volt  s  az 
oldalát  ütögetni  kezdte  valami  nehéz,  hogy  mégis  oda¬ 
csempészett  a  zsebébe  a  hű  szolga  egy  duplapisztolyt. 

Sietnie  kellett. 

Nem  kerülte  körül  a  földnyelvről  kivezető  utón  át 


155 


a  kastélytól  elválasztó  öblöt,  hanem  mindjárt  ott  a  gát¬ 
hoz  kilánczolt  csónakjába  ugrott,  s  hatalmas  evezőnyo¬ 
másokkal  nehány  perez  alatt  odaát  volt  a  túlsó  parton. 

Az  éjszaka  rémletes  színt  öltött  attól  a  sötéten  izzó  pla¬ 
nétától,  melyet  a  föld  árnyéka  betakarva  tartott,  s  mely¬ 
nek  visszfénye  most  mint  egy  rézbálványkép  csillámlott 
a  nyugtalan  tavon.  A  mint  kiugrott  a  partra,  sietett  a  kas¬ 
tély  felé.  Szíve  nyugtalanul  dobogott.  Valami  félelem  volt 
az  a  találkozás  előtt.  Nem  az  orvokkal,  hanem  azzal  a 
nővel  találkozás  előtt.  Valami  önvád,  hogy  a  vártára  állí¬ 
tott  őr  elhagyta  helyét,  a  honnan  nem  lett  volna  szabad 
elmozdulnia. 

A  kastély  kapuja,  mint  minden  magyar  úri  házé,  éjjel¬ 
nappal  nyitva  szokott  állni.  A  gróf  áthaladt  az  udvaron 
s  a  mint  a  szegleten  kibukkant,  csakugyan  az  történt, 
a  mit  ő  előre  megmondott. 

Egyike  az  álarezosoknak,  a  melyik  őrül  volt  kiállítva 
a  kastélyajtóba,  a  mint  őt  megpillantó,  hirtelen  a  szájába 
dugott  két  ujjával  élesen  Rittyentett  kétszer  s  azzal  elfutott 
az  angolkert  bozótjai  közé. 

Vavel  nem  futott  utána,  hanem  egyenesen  berohant 
a  nyitott  ajtón,  fütykösét  feje  fölé  emelve.  A  lépcsőházban 
függő  lámpa  égett;  az  ismeretlen  helyiségben  ez  meg¬ 
mutatta  neki  a  folyosót,  melynek  közepéről  nyílt  a  terem 
szárnyajtaja.  Azon  egyenesen  benyitott,  s  még  látható, 
a  mint  egyike  a  felriasztott  tolvajoknak  nyakra-főre  igye¬ 
kezett  a  teremből  az  ablakon  át  kimenekülni. 

A  mellékszobából  lámpafóny  derengett  elő;  Lajos  oda¬ 
rohant,  azt  hitte,  hogy  még  egy  párt  ott  szorít ;  de  biz 
azok  sokkal  serényebbek  voltak;  ez  az  utóbbi,  a  kinek 
még  a  leugró  alakját  láthatta  az  ablakban,  már  csak 
sereghajtó  volt.  Mind  elfutottak. 

A  lámpavilág  még  egy  ajtóval  odább  eredt,  s  az  az  úrnő 
hálószobáját  világító  meg,  melynek  asztala  tele  volt  hal¬ 
mozva  étűikből  kihányt  ékszerekkel  és  ezüstneművel. 
A  padlaton  pedig  volt  egy  serpenyő  tele  parázszsal,  a  mi- 

ben  mindenféle  gyilkos  vaseszközök  izzottak.  Bettenetes 
gonosztevők ;  bizonyosan  kinozni  akartak  valakit ! 

Az  alkoven  előtt  volt  egy  karszék,  abban  ült  egy  hölgy¬ 
alak,  két  keze  a  függönyzsinórokkal  a  szék  karjaihoz 
hozzákötözve. 

Meglepő  szépség.  Termetének  gyönyörű  idomait  elárulja 
a  tapadó  éji  köntös,  mely  egész  nyakáig  fölér,  s  ott  van 
halvány  sárga  szalaggal  összehúzva,  míg  hímzett  szegélyei 
lábujjhegyeit  is  eltakarják.  A  szétzilált  haj  félig  befonottan 
omlik  alá  a  földig  hosszasan,  mint  egy  aranyzuhatag. 
A  rablók  valószínűleg  akkor  lepték  meg,  mikor  lefekvés¬ 
hez  készült  a  haját  újra  fonatni.  Szép  arczát  még  ragyo¬ 
góbbá  tette  a  megszabadulás  öröme  s  a  szemérem  pírja, 
midőn  a  délczeg  szabadító  hálótermébe  betoppant:  egy 
hős,  a  ki  egy  szál  görcsös  bottal  jön  egy  rablóbanda 

ellen  —  és  győz  ! 

/ 

- —  En  Yavel  gróf  vagyok  !  sietett  a  látogató,  azzal  a  gör¬ 
csös  bottal  a  markában,  bemutatni  magát;  nehogy  az  úrnő 
őt  is  rablónak  nézze  s  sikoltozni  kezdjen,  vagy  elájuljon. 

—  Kérem.  Szabadítson  fel!  suttogá  a  delnő  a  belépő¬ 
höz,  s  addig  pirosra  gyúlt  arczczal  s  összevont  szemöldök¬ 
kel  fordítá  félre  arczát,  míg  az  a  zsinórok  felbontásával 
bajlódni  fog.  Ily  helyzetben  még  a  szabadi  tónak  sem  illett 
őt  látni. 

A  gróf  azonban  röviden  végzett;  kihúzta  ezüstnyelű 
kését,  a  mit  akkor  minden  gavallér  a  csizmaszár  mellé 
dugva  viselt  (egyik  mellé  a  kést,  villát,  a  másik  mellé  a 
frizőrfésüt),  s  iziben  kettévágta  a  zsinórokat,  felszaba¬ 
dítva  az  úrnőt,  s  azzal  rögtön  a  csenge tyűzsinór  után 
nézett. 

A  bárónő  elértette  a  szándékát. 

—  Kérem,  mondá,  ne  harangozza  föl  cselédeimet. 
A  rablók  elfutottak  már  s  nem  vittek  el  semmit.  Ön  elég 
jókor  jött  segélyemre. 

—  Nem  bántották  önt,  bárónő? 

—  A  megkötözésen  kívül  egyéb  rosszat  nem  tettek 

velem ;  hanem  fenyegettek,  hogy  kínozni  fognak,  ha  a 
pénzemet  elő  nem  adom ;  az  ékszerekkel  nem  voltak  meg¬ 
elégedve.  A  pénzt  is  odaadtam  volna  nekik,  de  az  a  tiszt- 

f 

tartómnál  áll.  Epén  alkudozásban  voltam  velük,  hogy 
adok  nekik  utalványt  a  tiszttartóhoz,  vegyék  fel  tőle 
szépen ;  a  mikor  ön  megzavarta  egyezkedésünket. 

—  Szép  egyezkedés!  szólt  Yavel  felgerjedten,  a  tüzes 
serpenyőre  mutatva. 

—  Ah,  ez  csak  ijesztgetés  volt  tőlük;  de  ne  vesződjék 
ön  velem,  szólt  a  bárónő,  ki  még  mindig  a  lehető  legegy¬ 
szerűbb  toilettben  ült  vendége  előtt  s  nem  mert  felállni, 
hogy  fedetlen  lábacskái  ki  ne  bújjanak  az  öltöny  széle  alól. 
Csodálatos  teremtés  volt.  Legkisebb  ijedelem  nem  látszott 
az  arczán ;  semmi  remegés  nem  árulta  el,  hogy  fél  az  el¬ 
futott  gonosztevőktől ;  hanem  minden  mozdulata  azt,  hogy 
inkább  remeg  megszabadítójától.  « Kérem  önt:  ne  üssön 
zajt.  Hanem  menjen  át  itt  a  mellékkamrába,  ott  fog 
találni  egy  nőcselédet,  a  kit  szintén  megkötöztek  s  betöm¬ 
ték  a  száját,  szabadítsa  azt  meg.» 

Yavel  át  ment  a  hálószobából  nyíló  kamrácskába,  s  ott 
meglátott  az  ágyon  egy  megkötözött  nőt,  kinek  a  szája 
be  volt  dugva  zsebkendővel.  Azt  hirtelen  felszabadítá  nyű- 
geitől,  hanem  azért  a  nő  nem  mozdult  meg.  ügy  tetszett, 
hogy  el  van  ájulva. 

Az  úrnő  erre  utána  jött  gyertyával.  Most  már  bő,  virá¬ 
gos  selyem  kantus  takarta  termetét  s  lábain  török  papucs- 
kák  voltak,  a  haja  is  főkötő  alá  volt  szorítva. 

—  Nos?  talán  meghalt?  kérdé,  ijedtségtől  kerekre  nyilt 
szemekkel  tekintve  Lajosra. 

—  Meg  nem  halt  ....  szólt  Vavel  az  ágyon  fekvő  ném- 
ber  arczát  vizsgálva  figyelmesen. 

—  Hát  mi?  sürgeté  a  bárónő. 

Yavel  emlékezett  már  e  nő  arczára.  Többször  látta  őt 
együtt  járni-kelni  azzal  a  gyermekkel,  a  kit  ő  pártul  fogott, 
azóta  is,  hogy  az  a  bárónő  házához  került.  Ez  a  Sátán 
Laczi  felesége. 

—  Arról  szó  sincs,  hogy  meghalt  volna ;  hanem  csak 
elájult,  vagy  csak  tetteti  magát  ájultnak. 

Azzal  a  nő  literét  vizsgálta  s  szemhéjait  emelé  föl  ujja 
hegyével. 

—  Igazán  el  van  ájulva. 

A  bárónő  már  készen  volt  a  repülő  sós  flaconnal,  a  mit 
kantusa  zsebéből  elővett  s  az  áléit  nő  orra  alá  tartott;  de 
bizony  minden  siker  nélkül. 

—  A  parasztnőnek  erős  természete  van,  dörmögé  Yavel ; 
ha  az  egyszer  elájul,  holmi  illatszerektől  föl  nem  ébred. 
Ennek  érvágás  kell. 

—  De  Istenem !  hát  mit  tegyünk  ?  Az  orvost  nem  hivat¬ 
hatom  most,  nem  is  akarnám,  hogy  mindent  megtudjon. 

/ 

—  En  értek  az  érvágáshoz,  mondá  Yavel. 

—  Ah.  Ön  uram? 

—  Valamikor  tanultam  az  orvostant. 

—  De  hát  mivel  akar  eret  vágni  ? 

—  Itt  a  sebészi  eszközeim. 

—  Ah,  ön  arra  is  gondolt,  hogy  itt  valakit  elájulva 


talál. 

—  Csak  egy  nőcselédre  volna  szükségem,  a  ki  a  karját 
tartja  az  aléltnak,  míg  a  műtétet  végzem. 

—  Nem  akarom,  hogy  f elköltsünk  valakit.  Nem  telie- 
tem-e  én  meg  ? 

—  Ah !  Ön  akarna  segédkezni?  Nem  fél  a  vér  látásától? 

—  Félek  biz  én.  De  attól  még  sem  olyan  nagyon,  mint 
hogy  önt  egy  cselédem  meglássa  itt,  ebben  az  órában. 

—  De  hisz  ez  is  meg  fog  látni,  ha  felocsúdik. 

—  Oh,  ez  iránt  biztos  vagyok.  Ez  hallgatni  fog. 

—  Tehát  tegyünk  kísérletet. 

A  kísérletnek  a  vége  bizony  csak  az  lett,  hogy  az  elájult 
nőcseléd  az  ügyesen  végrehajtott  érvágásra  felocsúdott, 
hanem  akkor  meg  a  segédkező  úrhölgy  arcza  sápadt  ha¬ 
lálra;  szemei  elfordultak  szemhéjaik  alá  s  ajkai  elkékül- 
tek  ;  szerencsére  neki  finomabb  természete  volt,  az  arczába 
fecskendett  hideg  víz  és  a  repülő  só  rögtön  életre  téríté. 


Feje  az  ifjú  férfi  vállán,  termete  karjain  nyugodott  addig 
a  néhány  perczig. 

— •  Ne  vesződjék  ön  velem,  suttogá  a  hölgy,  a  mint  sze¬ 
meit  felnyitotta,  s  fejét  Vavel  karjára  nyugtatva  találta, 
hanem  lásson  a  másik  nő  után.  Azzal  felugrott  térdeiről. 

Azt  a  cselédet  meg  az  életretérés  után  úgy  rázta  a  hideg 
láz,  hogy  a  fogai  is  összevaczogtak  bele,  vagy  talán  a  rémü¬ 
let  hatása  volt  az?  Nem  kellett  neki  más,  csak  nyugodtan 
fekve  maradni  és  betakarózni.  Ha  csak  láz  a  baja,  az  majd 
elmúlik  magától ;  ha  pedig  iszonyat,  az  ellen  nincs  orvos¬ 
ság.  Nem  felelt  a  kérdésre  mást,  csak  azt,  hogy  «jaj 
Istenem ! » 

A  bárónő  és  a  gróf  visszatértek  az  alkovenes  szobába. 

Ideje  volt  néhány  obiigát  frázissal  helyreütni  az  elmu¬ 
lasztott  bevezetést. 

—  Nagyon  sajnálom,  bárónő,  hogy  önnel  ez  a  kellemet¬ 
lenség  történt,  ezen  a  mi  kedves,  csendes  vidékünkön, 

a  hol  oly  besületes  nép  lakik,  hogy  az  ember  künn  feled- 

/ 

heti  az  erszényét  az  udvarán,  s  nem  lopják  el.  Úgy,  hogy 
én  meg  nem  foghatom,  honnan  kerültek  elő  a  Fertő  tó 
környékén  a  zsiványok? 

A  bárónő  közbenevetett. 

—  Engemet  az  egész  rablókaland  inkább  mulattatott, 
mint  sem  elrémített.  Úgy  is  egész  életemben  vágyam  volt 
színről-színre  láthatni  azokat  a  nevezetes  magyarországi 
zsiványokat,  a  kikről  a  bécsiek  olyan  csodadolgokat  tud¬ 
nak  mesélni.  Most  legalább  czélt  értem.  Ez  igazi  kaland 
volt,  a  minőket  a  regényekben  olvashatni. 

—  Hanem  e  regénynek  lehetett  volna  igen  szomorú 
vége. 

—  Igen,  ha  az  ég  egy  hatalmas,  bátor  szabadítót  nem 
küld  számomra. 

—  Azt  valóban  az  ég  küldte ;  mert  ha  történetesen 
ez  éjjel  holdfogyatkozás  nincs,  s  én  azt  távcsőmmel  nem 
vizsgálom,  -s  ha  történetesen  az  ecclipsis  okozta  szünet 
alatt  szét  nem  nézek  a  vidék  felett  is,  akkor  nem  veszem 

észre,  hogy  önhöz  álarezos  alakok  törnek  be  az  erkély¬ 
ajtón. 

—  Ah,  ön  ezt  távcsővel  látta  meg?  —  Jövőre  jobban 
fogok  vigyázni  magamra. 

Yavel  gróf  értette  ezt ;  de  más  értelmet  adott  neki.  Most 
jól  esett  a  maga  vétkét  a  rablókra  kennie. 

—  Bizony  azt  jól  fogja  tenni  a  bárónő,  lia  jövőben  nem 
hagyja  nyitva  éjszakára  az  erkélye  ajtaját  s  a  kastély 
udvarán  éji  őrt  állít  fel;  aztán  meg  a  cselédjeit  íelfegy- 
verzi  és  a  közelben  bálatja. 

—  Oh  nem,  nem !  Jövőre  pénzt  is  fogok  itthon  tartani, 
hogy  ha  eljönnek  a  rabló  urak,  kielégíthessem  őket. 

Yavel  gróf,  látva,  hogy  a  bárónő  nagy  lelki  erejét  akarja 
tüntetni  az  által,  hogy  tréfára  veszi  e  komoly  veszedelmet, 
maga  sem  akart  hátra  maradni  s  ugyanazon  hangulatból 
folytató : 

—  No  hát  csak  kérem  az  előadás  napját  velem  előre 
tudatni,  hogy  mikor  a  «Sclilagwort»-ra  kerül  a  sor,  el  ne 
késsem  a  ((jelenetről ». 

A  bárónő  nevetett  s  a  közben  kezét  nyújtva,  bocsánatot 
kért  varázslatteljes  tekintetével. 

—  Lássa  ön,  milyen  bolond  vagyok  én  ?  A  helyett,  hogy 
bámulnám  és  megköszönném  önnek  a  nemes,  lovagias 
vakmerőséget,  a  mit  nem  tudom,  hogy  ki  utánozna  még  ? 
úgy  teszek,  mintha  fel  se  venném  az  egész  veszélyt,  a  mi¬ 
ből  kiszabadított.  Ne  vegye  komolyan  az  én  bohóskodá- 
somat.  Az  a  szerencsétlen  szokásom,  hogy  mindenből 
gúnyt  űzök.  Most  egész  komolyan  kérem  önt  még  egy 
nemes  tettre,  a  mi  különös  kívánság  ugyan ;  de  el  fogom 
mondani  az  okát.  S  azzal  kivette  Yavel  kezéből  a  görcsös 
botot,  a  mivel  az  indulásra  kész  voltát  jelezé,  s  lefoglalta 
azt  mintegy  zálogul  az  ottmaradásra. 

Yavel  gróf  minden  egyébre  gondolt,  csak  arra  nem,  a  mit 
a  bárónő  kívánt  tőle. 

—  Ne  szóljon  ön  arról,  a  mi  ez  órában  itt  történt,  sen¬ 
kinek. 

—  Ezt  igen  szívesen  megállóm,  bárónő. 

—  Nem  akarom,  hogy  a  hatóság  vizsgálatot  indítson 
a  rablási  kísérlet  miatt. 

(No  ilyen  vizsgálatra  Yavel  grófnak  volt  legkevesebb 
szüksége,  a  hol  felelni  kell  e  kérdésekre:  ki  vagy?  mi 
vagy?  hol  születtél?  hogy  kerültél  ide?  mi  dolgod  itten?) 

A  gróf  fejével  intett,  mutatva,  hogy  már  elkezdte  a  hall¬ 
gatást. 


—  « Önnek»  felfedhetem  e  kívánságom  okát.  Ez  a  nő, 
a  kit  most  életre  hozni  segített,  ugyanaz  az  asszony,  a  ki¬ 
ről  önnek  írtam :  a  híres  rabló  felesége,  Sátán  Lászlóé, 
vagy  a  hogy  a  népajk  kificzamította  a  nevét :  Sátán  Laczié. 
Ha  most  kitudódnék  az,  hogy  engemet  az  éjjel  rablók 
támadtak  meg,  minden  ember  azt  mondaná  egyszerre : 
« ezeket  a  Sátán  Laczi  felesége  idézte  oda ;  annak  az  ura 

volt  az  !  0  czimborázott  velük ;  ő  eresztette  be  azokat ! » 
s  akkor  ezt  a  szegény  asszonyt  börtönöznék  be  rögtön. 

—  S  ön  ártatlannak  tartja  őt  e  merényletben? 

—  Bizonyosan  mondhatom  önnek,  hogy  az.  Es  én  nem 
fogom  őt  elbocsátani  magamtól,  hanem  itt  tartom  tovább 
is,  és  itt  fog  hálni  a  hálószobám  mellett  és  rá  lesznek 
bízva  a  szekrényeim  kulcsai. 

S  minden  állításának  nyomatékául  egyet  ütött  Yavel 
vasas  végű  botjával  a  parquettera. 

—  Tehát  becsületes  nőnek  tartja  őt,  bárónő? 

—  Lelkemet  teszem  rá,  hogy  az  !  Yan  rossz  múltja,  de 
azt  már  megbánta ;  vannak  hibái,  de  azokról  el  kell  neki 
szokni.  Én  akarom,  hogy  becsületes  nő  legyen,  s  a  kit  én 
egyszer  pártul  fogtam,  azt  nem  engedem  nyomorultul 
elveszni. 


elé,  a  mit  annak  kézszorítása  fogadott. 

—  Nézze  ön:  a  másik  pártfogoltam  is,  mikor  két  lábon 
járni  tanítottam,  hogy  megharapta  a  karomat,  hanem  azért 
én  mégis  megtanítom  őt  ember  módra  járni. 

A  bárónő  köntöse  ujját  feltűrve,  megmutatta  Yavel  gróh 


Jókai:  Névtelen  vár.  I. 

nak  a  márványsima  kart,  a  mely  bizonyosan  egyike  azok¬ 
nak,  a  miket  a  milói  Venus  elvesztett,  egy  friss  harapás 
nyomaival  a  bársony  felszínen. 

—  Tehát  nagyon  kérem,  ön  se  szóljon  e  mai  találko¬ 
zásunkról  senkinek,  a  hogy  én  sem  fogok.  S  már  most 
visszaadom  a  fegyverét.  Odahaza  azóta  bizonyosan  aggó¬ 
dik  ön  miatt  valaki. 

—  Igen.  A  komornyikom. 

—  Már  most  csak  arra  kérem,  ha  eltávozik  ön,  zárja  be 
maga  után  a  kapuajtót  s  a  kulcsát  hajítsa  fel  az  erkélyre. 
Én  ott  megtalálom  azt  s  aztán  biztonságban  leszek.  Higyje 
el,  hogy  én  jól  tudom,  mivel  lettem  adósa  ma,  s  jöhet  idő, 
a  mikor  tartozásomat  lerovom.  Isten  önnel ! 

S  azzal  utánozhatatlan  grácziával  nyílj tá  kezét  a  gróf¬ 
nak. 

Vavel  gróf  búcsút  vett.  Eltávoztában  még  egyszer  figyel¬ 
mesen  körülnézett,  ha  nem  rejtőzött- e  el  a  rablók  egyike 
valami  zugban?  Oda  alant  bezárta  a  kapuajtót  s  aztán 
még  egyszer  meglátta  a  bárónőt,  a  mint  várt  rá,  hogy  a 
felhajított  kulcsot  átvegye.  Az  rögtön  visszatért  a  terembe. 

Vavel  pedig  sietett  haza. 

Henryt  ott  találta  Marié  szobája  ajtajában  a  felvont 
sárkányú  fegyverrel. 

—  Nincs  semmi  baj  itthon?  kérdé  tőle.  Marié  nem 
ébredt  fel? 

—  Nem.  Hanem  álmában  kiáltott  valamit,  a  míg  ön 
oda  volt;  jól  hallottam  az  ajtón  kérészül:  « Lajos! — 
Vigyázz  !  —  Harap  !» 

Vájjon  kiről  álmodott? 

A  rablókalandról  pedig  senki  sem  beszélt  ki  semmit. 

IV. 

Lajos  nem  tagadhatta  el  magában,  hogy  ez  a  nő  nagy 
foglalásokat  tett  eddigi  eszmekörében.  A  csillagászatban 
elfoglalta  a  holdnak  a  helyét,  a  classica  litteraturában  az 

ideálnak  a  helyét  s  a  metaphysicában  az  absolut  jónak  a 
helyét.  Feltalálta  őt  a  mysticismusban  a  távolbalátás, 
együttérzés  tanai  között  s  nem  birt  összes  bölcsészeti 
tudománya  annyi  hatalommal,  hogy  őt  a  nem  létező 
lények  közé  disputálja. 

Azt  megtudta  tenni,  hogy  őt  ne  lássa  többé.  Távcsövét 
soha  e  nap  óta  nem  fordította  a  szomszéd  kastély  felé. 
Beérte  vele,  ha  a  szegény  apró  emberek  mindennapi  baját, 
örömét  vizsgálhatta  vele.  Hanem  azt,  hogy  gondolatai  ott 
ne  lakjanak  nála,  azt  nem  volt  képes  kieszközölni.  S  a 
távollevő  gondolatok  elárulják  magukat  az  arczon,  a  sze¬ 
mekben  s  vannak,  a  kik  az  arczból,  a  szemekből  olvasni 
tudnak. 

—  Valami  bánata  van  önnek  Lajos?  szólítá  meg  egy 
délben,  hallgatag  együttiilés  után  Marié. 

Lajos  felrezzent. 

—  Igen.  Rossz  hírek  a  külföldről. 

Csakhogy  ilyen  válaszszal  nem  lehet  azokat  megcsalni, 
a  kik  olvasni  tudnak  arczvonásokból,  szemekből. 

Egy  délután  ismét  nesztelenül  fellopózott  az  observa- 
toriumba  Marié,  s  meglepte  Lajost  a  távcsőnél. 

—  Hadd  lássam?  Szép-e? 

—  Nagyon  szép,  mondá  Lajos  s  odahagyta  ülni  Mariét 
a  helyébe. 

A  leány  a  távcsőbe  nézett  s  látott  maga  előtt  egy  paréj- 
jal  benőtt  parasztudvart,  a  minek  a  házküszöbén  egy  öreg 
anyóka  ült  megfordított  szakajtón  s  kis  unoka-lányát 
tanította  harisnyát  kötni. 

—  Ah,  hát  a  szép  szomszédnőt  nem  nézi  ön  ? 

—  Nem  nézem. 

- —  Miért  nem  nézi  ön  ? 

—  Mert  sem  annak  nincs  szüksége  arra,  hogy  én  meg¬ 
tudjam,  mit  végez?  sem  énnekem. 

A  leány  nagyot  nézett  rá  azokkal  az  okos  szemeivel, 
hogy  Lajos  elszégyenlette  magát.  Válasza  nagyon  hason¬ 
lított  azokhoz  a  banális  feleletekhez,  a  miket  pedáns  ne- 

velők  mondanak  növendékeiknek,  a  kikről  azt  hiszik, 
hogy  nem  kell  nekik  mindent  megtudni. 

Marié  pedig  már  nem  volt  gyermek. 

Oda  igazította  a  távcsövet  a  kastély  felé  s  addig-addig 
keresgélt,  nhg  rátalált,  a  mit  keresett. 

— -  Milyen  szomorú  !  mondá  Lajosnak. 

Lajos  nem  vette  azt  tudomásul. 

—  Vájjon  miért  olyan  szomorú? 

Lajos  nem  mondott  róla  véleményt. 

Akkor  azután  a  leány  maga  felelt  meg  a  kérdésre. 

—  Most  bizonyosan  nem  szereti  őt  senki. 

És  aztán  csak  nem  tudott  megválni  a  távcsőtől. 

—  Most  épen  úgy  tetszik,  mintha  egyenesen  a  szemem 
közé  nézne.  Most  meg  összekulcsolja  a  kezeit,  mintha 
valamiért  imádkoznék. 

Lajos  paedagogi  józansággal  mondá  Mariénak: 

* —  Ha  ön  soká  fog  a  távcsőbe  nézni  ily  feszült  figye¬ 
lemmel,  egészen  elferdíti  vele  az  arczát. 

—  Úgy-e?  mondá  a  leány,  s  aztán  ha  a  szájam  görbe 

volna,  s  a  fél  szemem  hunyorogna,  akkor  azt  mondaná 

minden  ember:  «ahol  megy  a  csúf  Marinka  ni!»  és  nem 

kellene  fátyolt  viselnem  az  arczomon. 

/ 

Es  aztán  csinált  nagy  erőtetve  egy  olyan  fintorképet,  a 
milyent  mondott:  görbe  szájjal,  hunyorgó  szemmel,  hogy 
utóbb  Lajos  könyörögni  kezdett  neki : 

—  Ah,  ne  tegyen  úgy,  Marié ! 

—  Hát  nem  mindegy-e  az  önnek,  akár  szép  vagyok, 
akár  rút?  —  Aztán,  hogy  megenyhítse  e  kegyetlenséget, 
hozzátette  engesztelőén :  s  ha  csúf  lennék  is,  nem  sze¬ 
retne-e  ön  akkor  is  úgy,  —  mint  a  fakir  szereti  Brah- 
máját? 


Lajos  folytatta  szokott  levelezéseit  tudós  Mercatoris 
urammal.  Azokat  a  leveleket,  mint  mindig,  Mariénak  dik¬ 
tálta;  saját  kéziratát  nem  látta  e  vidéken  senki.  E  szerint 
lehetetlen  lett  volna  neki  legkisebb  czélzást,  vagy  tuda- 

kozódást  is  intéznie  a  lelkészhez  a  bárónő  felől,  a  nélkül, 
hogy  azt  Marié  meg  ne  tudta  volna.  Annyit  még  is  meg¬ 
tudakolt  egyszer  a  lelkésztől,  hogy  váljon  hogy  viseli  ma¬ 
gát  az  a  bizonyos  asszony,  a  ki  az  ő  általa  egyszer  felfo¬ 
gadott  gyermeknek  a  szülője,  s  jelenleg  a  bárónő  udvará¬ 
ban  van? 

Erre  azt  a  választ  kapta,  hogy  a  Sátánná,  nehány  nap¬ 
pal  a  nagy  holdfogyatkozás  után,  minden  kigondolható 
ok  nélkül,  eltűnt  a  kastélyból.  A  bárónő  nagyon  meg  volt 
miatta  illető dvé  ;  de  nem  engedte,  hogy  az  eltüntet  nyo¬ 
mozzák  :  kinyilatkoztatá,  hogy  a  kastélyból  nem  vitt  el 
semmit,  és  neki  semmi  oka  sincs  őt  üldöztetni. 

A  grófot  ez  eset  arra  a  gondolatra  vezette,  hogy  amaz 
éjjeli  betöréshez  még  is  volt  valami  köze  a  pórnőnek.  Tán 
a  czinkosság  bűntudata  kényszeríté  a  kastélyt  elhagyni. 
Lehetett  még  annál  rosszabb  indoka  is.  Lehet,  hogy  a 
rablók  után  szökött,  hogy  azoknak  hírt  vigyen  a  kastély 
belső  körülményeiről  s  azokkal  egy  újabb,  minden  erő¬ 
szakra  előkészített  betörést  tervezzen. 

E  themából  aztán  nagy  akadémiai  vitatkozás  támadt  a 
gróf  és  a  tiszteletes  között :  a  helyesen,  vagy  helytelenül 
alkalmazott  jótékonyság  elmélete  fölött. 

In  praxi  pedig  az  lett  a  következése,  hogy  most  már 
Lajos  éj-ente  inkább  az  observatoriumában  hált,  mint 
ágyasházában  s  az  éji  őr  nem  vigyázott  jobban  a  szom¬ 
széd  ház  kapuira,  mint  ő.  A  hálószobájában  pedig  egész 
ütege  a  puskáknak  és  pisztolyoknak  volt  sorba  rakva 
minden  éjjel. 

Egy  este  későn  kényszerű  félbeszakítást  szenvedett  a 
kémszemlészet ;  a  minden  csillagvizsgálók  ellensége,  a 
zápor,  elvette  a  kilátást ;  korábban  a  szokottnál  haza  kel¬ 
lett  térnie  a  hálószobájába. 

Rendesen  szövétnek  nélkül  járta  meg  ezt  az  utat:  a 
lámpavilág  az  observatoriumban  elárulta  volna  az  ottlé¬ 
tét,  azt,  mint  egy  világító  tornyot  látta  volna  meg  min¬ 
denki  nagy  messzeségre.  Ismerte  már  jól  a  járást  a  sötét- 

ben  is,  szobájának  ajtaja  legszélső  volt  a  folyosó  északi 
részén,  könnyen  odatalált.  Ott  azután  a  sötétben  is  is¬ 
merte  azt  a  lielyet,  a  hol  Höbereiner-féle  gyújtója  állt, 
annak  a  platin- taplójánál  meggyújtá  a  viasztekercsét  s 
azzal  lefeküdt. 

Ez  este  azonban,  a  mint  szobája  ajtajához  ért,  megle¬ 
petve  látta,  hogy  annak  a  kulcslyukán  keresztül  valami 
világosság  tör  elő.  —  Valaki  van  a  hálószobájában. 

Hirtelen  benyitott.  Az  asztalán  gyertya  égett  s  háttal  ez 
asztalnak  állt  előtte  egy  egészen  ismeretlen  férfi,  e  tájon 
nem  divó  népviseletben. 

Ez  az  ember  egészen  elfogta  előle  az  útat  a  rendbe¬ 
rakott  lőfegyvereihez. 

—  Kicsoda  ön?  Hogy  jön  ide?  Mit  akar?  Kiálta  rá  a 


gróf. 

—  Én  vagyok  a  « Sátán  Laczi»,  —  mondá  az  idegen 
halk  hangon. 

E  szóra  a  gróf  egyszerre  odaszökött  hozzá  s  megra¬ 
gadta  a  férfi  karjait. 

Ezek  a  karok  olyanok  voltak,  mint  a  saskeselyűnek  a 
czombjai:  csupa  in  és  csont.  A  gróf  fiatal  erőben  levő 
férfi  volt,  hanem  hogy  ha  ez  a  szoba  mind  tele  volna 
olyan  erős,  izmos  férfiakkal,  mint  ő,  s  azok  mind  Sátán 
Laczit  fognák  elől-hátul  és  körös-körül,  ő  azok  közül 
mind  kitépné  magát.  Nem  egyszer  tett  le  ő  már  ilyen 
remeket.  Hanem  ezúttal  meg  sem  mozdítá  a  karjait  az 
ellentámadásra;  hagyta  azokat  megtámadója  által  össze¬ 
szorítani  s  csendesen,  nyugodtan  dörmögé  : 

—  Látja  a  gróf  úr,  hogy  nincs  nálam  fegyver;  pedig  a 
hátam  mögött  volna  elég,  ha  kellene.  Nem  jöttem  ide 
rosszat  tenni. 

Lajos  bámulva  nézett  rá  s  elereszté  a  karjait. 

—  Hát  miért  jött  ön  ide? 

—  Először  is  azért,  hogy  megmondjam  a  gróf  úrnak, 
hogy  nem  én  voltam  az,  a  ki  a  bárónő  kastélyára  éjszaka 
rátört  s  őt  ki  akarta  rabolni,  nem  is  az  én  czimboráim. 

Pedig,  tudom,  hogy  azt  mondták :  Sátán  Laezi  cselekedte 
ezt !  Hát  csak  azt  jöttem  megmondani,  hogy  ezt  nem  én 
tettem.  Templomot  már  törtem  fel,  megvallom  ;  de  a  ház, 
a  hol  a  porontyomnak  ételt,  italt,  vaczkot  adnak,  nekem 
több,  mint  a  templom.  S  mégis  azt  mondják,  hogy  Sátán 
Laczi  mívelte  azt  a  czudarságot ;  pedig  Sátán  Laczi  csak 
egy  van,  s  azt  ismeri  minden  ember.  Annak  nem  adhatja 
ki  magát  semmi  emberfia;  mert  olyan  csak  egy  van  a 
világon.  —  Olvashatta  a  gróf  úr  a  statáriumfán  a  sze- 
mélyleirásomat,  megítélheti. 

Azzal  a  gyertya  felé  fordúlt  az  éjjeli  látogató,  megmu¬ 
tatni  az  ábrázatját.  —  Jellemzetes  csúf  volt.  Eszmény¬ 
képe  a  rútnak. 

—  Hát  van-e  még  ember,  a  ki  az  én  passusomba  bele¬ 
üljék,  gróf  úr?  szólt  kérkedő  hangon.  Kinek  van  még 
ilyen  felhasított  nyúlszája?  ki  visel  még  ilyen  lángjegyet 
a  pofáján?  s  különösen  kinek  van  még  a  világon  hat  újjá 
a  jobb  kezén,  mint  nekem?  A  ki  a  kezemet  meglátja,  tud¬ 
hatja  róla,  hogy  én  vagyok  az.  (Valósággal  kettős  hüvelyk¬ 
ujja  volt.)  —  Hanem  e  rút  arczon  volt  valami  búskomor 
kifejezés,  a  mi  visszataszító  külsejének  hatását  enyhítette. 

—  He  hát  kik  lehettek  akkor  azok  az  éji  betörők? 
Kérdé  tőle  a  gróf. 

Sátán  Laczi  megvetésre  fintorította  az  arczát. 


—  Hát  kik?  Holmi  pernahaj derek !  Alávaló,  komisz 
pernahajderek ! 

S  kiköpött  a  czímezésük  után. 

Lajos  persze  soha  se  hallotta  ezt  a  szót. 

—  Hanem  mindez  csak  mendemonda,  gróf  úr;  folytatá 

a  furcsa  éjjeli  vendég.  Nem  ettem  maszlagot,  hogy  a 

becsületemet  jöjjek  keresni.  Ámbátor  azt  az  egyet  restel¬ 
lem,  mikor  azt  mondják,  hogy  Sátán  Laczi  volt  az,  a  kit 
negyedmagával  kivert  egyetlen  ember  a  házból  egy  gör¬ 
csös  bottal!  Pernahaj  dér  az  egész  rongyos  famíliájuk!  — 
Hanem  hát  azért  jöttem,  hogy  a  gróf  úr  az  én  nyomorúlt 
kis  porontyomat  felszedette  a  sás  közül;  pártját  fogta, 

kietette,  de  még  azt  sem  restelte  tőle,  hogy  maga  becses 
személyében  oktatgatta,  hogy  ne  legyen  belőle  olyan  em¬ 
berkutya,  mint  az  apja,  vagy  valami  vizi  csoda,  mint  a 
Hanyi  Istók.  Ez  az  én  adósságom  s  ezért  én  meg  akarok 
fizetni.  —  Hát  ugyan  mivel  tud  egy  zsivány  fizetni?  — 
Zsivány-tudománynyal.  —  Meg  akartam  a  gróf  úrnak 
mutatni,  hogy  be  lehet  ám  ebbe  a  kastélyba  jönni  annak, 
a  ki  igazi  rabló,  akkor,  a  mikor  akar.  —  Majd  ha  eltávo¬ 
zom  s  a  gróf  úr  körülnéz,  akkor  majd  meglátja,  hogy  a  zár 
az  ajtón,  a  keresztvas  az  ablakon  a  rablónak  nem  aka¬ 
dály.  —  A  hogy  én  bejöhettem,  bejöhet  más  is.  —  Azt 

mondják,  hogy  a  gróf  úr  ebben  a  kastélyban  valami  nagy 

kincset  őriz.  —  En  nem  tudom,  nem  is  keresem,  hogy  mi 
az?  —  Ha  az  úton  megtalálnám,  visszahoznám.  Ha  más 
elrabolná,  én  visszarabolnám.  De  lehetnek  mások,  a  kik 
azt  minden  áron  meg  akarják  kapni.  S  lássa  a  gróf  úr,  a 
milyen  könnyen  megtehettem  ón  azt,  hogy  ide  az  ágyas¬ 
házába  tudatlanúl  belopózzam,  épen  olyan  könnyen  meg¬ 
teheti  más,  hogy  a  folyosó  túlsó  szegletébe  «köd  előttem, 
köd  utánam »  belopakodjék  s  azalatt,  a  míg  a  gróf  úr  oda¬ 
fenn  a  toronyban  a  csillagokat  vizsgálja,  rég  árkon-bokron 
is  túl  legyen  azzal  a  féltett  kincsével. 

Lajos  a  névtelen  ijedelem  hörgését  ballatá.  Térdei 
megrogytak  alatta.  Haja  felborzadt.  Egész  testén  hideg  láz 
futott  át. 

«Marie!»  ordítá  fel  önfeledten. 

Azzal  hirtelen  felkapá  az  égő  gyertyát  az  asztaláról  s 
rohant  rémülten  a  leány  hálószobája  felé.  Ott  hagyta  Sá¬ 
tán  Laczit  a  szobájában  magára. 

A  mióta  ő  maga  nem  foglalta  el  helyét  azon  a  megszo¬ 
kott  kereveten,  azóta  meghagyta  a  leánynak,  hogy  lefek¬ 
vés  előtt  szobája  ajtajú  mindig  bezárja  kulcscsal. 

Most  az  ajtó  nyitva  volt. 

Lajos  kábult  rémülettel  rohant  az  alkoven  felé.  • —  Fél¬ 
rehúzta  a  függönyt . A  leány  ott  aludt  csendesen : 

arczát  karjára  hajtva;  lábánál  a  kedvencz  macskája;  ágya 

előtt  a  két  mopsz,  egymáshoz  bújva.  Hanem  az  a  fülke  a 
falban,  melyben  az  aczélszekrényke  állt,  egészen  fel  volt 
tárva  s  a  benne  elhelyezett  szekrényke  fölé  valami  furcsa 
játékszer  volt  letéve:  egy  arasznyi  emberalak,  mely  egy 
kerekes  gépet  hajt;  hasonlót  ahhoz,  a  minővel  a  bebör¬ 
tönzött  rabok  daraszolják  a  szűrposztónak  való  gyapjút. 

Lajosnak  a  szívverése  akadozott  el.  —  Hisz  innen  az  ő 
távollétében  mindent  elvihettek  volna :  a  leányt  az  aczél- 
szekrénynyel  együtt. 

Kezébe  vette  azt  a  különös  mimelést,  mely  merőben 
összegyúrt  fekete  kenyérből  volt  készítve  s  visszatért  a 
saját  szobájába. 

Sátán  Laczi  azt  mondá  neki  a  kezében  tartott  játék¬ 
szerre  : 

—  Emlékül  hoztam  ezt  azokért  a  harisnyácskákért,  a 
miket  valaki,  ettől  a  háztól,  készített  az  én  kölykem  szá¬ 
mára.  A  börtönben  tanuljuk  mi  az  ilyen  figurákat  csinálni, 
mikor  nagyon  unjuk  magunkat.  Babmunka  ez. 

—  De  hogy  tudott  ön  a  bezárt  ajtón  bemenni,  a  miben 
belülről  benne  volt  a  kulcs  ? 

Sátán  Laczi  aztán  megmutatta  a  grófnak  azt  a  tolvaj  - 
eszközt,  a  mivel  az  ilyen  zárban  hagyott  kulcsot  kívülről 
el  tudják  fordítani. 

—  Ez  a  legrosszabb  védelem  a  betörés  ellen :  a  kulcsot 
a  zárban  hagyni;  ezt  már  minden  kontár  ki  tudja  nyitni. 
Egyedül  az  olyan  ajtók  kinyi thatlanok,  a  miknek  zárát 
csak  belülről  lehet  nyitni  és  zárni,  kívülről  pedig  nincs 
rajtuk  semmi  kulcslyuk. 

—  Erről  nincs  fogalmam. 

—  Én  ismerek  egy  ezermestert  itt  valahol  a  szomszéd¬ 
ságban,  a  ki  tud  ilyeneket  készíteni.  Annak  majd  én  meg¬ 
magyarázom,  hogy  hogyan  kell;  ő  maga  asztalos,  lakatos, 
órás  egy  személyben. 

A  gróf  csodálkozva  rázta  a  fejét.  Hogy  a  rabló  magya¬ 
rázza  meg  a  lakatosnak:  milyen  az  a  zár,  a  mit  senki  se 
tud  felnyitni? 

—  No  liát  elküldjem  ide  azt  az  ezermestert?  kérdé  Sá¬ 
tán  Laczi. 

—  Föltéve,  hogy  az  ember  okos  ember  és  nem  fecsegő. 

—  Ez  pedig  bolond  ember,  a  ki  mindig  fecseg.  De 
azért  nem  szükség  tőle  visszahökkenni ;  csak  egy  bolond¬ 
sága  van,  s  mindig  arról  fecseg.  Megérti  ő  azt,  a  mit  neki 
magyaráznak,  el  is  készíti  úgy,  de  soha  ahhoz  hozzá  nem 
szól,  a  miről  vele  beszélnek.  Neki  csak  egy  dolga  van : 
hogyan  kellene  Napóleont  megverni.  Szüntelen  haditervet 
készít,  öldöklő  masinákat  fundál,  s  azt  magyarázza, 
hogyan  kellett  volna  egy  ütközetet  megnyerni.  Ebbe 
bolondult  meg.  —  Ezt  akár  leitatják,  akár  tüzes  vassal 
vallatják,  egyebet  nem  tudnak  meg  tőle,  mint  Napóleon 
elpusztítására  való  rettentő  terveket.  Ez  elkészíti  gróf  úr 
házán  a  felnyithatatlan  ajtókat  s  minden  embernek  pokol¬ 
gépekről  és  fortificatiokról  fog  beszélni. 

- —  Jól  van.  Küldje  őt  ide  hozzám. 

—  Hanem  —  még  egyet  mondok,  gróf  úr :  —  ha  még 
olyan  erős  zárakat  és  lakatokat  csináltat  a  gróf  úr  kincse 
védelmére :  rabló  ellen  egyes- egyedül  az  védelmezi  azt 
meg  igazán  és  bizonyosan,  ha  éjszakára  saját  maga  is  ott 
hál  abban  a  szobában,  a  hol  a  kincse  áll.  Egy  bátor  férfi 
többet  ér,  mint  száz  lakat.  Nem  ok  nélkül  mondom  én, 
hogy  vigyázzon  a  gróf  úr  a  kincsére !  Többet  tudok,  mint 
a  mennyit  beszélek.  Nem  Sátán  Laczi  a  legnagyobb  rabló 
a  világon.  Vigyázzon  magára! 

—  Köszönöm. 

—  Elhiszi-e  hát  gróf  úr,  hogy  nem  én  voltam  és  nem 
az  én  czimboráim,  a  kik  a  szomszéd  kastélyba  betörtek? 

—  Elhiszem. 

—  Akkor  elvégeztem  itt  a  dolgomat. 

—  Még  nem  végezte  ön  el,  szólt  Vavel,  s  szekrényéhez 
lépve,  kivett  abból  egy  szalmába  font  üveget  és  egy  kis 
poharat,  s  ezt  teletöltötte.  Hátra  van  még  az  áldomás. 
A  ki  hozzám  vendégül  köszönt  be,  az  e  nélkül  nem  megy 
odább. 

—  Igaz  a.  Ámbár  furcsa  vendég  voltam.  Koczogtatás 
nélkül  jöttem  be.  Hanem  hiszen  ma  remekeltem.  Majd 
meglátja  azt  gróf  úr.  Nem  köszöntöm  fel;  mert  az  én  sza¬ 
vamra  nem  sokat  hallgatnak  az  égben. 

Yavel  leült  az  asztal  mellé. 

—  Még  egy  szóra.  Most  én  akarok  önnek  valami  taná- 

csőt  adni.  En  önnek  a  lelkében  j óravaló  indulatokat 
fedeztem  fel.  Önnek  a  szíve  nincs  megromolva.  Hagyja 
ön  el  ezt  az  utat,  a  mely  .  .  . 

—  Tudom  :  az  akasztófához  és  a  pokolba  vezet. 

—  Kezdjen  ön  valami  mesterséget;  én  kész  vagyok  önt 
az  első  berendezésnél  megsegíteni.  Adok  önnek  pénzt  köl¬ 
csön  ;  majd  visszafizeti,  ha  jól  megy  a  dolga.  Térjen  a 
becsületes  munka  útjára.  Gyönyörűség  ez. 

—  Köszönöm  a  jó  tanácsot,  gróf  úr,  de  már  késő.  Tud¬ 
tam  volna  én  ezt  magamtól  is,  s  szerettem  volna  dolgozni, 
volt  is  ügyességem  hozzá.  I)e  hát  senki  sem  szenvedett 
meg  ezzel  a  csúf  pofámmal  maga  körül;  gyerek  koromtól 
fogva  mindig  csúfság  tárgya  voltam.  Az  apám  nemes  em¬ 
ber  volt.  A  mióta  eszemet  tudom,  mindig  a  tömlöczben 

ült.  Egy  párszor  bevittek  hozzá.  Olyankor  nagyon  megvi- 

gasztalt  azzal,  hogy  milyen  jó  nemes  embernek  lenni:  ha 
lop,  nem  szabad  őt  megbotozni  s  ha  embert  öl,  nem 
akasztják  fel,  hanem  fejét  veszik;  azért  azt  el  ne  felejt¬ 
sem,  hogy  nemes  ember  vagyok,  s  ha  bajba  kerülök,  csak  , 
arra  appelláljak.  Ez  volt,  a  mit  a  testamentumában  rám 
hagyott.  — -  Még  mikor  élt  is  árva  voltam.  Disznópásztor¬ 
nál  egyéb  nem  lehettem  ezzel  az  ábr ázattak  De  még  arra 
is  rossz  voltam.  A  kinek  a  disznaja  elvetélt,  rám  fogta, 
hogy  az  én  kancsal  szemem  rontotta  meg  az  emséjét. 
Onnan  is  elkergettek.  Utoljára  az  iliarosi  gróf  fogadott  fel 
az  udvarába.  Bolond  hivatalt  adott.  Volt  neki  két  szelídí¬ 
tett  medvéje.  Azokat  kellett  sétálni  hordoznom  a  faluban. 

A  medvéknek  a  két  első  lábuk  fel  volt  kötve  a  nyakukba, 
úgy  hogy  kénytelenek  voltak  a  két  hátulsó  lábukon  járni, 
én  meg  velük  karonfogva  a  középen,  mintha  két  kisasz- 


szonyt  vezetnék  a  promenádra.  Aztán,  mikor  így  együtt 
sétáltunk  a  faluban,  az  emberek  utánunk  kiabáltak :  ahol 
megy  az  iharosi  gróf  három  medvéje !  Elszoktam  a  dolog¬ 
tól,  s  hozzászoktam,  hogy  világcsúfja  legyek.  Még  akkor 
nem  tanultam  lopni.  A  medvék  híztak  a  kezem  alatt, 
mindennapra  kijárt  nekik  két  kenyér.  Egy  nap  a  falu 
végén  egy  putriban  megláttam  egy  szegény  zsellérasszonyt, 
a  ki  leányostól  együtt  majd  meghalt  éhen.  Attól  fogva  a 
medvék  soványkodni  kezdtek.  Az  egyik  kenyeret  elloptam 
a  nyomorultak  számára  s  az  azoknak  jól  esett.  Hanem  a 
sáfár  rájött  a  tolvaj  Ságomra  s  engem  elkergettek  a  hiva¬ 
talomból,  a  zselléreket  meg  a  putriból.  Az  öreg  asszony 
megfagyott  az  úton ;  tél  volt.  A  leánya  rám  maradt.  Ret¬ 
ten  voltunk.  Egymáshoz  kötöttük  magunkat.  A  boldogta¬ 
lan  asszonyt  aztán  senki  se  akarta  szolgálatba  fogadni, 
azért,  mert  az  én  feleségem  volt.  (Kápsáló  barát  eskette¬ 
tek  bennünket  össze  az  erdőn.)  Az  erdő  lett  a  hazánk.  Az 
erdő  pedig  rossz  tanácsokat  ád.  Azok  az  odvas  fák,  mintha 
beszélnének  a  beletévedő  emberfiával.  Még  most  is  hall¬ 
gatom,  hogy  mit  beszélnek.  Hozzászoktam,  hogy  elve¬ 
gyem  a  másét.  Nem  is  tudnék  dolgozni  már.  Nem  tudnék 
szobában  hálni,  embereknek  köszönni,  urakat  megsüve- 
gelni.  Mikor  az  a  poronty  a  világra  jött,  azt  mondtam  az 
asszonynak :  eredj  vele  az  erdőből,  vedd  be  magad  valami 
faluba;  láss  dologhoz;  ne  hagyd,  hogy  zsivány  legyen 
belőle.  De  mindig  kifirtatták  a  szomszédok,  hogy  ő  a  Sá¬ 
tán  Laczi  felesége,  s  azontúl  nem  volt  helyben  maradása 
s  meg  csak  utánam  jött  az  erdőre  szerencsétlenkedni.  Ott 
kell  már  nekem  végeznem :  az  erdőben,  a  hol  kezdtem. 
Semmihez  sem  értek  már.  Nem  tudnék  egy  barázdát  szán¬ 
tani.  Ott  kell  végeznem  az  utolsó  fánál:  az  akasztófanál. 
Mert  a  statárium  alatt  a  nemes  ember  fiát  is  felakasztják. 
S  a  hova  én  befészkelem  magamat,  abban  a  vármegyében 
kiüt  a  statárium  azonnal.  S  nekem  tetszik  az,  hogy  úgy 
kergetnek.  Mintha  a  szivemet  csiklandanák,  mikor  hal¬ 
lom,  hogy  ropog  a  puska  előttem,  utánnam.  Még  egy  do- 

loghoz  nem  mondom,  hogy  nem  volna  kedvem :  valami 
nagy  verekedéshez,  a  hol  az  ember  oda  ugorhatik  valami 
nagy  csoport  közé  s  vághat  maga  körül,  míg  embert  lát; 
katona  szerettem  volna  lenni,  hanem  hát  nem  fogadott  el 
soha  a  verbunk,  elkergettek;  azt  mondták,  hogy  nem  csú¬ 
fítják  el  velem  a  regementet.  Pedig  azt  legjobban  szerettem 
volna.  —  No  de  hát,  a  mi  nem  lehet,  az  nem  lehet.  — 
Megyek  vissza  az  erdőmbe.  —  Köszönöm  a  jó  tanácsot  és 
a  jó  alamáziát.  (A  pálinka  még  akkor  a  magyar  köznép 
előtt  újság  volt,  alamáziának  hítták.) 

Azzal  felvette  az  ajtó  megé  letett  túri  kalapját  a  rabló  s 
hangos  lépésekkel  megindult  a  szobából  kifelé. 

Az  ajtóban  még  egyszer  megállt. 

—  Gróf  úr.  Én  tudom  ám  azt  jól,  hogy  a  zsiványok  és 
becsületes  emberek  között  nincsen  semmi  conventio.  Gróf 
úrnak  nem  csak  szabadságában  áll,  de  még  kötelessége  is, 
engem,  a  kinek  a  fejére  díj  van  téve,  a  mint  puskavégre 
kaphat,  lelőni ;  s  azt  megteheti,  a  míg  innen  a  kastélyból 
kijutok. 

—  En  nem  lövök  arra,  a  kinek  az  asztalomon  poharat 
töltöttem. 

—  No  lám.  Ezt  nem  tudtam.  Zsivány  vagyok :  nem 

tudom,  mi  a  szokás  a  derék  emberek  közt?  En  azt  hit¬ 
tem,  hogy  úgy  lesz.  Gyanakodó  vagyok.  No  hát  megmon¬ 
dom,  hogy  a  gróf  úr  valamennyi  lőfegyverében  a  puska¬ 
poros  serpenyőnek  a  lyuka  viaszszal  van  betömve ;  azokat 
mind  tisztíttassa  ki,  mert  nem  lehet  velük  lőni. 

Yavel  gróf  odasietett  a  fegyverszekrényéhez,  s  csak¬ 
ugyan  úgy  tapasztalá,  hogy  a  fegyverei  mind  lőképtele- 
nekké  vannak  téve.  A  rabló  nagyon  elővigyázó  volt  s  biz¬ 
tosította  magát  minden  feljülkerülő  hatalom  ellen. 

De  már  ekkor  eltűnt  a  gróf  szemei  elől. 

Lajos  utána  sietett  a  szövétnekkel,  összekereste  a  kas¬ 
tély  minden  zugát  s  nem  tudott  rájönni,  hogy  hová  lett 
csodálatos  vendége?  Az  egyetlen  főajtó,  melyen  be  lehe¬ 
tett  járni,  zárva  volt  és  a  keresztvasrúd  is  fel  volt  téve 

eléje ;  az  ablakok  is  mind  betéve  és  a  redőnyök  le¬ 
csukva.  —  Csak  hosszas  keresés  után  akadt  rá  egy  áruló 
jelre,  egy  sáros  lábnyomra  egy  ablak  hidján.  A  rabló  ott 
jött  be,  kívülről  felcsavarva  az  ablak  és  redőny  reteszeit. 
Az  ablakot  elzáró  keresztvasak  ketteje  el  volt  görbítve  s  a 
mesével  határos  volt,  hogy  azon  a  szűk  nyíláson  egy 
izmos  férfi  keresztül  sajtolhatta  magát. 

Sátán  Laczi  csakugyan  remekelt  ma ;  megmutatta  a 
grófnak  gyakorlatilag,  hogy  igazi  zsivány,  akárhol  be  tud 
az  ő  kastélyába  jutni.  Azok  a  minapiak  nem  voltak  igaziak, 
hanem  csak  pernahaj derek. 

Yavel  gróf  addig  nem  nyugodott  meg,  a  míg  ki  nem 
nyomozta  annak  a  furcsa  szónak  az  értelmét. 

Páriz -Pápaiban  bizony  nem  volt  arról  felvilágosítás 
adva.  Hanem  aztán  ráemlékezett,  hogy  jelent  meg  egy 
pár  év  előtt  (1804-ben)  egy  geniális  magyar  munka  (latin 
nyelven)  « Hungária  in  parabolis»  —  az  felvilágosításokat 
ád  az  ilyen  rendkívüli  kifejezésekről.  Nála  is  meg  volt  az 
a  könyv,  mint  minden  ez  országban  megjelenő  opus.  Elő¬ 
kereste  azt,  s  megtalálta  benne  a  pernahaj  dert. 

Elkorcsosult  lovagrend  volt  az,  Aradmegyében,  Szent- 
György  lovagok  czíme  alatt,  melynek  tagjai  azonban 
Istendicséret  s  a  pogányok  leküzdése  helyett  a  környék 
birtokosainak  kifosztogatását  tűzték  ki  feladatokul ;  s  mert 
insigniáikban  medvebőr-palást  volt  a  jellemző  viselet,  az 
általuk  leginkább  mortifikált  svábok  által  elneveztettek 
« Bárén háuterek »- ne k ;  a  miből  a  magyar  népajk  perna¬ 
haj dert  csavarintott.  —  Tehát  ez  a  szó  olyan  gézengúzt 
jelent,  a  ki  rontja  a  «zsiványnak  a  becsületét)). 

Ezzel  aztán  egy  újabb  talány  állt  Yavel  gróf  elé. 

Hát  akkor  miféle  emberek  voltak  ezek  a  betörők  ? 

S  még  nagyobb  kérdés  volt  az,  hogy  mi  oka  volt  Sátán 
Laczinak  a  Névtelen  Várba  beszökés  merényletét  elkö¬ 
vetni,  csak  azért,  hogy  ő  neki  elmondja  azt,  hogy  nem  ő 
és  nem  az  ő  czimborái  követték  el  a  minapi  betörést,  ha¬ 
nem  valaki  más  ? 

Törhette  ezen  a  fejét!  A  míg  egyszer  valaki  el  nem 
fogja  neki  mondani  az  érthetetlen  mese  indokait,  addig 
hasztalan  minden  találgatás. 

*  *  * 

Egy  hézagot  talált  Yavel  gróf  a  rabló  előadásában.  Mi 
összefüggése  van  Sátán  Laczi  felesége  eltűnésének  a 
bárónő  kastélyából  az  ő  rejtélyes  megjelenésével  a  Név¬ 
telen  Várban? 

Meglehet,  hogy  még  majd  ennek  a  kiegészítését  is  meg¬ 
találja  valaha. 

*  *  * 

Most  csak  az  a  kérdés,  hogy  értesítse-e  a  bárónőt  erről 
a  felfedezésről,  vagy  sem?  —  Hisz  ez  őt  érdekli  legköze¬ 
lebbről. 

De  hogyan?  Sajátkezűleg  levelet  nem  ír  soha.  Marié¬ 
nak  pedig  le  nem  diktálhatja  azt,  a  mi  ez  éjjel  a  Névtelen 
Várban  történt. 

V. 

Másnap  délután  Henry  bejött  a  grófhoz  jelenteni,  hogy 
egy  bolond  ember  van  itt,  a  ki  minden  áron  akar  a  gróffal 
beszélni.  Azt  mondja,  hogy  egy  olyan  ágyút  talált  föl,  a 
mivel  ötszáz  embert  lehet  okvetetlenül  lelőni.  Nem  hágy 
békét,  hogy  csak  jelentsem  be,  hogy  ő  a  Mátyás  mester. 

—  Igen,  én  rendeltem  őt  ide,  mondá  a  gróf.  Vezesse 
fel  hozzám. 

Henry  nagyon  csóválta  a  fejét,  a  mibe  sehogy  se  akart 
belemenni,  hogy  mi  dolguk  lehet  egymással  egy  olyan 
okos  embernek,  mint  az  ő  ura,  s  egy  olyan  bolond  ember¬ 
nek,  mint  a  látogatója? 

Elhozta  az  embert. 

Eredeti  alak  volt.  Olyanformájú  öltöny  volt  rajta,  a 
minőt  a  kerek  föld  minden  népei  között  senki  se  visel. 

A  kabátja  tetszés  szerint  ködmönné,  vagy  köpönyeggé 
volt  idomítható :  ha  akarta,  ujja  is  volt,  ha  akarta,  nem 
volt.  Még  a  sarúja  is  saját  találmány,  a  hogy  azt  a  csizma¬ 
dia  meg  nem  tudná  önteni.  Szakála  hosszúra  volt  hagyva* 
de  bajusza  le  volt  nyírva,  szintúgy  a  haja  egész  a  bőrig. 
Sovány  arczának  minden  vonása  izgékony  volt,  s  mindig 
valami  olyan  indulatot  fejezett  ki,  a  minek  semmi  köze 
sem  volt  ahhoz,  a  mit  beszélt :  haragos  volt,  tréfás  volt, 
elbámult,  a  nélkül  hogy  valami  indoka  lett  volna  rá.  Aztán 
volt  egy  kurta  plajbásza,  azt  beszéd  közben  a  szájába  dug- 
dosta  s  nagy  gyorsan  illustrálta  vele  az  előadását,  a  tenye¬ 
rébe  rajzolva  vele. 

- — -  Épen  jókor  jött  Mátyás  mester,  mondá  a  gróf. 

—  Hja  bizony;  de  csak  a  marengói  ütközetből  el  ne 
késtem  volna ;  sóhaj tá  fel  a  nevezetes  férfiú.  —  A  mi  felett 
Henry  elkezdett  csendesen  mosolyogni. 

—  Azon  már  nem  segíthetünk,  Mátyás  mester ;  az  el¬ 
veszett,  nyugtatá  őt  meg  a  gróf,  hanem  nálam  volna 
valami  hirtelen  elkészítendő  munka,  a  mit  önre  szeretnék 
bízni.  Jöjjön  velem,  majd  megmagyarázom. 

Mátyás  mester  annyiban  érkezett  jókor,  hogy  Marié  épen 
a  kertjébe  távozott  sétálni,  a  hol  egy  órát  el  szokott  töl¬ 
teni  s  ez  alatt  Lajos  átvezethette  az  ezermestert  a  leány 
szobájába  s  ott  elmondhatta,  hogy  mit  szeretne  ő  itt  léte¬ 
síteni  ? 

Mátyás  mester  figyelmesen  hallgatott  a  gróf  beszédére 
s  a  közben  az  előhúzott  hüvelykmérővel  kiméregette  a 
tudni  való  hosszakat  és  széleket,  s  miután  jól  megértett 
mindent,  ünnepélyes  bámulatra  nyúló  ábrázattal  mondá : 

—  Igenis  ;  de  mért  veszett  el  a  marengói  ütközet  ?  azért, 
mert  Gvozdanovics  generálisnak  nem  volt  annyi  talen¬ 
tuma,  hogy  mikor  Napóleon  lovassága  azt  a  nagy  attakot 
csinálta  a  battériái  ellen,  ő  azon  a  hosszú  allén  minden 
fára  felmászatott  volna  három  katonát,  kettő  töltötte  volna 
a  puskát,  egy  meg  lőtt  volna  folyvást.  A  svalizsér  utána 
nem  tudott  mászni,  mind  ott  hagyta  volna  a  fogát.  A  gene-  ,  , 

rálisnak  azt  kellett  volna  kommandirozni :  « halbe  Batail- 
lon,  halb  links,  Baum  hinauf  Marsch  ! ! ! » 

De  már  ezt  Henry  nem  állta  ki,  a  nélkül,  hogy  a  fal 
felé  fordulva,  ki  ne  nevesse  magát  egy  kicsit. 

—  Ez  is  igaz  Mátyás  mester,  mondá  a  gróf  jámborul, 
hanem  hát  azt  szeretném  megtudni,  hogy  képes-e  ön  azt, 
a  mit  én  kivánok  öntől,  tökéletesen  kiállítani? 

Mátyás  mester  szomorú  arczot  öltött,  pedig  a  mit  mon¬ 
dott,  az  nem  volt  szomorú. 

—  Hát  ha  azt  meg  tudom  csinálni,  hogy  mikor  még 
egyszer  ránk  jön  az  a  ...  .  Napóleon  ;  hát  úgy  megkötö¬ 
zöm,  hogy  se  té,  se  tova  nem  tud  mozdulni  saját  ármá¬ 
diájával,  tetszik  azt  tudni?  Találtam  föl  egy  hordozható 
sánczot,  vaspléliből:  azt  minden  katonánk  magával  hordja, 
mikor  jön  az  ellenség,  azt  letámasztja  maga  elé,  azon  csak 
egy  akkora  nyílás  van,  hogy  a  puskája  kifér  rajta;  ő  neki 
semmi  golyóbis  nem  árthat,  ő  meg  mind  lepuskázhatja  az 
ellenséget.  Az  olyan  lesz,  mint  egy  megerősített  vár,  a 
mit  odább  lehet  vinni.  Akkor  az  egész  Napóleonnak  halt 
wer  da,  bey  fusz  ! 

Henriknek  majd  szétpukkadt  a  két  pofája  a  nevetés 
visszafojtása  miatt.  A  gróf  mérgesen  nézegetett  rá. 

—  Meg  vagyok  felőle  győződve,  hogy  olyan  lesz,  szólt 
a  gróf  beleegyezőleg.  Hanem  a  fődolog  ennél  az  én  stra- 
tagémámnál  az,  hogy  kívülről  ne  legyen  semmiképen  fel¬ 
nyitható. 

Mátyás  mester  agyarkodó  arczfintorra  kényszeríté  magát. 

—  Oh  uram  s  én  Istenem.  Hát  a  mágneses  golyóbisokat 
ki  találta  fel :  nem  én  ?  Hogy  ólom  helyett  mágnesvasból 
kell  a  golyóbisokat  csinálni.  Az  ilyen  aztán  minden  lövésre 
embert  talál.  Nem  addig  van !  Nekünk  szélpuskás  rege¬ 
menteket  kell  formálnunk.  A  szélpuska  nem  durranik. 
Akkor  aztán  éjszaka  támadjuk  meg  a  ...  a  francziát,  hogy 
mire  Napóleon  fölébred,  azt  látja,  hogy  az  egész  serege  le 
van  ölve,  még  a  hangját  se  hallotta. 

Henry  kezdett  már  bámulni  és  nem  nevetett. 


Jókai:  Nt'vtelen  vár,  I. 

—  Megnyugszom  a  nézeteiben,  Mátyás  mester,  mondá 
a  gróf,  de  jól  értse  meg:  ennek  az  én  fortélyos  művemnek 
úgy  kell  alkotva  lenni,  hogy  ki  a  zárt  helyen  belül  van, 
mind  levegőt,  mind  világosságot  eleget  kapjon  és  maga 
mégis  hozzájárulhatlan  és  láthatatlan  legyen. 

Mátyás  mester  arczán  a  kételkedés  foglalt  helyet.  Pedig 
ellenkezőleg,  az,  a  mit  most  mondott,  egészen  positiv  ala¬ 
pokon  épült. 

—  Hát  tudja  azt  a  nagyságos  úr,  hogy  mire  való  a 
gummilásztikum  csizma?  Hát  mikor  a  mi  katonáink  a 
francziák  sánczait  ostromolják,  akkor  ilyen  nagy  gumi- 
lásztikumot  kötnek  a  talpukra.  Aztán  mikor  az  árokhoz 
érnek,  egyszerre  beleugranak  az  árok  fenekére,  a  gurni- 
lásztikum  meg  az  árokból  épen  olyan  magasra  felrúgja 
őket  egy  ugrással  az  ellenség  sánczára. 

Henry  teletömte  a  száját  a  zsebkendőjével,  hogy  veres 
és  kék  lett  az  arcza  az  elfojtott  jó  kedvtől. 

—  Mind  elhiszem ;  szólt  megnyugodva  a  gróf.  De  nem 
akar  ön  némi  kis  rajzot  készíteni  előleges  megtekintés 
végett  ? 

Oh  Mátyás  mesternek  volt  tervezetes  könyvecskéje  a 
zsebében,  hová  a  rábízott  munkát  szakavatott  kézzel  bele¬ 
vázolja;  hanem  mindenek  előtt  (ha  már  plajbászra  és  pa¬ 
pirosra  került  a  dolog)  meg  kellett  ismerkednie  a  grófnak 
azzal  a  furfangos  ágyúval,  a  mi  egyszerre  ötszáz  embert 
seper  le  a  csatatérről. 

—  Mert  az  így  van.  Két  ágyúcső  van  egymáshoz  for¬ 
rasztva,  tíz  foknyi  éles  szögletben,  úgy  hogy  a  töltéskam¬ 
rájuk  egy  lesz,  hanem  a  két  szájuk  széjjel  megy.  Ebbe  két 
golyóbist  tesznek  bele,  a  mik  egy  hosszú  lánczczal  egy¬ 
máshoz  vannak  csatolva.  Mikor  aztán  elsütik  az  ágyút,  a 
két  golyóbis  kétfelé  repülve,  széthúzza  a  hosszú  lánczot, 
s  a  mit  közbekap  ellenséget,  annak  mind  lekaszálja  vele 
a  fejét.  Feuer  !  Bumm  !  Kopf  ab  ! 

De  már  ezt  nem  bírta  elviselni  Henry,  ki  kellett  futnia 
a  szobából.  Ez  neki  is  sok  volt. 

Lajos  pedig  egészen  meg  volt  elégedve  Mátyás  mes¬ 
terrel.  Talált  egy  embert,  a  ki  tökéletesen  érti  a  maga 
dolgát,  de  mindig  a  hadvezérek  dolgairól  beszél ;  azt  pedig, 
a  mi  körülötte  történik,  se  nem  látja,  se  nem  hallja;  se 
arról  tudomást  venni  s  még  beszélni  is  érdemesnek  nem 
találja.  Ilyen  ember  kellett  neki. 

Két  hétig  dolgozott  a  Névtelen  Várban  Mátyás  mester; 
ez  idő  alatt  Henry,  a  ki  megosztá  vele  szobáját,  annyit 
tanult  a  stratégiából,  hogy  a  vékonyai  megfájdultak  a  sok 
röhögéstől;  de  hogy  a  faluban  valakinek  arról  beszélt 
volna  Mátyás  mester,  hogy  mit  dolgozik  ő  a  Névtelen  Vár¬ 
ban,  az  nem  történt  meg.  Az  ő  társaságában  csak  Napó¬ 
leont  lehet  verni. 

—  Gróf  úr !  mondá  a  munka  vége  felé  Henry.  Ha  én 
ezt  a  Mátyás  mestert  még  sokáig  hallgatom  az  ő  Napoleon- 
verésével,  még  magam  is  olyan  bolond  leszek,  mint  ő. 

Vavel  Lajos  azt  mondta  rá : 

—  Az  vagy  már  régen  szolgám.  —  Velem  együtt. 

*  *  * 

Hanem  a  tervezett  mestermű  tökéletesen  sikerült. 

Azt  Mátyás  mester  elébb  a  kastélynak  egy  földszinti 
szobájából  rögtönzött  műhelyében  állítá  össze,  s  a  grófnak 
csak  akkor  mutatta  azt  meg,  mikor  már  készen  volt.  Vavel 
meg  volt  vele  elégedve. 

Hanem  nagyobb  kérdés  volt  annál,  hogy  Marié  hogy 
lesz  vele  megelégedve  ? 

Hogyan  lesz  a  leány  kibékíthető  azzal  a  gondolattal, 
hogy  ő  minden  éjszakára  úgy  be  legyen  zárva,  mint  a 
drezdai  «zöld  boltozat))  kincsei?  Mikor  a  valódi  indokkal 
nem  lehet  őt  megismertetni. 

Lajos  főzött  ki  egy  tervet. 

Nem  sokára  elkövetkezett  a  születésnapi  ünnep.  A  tizen¬ 
hatodik  évforduló  már. 

A  leány  szépsége  a  hajadoni  bűbáj  teljes  pompájában 
fejlődött  ki,  a  gyermekes  naivságot  felváltotta  nála  az 

érzelemteljes  ábránd.  Egész  lénye  keresztül  ment  már  a 
hajadonság  napfordítóján,  a  hol  a  gondtalan  pajzánság 
helyét  elfoglalja  a  túlérzékeny  szemérmetesség.  A  ragyogó 
szemeket  elfellegezte  a  méla  érzelgés,  s  az  ajkak  már  tud¬ 
tak  bánatot  is  kifejezni. 

Lajos  ezen  a  napon  is,  mint  szoká,  eljött  őt  üdvözölni, 
de  a  leány  nem  adott  neki  elő  semmi  kívánságot ;  ezen  a 
napon,  a  melynek  kiváltsága  van  a  tegezésre,  meg  a 
gyermekóhajtások  teljesítésére.  Csak  ategezés  maradt  meg. 

Ebédnél  és  ebéd  után  hosszabb  időt  töltöttek  együtt. 
Lajos  szándékosan  tartóztatta  vissza  Mariét  az  olvasó¬ 
szobában.  Azalatt  alkalma  volt  Mátyás  mesternek  a  maga 
kész  remekét  a  leány  hálószobájában  nyélbe  sütni. 

Az  a  remekmű  egy  furfangos  göngyöleg  függöny  volt, 
vékony  aczélpálczákból,  a  mik  úgy  voltak  egymáshoz  kap¬ 
csolva,  hogy  világosság  és  szabad  lég  átszürődhetett  köz¬ 
tük.  Ez  a  redőny  egészen  betölté  annak  a  két  márvány¬ 
oszlopnak  a  közét,  mely  a  leány  fekhelyéhez  vezető 
fülke-boltozatot  emelé.  Egy  zsinór  meghúzására  az  ércz- 
függöny  legöngyölődött,  a  mint  annak  az  alsó  széle  a 
padlatot  érte,  két  csapantyú  két  felől  azt  úgy  leszorítá, 
hogy  azt  kívülről  se  felnyitni,  se  betörni  nem  lehetett. 
Azután  megint,  ha  egy  gombot  megnyomtak  a  padlón,  az 
egész  érczgöngyöleg  magától  szépen  felgördült. 

Csakhogy  ez  meg  fogja  majd  rémíteni  a  leányt.  Azt 

fogja  kérdezni:  hát  az  életemre  törnek-e,  mikor  alszom? 

* 

Óvatosan  kellett  őt  ezzel  megbarátkoztatni. 

—  Hát  ez  évben  semmi  kívánságod  se  volt,  kedves 
Marié?  kérdé  tőle  Lajos  a  születésnapi  lakoma  után, 
melyen  a  szakácsné  készítette  pompás  torta  érintetlen 
maradt.  Pedig  Marié  neve  is  ki  volt  abban  formálva 
czukorvirágokból.  Egyiket  sem  akarta  összetörni.  Majd  ki 
lesz  osztva  Marié  távoli  kegyenczei,  a  kis  falusi  leánykák 
között,  a  kik  e  napon  odajönnek  a  kapu  elé,  s  körtánczot 
járnak  és  dalolnak  s  virágokat  haj  igáinak  be  az  udvarra. 

A  leány  elmélázva  felelt : 

—  Volt  bizony  kedves  Lajos.  Elvesztettem  valamit;  de 
te  azt  nekem  nem  adhatod  vissza. 

—  Mi  az,  a  mit  te  elvesztettél  Marié  ?  Kérlek. 

—  Az  álmomat. 

—  Az  álmodat? 

—  Azt  ám.  A  régi  jó  álmomat.  S  a  helyett  nem  hoz¬ 
hatsz  nekem  újat  se  Bécsből,  se  Párisból.  Azelőtt  oly  jó 
alvó  voltam,  hogy  alig  mondhattam  végig  az  imádságomat 
az  ágyban,  s  ha  nem  siettem  jól  az  Ámennel,  már  akkor, 
mire  arra  került  a  sor,  egy  más  világban  jártam.  S  ha  föl¬ 
ébredtem  is  nagy  néha  éjszaka,  s  hallottam,  hogy  az  óra 
ütni  készül,  még  alkudoztam  vele,  hogy  ne  üssön  nagy 

időt;  hadd  legyen  még  messze  a  reggel,  ügy  örültem  a 
/ 

sötétségnek.  Es  nem  jutott  eszembe,  hogy  a  sötétben  lehet 
valami,  a  mitől  félni  kell.  Mindig  nyitott  ajtónál  háltam. 
A  mióta  meg  zárt  ajtónál  alszom,  néha  éjfélig  is  fenn- 
virrasztok.  Valami  oktalan  borzadály  fog  el,  a  mi  szemei¬ 
met  nyitva  tartja,  mikor  így  egyedül  maradok  s  csendesség 
támad,  körülem;  állatkáim  is  alszanak.  Azt  hiszem,  hogy 
a  nagy  csendben  valaki  lopózva  közelít  a  hátam  mögött 
s  a  vállamon  keresztültekint.  Minden  zugban,  minden 
bútor  mögött  lesi  rémeket,  elbújt  embereket  képzelek, 
a  kik  ott  guggolnak,  s  nem  merek  oda  menni,  hogy  meg¬ 
lássam.  S  ha  lefeküdtem  s  eloltottam  a  gyertyát,  azt  kép¬ 
zelem,  hogy  sírboltban  vagyok,  elevenen  eltemetve,  a 
mély  csendességben.  Ha  pedig  valami  hangot  hallok,  a 
szívem  elkezd  sebesen  dobogni ;  találgatom,  hogy  mi  le¬ 
hetett  az  ?  Ha  a  szél  megzörrenti  ablakomat,  azt  hiszem, 
be  akarnak  rám  törni,  rossz  emberek,  —  a  kik  régen  vala¬ 
mikor  üldöztek  s  szeretnék  elfutni  előlük.  Akkor  aztán 
fejemre  rántom  takarómat,  hogy  ne  lássak  és  ne  halljak 
semmit,  s  ha  így  elalszom,  oly  rosszakat  álmodom,  hogy 
örülök,  mikor  fölóbredek  megint.  S  aztán  úgy  alkuszom 
az  óraütéssel,  hogy  miért  nem  több?  Bár  jönne  mára 
reggel!  S  a  míg  megvirrad,  ezerféle  gondolat  jár  keresztül  - 
kasul  az  agyamon.  S  némelyik  úgy  fáj,  hogy  én  azt  ki  nem 

tudom  mondani!  Valamit  érzek,  a  mi  végtelen  és  el¬ 
szédítő. 

Lajos  kezébe  fogta  gyöngéden  Marié  kezét. 

—  Hátba  én  vissza  tudnám  adni  elvesztett  álmodat  ? 
Ha  ismét  ott  volnék,  mint  azelőtt,  az  általad  felvetett 
ottománon. 

A  leány  a  szemébe  nézett :  be,  egész  a  leikéig.  Tudott-e 
már  valamit?  Vagy  csak  az  a  csodálatos  divinatiói  erő,  a 
mi  a  nőknek  adatott,  hogy  behatoljanak  a  lelkek  titkaiba, 
volt  nála  már  tizenhat  éves  korában  úgy  kifejlődve,  hogy 
sejtse,  a  mit  nem  tud? 

Szelíd  komolysággal  mondá : 

—  Nem,  kedves  Lajos,  az  lehetetlen. 

—  S  ha  én  találtam  volna  ki  valamit,  a  mi  azt  lehetővé 
tegye  ? 

A  leány  arcza  elsápadt.  Mire  gondolt  most? 

Lajos  nem  hagyta  őt  kétségben. 

—  Jöjj  át  szobádba  s  lásd  meg. 

A  leány  odatette  kis  porczellánkezét  az  ifjú  karjára  s 
átment  vele  saját  szobájába. 

Lajos  odavezette  őt  a  fülkébe;  maga  kívül  maradt. 

—  Húzd  meg  azt  a  zsinórt  ágyad  fölött. 

Abban  a  perczben,  a  mint  a  leány  azt  megtette,  a  fal 
mögé  rejtett  göngyöleg  legördült  s  bezárta  őt. 

A  leány  meglepetve  kiálta  a  künn  maradottnak : 

—  Ah,  én  most  be  vagyok  zárva? 

—  Igen.  Es  kívülről  senki  az  érczredőnyt  el  nem  moz¬ 
díthatja.  Hanem,  ha  a  lábaddal  megpyomsz  egy  rézfogan¬ 
tyút,  a  mit  láthatsz  fényleni  az  oszlop  tövében,  akkor 
megint  szabad  lészsz. 

A  másik  perczben  az  ezermester  alkotványa  ismét  fel- 
göngyölődött  a  fülke  homlokzatába. 

A  leány  elbámult  rajta. 

—  Es  aztán  még  egy  fortélya  van  e  csodagépezetnek, 
magyarázta  neki  Lajos.  Ugyanaz  a  zsinór,  mely  meg¬ 
rántva  a  redőnyt  leereszti,  jelt  ád  az  én  dolgozó-szobám- 

bán  egy  csengetyűvel,  s  akkor  én  felszedem  a  könyveimet 
és  írásaimat,  átköltözöm  ide  ebbe  a  szobába  s  folytatom 
a  munkámat  itt,  a  mi  téged  nem  fog  zavarni.  Itt  ez  alko- 
venben  csak  annyi  világosság  szűrődik  a  redőnyön  át, 
hogy  sötét  ne  legyen  körüled.  Te  akkor  nem  fogsz  félni, 
s  ismét  megtalálod  az  álmodat. 


Most  már  nem  csókolta  meg  a  leány  ez  ünnepi  aján¬ 
dékért.  De  mind  a  két  kezét  odanyujtá  neki  s  megszorítá 
azokkal  az  iíju  kezeit,  oly  forrón,  oly  erősen,  hogy  az  töb¬ 
bet  mondott  minden  szónál,  —  minden  csóknál. 

—  Mennyit  kellett  neked  ezen  gondolkodnod,  míg  ki¬ 
találtad?  suttogá  melegen. 

—  Ugy-e  meg  vagy  vele  elégedve  ? 

—  Nagyon  !  Ez  igen  jó  lesz. 

Szegény  gyermek !  Egy  kicsit  megczukrozták  neki  a 
keserű  gyógyszert,  s  azt  mondta  rá,  hogy  igen  jó. 

Este  alig  várta,  hogy  kísérletet  tehessen  a  csodagépével. 
Nem  kezdett  hozzá  az  egyedül  kártyázáshoz ;  már  tíz  óra¬ 
kor  lefeküdt.  —  Abban  a  perczben,  a  melyben  az  ércz- 
függöny  az  ütközőjébe  csappant,  hangzottak  Lajos  tompa 
léptei  a  folyosón.  Jött  készségesen,  egyik  kezében  hozva 
két  ágú  gyertyatartót,  másikban  a  pisztolytokot,  meg  a 
kalamárist,  a  hóna  alatt  könyvet  és  papirt,  a  szájában 
pedig  a  keresztbefogott  irótollat ;  s  azzal  letelepedett  a 
megszokott  kerevetre,  s  folytatta  a  fehér  asztalkán  mun¬ 
kálatait. 

A  leány  —  nem  lett  volna  leány  —  ha  az  érczfüggönyön 
keresztül  nem  nézte  volna  sokáig  csodálatos  védelmezőjét. 
Ezt  a  gyönyörű  tanulmányfőt,  mely  tenyerébe  támasztva 
a  néma  könyv  fölé  hajol,  s  egy  vonás  meg  nem  mozdul 
rajta.  Mintha  e  homlok  domborodásai,  e  szemöldökök  ki¬ 
álló  izmai,  e  classicus  metszésű  orr,  ez  achillesi  ajk  és 
áll  mind  bronzból  volnának  öntve.  Igazi  hős ;  —  hős,  a 
ki  a  föld  legerősebb  démonaival:  az  emberi  indulatokkal 
harczol.  Es  győz. 

És  a  leány  e  naptól  fogva  megtalálta,  a  mit  elvesztett : 

a  régi  jó  álmát  ismét.  Nem  üldözte  se  rémlátás,  se  szív¬ 
dobogás.  Az  a  végtelenség  érzete  is  elmaradt  tőle. 

Igen,  de  a  régi  jó  álom  hajdanta  korán  is  jött;  nem 

váratott  magára.  A  leány  megkisérté  másnap,  hogy  hátha 

félórával  hamarább  adna  jelt:  meghallaná-e  azt  Lajos? 

/ 

Meghallotta.  Fél  tízre  is  eljött.  —  Es  aztán  a  leány 
(ilyenek  az  elkényeztetett  gyermekek  !)  egész  a  visszaélésig 
vitte  a  kísérletet.  Megadta  a  jelt  kilencz  órakor,  fél  kilencz- 
kor,  utoljára  nyolcz  órakor  is.  A  madarakkal  együtt  feküdt 
le,  csakhogy  annál  hamarább  ott  tudja  őt  a  szobájában. 
Az  pedig  jött  abban  a  pillanatban. 

S  aztán  gondolá  magában  a  leány : 

«Bzeret.  Nagyon  szeret.  Mint  a  fakir  a  Brahmáját,  mint 
a  persa  Hosszeinját,  mint  a  carthausi  a  Boldogasszonyát: 
úgy  szeret.)) 


ÖTÖDIK  RÉSZ. 


BARTHELMY  ANGE. 

I. 

Marié  tehát  jól  meg  volt  védve  minden  regényes  erő- 

ff 

szak  ellen.  0  felőle  teljesen  meg  lehetett  nyugtatva  Yavel 
Lajos.  Sátán  Laczi  tanácsa  egészen  bevált.  De  mi  történ¬ 
jék  Landsknechtsschild  bárónővel?  A  veszély  ránézve  még 
mindig  létezik. 

Yavel  Lajos,  mint  aféle  külföldről  beszármazott  újma- 
gyar,  a  magyarországi  rablóéletben  egész  rendszert  kép¬ 
zelt,  a  mióta  a  kastélyba  betörtek,  de  még  inkább,  a  mióta 
a  nevezetes  zsivány  azt  a  furcsa  látogatást  tette  éjjel  a 
Névtelen  Várban.  Annak  a  beszéde  után  hajlandó  volt  azt 
hinni,  hogy  Magyarországon  kétféle  zsiványok  vannak: 
regényes,  democrata  hajlamúak,  mint  voltak  a  highway- 
mannek,  —  és  rablólovagok,  minők  voltak  a  Dooneok 
Angliában.  Az  elsőbbek  közé  sorozta  Sátán  Laczit,  az 
utóbbiak  alatt  képzelte  a  «Bárenháutereket».  A  mi  igen 
nagy  tévedés  volt  az  őrészéről.  Futóbetyár,  lótolvaj,  pusz- 
tázó  szegény  legény  mindig  volt  a  Duna,  Tisza  között, 
épen  úgy,  mint  vannak  Londonban,  Párisban,  Bécsben, 
Berlinben  a  társadalomnak  hasonló  ellenségei,  kik  szeretik 
elvenni  a  másét  s  a  törvényhatóságokkal  folytonos  ellen¬ 
tétben  élnek,  csakhogy  az  ottani  rablók  a  háztömkelegek 
odúiban,  a  mieink  pedig  az  erdőkben  tenyésznek,  és  azok¬ 
nak  ártalmatlanná  tételére  mindig  elég  volt  a  patriarchalis 
apparátus,  a  mit  közigazgatásnak  neveztek ;  úgy  hisz- 

szűk,  hogy  az  utolsó  zsiványok,  a  kiket  csak  a  múlt  évben 
egész  Szlavóniáig  kergettek  a  pandúrjaink,  valószinűleg 
nem  voltak  a  legutolsók;  hanem  biz  ez  már  a  jelen  szá¬ 
zadban  csak  speciálitás,  mint  a  medve.  A  ki  az  ilyenben 
gyönyörködik,  annak  még  szolgálhatunk  egy-egy  pél¬ 
dánynyal  :  maga  a  rablóélet  nálunk  nem  regény  már, 
csak  genrekép ;  a  históriáig  soha  se  vitte,  mint  Olasz-  és 
Görögországban.  —  A  mi  azonban  a  délczeg  Bárenháute- 
reket  illeti,  azoknak  még  a  várát  is  tőbül  kihányták  régen 
aXVII-ik  században:  azokkal  nem  kedveskedhetünk  többé. 

Vavel  gróf  mind  a  mellett  hajlandó  volt  szó  szerint 
venni  azt,  a  mit  könyvből  olvasott  s  komolyan  töprengett 
azon,  hogy  mi  módon  adhatná  tudtára  szomszédnőjének 
ezt  a  nevezetes  fölfedezését, .  miután  a  veszély  azt  is  köz¬ 
vetlenül  fenyegeti. 

Sajátkczűleg  nem  Írhatott  neki.  Egyik  elővigyázati  rend¬ 
szabálya  az  volt,  hogy  kéziratával  senkinek  ne  szolgáljon. 
Az  is  áruló  jel  lehet.  Eddigi  leveleit  rendesen  Marienek 
diktálta.  Ez  esetben  lehetetlen  az  eddig  követett  levelezési 
mód.  Mariénak  nem  szabad  megtudni  a  rabló  éjjeli  láto¬ 
gatását  a  Névtelen  várban;  —  de  még  kevésbbé  Lajos 
látogatását  a  szomszéd  kastélyban. 

Mit  tegyen  hát,  hogy  a  bárónőt  a  feje  felett  függő 
veszélytől  megóvja?  Maga  menjen- e  oda:  élőszóval  el¬ 
mondani  azt,  a  mit  megtudott  ? 

A  jó  sors  igen  szépen  kisegíté  Vavel  Lajost  ebből  a 
tépelődésből.  Egy  este  trombitaszó  csalta  az  ablakához, 
s  a  mint  kitekintett,  az  országúton  végig  egy  zászlóalj 
lovasságot  látott  felvonulni.  Dragonyosok  voltak,  a  hogy 
fénylő  taréjos  sisakjuk  mutatá;  hogy  nem  vértesek,  azt 
könnyű  lovaikról  lehetett  megtudni. 

A  helységbe  beérve,  az  ezred  zenekara  rákezdé  a  leg¬ 
szebb  mazur-indulót  s  úgy  tartá  ünnepélyes  bevonulását. 

Lajos  láthatta  a  távcsövén,  hogy  a  katonákat  hogyan 
szállásolták  el  a  gazdákhoz  házszerte,  s  este  a  káplári 
kalapácsverés  a  jeladó  kis  táblákon  már  átliangzott  a 

helységből  s  kilencz  órakor  a  világ  négy  része  felé  el¬ 
hangzó  takarodó  hirdeté,  hogy  a  vitézek  megérdemlett 
nyugalomra  hajtják  le  fejeiket. 

Ezen  az  estén  azt  is  láthatá,  hogy  a  szomszéd  kastély¬ 
nak  azon  a  szárnyán  is  ki  vannak  világítva  az  ablakok, 
mely  eddig  rendesen  sötét  szokott  maradni.  Oda  nagyon 
valószínűleg  maga  az  ezredparancsnok  szállásolta  be 
magát :  a  hogy  illett  is ;  sőt  a  karabélylyal  őrködő  strázsa 
a  kapuban  e  föltevést  egészen  kétségtelenné  tette. 

Már  most  azután  egészen  meg  lehetett  nyugodva  Yavel 
gróf,  hogy  a  rablók  nem  fognak  rátörni  a  bárónő  kas¬ 
télyára  :  van  eszük,  hogy  nem  őgyelegnek  olyan  helyen, 
a  hol  lovas  katonák  ütöttek  tanyát. 

Es  ezzel  egyúttal  más  egyéb  veszély  is  elmúlt. 

Ez  a  veszély,  úgy  látszik,  abból  állt,  hogy  még  utóbb 
Katalin  bárónő  tör  be  a  Névtelen  várba  s  az  rabolhatja  el 
a  vár  urától  azt,  a  mit  majd  nehéz  lesz  Sátán  Laczinak 
visszalopni :  a  szívét. 

Ez  is  el  volt  hárítva  a  szép  dragonyos  ezred  beszálláso¬ 
lásával.  Lajos  feléje  se  nézett  a  kastélynak  többé.  Bizo¬ 
nyos  volt  felőle,  hogy  ott  deli  lovagok  vannak,  feles  szám¬ 
mal,  a  kik  az  úrnőt  kedélyesen  elmulattatják,  nem  szorul 
ő  többé  az  ő  unalmas  philosophemáira. 

Hallhatta  minden  este  a  kastély  erkélye  előtt  felállított 
ezredi  zenekar  válogatott  ouverturej eit  s  néha  a  kastély 
nyitott  ablakain  át  a  táncz-zenét  is,  késő  éjszakáig.  Ott 
jól  mulatnak.  Okosan  teszik. 

Mi  köze  neki  mindezekhez  ? 


De  valami  köze  mégis  volt  hozzá ;  mert  a  lovas  vitéze¬ 
ket  minden  reggel  kivezették  gyakorlatokra  ugyanazon 
az  úton,  a  melyen  ő  szokta  a  rendes  sétakocsizást  tenni ; 
a  végett  aztán,  hogy  ne  találkozzék  velük,  a  kirándulási 


óráját  déli  tizenkét  órára  tette  át,  a  mikor  a  katonák  ebé' 


delnek. 


Nem  is  akadtak  bele  egymásba  soha. 

Attól  nem  kellett  tartania,  hogy  az  ő  lakásába  is  szál- 

lásoljanak  be  katonát;  a  Névtelen  vár  kapujára  egy  nagy 
kétfejű  sas  volt  festve,  melynek  szügy  ében  a  magyar 
nemesi  czímer  pompázott,  két  fejének  csőrei  pedig  arra 
voltak  alkalmazva,  hogy  egy  széles  sávot  feszítsenek  szét 
e  felirattal :  SALYA  GUAKDIA.  Most  megtudta  a  gróf  a 
hasznát  ennek  a  decoratiónak.  Ez  azt  jelenti,  hogy  ott 
nemesi  telek  van,  mely  három  privilégiummal  van  fel¬ 
ruházva  :  szabad  benne  bort  mérni;  szabad  rajta  zsidónak 
lakni,  s  nem  szabad  bele  katonát  szállásolni. 

A  megérkezés  utáni  napokban  az  ezredparancsnok  láto¬ 
gatást  tett  a  Névtelen  várban,  a  hogy  gavallér  emberhez 
illett,  ki  a  világi  szokásokkal  ismerős ;  ott  a  komornyiktól 
azt  a  biztosítást  nyerte,  hogy  a  gróf  nincsen  idehaza. 

A  tiszt  úr  aztán  átadta  a  névjegyét,  s  Henry  felvitte  azt 
Yavelnek,  a  ki,  mint  tudva  van,  mindig  otthon  volt. 

Lajos  ezt  olvasá  a  névjegyről : 

«Barthelmy  León,  vicomte,  csász.  kir.  lovassági  ez¬ 
redes.)) 

Gondolkozott  rajta,  hogy  hol  hallott,  vagy  olvasott 
e  névről  valaha  valamit?  De  csak  nem  jutott  eszébe. 

Megnyugodott  felőle,  hogy  semmi  közük  sincsen  egy¬ 
máshoz  s  a  látogatási  kísérlet  nem  lehetett  egyéb  udva¬ 
riassági  szokásos  bekoczogtatásnál.  A  jövevény  főúr  sorba 
vizitezi  a  körül-belül  lakó  uraságokat. 

A  látogatást  pedig  vissza  illett  adni.  Ennek  is  tudta 
a  leghelyesebb  módját  Yavel.  Az  observatoriumból  kileste, 
mikor  megy  el  a  kastélyból  az  ezredes  lovagló  iskolát  tar¬ 
tani,  akkor  kerekedett  fel  a  viszontlátogatásra ;  nem  találta 
őt  otthon  s  ott  hagyta  a  kapusnál  a  névjegyét. 

Azt  hitte,  hogy  ezzel  ki  vannak  egyenlítve. 

Másnap  azonban  megint  átlovagolt  a  Névtelen  várhoz 
az  ezredes,  megújítva  a  meghiúsult  látogatást.  —  Az  ezúttal 
sem  sikerült.  —  Henry  azt  mondta,  hogy  az  úr  dolgozik, 
be  van  zárkózva,  ilyenkor  nem  lehet  hozzáférni.  — 
Barthelmy  León  átadta  névjegyét  s  ezúttal  feltette  magá¬ 
ban,  hogy  napestig  otthon  fog  maradni  és  bevárja  a 

viszontlátogatást,  a  mit  szomszédok  és  utasok  között 
huszonnégy  óra  alatt  vissza  nem  adni  erős  gorombaság. 

Mire  azonban  a  Névtelen  vártól  a  kastélyig  visszalova¬ 
golt,  már  ott  találta  a  kapusnál  Yavel  névjegyét,  viszon¬ 
zásul  a  sajátjára.  Bámult  rajta,  hogyan  lehetett  annak  őt 
megelőzni?  Megmagyarázták  aztán  neki,  hogy  a  gróf  csó¬ 
nakon  jött  át  a  Névtelen  várból  s  úgy  is  tért  vissza,  s  ez 
négyszerte  rövidebb  út,  mint  lóháton  körülkerülni  az 
öblöt. 

Még  ezt  sem  akarta  megérteni  az  ezredes.  Meg  akarta 
mutatni,  hogy  ő  milyen  makacs,  megátalkodott  tisztelője 
a  Névtelen  vár  lakójának:  a  következő  napon  este  nyolcz 
órakor  tette  udvarlását.  Ezúttal  azt  a  választ  nyerte  Henry  - 
től,  hogy  az  úr  már  lefeküdt. 

—  Beteg  talán? 

—  Nem  a.  Ez  a  rendes  lefekvési  ideje. 

—  De  már  hogy  mehet  valaki  este  nyolcz  órakor  az 
ágyba  ? 

S  megint  ott  hagyta  a  látogató-jegyét. 

Ezt  a  látogatást  aztán  Yavel  másnap  reggeli  három 
órakor  adta  vissza  az  ezredesnek. 

Akkor  még  természetesen  minden  ember  aludt  a  kas¬ 
télyban  ;  csak  az  őrt  álló  silbak  rivallt  rá  a  vendégre, 
hogy  «halt,  wer  da?»  s  megtudván,  hogy  a  közeledő 
jó  barát,  nem  gátolta  meg  abban,  hogy  a  kapust  fel¬ 
zavarja.  Az  boglyos  fejét  azon  tollasán,  a  hogy  az  ágy¬ 
ból  felvette,  kidugva  az  ajtón,  bámulva  kérdezé  a  gróftól, 
hogy  mit  parancsol  ? 

—  Itthon  van  az  ezredes  úr  ?  Ivérdé  a  gróf. 

—  Itthon.  De  fekszik. 

—  Beteg  talán  ? 

—  Nem  a.  De  ilyenkor  még  alunni  szokott. 

—  De  már  hogy  maradhat  valaki  még  reggel  három 
órakor  is  az  ágyban? 

Azzal  Yavel  behajtotta  szépen  a  névjegye  szegletét  s  át¬ 
adta  azt  a  kapusnak. 

Ezt  már  végtére  csak  megértette  az  ezredes?  Vagy  talán 
a  kastély  úrnője  világosítá  őt  fel  a  felől,  liogy  a  szomszéd 
kastély  lakója  milyen  sajátságos  különcz,  magának  való 
ember,  a  ki  nem  szereti  az  ismeretségkötést,  s  ettől  a  nap¬ 
tól  fogva  aztán  békét  hagyott  a  Névtelen  várnak  minden 
új  vendég  a  helységben. 


Pedig  a  császári  kir.  tiszt  urak  igen  mulatságos  társal¬ 
gók.  Ez  rég  időtől  fogva  el  volt  róluk  ismerve.  A  lovassági 
tisztek  között  különösen  sok  volt  ez  időben  a  Franczia- 
országból  kiköltözött  gavallér,  a  kiknek  a  finom,  elegáns 
modora  kihatott  az  egész  környezetre.  Barthelmy  León 
vicomte  is  ezek  közé  tartozott.  Bátor  katona  volt,  s  a  mel¬ 
lett  vidám  czimbora  és  bőkezű  úr.  Az  ezrede  zenekarát ' 
saját  erszényéből  tartotta  fenn,  közkatonáit  vitéz  tetteikért 
tallérokkal  jutalmazta;  s  nem  egyszer  kisegített  a  rnani- 
cliyeusok  körmei  közül  egy-egy  szegény  blokirozott  főhad¬ 
nagyot. 

S  asszonyok  körül  nem  kevésbbé  volt  hódításra  kész, 
mint  a  csatatéren.  Három  év  óta,  hogy  a  császári  királyi 
hadseregnél  szolgál,  sok  mindenféle  kis  és  nag}T  városban 
állomásozott,  s  mindenütt  könnyező  szemeket  hagyott  maga 
után  hátra. 

Azt  még  az  ellenségnek  is  meg  kellett  engednie,  hogy 

/ 

ellenállhatlan  volt.  Értve  ellenség  alatt  nem  a  francziát, 
bár  annak  is  többször  bemutatta  bravourjait ;  hanem  a 
«czivilt»,  mert  az  elejétől  fogva  őrről  a  versenyért,  a  mi- 
ben  rendesen  a  «két  színű  posztó))  marad  a  győztes.  (így 
híjuk  egymás  között  mi  czivilisták  a  liajtókás  urakat.) 

A  polgári  osztály  leányainak  moráljához  tartozott  a 
katonatisztek  társaságát  perhorreskálni,  a  minek  igen 
jogosult  magyarázata  az,  hogy  a  katonatiszt  nősüléséhez 
cautió  kivántatott,  s  az  a  legkisebb  alhadnagynál  is  ötezer 
forintban  volt  megállapítva,  három  húszast  számítva  egy 
forintra,  és  így  feljebb.  A  hol  tehát  nem  volt  fölösleges 

a  cautió,  ott  nem  volt  fölösleges  a  cautela.  A  tisztek  tár¬ 
sasága  csak  a  gazdagok  számára  volt  ajánlatos. 

Azt  egyébiránt  mindenki  tudta  Barthelmy  ezredesről, 
hogy  neje  van ;  de  azzal  nem  él  együtt,  el  sincs  válva 
tőle.  Ez  nem  volt  titok.  Gyöngéden  érző  szivek  nem  kocz- 
káztatták  azt,  hogy  komoly  veszélynek  tegyék  ki  magu¬ 
kat  ;  előre  értesülve  lévén,  hogy  minden  szilárdabb 
viszonynak  útját  állják  egyházi  canonaink. 

S  különösen  egy  olyan  okos  nő  miatt,  mint  Lands- 
kneehtsschild  Katalin  bárónő,  nem  kellett  aggódnunk. 

tr 

0  nagyon  elővigyázó,  és  igen  szilárd  elvei  vannak.  Azt 
maga  Barthelmy.  ezredes  is  kénytelen  volt  felőle  kinyilat¬ 
koztatni  barátai  előtt  több  havi  ottmulatás  után,  hogy 
a  baronessenek  szilárd  elvei  vannak.  Bizonyos  határokon 
túl  nem  enged  semmi  közelítést. 

E  fölött  azután  erős  akadémiai  disputa  támadt  a  szak¬ 
értők  között.  Miért  vannak  e  szép  bárónőnek  oly  szilárd 
elvei?  Az  egyik  párt  azt  állította,  hogy  ennek  oka  az  egy¬ 
kori  boldogtalan  szerelem.  A  bárónő  egyszer  csalódott  egy 
férfiban  s  azóta  egynek  sem  ajándékozza  a  szívét.  A  másik 
párt  az  ellenkezőt  vitatta.  Nem  a  bárónőt  csalták  meg, 
hanem  ő  csalja  a  világot;  van  valami  eltitkolt  boldog  sze¬ 
relmi  viszonya  s  abban  van  ellenállási  ereje.  —  A  szava¬ 
zatok  egyenlők  voltak  s  elnök  tartózkodott  a  votum 
Minerváéval  eldönteni  a  kérdést. 

Hanem  a  kedélyes  mulatságtól  nem  volt  a.  bárónő 
idegen. 


Es  ez  is  megérthető. 

A  környékbeli  földesurakat  nem  fogadta  el  kastélyában, 
mert  az  ilyen  látogatásnak  czélja  van.  Ebből  mindjárt  az 
lesz,  hogy  megkérik  a  kezét ;  —  kosarat  kell  adni,  —  azért 
megapprehendálnak,  —  abból  pletyka  lesz.  Jobb  őket  távol 
tartani.  Különben  is  unalmas  emberek.  A  gazda  lovairól 
és  agarairól  beszél ;  a  tudós  ember  nyelvtani  vitákat  kezd ; 
a  fenkölt  szellem  hazafias  kesergésekkel  szomorít;  — 
a  tréfás  adomázó  megpirítja  a  nőhallgatót;  ebéd  után 

valamennyien  félrehuzódnak  inni  és  pipázni,  a  czigány- 
nyal  csak  maguknak  muzsikáltatnak  s  aztán  lia  egyszer 
bevették  magukat  a  kártya-asztal  mellé,  a  négy  «dáma» 
mellett  ott  maradhat  felőlük  a  világ  minden  szép  hölgye. 

A  hadfiak  pedig  egészen  hölgyeik  szolgálatában  állnak. 
Némelyiknek  fiatal  felesége  is  van,  kit  városról-városra 
magával  hord,  azok  kiegészítik  a  franczia  négyest,  a  ma- 
zurkát  és  a  radovacskát  (akkoriban  legdivatosabb  tánczot) 
s  minden  nap  kész  a  tánczestély.  S  Katalin  bárónő  szenve¬ 
délyes  keringőtánczos. 

Egyik  nap  társasjátékokat  rendeznek,  a  mikben  sok 
tréfás  quiproquo  adja  elő  magát,  máskor  meg  Kotzebue- 
féle  darabokat  játsznak  el  rögtönzött  színpadon,  s  azok¬ 
ban  maga  a  bárónő  is  szerepel,  megérdemlett  tapsokat 
aratva  valódi  művészi  játékával.  Vannak  a  társaságban 
ügyes  yongleurök,  bűvészek,  kik  Boscot  és  Philadelphiát 
produkálják,  s  a  laterna  magica  bűvképeivel  ragadják  el 
a  nézőket. 

Még  egy  más  különös  érdemük  is  van,  az,  hogy  discre- 
tusok  s  hölgyeiket  nem  compromittálják. 

Máskor  meg  a  bárónő  rendezett  birtokain  vadászatot, 
fáczánra,  szarvasra ;  s  mint  ügyes  amazon  bámultatta 
magát,  úgy  a  nyeregben,  mint  puskával  a  kezében. 

Aztán  meg  a  tiszt  urak  rögtönöztek  lóversenyt,  aka¬ 
dályugratással,  templomtoronynak  futtatással,  sőt  egyszer 
carrousselt  is  rendeztek  az  uradalmi  lovardában. 

Vavel  Lajos  sokszor  elnézte  e  mulatságokat  vizsgáló¬ 
tornyából.  Valaha  neki  is  nagy  kedve  telt  az  ilyenekben. 

tt 

Szenvedélyes  versenyfuttató  volt.  0  tudott  csak  árkokat, 
sövényeket  átugratni !  Volna  csak  közöttük,  majd  meg¬ 
mutatná  nekik,  milyen  az  igazi  úrlovar  ?  Hát  még  milyen 
vadász  volt  hajdanában!  Egész  nap  mászni  a  hegyeket 
zerge  után ;  bevárni  a  veszedelmes  vadkan  rohamát  tiz 
lépésnyire  a  halálos  lövéssel;  erdőn,  mocsáron  át  ker¬ 
getni  a  koronás  vadat,  s  jelt  adni  a  kürttel  a  hallalira : 
e  büszke  mulatságban  nevelkedett  fel.  A  táncz-zene  is  ott 

kisért  néha  egész  nap  az  agyában,  s  minden  gondolat] a 
arra  a  melódiára  hangzik,  a  mi  a  kastély  ablakaiból 
átrévedezett  hozzá.  0  is  szeretett  valaha  tréfálni,  bohós- 
kodni,  szép  asszonyok  fehér  vállaiban  gyönyörködni, 
a  mint  azok  a  nevetéstől  megrengenek.  És  ezt  mind  csak 
távolhói  nézni,  hallani  lehet  most :  —  a  mióta  beállt  saját 
maga  porkolábjának. 

Az  egész  helység  csupa  mulatság  lett,  a  mióta  a  drago- 
nyosok  ide  kerültek. 

A  közkatonák  is  mulatnak,  miként  a  tiszt  urak.  Ha  ezek 
az  úrnővel,  azok  meg  a  paraszt  menyecskékkel.  A  mulat¬ 
ság,  igaz,  hogy  másforma  :  tömörebb,  közvetlenebb.  Yavel 
azt  is  elnézi  gyakran,  kivált  vasárnaponkint.  Akkor  a  nagy 
korcsmában  gyűlnek  össze  a  dragonyosok  és  paraszt  legé¬ 
nyek,  meg  a  leányok.  Eleinte  kedélyesen  iddogálnak, 
tánczolnak,  utoljára  összeverekesznek.  E  nélkül  nem  is 
volna  mulatság  tökéletes.  Néha  egész  ütközet  folyik  a 
korcsmában  és  annak  az  udvarán,  katonák  és  parasztok 
felváltva  foglalják  el  a  vitatott  erődöket,  míg  végre  az  őr¬ 
járat,  a  pandúrok,  meg  a  kisbirák  meg  nem  jelennek 
a  hadjárat  színhelyén  intermediatio  végett  s  kétfelé  nem 
választják  a  harezoló  feleket. 

Egy  körülményt  meg  jegyzett  Yavel:  azt,  hogy  a  míg 
a  mulatság  után  rendesen  két-három  dragonyost  visz¬ 
nek  el  lepedőben  a  korcsmából,  a  kinek  a  feje  kegyetlenül 
el  van  látva,  a  mi  megfoghatatlan  az  érczsisak  mellett, 
addig  a  paraszt  legények  össze-vissza  szabdalt  pofákkal 
ugyan,  de  mindig  a  maguk  lábán  mennek  haza. 

Másnap  aztán  megint  jó  barátságban  vannak :  drago¬ 
nyosok  és  legények.  Kivéve  a  barátságtalan  káplárt  és  kis- 
birót,  a  kik  a  tegnapi  est  hőseinek  a  megérdemlett  jutalma¬ 
kat  el  nem  engedik. 

Yavel  gróf  korát  messze  megelőzött  szabad  szellem  volt. 
Az  sem  kerülte  ki  a  figyelmét,  hogy  a  míg  a  jutalom  a  dra- 
gönyosokra  nézve  abból  állt,  hogy  a  káplár  levette  a  ki¬ 
tüntetett  hős  lovának  a  szerszámáról  a  farmatringot, 

s  azzal  a  fekmentessé  tett  vitéznek  a  revers  felére  olyan 
huszonötöket  rovogatott  le,  hogy  a  megtisztelt  minden 
rovást  nyugtatványozott  egy  keserves  felkiáltással :  az  alatt 
a  törvénybe  idézett  falusi  legények  a  kisbiró  által  csupán 
a  biró  háza  előtt  felállított  kalodába  zárattak. 

A  gróf  nem  késett  ez  észrevételét  közölni  tudós  Merca- 
torius  urammal,  felmagasztalva  a  magyarhoni  előhaladott 
korszellemet,  mely  a  verést  mellőzi,  ellentétben  a  katona¬ 
ságnál  még  folyvást  divatozó  barbár  intézménynyel. 

Tiszteletes  Mercatorius  uram  aztán  felvilágosítá,  hogy 
azok  a  vitézek  —  nemes  legények.  Ezek  a  leghíresebb 
verekedők.  S  csak  azért  nem  kapnak  botot  a  virtusaikért, 
mert  megőrzi  őket  attól  az  armalis. 

A  paraszt  legénynek  van  annyi  logikája,  hogy  nem 
megy  oda  mulatni,  a  hol  katonák  vannak,  mert  tudja 
előre,  hogy  ha  a  katona  veri  meg  őtet,  akkor  ma  van 
megverve,  ha  pedig  ő  veri  meg  a  katonát,  akkor  holnap 
lesz  megverve. 


Marié  sokat  nyugtalankodott  ez  idő  alatt.  A  sok  trom¬ 
bitaszó  nagyon  izgatta;  félt  ettől  a  hangtól.  A  kit  eddig 
attól  is  megvédtek,  hogy  éjszakai  ebugatás,  kakasszó  fel 
ne  zavarja  álmából:  most  féléjszakákon  át  elhallgatta 
a  távolból  áthangzó  bombardonok,  klarinétok  és  piccolák 
zenéjét  s  eltöprengett  magában,  hogy  mit  csinálnak  ilyen¬ 
kor  az  emberek?  Hogy  ilyen  késő  éjszaka  muzsikálnak? 

Hát  még  mikor  az  executiók  folytak !  A  jajgatás  hang¬ 
jaitól  egész  reszketőssé  lett.  «Ki  bántja  azokat  az  embe¬ 
reket?))  —  Nem  volt  neki  szabad  megmondani  az  igazat. 
Azt  hitették  el  vele,  hogy  azok  csak  hadgyakorlati  jel¬ 
szavak. 

Hanem  valami  öröme  mégis  volt  ez  alatt.  Lajos  több¬ 
ször  volt  mellette,  s  ha  arcza  oly  rideg  és  komoly  volt  is, 
de  nem  találta  meg  rajta  többé  azt  az  elmélázást,  —  a  mit 
a  nők  léleklátó  szeme  előtt  nem  lehet  eltitkolni. 

Katinka  bárónő  kezdett  Vavel  grófra  nézve  egészen 
közönyös  fogalommá  válni. 


II. 

Végre  valahára  egy  késő  őszi  napon  arról  értesült  Vavel 
gróf  tiszteletes  Mercatorius  úr  levelezése  révén,  hogy  a 
dragonyos  ezred  egy  várossal  odább  fog  költözni  e  napok¬ 
ban.  Sopron  táján  csapatösszpontosítás  lesz,  s  e  czélból 
Barthelmy  csapatja  is  feljebb  vonul.  A  tisztikar  részéről 
nagyszerű  előkészületek  vannak  téve  a  búcsú-ünnepélyre. 
Lesz  csónakregatta  színes  lampionokkal  és  pompás  tűzi¬ 
játék  a  Fertő  partján. 

((Valahogy  majd  csak  átesünk  ezen  is  !»  gondolá  magá¬ 
ban  Lajos,  bár  nyugtalankodott  is.  Marié  valóságos  tűz- 
iszonyban  szenvedett.  Valahányszor  tűzvész  volt  a  falu¬ 
ban,  úgy  reszketed,  mint  a  legerősebb  hideglázban;  s  ha 
szüreti  mulatságok  alatt  a  ruszti  hegyekről  röppentyűket 
bocsátottak  fel,  ki  nem  mert  jönni  a  szobájából ;  pedig 
azok  olyan  messze  voltak,  hogy  a  hangjukat  nem  hall- 
hatá.  Mindentől  félt,  a  mi  fölmegy  az  égbe ;  még  attól  a 
papirosflárkánytól  is,  a  mit  a  gyermekek  zsinegen  fel¬ 
eresztenek. 

Nem  is  mert  a  leány  ez  éjjel  korán  lefeküdni,  meg¬ 
tudva,  hogy  tűzijáték  lesz;  hanem  fenmaradt  s  Lajost 
kérte,  hogy  olvasson  fel  neki  valamit  fenhangon,  hogy  ne 
hallja  a  röppentyűk,  tűzkerekek  siivöltését,  pattogását, 
s  minden  granátdurranásra  elrejté  a  fejét  Lajos  ölébe,  két 
tenyerével  befogva  a  füleit.  Mit  tehetett  róla,  ha  úgy  félt? 

Neki  iszonyat  volt  az,  a  min  azok  odaát  a  másik  kas¬ 
télyban  olyan  jól  mulattak. 

S  igazán  jól  mulattak. 

Az  ünnepély  programmja  változatos  volt  és  érdekes. 
Barthelmy  Leonnak  széles  jó  kedve  volt.  Minden  bohó¬ 
ságra  ráhagyta  magát  venni.  A  bárónőnek  egy  szavára 
eljátszotta  Galimafré  bohózatait,  a  mik  ép  olyan  hódítást 

tettek  Európában,  mint  a  « sasok »,  s  a  liíres  Bobéche  bra- 
vourját  is  tudta  utánozni,  egy  kalapból  tizennyolczféle 
kalapot  gyűrve  s  ugyanannyi  jellemet  játszva  el  e  kalap 
alatt. 

(Híres  két  művész  volt  a  század  elején,  —  az  egész 
genre,  a  mit  képviseltek,  elmúlt  már !) 

A  mulatság  végére  volt  hagyva  a  legérdekesebb  meg¬ 
lepetés,  a  mi  a  programmon  e  czím  alatt  volt  följegyezve: 

«Az  insurgens.» 

/ 

Értettek  e  név  alatt  nemesi  fölkelőt. 

(Már  akkoriban  volt  egy  pár  insurrectio  az  országban : 
egyik  a  múlt  század  utolsó  évében,  a  másik  néhány  évvel 
később.  Történetünk  évében  ismét  szó  volt  róla,  hogy  a 
nemzeti  hadsereg  talpra  állíttassék  s  a  katonák  nem 
rokonszenveztek  vele.) 

Ezután  mindjárt  lesz  a  pompás  tűzijáték,  melylyel  egy¬ 
úttal  a  vidám  vendégek  búcsút  is  készültek  venni  a  ven¬ 
dégszerető  háziasszonytól,  mivelhogy  korán  hajnalban 
már  nyeregben  kell  ülniök  más  város  felé ;  s  aztán  katona¬ 
jelszó  szerint:  «and’res  Stadl,  and’res  Madl». 

Mindenki  várta,  hogy  az  insurgens  rovat  alatt  valami 
hallatlan  tréfás  valamit  fog  az  ünnepélyt  rendező  ezredes 
bemutatni ;  de  a  valóság  felülmúlt  minden  várakozást. 
Magára  a  bárónőre  kellett  annak  legnagyobb  meglepetésül 
szolgálni. 

Az  alak,  a  kit  az  e  czélra  felállított  színpadra  bevezetett 
Barthelmy,  senki  sem  volt  más,  mint  a  kis  vad  szörnye¬ 
teg,  a  bárónő  törpe  gnómja,  insurgensnek  öltözve,  fakard¬ 
dal,  fapuskával,  darutollas  kalpaggal,  kulacscsal  az  olda¬ 
lán,  posztószél  tarisznyával  a  hátán ;  kaeskaringós  nagy 
bajusz  volt  neki  ragasztva  az  orra  alá,  mely  a  két  füle 
mögé  volt  fölkanyarítva,  s  hogy  tökéletes  legyen  a  torz¬ 
kép,  még  egy  kurtaszárú  makrapipa  is  volt  dugva  a  szá- 
j  ába. 


—  íme  itt  áll  az  insurgens ! 

Az  egész  társaság  általános  kaczagásba  tört  ki. 

A  jókedv  forgószele  magát  a  bárónőt  is  elragadta,  egész 
dévaj  sikoltás  volt,  a  hogy  felkaczagott,  a  mint  védenczét 
ily  furcsa  torzképpé  átalakítva  megpillantá.  Hanem  egy 
perez  múlva  hirtelen  félbeszakítá  a  nevetését.  Eszébe 
jutott  a  távcső !  Hátha  onnan  a  Névtelen  várból  ezt  is 
meglátj  ák  ? 

—  Szegény  fiú.  (Ezzel  a  sajnálkozó  szóval  akarta 
helyrehozni  kegyetlen  felkaczagását.) 

Csakis  a  szörnyeteg  arczán  nem  mozdult  semmi  vonás. 

M  * 

0  csak  játszotta  azt,  a  mit  betanítottak  neki,  mint  a  hogy 
:  / 

megteszi  a  figuráit  az  idomított  orángutáng.  ügy  is  hít- 
ták  a  tréfás  urak,  hogy  a  « hazai  utáncs »  ! 

—  No  hát  mit  csinál  az  insurgens,  mikor  jó  kedve  van? 
kiálta  rá  Bartlielmy  León,  lovagostorával  egyet  pattintva ; 
s  ugyanakkor  a  színfalak  mögül  megszólalt  egy  csimpolya 
hangja,  rákezdte  dudálni  a  furcsa  népdalt,  mely  akkoriban 
új  lehetett : 

Túl  a  Tiszán  iszik  magyar  korsóból. 

Jó  paprikás  húst  is  eszik  bográcsból. 

Túl  a  Dunán  iszik  magyar  glászliból. 

A  roszprádlit  is  megeszi  czintálból. 

Erre  a  dudaszóra  a  tömzsi  szörnyeteg  az  egyik  kezével 
kalapjához  kapott,  a  másikkal  pedig  az  egymás  után  táncz- 
tempóra  felemelgetett  lábai  csizmaszárát  ütögette,  a  mi 
azt  fejezte  ki,  hogy  tánczol.  A  kik  ezt  nézték,  megesküd¬ 
tek  rá,  hogy  ennél  furcsábbat  nem  láttak  életükben. 

Katalin  az  ablak  felől  eltakarta  az  arczát  a  legyezőjével; 
meg  ne  lássa  valaki  az  ablakon  keresztül. 

—  Szegény  kis  ficzkó  ! 

A  kis  gnóm  úgy  tudta,  hogy  az  insurgens,  mikor  jól 
kitánczolta  magát,  akkor  nagyot  szokott  húzni  a  kulacs¬ 
ból.  Ezzel  is  köztetszést  aratott. 

—  Lássa,  nagyságos  bárónő,  monda  Bartlielmy  León, 
a  hogy  megfogadtam,  egész  embert  idomítottam  a  ficzkó- 
ból.  Oh,  én  hírhedt  idomár  vagyok.  Lovat  egy  hét  alatt, 

kutyát  tíz  nap  alatt  tökéletesen  kitanítok.  Már  megtanult 
tánczolni  és  bort  inni.  De  még  többet  is  tud.  Figyeljenek 
uraim  és  hölgyeim ! 

Azzal  ismét  kettőt  cserdített  a  lovagostorával  s  saját¬ 
szerű  reszelő  hangon  kiálta  a  szörnyetegre  : 

—  No  most  mutasd  meg,  hogy  mit  csinál  az  insurgens, 
mikor  megharagszik  ? 

A  csimpolya  rákezdte  azt  a  másik  nótát,  hogy 

Aluszol-e  te  juhász  ? 

Hej  dehogy  aluszom  ! 

Jártak- e  itt  farkasok  ? 

Hej,  nem  is  angyalok  ! 

A  megszólított  egyet  morgott  s  a  szájával  a  két  bajusz¬ 
szárát  jobbra-balra  fintorgatta.  Azzal  kivette  a  dohány¬ 
zacskóból  a  tűzkövet,  taplót  és  aczélt,  s  formaszerűen 
kicsiholt;  azután  az  égő  taplót  a  pipájába  dugta  s  leszorítá 
a  kupakkal. 

Eengeteg  taps  jutalmazta  ezt  a  remekelést. 

Lássa,  nagyságos  bárónő,  tökéletes  emberré  lett  ido¬ 
mítva;  már  ki  is  tud  csiholni  és  pipára  gyújt!  mondá 

Barthelmy. 

/ 

Es  abban  a  perczben  megmozdultak  a  szörnyeteg  arcz- 

vonásai. 

/ 

Észrevette,  hogy  tetszik  az  embereknek  az,  a  mit  ő  most 
csinált.  0  neki  is  tetszett.  Ez  az  öröm  kifordította  eddigi 
merev  arczvonásait  a  helyeikből. 

Elkezdett  röhögni. 

/ 

Es  az  valami  rettenetes  volt.  A  szája  két  széle  elhúzó¬ 
dott  a  két  füléig,  azok  meg  felszaladtak  még  magasabbra  ; 
az  orra  ránczokba  gyürődött,  az  egyik  szemét  egészen 
összehúzta  a  felduzzadt  pofa  és  a  lezárolt  szemöldök  közé 
s  csak  a  másikat  tartá  kerekre  kinyitva,  s  az  alatt  folyvást 
agyargó  fogsorai  közé  szorította  a  pipát,  s  abból  nem 
szíttá,  de  fújta  a  füstöt,  a  mi  tűzokádó  módra  sziporkázott 
fel  a  magasba,  s  mentül  jobban  hullott  a  szikra  az  arczába, 
annál  veszettebb  volt  a  kedye. 

Éhez  fogható  torzalakot  csakugyan  nem  mutogattak 
még  pénzért  soha. 

Az  egész  társaság  tombolt  és  tapsolt  elragadtatásában. 
Ez  a  nevető  szörnyeteg  még  magát  Barthelmy  Leont  is 
meglepte. 

— *  Miért  nincs  most  egy  Hogarth  közöttünk,  hogy  ezt 
az  alakot  megörökítse  ? 

— -  Eettenetes  !  Nem  nézhetek  rá  !  sápított  a  szép  bárónő. 
Távolítsa  el  ezredes  úr !  Kérem. 

—  Nos!  vigyázz!  kiálta  Barthelmy  León  a  kis  gnómra. 
Hát  hogyan  tesz  az  insurgens,  mikor  meglátja  az  ellen¬ 
séget?  S  azzal  egy  nagyot  cserdített  feléje  az  ostorával! 
A  duda  nagyot  nyekkentve  sikoltott  föl. 

A  furcsa  kohold  egy  szökéssel  elillant  a  színpadról. 
Fakard,  fapuska  csak  úgy  zakatolt  utána. 

Az  egész  társaság  tapsolt  az  idomárnak.  Ilyet  még 
Bécsben  sem  producáltak  soha. 

—  De  hátra  van  még  a  kritika !  szólt  Katalin,  mikor 
szóhoz  juthatott. 

—  Hogyan  ?  csodálkozék  az  ezredes ;  a  nagyságos 
bárónő  vállalkoznék  rá,  hogy  ennek  a  tizedik  múzsának 
a  szerepében  föllépjen? 

—  On  nekem  nagy  bajt  csinált  ezzel  most ! 

—  Hogyan? 

—  Az  által,  hogy  ön  ezt  a  kifejletlen  vadembert  meg¬ 
tanította  tüzet  csinálni,  abban  a  leggonoszabb  ösztönt 
ébresztette  föl:  a  tűzdühöt.  Ennek  a  tűzzel  játszási  kedve 
tökéletes  pyromániává  fog  elfajulni,  s  ez  itt  majd  kazlakat 
és  házakat  fog  felpörkölni. 

—  Tudja  mit,  bárónő?  Hogy  ne  tehessen  semmi  kárt, 

r 

ajándékozza  nekem  ezt  a  kis  szörnyeteget.  En  mindenüvé 

% 

magammal  fogom  hordani  s  igen  jó  gondviselő  apja 
leszek. 

—  De  nem  adom,  mert  magamnak  is  szükségem  van 
rá  ;  hanem  majd  elvétetem  tőle  a  tűzszerszámot  s  szün¬ 
telen  vigyáztatok  rá.  Ez  az  én  büszkeségem.  Menjen  ön, 

nagy  bohó !  Az  egész  nevelési  rendszeremet  elrontotta. 
A  míg  én  a  védenczemet  a  melodion  orgonahangjára  tér¬ 
den  állva  kezeit  összetenni  tanítottam,  addig  ön  duda¬ 
szóval  tánczolni  oktatta.  Még  a  boritalra  is  rászoktatta. 
Ez  pogányság. 

A  társaság  nevetett  az  ártatlan  harag  fölött. 

Most  azután  következett  a  tűzijáték. 

Mikor  a  tűzkerekek,  a  római  fáklyák  a  sötét  éjben  el¬ 
kezdték  a  pokol  pompáját  mívelni,  a  kis  szörnyeteggel 
senki  se  bírt  többé.  Odarohant  a  tűzeső  közepébe  s  a 
markával  akarta  elfogdosni  a  lehulló  kék  és  piros  csilla¬ 
gokat;  a  ruháit  mind  kiégették  a  sziporkák,  maga  is  oda¬ 
égett  volna,  ha  egy  sajtár  vízzel  nyakon  nem  öntik.  I)e 
nem  engedte  magát  lefülelni.  Rúgott,  harapott,  ha  nem 
engedték  a  tűz  közé  rohanni.  Üvöltött  állati  hangokon, 
mikor  a  röppentyű  sisteregve  lövelt  föl  a  magasba,  s 
mikor  szétrúgta  szivárvány  színű  csillagait,  a  nyelvét 
öltögette  utána,  mintha  meg  akarná  kóstolni. 

Utoljára  addig  rakonczátlankodott,  míg  Barthelmy 
megfogta  az  egyik  hosszú  fülét  s  a  lovagkorbácscsal  jól 
megrakta  a  hátát.  Ezt  is  meg  kell  tenni  az  idomárnak. 
Akkor  aztán  lefeküdt  a  földre  s  négykézláb  kutyagolt 
odább.  Azt  hitte,  hogy  az  embert  ha  megverik,  nem  illik 
neki  többet  két  lábon  járni. 

Egyszer  aztán  egy  röppentyű  harántos  irányt  vett,  s 
beleesett  a  tóba. 

Az  emberi  vad  erre  nagyott  sikoltott  s  a  partról  utánna 
ugrott  a  röppentyűnek.  Azt  hitte,  ez  már  csak  az  őrtüze, 
mert  az  ő  tavába  esett;  s  neki  indult,  hogy  elfogja. 

És  aztán  nem  is  jött  vissza  többet. 

Amint  a  régi  elemében  érezte  magát,  elfeledé  azt  a  másik 
világot,  a  hol  kenyeret  kell  enni,  ágyban  hálni,  két  talpon 
járni,  ismeretlen  állatok  érthetetlen  szavaira  ügyelni, 
idegen  bőrt  viselni  és  szót  fogadni,  s  visszafoglalta  az  el¬ 
vesztett  országát :  a  hol  ő  az  egyedüli  király  a  halak  és 
vidrák  között. 

A  bárónő  kerestette  őt  aztán  mindenfelé,  de  az  úgy 
elbújt,  hogy  soha  se  került  elő  többet. 


III. 

Másnap  reggel,  még  csillagos  égnél,  hangzott  a  trom¬ 
bita-induló  :  a  dragonyosok  búcsút  vettek  Fertőszegtől. 
Valamikor  Lajos  előtt  is  ismerős  volt  ez  a  hang.  Most  is, 
mikor  reggelenkint  arra  ébredt,  úgy  jött,  mintha  le  kel¬ 
lene  menni  az  istállóba,  lovát  nyergeltetni,  s  aztán  föl¬ 
kötni  a  kardot.  Végignyargalni  a  hadsorok  előtt,  s  han¬ 
goztatni  a  büszke  vezényszót.  Elmúlt  az  már!  A  jó  harczi 
nyerges  paripa  rúd  mellé  van  szoktatva,  s  a  drága  toledóit 
csak  akkor  húzzák  ki  hüvelyéből,  mikor  megfenik,  hogy 
meg  ne  lepje  a  rozsda. 

Egy  tehertől  megkönnyebbült  a  szíve  a  hadcsapat  el¬ 
vonulásával.  Nem  lesz  több  lárma  a  helységben ;  ismét 
olyan  csendes  menhely  lesz  az,  mint  eddig  volt. 

Reggel,  a  szokott  órában,  megérkezett  a  Schmidtné  a 
batyujával  s  berakta  a  donjon  ablakából  leeresztett 
kosárba,  a  mit  hozott :  konyhaszükségletet,  hirlapokat  és 
leveleket ;  a  kosarat  felhúzták  s  Schmidtné  eltűnt  a  zárt 
udvar  túlsó  ajtaján. 

Vavel  gróf  minden  levélnek  a  borítékán  megismerte 
már  az  Írásról,  hogy  ki  küldi  azt?  Nagyon  kevés  emberrel 
volt  érintkezésben.  De  azt  a  finom  női  kézírást  mindenek- 
fölött  jól  ismerte.  Ez  a  levél  Katalin  bárónőtől  jön. 

Ejh,  tehát  már  eszébe  jutunk  ? 

De  jobban  meglepte  Lajost  a  levél  tartalma. 

« Gróf  úr ! 

Igen  kérem,  mielőtt  ma  kikocsiznék,  fogadjon  el  engem 
lakásán  ;  igen  fontos  beszédem  van  önnel.  Válaszoljon, 
hány  órakor  jöjjek  ?» 

Vavel  Lajos  elbámult  a  levélen. 

Mit  jelentsen  ez? 

A  bárónő  beszélni  akar  ő  vele.  Miért  nem  teszi  ezt  a 

saját  lakásán?  Ha  azt  kívánná,  hogy  látogassa  őt  meg  a 
kastélyában  a  gróf,  ez  készséggel  sietne  kivánatának  ele¬ 
get  tenni.  —  Miért  akarja,  hogy  ő  fogadja  el?  Miért  akar 
az  ő  lakásába  bejutni,  a  hova  még  soha  nőlátogató  be 
nem  lépett  ?  És  aztán  mi  fontos  beszéde  lehet  a  bárónő¬ 
nek  ő  hozzá? 

Nem  tudta  kitalálni. 

Aztán  ((válaszoljon))!  Ezt  könnyű  kívánni;  de  nehéz 
teljesíteni.  Sajátkezűleg  nem  írhat.  Róla  az  a  hír  van 
megállapítva,  hogy  a  keze  irásgörcsben  szenved,  a  mint  a 
tollat  megfogja,  újjai  rángatózáshoz  kezdenek.  Mariénak 
pedig  nem  diktálhat  egy  olyan  levelet,  melyben  a  bárónő¬ 
nek  találkozót  ád.  Henry  igen  derék,  okos  ember,  de  any- 
nyira  nem  vitte,  hogy  írni  tudjon. 

Azt  tette  a  gróf,  hogy  egy  látogató  jegyének  a  hátára 


hogy  várnak  rá  tizenegy  órakor,  eljön;  ha  nem  érti  meg, 
otthon  marad. 

A  míg  az  időpont  eljött,  nyugtalanítá  a  kíváncsiság. 
Nem  maradhatott  a  házban,  kisuhant  a  parkba  s  ott  sétált 
alá  s  fel  a  lehullott  sárga  faleveleken.  Henrynek  meg¬ 
hagyta,  hogy  maradjon  az  istállóban  a  lovaknál,  s  ha  a  ka¬ 
pun  csöngetnek,  ne  hallja  meg  ;  majd  kinyitja  azt  ő  maga. 

S  aztán  járta  a  hosszú  fasort  végig,  mint  a  ki  vesz- 
szőt  fut. 

Nyugtalanul  leste  a  hintógördülést  a  töltésen  s  mikor 
a  tizenegy  óra  felé  járt,  minden  két  perczben  elővette  az 
óráját. 

Hintógördíilés  még  sem  hangzott,  hanem  a  kapun  csen¬ 
getett  valaki. 

«Hát  ez  ki  lehet?»  mondá  magában  s  sietett  az  ajtót 
kinyitni. 

A  bárónő  állt  előtte. 


A  termetéről  ismert  rá,  mert  az  arcza  sűrűn  le  volt 
fátyolozva.  Kék  selyem  ruhát  viselt  bő  ujjakkal,  a  minő 
Marié  kedvencz  viselete. 

—  En  vagyok,  gróf  úr,  suttogá,  aggodalmasan  szét¬ 
tekintve. 

—  Hogy-  jött  ide  bárónő?  Nem  hallottam  hintógör- 
dülést. 

—  Az  öblön  keresztül  jöttem  a  sandolinomon,  egyedül ; 
senkinek  se  szabad  idej öttömről  tudni.  —  Nem  lát  meg 
bennünket  valaki? 

—  Senki  sem. 

Marié  ablakai  és  a  konyha- ablakok  a  másik  oldalra 
nyiltak. 

—  Ne  menjünk  be  a  házba,  modá  a  bárónő;  itt  a 
parkban  sétálva  elmondhatom  önnek,  a  miért  jöttem. 

Ez  meglepte  Lajost.  0  abban  a  hitben  volt,  hogy  a 
bárónőt  valami  veszedelmes  kíváncsiság  űzi  épen  a  belső 
titkaiba  hatolni  be  a  Névtelen  Várnak.  Ez  megnyugtatá, 
hogy  a  parkkal  is  beéri. 

—  Látogatásomon  épen  úgy  ne  csodálkozzék  ön,  mint 
én  nem  csodálkoztam  az  önén.  Ez  is  minden  etiquette 
ellen  volt.  A  veszély  nagysága  kimenti.  Akkor  ön  szaba¬ 
dított  ki  engem  egy  nagy  bajból,  egy  merész  megjelenés¬ 
sel,  most  én  rovom  le  hasonlóval  a  tartozást. 

—  Engem  fenyeget  valami  baj  ? 

—  Önt  és  még  valaki  mást.  Jeriink  mélyebben  a 
parkba;  valaki  meg  ne  hallja,  a  mit  beszélek. 

Egy  fenyőkkel  körített  helyre  jutva,  megállt  a  hölgy  és 
elkezdé : 

—  Ön  tud  valamit  Barthelmy  León  ezredesről  ? 

—  Megkaptam  a  látogatójegyét,  felelt  Lajos  egész  közö¬ 
nyösen. 

—  No,  önnek  többet  is  kell  róla  tudni,  —  mondá  Kata¬ 
lin,  a  vizsgáló  biró  türelmetlenségével.  Hiszen  minden 
hírlapban  le  volt  írva  az  esete.  Cause  celébre  lett  belőle. 
A  directorium  alatt  ő  a  franczia  seregnél  mint  őrnagy 
szolgált.  A  császárság  alatt  mellőzték.  Ez  és  még  egy 
*  másik  eset  kényszeríté,  hogy  a  franczia  szolgálatot  el¬ 
hagyja  és  nálunk  fogadjon  el  tiszti  állást,  a  hol  nem 


sokára  ezredessé  lett.  Ez  az  említett  eset  pedig  az  volt, 
hogy  fiatal,  szép  feleségét  a  dieppei  fürdőből  elszöktette 
valaki,  s  nem  lehetett  megtudni,  hogy  ki  ?  Barthelmy  León 
most  aztán  ezeket  a  szökevényeket  üldözi  az  egész  világon 
keresztül. 

—  Már  most  emlékezem  rá,  hogy  olvastam  ezt  én  vala¬ 
hol.  Azért  tetszett  olyan  ismerősnek  előttem  ez  a  név. 

—  Úgy?  szólt  a  bárónő,  nagyon  furcsa  hanglejtéssel,  s 
hátravetette  fátyolát,  hogy  szép  arczának  egész  igézetével 
hathasson  Yavel  grófra.  Aztán  hirtelen  megkapta  a  kezét 
s  azt  sugá  fülébe  : 

—  Nem  ön  az,  a  ki  elszöktette  Barthelmy  León  nejét? 

—  Én  ?  szólt  Lajos  elbámulva,  és  elkezdett  nevetni. 

—  Igen,  igen,  a  kivel  itt  elrejtőzve  él  épen  azon  időtől 
fogva,  a  mikor  a  szép  nő  eltűnt  a  világ  szeme  elől  s  a 
kinek  az  arczát  nem  szabad  az  embernek  meglátni. 

Lajos  nem  nevetett  többé.  Igen  komolyan  felelt. 

—  Nagyságos  bárónő,  ha  én  volnék  az,  a  ki  Barthelmy 
León  nejét  ez  előtt  négy  évvel  elszöktette  s  azóta  azzal  a 
világból  száműzve  rejtőzködik,  akkor  énnekem  örülnöm 
kellett  volna  azon  alkalmon,  hogy  azt  az  egyetlen  embert, 
a  ki  miatt  az  egész  világról  le  kell  mondanom,  végre - 
valahára  szemközt  kaphatom,  s  egy  jó  karddöfés,  vagy 
egy  ostoba  golyó  árán  száműzetésemtől  megszabadul¬ 
hatok.  —  Azt  pedig  tudni  fogja  ön  tán,  hogy  én  Barthelmy 
úrral  soha  sem  akartam  összejönni. 

—  Már  pedig  az  egész  világ  azt  hiszi,  hogy  ön  Bart¬ 
helmy  Ange  elszöktetője. 

—  Ön  is? 

/ 

—  En?  Talán  —  nem.  Hanem  Barthelmy  ezredes 
annál  jobban.  Ez  volt  az  oka,  a  miért  önt  három  nap  egy¬ 
más  után  kereste. 

—  No,  és  ha  megtalált  volna? 

—  Akkor  felkérte  volna  önt,  hogy  vezesse  őt  be  a  csa¬ 
ládjánál. 

—  Megtudta  volna,  hogy  nekem  nincs  családom. 

—  Nem  lehetett  volna  önnek  kikerülni,  hogy  választ 
adjon  arra  a  kérdésére,  ki  az  a  hölgy,  a  kivel  ön  együtt 
szokott  kikocsizni  ? 

—  A  válasz  igen  rövid  lett  volna  rá. 

—  Tudom,  mit  értenek  a  férfiak  eg}7mással  szemközt 
e  szó  alatt :  rövid  válasz !  Annak  rendesen  a  következ¬ 
ménye  súlyos. 

—  S  nem  hiszi  a  bárónő,  hogy  én  egy  ilyen  súlyos  kö¬ 
vetkezményt  elbirok  viselni  ? 

—  A  mi  a  lovagiasság  és  bátorság  rovatait  illeti,  azok¬ 
ban  senkit  sem  fognék  ön  elé  helyezni.  Azonban  hát  egy 
szabályszerű  rencontrehez  több  is  kell,  mint  férfias  bátor¬ 
ság  ;  az  a  másik  férfi  egy  professionatus  katona,  ön  pedig 
egy  tudományoknak  élő  philosoph,  a  kiről  még  azonfelül 
köztudomású,  hogy  a  keze  irásgörcsökben  szenved. 

Yavel  gróf  azon  az  oldalán  érezte  magát  csiklandva,  a 
mire  a  férfiak  leghiúbbak. 

—  Ki  tudja,  hátha  nem  voltam  mindig  ilyen  contem- 
plativ  remete;  s  az  sem  bizonyos,  hogy  a  kezem  akármi 
oknál  fogva  reszkessen,  ha  én  nem  akarom. 

A  hölgy  hevesen  folytatá : 

—  Az  mindegy.  Ön  lehetett  valamikor  jó  lövő  és  vívó; 
de  a  mióta  a  Névtelen  Várban  lakik,  egy  pisztolyt  sem 
sütött  el ;  sem  kard  nem  volt  a  kezében ;  míg  Bartlielmy 
mindennap  fegyverben  gyakorolja  magát,  játékból  és  ko¬ 
molyan.  Mikor  a  rangját  megkapta  ezredénél,  ön  tudni 
fogja  a  szokást,  hogy  elébb  végig  kellett  verekednie  egész 
sor  tiszttel,  a  kiket  átugorva  megelőzött. 

Most  már  Lajosnak  egészen  a  fejébe  ment  a  vér. 

—  De  hát  az  nem  történhetett-e  meg,  bog}7  egy  hang¬ 
nemadó  fegyverrel,  a  mit  összesajtolt  léggel  lőnek  ki, 
mindennap  czéllÖvésben  gyakoroltam  magamat,  a  nélkül, 
hogy  fegyverdurrogás  azt  elárulta  volna?  Az  is  lehető, 
hogy  a  komornyikom  valaha  vívómester  volt,  a  kivel  min¬ 
dennap  gyakorlom  magamat  a  kard  és  tőrvívásban. 

—  Ah,  ugyan  mire  való  volna  az  önnek? 

Vi 't  •  •  * 

—  Arra,  hogy  nem  szándékom  itt  ebben  a  bagolykalit¬ 
kában  megőszülni. 

Csak  most  kapta  magát  rajta  Lajos,  hogy  többet  beszélt 
ki,  mint  a  mennyit  kellett  volna,  s  egyszerre  elhall¬ 
gatott. 

—  Ön  most  megtorolja  rajtam  azt,  a  mit  én  tettem  ön¬ 
nel,  mikor  a  legkomolyabb  pillanatban  tréfára  fordítottam 
azt  a  veszélyt,  a  melyet  ön  elhárított  a  fejemről. 

—  Hogyan  ?  A  bárónő  az  én  fejemről  valami  veszélyt 
hárított  el? 

—  Igen.  Barthelmy  ebben  a  pontban  valóságos  őrjöngő. 
Ha  elrabolt  felesége,  ha  a  férji  becsületén  tapadó  szenny 
eszébe  jut,  akkor  elveszti  a  józanságát.  Mindenütt  szikrát 
fog  a  gyanúja,  a  hol  valami  titkot  lát.  Ha  egy  ajtót  nem 
nyitnak  ki  előtte,  a  melyen  be  akar  menni,  szentül  azt 
hiszi,  hogy  ott  van  a  felesége  elrejtve.  Ez  a  vidék  pedig 
rendkívül  nevezetes  a  mendemondáiról.  S  azok  között, 
a  miket  önről  költöttek,  legeslegszelídebb  a  nőcsábításról 
szóló  legenda. 

-  —  Ah!  Ez  rám  nézve  nagyon  hízelgő.  Valószínűleg  egy 

kissé  hamispénzverő  is  vagyok? 

—  Nem  tréfálok.  Barthelmy  ezredes  az  én  kastélyomat 
választá  ittléte  alatt  szállásul.  Szívesen  engedém  át  neki 
kastélyom  egyik  szárnyát,  a  mit  elődeim  is  vendégek 
számára  rendeztek  be.  Mi  bécsi  nők  szeretjük  a  katona- 

tisztek  társaságát.  Ok  igen  mulatságos  és  finom  vendégek. 
S  ez  a  helyzet  adott  nekem  hatalmat  arra,  hogy  az  ezre¬ 
dest  minden  erőszakos  föllépéstől  ön  ellenében  vissza¬ 
tartsam.  Azt  mondtam  neki,  mikor  dühös  haragjában 
gyanúját  kifejezte  előttem,  hogy  követelem  magam  iránt 
azt  a  kíméletet,  hogy  egyik  vendégem  a  másikba  semmi 
szín  alatt  bele  ne  kössön.  Mert  ön  is,  mivelhogy  a  bérlet¬ 
szerződését  velem  meg  nem  újította,  —  annálfogva  — 
vendégem.  Igaz,  hogy  szívesen  látott  vendégem. 

Vavel  gróf  az  ajkába  harapott.  Már  megint  föléje  került 
ez  a  nő.  Arra  nem  gondolt,  hogy  ha  a  birtokosnő  nem 

megy  a  per  útjára,  akkor  ő,  mint  vendége,  fog  annak  a 
vadászvárában  lakni. 

A  bárónő  a  pontosan  megküldött  bérletösszeget  épen 
olyan  pontosan  a  gyermekmenház  javára  szokta  beíratni, 
Yavel  gróf  kegyajándéka  czíme  alatt. 

Katalin  vette  észre  a  nyert  előnyt  s  azt  egy  futó  moso¬ 
lyával  elárulta. 

—  Ön  megértheti,  hogy  ezt  a  felfogást  tartozott  Bart- 
lielmy  tiszteletben  tartani.  Ebből  következett,  hogy  ő 
egész  ittléte  alatt  többé  nem  kisérté  meg  önnel  találkozni. 

—  A  miért  önnek  nagy  hálával  tartozom,  —  mondá 
Lajos,  nem  minden  iróniától  menten. 

—  Még  nincs  önnek  semmi  oka  a  hálálkodásra.  Azt, 
hogy  egy  nő  két  férfit  nem  enged  összeverekedni,  higyje 
el  ön,  hogy  csupa  önszeretetből  teszi.  Az  a  hevély,  a  mi 
az  önök  idegeit  csak  felvillanyozza,  a  mienket  kínozza. 
En  nem  tudtam  volna  itt  maradni  ezen  a  helyen,  ha  azt 
valami  tragicus  eset  tette  volna  emlékezetessé.  A  magam 
kedvéért  akadályoztam  meg  minden  összeütközést  önök 
között.  Ezen  hát  nincs  mit  megköszönni.  Hanem  az  utolsó 
estén,  a  mikor  búcsút  vett  tőlem  az  odább  költöző  vendég, 
azt  mondá:  «ime,  én  megtartottam  Ígéretemet,  nehéz  volt, 
de  megálltam,  hogy  azt  a  rejtélyes  embert  ne  kényszerít- 
sem  feleletet  adni.  Vendége  voltam  önnek  s  ön  parancsolt 
velem.  De  holnaptól  kezdve  megszűnők  önnek  vendége 
lenni,  s  azontúl  nem  köt  le  semmi  tekintet.  En  meg 
fogom  tudni,  hogy  az  én  feleségem-e  az  a  titokteljes 
hölgy,  vagy  az  övé  ?  hogy  Bartlielmy  Ange-e,  vagy  valaki 
más  ? 

Vavel  gróf  arcza  csupa  tűz-láng  lett  erre  a  szóra. 

—  Annak  szeretném  ismerni  a  módját !  szólt  indulattól 
reszkető  hangon. 

—  Azt  is  megismertetem  önnel.  De  most  már  beszél¬ 
jünk  halkabban,  hogy  még  a  bokrok  se  hallják  meg,  a 
mit  mondok. 

S  a  végett,  hogy  még  a  bokrok  se  hallják  meg,  a  mit 

mondani  fog,  oly  közel  kellett  hajolnia  a  bárónőnek  a 
grófhoz,  hogy  csaknem  egymást  érték  az  arczaik  s  sze¬ 
meik,  mint  két  vítőr  liarczoltak  egymással  gyors  kereszt- 
villámlással. 

—  Hallgassa  meg  ön  az  ádáz  tervet,  a  mit  az  a  bőszült 

ember  indulata  hevében  előttem  elárult.  0  a  szomszéd  - 
városban  fog  beszállásolva  lenni,  a  melynek  a  kapujáig 
ön  és  még  valaki  mindennap  el  szoktak  sétakocsizni.  0  rá 
fog  önre  ott  lesni.  Maga  és  több  barátja  eléje  fognak  lova¬ 
golni  az  ön  hintájának  s  akkor  ő  bemutatja  magát  önnek, 
megállítva  a  bintót;  elmondva  egyenesen,  hogy  ő  Bart- 
lielmy  León,  s  meg  akarja  tudni,  hogy  az  a  lefátyolozott 
hölgy,  a  ki  ön  mellett  ül,  nem  Barthelmy  Ange  asszony-e? 

Lajos  a  lábával  toppantott,  s  kezeivel  a  levegőben  mar- 
kolászott,  mint  a  ki  fojtogatni  készül.  Aztán  visszaeről¬ 
tette  önuralmát  s  csendesen  felelt : 

—  Erre  én  azt  fogom  neki  válaszolni,  hogy  lovagi  és 
nemesi  szavamra  mondom  önnek :  ez  a  hölgy  itt  mellettem 
nem  Barthelmy  Ange  asszonyság.  S  lovagok  az  adott 
becsületszót  meg  szokták  egymás  között  tisztelni. 

—  De  ha  ő  azzal  nem  lesz  megelégedve  s  meg  akar 
győződni ? 

—  Micsoda  ? 

—  De  ne  kiáltson  ön  úgy,  hogy  szerteszét'  meghallják. 

Engedje,  hogy  a  fülébe  súgjam,  a  mit  akarok  ;  s  ön  is 
tompítsa  a  szavát.  Ha  Barthelmy  León  a  hölgy  fátyolához 
fog  nyúlni . 

—  Akkor  meghal ! 

Csakugyan  nem  kiáltotta  a  szót  :  csak  dörmögte.  De 
olyan  hangon,  mint  mikor  az  oroszlán  a  foga  között  tartja 
valami  állatnak  a  nyakát. 

—  0  képes  lesz  azt  megtenni;  suttogá  rettegő  arczczal 
a  hölgy. 

—  En  pedig  képes  leszek  őt  ezért  megölni;  mormogott 
rá  a  férfi. 

.  —  Elhiszem.  De  én  már  sok  esetet  tudok,  a  hol  mind 

a  két  ellenfél  azt  monda :  megölöm  őt.  És  mind  a  kettő 
bátor  volt,  vitéz  és  gyakorlott:  meg  is  tudta  tenni  azt,  a 
mit  mondott.  Aztán  megölték  egymást  mind  a  ketten.  Két 
kard,  mely  csak  szúr,  de  nem  hárít ;  két  golyó,  mely  egy¬ 
szerre  röppen  el  s  lesz  utána  két  halott.  —  Férfiak,  tudom, 
hogy  nem  szokták  azt  kérdeni.  Hát  aztán  ?  Könnyebb  egy 
kardtól  keresztülszúrva  meghalni,  mint  egy  szem-szúrás¬ 
tól  megkarczolva  élni.  —  Azt  még  soha  se  hagyta  magá¬ 
nak  mondani  férfi  :  kerüld  ezt  a  helyet,  mert  itt  megölnek. 
Kivált  egy  asszonytól.  Még  a  feleségétől  sem.  Ha  azt 
hallja,  hátad  mögött  a  halál :  megfordul  és  előre  lép.  — 
Hanem  önnek  másra  is  kell  gondolni.  Ön  nem  a  magáé. .  . 

Yavel  megdöbbent;  a  szó  félbeszakadt  ajkán. 

Katalin  egy  lépéssel  hátrált  tőle,  s  a  fejét  rázta  és  a 
kezeivel  tiltakozott. 

—  Én  nem  akarok  az  ön  rejtélyének  közelébe  jutni. 

Soha  sem  fürkésztem.  Tudhatja  jól.  Eltávoztam  onnan,  a 

hol  mások  mendemondáztak  róla.  En  tudom,  mennyi 
örök  szentség  van  egy  nőszív  világában,  a  mit  felfedezni 
nem  szabad.  De  annyi  bizonyos,  hogy  van  önnek  oltalma 
alatt  egy  nő,  a  kinek  ön  mindene,  s  a  kinek,  ha  önt  el¬ 
veszíti,  nem  lesz  senkije  a  világon ;  a  ki  nem  fogja  tudni, 
hogy  hová  forduljon  ?  Kinél  keressen  oltalmat? 

Yavelt  nagyon  gondolkozóba  ejté  ez  a  szó. 

: —  De  hát  mit  tehetek?  Elbujjak-e  az  odúmba  s  addig 
ki  ne  merjek  onnan  mozdulni,  a  míg  csak  Barthelmy  ez- 
rede  a  szomszéd  városban  tanyáz?  Yalljam  meg  magam¬ 
nak  is,  másnak  is,  hogy  gyáva  vagyok,  féltem  az  életemet? 
Csináljak  börtönt  a  házamból  s  ki  ne  bocsássák  a  levegőre 
egy  gyöngéd,  setheri  finom  lényt,  a  kinek  az  egészségét 
egyedül  ez  a  kis  szabad  légen  mozgás  tartja  épségben; 
ezt  a  szánalomraméltó  teremtést  kárhoztassam,  ki  tudja 
mennyi  hónapon  keresztül,  szobafogságra:  azért,  mert 
félek,  hogy  bennem  valami  kár  esik? 

—  Lássa  ön :  a  miből  ön  csak  tragoediát  tud  faragni, 
ugyanabból  én,  ha  én  veszem  a  kezembe,  a  legszebb 

bohózatot  alakítom.  Vigyen  Ön  ez  egyszer  magával  valami 
más  asszonyt  kocsizni  lefátyolozottam 

Vavel  most  egyszerre  hahotában  tört  ki.  A  legnagyobb 
dühből  a  legféktelenebb  jó  kedvbe  esett  át.  A  bárónő  együtt 
nevetett  vele. 

—  No  ugy-e,  hogy  minden  helyzetnek  megtalálom  a 
humoristicus  oldalát.  Gondolja  csak!  Valami  vén  banya: 
valami  ránczos  képű,  töpörödött  alak  a  fátyol  alatt.  ((Pa¬ 
rancsol  ezredes  úr?  Ez  volt-e  Barthelmy  Ange  asszony? 
Akarja  visszavenni?))  —  «Brrrr  !»  hogy  kapná  sarkantyúba 
a  lovát,  s  nyargalna  hazáig,  «ventre  a  térré  !»  Nem  jó  ötlet 
ez  tőlem? 

—  Köszönöm,  bárónő,  köszönöm,  haliaha ! 

—  De  ne  nevessen  hát  ki. 

—  Hiszen  nem  önt  nevetem,  hanem  a  magam  bolond 
ötletét.  Képzelje,  bárónő,  az  az  egyetlen  nőszemély,  a  ki 
a  háznál  rendelkezésemre  áll,  a  szakácsné,  a  jó  teremtés, 
oly  vastag  egy  persona,  hogy  ha  azt  a  hintóba  beültetem, 
magam  nem  ülhetek  mellé,  hanem  kénytelen  leszek  vele 
szemben  foglalni  helyet,  s  ha  azt  mutatom  be  Barthelmy- 
nek,  ő  sem  fogja  megállhatni  nevetés  nélkül,  én  sémi 
hanem  végre  is  azt  fogja  rámondani,  hogy  «uram,  ez  a 
tréfa  nagyon  vastag ! »  s  mintán  beszélhetett  elég  ember¬ 
rel,  a  ki  látott  bennünket  együtt  sétálni  az  erdőben,  s  azok¬ 
tól  megtudhatta,  hogy  az  általam  kisért  hölgy  karcsú,  ma¬ 
gas,  sylplndi  alak;  könnyű,  lebegő  járású,  szabad,  moz¬ 
gékony  fejhordású,  e  köpczös  tréfa  által  gyanúja  egészen 
jogosulttá  válik.  S  akkor  aztán  egész  következetességgel 
kívánhatja  tőlem  a  világos,  határozott  választ  arra  a  kér¬ 
désre :  ki  az  a  hölgy,  a  kit  «máskor»  kisérni  szoktam? 
A  tréfa  csak  akkor  sikerülne,  ha  valami  valószínűség  volna 
a  tervezetében. 

—  Most  mindjárt  rá  fog  jönni,  szólt  Katalin,  a  miért 
idejöttem.  S  azzal  kalapja  fátyolát  előre  húzva,  egészen 
beburkolta  abba  az  arczát :  Elég  nagy-e  így  a  hasonla¬ 
tosság  ? 

Yavel  szótlan  lett  a  bámulattól.  Meglepte  az  alak, 
mely  ez  öltözetben,  a  fátyolos  kalappal  tökéletes  hason¬ 
mása  volt  Mariénak,  de  még  inkább  meglepte  a  merész 
ötlet. 

—  Hogyan  ?  Ön  ?  Bárónő  !  Ön  akarná  koczkáztatni  azt, 
hogy  velem  jöjjön  kikocsizni?  Nem  gondolta-e  ön  meg, 
hogy  mi  veszélybe  kerülhet  ön  ez  által  ? 

0 

—  Epén  olyan  jól  meggondoltam,  mint  ön,  mikor  egy 
szál  bottal  odajött  a  házamhoz,  hogy  engem  kiszabadít¬ 
son  ;  pedig  jól  tudta,  hogy  megtámadóim  négyen  vannak 
és  jól  fölfegyverezve.  Azt  mondta:  eh  mit?  gyávák  azok: 
egy  szavamra  szét  fognak  futni !  Pedig  úgy  eshetett  volna, 
hogy  nem  teszik  meg.  En  is  azt  mondom.  Nem  tétovázok 
a  veszély  perczében  önnek  segélyére  jönni;  így  az  minden 
tragikus  kimenetel  nélkül  végződhetik.  A  felszólításra  ön 
egész  bizonyossággal  adhatja  becsületszavát,  hogy  az,  aki 
ön  mellett  ül,  nem  Barthelmy  Ange.  En  hiszem,  hogy  a 
kérdező  lovagias  ember,  s  a  lovagszóban  megnyugszik  s 
azontúl  békét  hagy  önnek. 

—  De  gondolt  ön  arra  bárónő,  hogy  hát  ha  a  nejét  ke¬ 
reső  férj  szenvedélyében  durva,  erőszakoskodó  lesz  és 
szemeivel  akar  látni,  mi  történik  akkor  ? 

—  Es  ön  gondolt  arra,  hogy  hátha  a  betörő  rabló  durva, 
erőszakos  ember  lesz,  s  vakmerőén  szembe  akar  szállni, 
mi  történik  akkor? 

—  Akkor  a  szeme  közé  ütöttem  volna. 

—  En  meg  a  szeme  közé  fogok  nevetni. 

/ 

—  Nincs  egyenmérték  a  vállalataink  közt,  bárónő.  En 
csak  olyan  sebet  kaphattam  vala  az  esetleges  összeütkö¬ 
zésnél,  mely  begyógyul ;  de  az  ön  női  tiszta  hírneve  olyan 
sebet  kaphat,  a  mi  nem  gyógyul  be  soha. 

A  hölgy  keserűen  mondá : 

- —  Mi  sebet  üthet  az  én  telkemen  a  világ,  a  mi  annak 
még  fájjon?  Aztán  elnevette  magát.  Tán  attól  fél  ön,  hogy 
az  ezredes  azt  fogja  hinni,  hogy  én  Önnek  titkos  szeretője 
vagyok. 

14* 

Valaki  mélyen  elpirult  erre  a  szóra  —  kettőjük  közül. 
Az  Vavel  volt. 

A  hölgy  nevetett. 

—  Hahalia !  En  nevetek  azon !  Nekem  ez  egy  «jux»,  a  hogy 
mi  bécsiek  szoktuk  mondani,  s  a  mit  nem  szoktunk  ma¬ 
gunktól  megtagadni,  ha  kapóra  jön.  Az  igazi  «heczcz» 
bécsi  találmány.  Vannak  nők,  a  kiknek  pokoli  gyönyörű¬ 
séget  okoz  az,  ha  a  publikumot  úgy  felkavarhatják,  hogy 
az  köröskörül  ordít  erkölcsös  elszörnyedésében.  A  philis- 
terek  felabajgatása  is  sport.  Engem  mulattatni  fog  az  a 
gondolat,  hogy  a  hőszült  ezredes  hogy  fogja  káromkodva 
elhistorizálni,  hogy  ő  két  hónapig  lakott  egy  szép  asszony¬ 
nak  a  házában,  a  ki  az  ő  irányában  csupa  etiquette  és 
formalitás  volt,  míg  ugyan  az  alatt  minden  reggel  lefátyo- 
lozottan  kocsikázott  ki  a  szomszéd  kastély  urával,  a  kihez 
az  elválasztó  öblön  átjuthatott  észrevétlenül  s  ő  azt  csak 
az  utolsó  nap  fedezte  fel !  Hahaha !  Magam  is  ott  leszek  a 
nevetők  között.  Az  a  kevés  ember  pedig,  a  kinek  a  véle¬ 
ményére  valamit  adok,  jól  fogja  tudni,  hogy  az  a  hír  merő 
képtelenség,  hisz  önök  három  évig  jártak  itt  a  világ  lát¬ 
tára,  mielőtt  én  e  vidékre  kerültem  volna,  s  akárhányan 
láttak  bennünket  szemközt  találkozni,  két  külön  kocsin 
ülve  s  így  tudhatják,  hogy  a  két  nőalak  nem  lehet  egy. — 
Barthelmy  ezredével  együtt  lemegy  Olaszországba,  s  mit 
törődöm  én  vele  tovább,  hogy  rólam  mi  meséket  fog  mon¬ 
dani?  Hisz  a  nélkül  is  fog  mondani.  —  Nos.  Adjon  rá  ke¬ 
zet.  Csináljuk  meg  együtt  ezt  a  «jux»-ot.  Ha  én  nem  félek 
tőle  :  ön  csak  nem  fél  talán  ? 

Vavel  még  tétovázott. 

— -  Bárónő.  Ez  nem  pajkos  csíny,  —  ne  mondja  azt !  Ez 
egy  nagy  áldozat  öntől.  Olyan  nagy,  a  minőnél  nagyobbat 
nő  már  nem  tehet.  Szégyenpír  —  ok  nélkül. 

—  S  nem  látott  volna  ön  még  nőt,  a  ki  nem  vette  áldo¬ 
zatnak  azt,  hogy  elpirult? 

—  A  ki  szerelméért  pirult,  nem  szenvedett  vele ;  de 
barátságért,  hála  fejében  szégyenpír  égetését  érezni, 

azt  hiszem,  a  legkínzóbb  tűz,  a  mit  martyrnők  ki¬ 
álltak. 

—  Hát  legyen  áldozat.  A  hogy  ön  akarja.  Nevezzük 

/  / 

nagy  áldozatnak.  En  meg  akarom  azt  tenni.  En  önnek 
adósa  vagyok,  le  akarom  azt  fizetni.  En  meg  akarom  sza¬ 
badítani  egy  súlyos  veszélytől  önt  és  még  valakit,  a  kiről 
nem  tudom,  hogy  ki  ?  de  a  ki  önnek  drága.  Azért  akarom 
azt  tenni,  hogy  ne  legyek  önnek  adósa  tovább.  Legyünk 
valahára  quitt !  —  Nos,  menjen  ön  :  járassa  elő  a  kocsiját. 
Várják. 

Vavelnek  minden  csepp  vére  tiltakozott  ez  ajánlat  elfo¬ 
gadása  ellen.  Hogy  egy  erős  férfit  nagy  veszedelméből  egy 

/ 

asszony  szabadítson  meg.  Es  micsoda  áron !  A  legdrágább 
vér  pazarlásával.  Egy  tiszta  női  arczon  fellángoló  szégyen¬ 
pír  vérontásának  árán !  Nem  lehet  azt  elfogadni. 

/ 

—  Nos,  —  menjen  ön  fel,  hozza  a  köpenyét.  En  készen 
vagyok.  Addig  várni  fogok  itt  a  fenyő köröndben. 

Vavel  felment  a  várba,  felvette  a  köpenyét,  s  aztán  be¬ 
szólt  Mariéhoz,  hogy  ma  nem  viszi  őt  magával  sétakocsi- 
zásra,  mert  dolga  van  a  szomszéd  városban,  a  hová  egye¬ 
dül  fog  menni.  A  leány  megnyugodott  benne. 

Ma  úgy  is  megint  olyan  napja  volt,  hogy  ha  meglátta 
volna  a  pázsitos  úton  sétálni  az  erdőkerülő,  azt  mondta 
volna:  «aha!  a  gróf  úr  megint  az  öreg  asszonyt  hozta  ki 
magával. » 

Azután  bejött  a  gróf  s  rendeletet  adott  Henrynek,  hogy 
járassa  elő  a  fogatát.  Az  alatt,  a  míg  Henry  a  kocsiszínben 
-volt  elfoglalva,  ő  maga  sietett  csodálatos  látogatónőjét 

feltalálni. 

—  Nos !  Elhatározta  ön  magát?  kérdé  a  bárónő. 

—  Igen. 

—  Engem  fog  magával  vinni  ? 

—  Nem. 

—  Hát  a  másikat  ? 

—  Azt  sem. 

—  Hát  mit? 

—  Ezt  a  két  pisztolyt !  szólt  Yavel,  szótnyitott  köpenye 
alul  kimutatva  két  morclálynak  az  agyát.  Megyek  egyedül 
felkeresni  azt  az  urat,  a  ki  minden  áron  egy  lefátyolozott 
nőt  akar  meglátni,  s  majd  mutatok  neki  egy  nőt,  a  kiről 
még  nem  mondta  el  senki,  hogy  milyennek  látta  az 
arczát. 

Katalin  az  ijedtség,  a  kétségbeesés  kifejezésével  arczán 
ragadá  meg  Lajos  kezét. 

—  Nem!  Azt  én  nem  engedem  megtörténni.  Várjon  ön 

egy  pillanatig.  Tudja  meg  hát  az  utolsó  gondolatomat  is ! 

/ 

En  tudtam,  hogy  ön  ezt  fogja  nekem  felelni.  Készen  vol¬ 
tam  rá.  Ilyennek  képzeltem  önt.  Már  most  nézzen  ide. 
Olvassa  el  ezt  a  levelet.  Ha  ön  most  azzal  az  elhatározás¬ 
sal  indul  el,  hogy  egyedül  akarja  felkeresni  az  ezredest, 
én  visszasietek  a  kastélyomba,  vadászomat  felültetem  leg¬ 
gyorsabb  versenyparipámra,  s  az  ezredes  után  futtatom  e 
levéllel.  Mire  ön  e  két  nehéz  lovával  és  Tatárjával  odaér, 
nem  fog  ott  találni  senkit.  Olvassa  ön  el. 

E  szavakkal  egy  levelet  vont  elő  oldalzsebéből  a  hölgy 
s  azt  szétbontva,  odatartá  a  gróf  elé,  hogy  olvashassa,  de 
nem  adta  ki  a  kezéből,  mintha  féltené,  hogy  majd  nem 
kapja  vissza. 

A  levélben  ez  állt : 

((Ezredes  úr ! 

Ne  keresse  ön  Vavel  grófnál  Barthelmy  Ange  asszonyt; 
—  a  fátyolos  nő,  ki  őt  kisérni  szokta,  én  vagyok. 

B.  Landsknechtsschild  Katalin.)) 

Vavel  bámulva  tekinte  a  hölgyre. 

Az  ismét  összehajtá  a  levelet  s  visszadugta  a  zsebébe. 

—  Most  mehet  ön,  ha  úgy  akarja;  de  én  is  teszem  azt, 
a  mit  én  akarok.  —  Es  akkor  azután  rám  nézve  annál 
rosszabb ;  mert  Barthelmynek  egy  Írott  bizonyítvány  lesz 
a  kezében,  a  mivel  a  nevemet  mindenütt  meghm^zolhatja. 

Vavel  Lajos  hosszasan  nézett  a  hölgy  arczába.  Az,  a  mit 
ezek  az  égő  szemek  mondtak,  a  miről  ez  indulattól  vo- 


nagló  ajkak  tanúskodtak:  nem  lehetett  játék.  Annak,  a  mi 
egy  nőt  arra  késztet,  hogy  «ily  áron  is»  elfordítsa  a  halál¬ 
veszélyt  egy  férfiról,  csak  egy  neve  lehet. 

Ha  ezt  a  nevet  kitalálta  Yavel  Lajos,  akkor  nem  tehe¬ 
tett  egyebet,  mint  hogy  a  karját  nyújtsa  a  hölgynek  s  azt 
mondja : 

—  Menjünk  asszonyom! 

A  hölgy  betakarta  arczát  a  fátyollal  s  egész  karjával 
belekapaszkodott  Yavel  karjába.  S  az  ilyen  karonfogásnak 
igen  sok  fokozata  van:  attól  a  tartózkodó  cstiggéstől 
kezdve,  mikor  a  hölgy  csak  az  ujjai  hegyével  érinti  kísé¬ 
rője  karját,  mintha  minden  perczben  el  akarna  tőle  ma¬ 
radni,  egész  addig  a  kigyószerű  átfonásig,  a  mi  azt  jelezi, 
hogy  kész  vele  a  világ  végéig  is  elmenni. 

A  hintó  az  udvarra  gördült.  A  gróf  azt  mondá  Henry- 
nek,  hogy  hajtson  az  udvar  parkfelőli  ajtajához  ;  s  a  fátyo¬ 
los  hölgyet  az  angol  sétányon  át  vezette  odáig.  Ott  fel- 
segíté  a  hintóba  s  maga  melléje  ült.  —  Még  Henry  sem 
vette  észre  az  alakcserét. 

Csodálatos  érzés  volt  az,  mikor  Yavel  e  hölgyet  maga 
mellett  látta  ülni,  a  kivel  egy  órára  a  legszorosabb  és  leg¬ 
veszedelmesebb  lánczczal  van  egybefűzve.  Csak  egy  órára. 
Ez  idő  alatt  annyira  övé  e  hölgy,  mint  az  élő  embernek  a 

saját  lelke.  S  egy  óra  múlva  annyira  nem  lesz  az  övé, 

/ 

mint  a  holt  embernek  az  eltűnt  lelke.  Érzi,  hogy  rá  nézve 
ez  a  nő  egy  egész  új  világ:  az  égi  üdv  feltárt  rejtélye;  — 
aztán  megint  álom  lesz  minden,  s  az  üdv  megint  rejtélylyé 
válik. 

Szótlanok  voltak  az  egész  úton.  Hiszen  úgy  szokták 
mindig.  A  két  fekete  megszokott  trappjában  mérte  végig  a 
könyv  nélkül  tudott  útat.  Olyan  jól  ismerték  már  a  járást, 
hogy  a  zökkenőknél,  hidaknál,  maguktól  meglassiták  a 
lépést  és  aztán  megint  ügettek  sebesebben.  Nem  kellett 
nekik  ostor. 

A  hintó  egész  odáig  megtette  már  az  útat,  a  hol  rende¬ 
sen  megszokott  fordulni  a  szomszéd  város  végén  álló 

keresztfa  előtt,  s  idáig  semmi  sem  történt  velük.  Nem  várt 
rájuk  senki. 

Talán  csak  ijesztgetés  volt  Barthelmy  fenyegetése? 

Henry  tudta  már,  hogy  itt  tovább  nincs  ok  hajtani  s 
gépileg  visszafordító  a  fogatot.  így  ment  ez  már  évek  óta 
mindennap. 

Yisszatérett  az  erdőszélen  szokott  megállni  a  fogat,  a 
hol  egy  gyalog-ösvény  egy  kellemes  csaliton  keresztül  egy 
tágas,  pázsitos  térre  vezetett.  Ez  volt  az  ő  megszokott  sétá¬ 
juk  helye,  a  hol  gyakran  találkozott  velük  az  erdőkerülő, 
a  ki  azt  állította/hogy  a  Névtelen  várnak  kétféle  fátyolos 
hölgye  van :  egyszer  az  egyiket  hozza  ki  sétálni,  másszor 
a  másikat.  Most  az  egyszer  igaza  volt.  Ez  a  másik. 

Ennek  a  másiknak  is  megtetszenek  a  fű  közül  előkandi¬ 
káló  kék  harangvirágok  és  nefelejtsek.  Ez  is  szeretne 
azokból  emlékcsokrot  tépni.  Ennek  is  megmondják*  rövid, 
mogorva  szóval,  hogy  az  nem  szabad. 

tr 

Oszszel  a  vadrózsákon  olyan  gubanczok  szoktak  teremni, 
mint  egy  csodálatos  borzas  bogácsfő.  (A  cynips  rosae  gubi- 
csai  azok,  műnyelven  Bedeguar.) 

—  Ezt  sem  szabad  leszakítani?  kérdé  a  hölgy. 

—  Minek?  mondá  Vavel. 

- —  Azt  regélik,  hogy  ha  egy  ilyet  az  aludni  nem  tudó 
gyermek  feje  alá  tesznek,  annak  csendes  álma  lesz  tőle; 
azért  hívják  «álomalmá»-nak. 

—  Elhiszem. 

—  Önnek  nincs  gyermeke? 

—  Nekem !  kiálta  fel  elbámulva  a  gróf.  S  aztán  nagyot 
sóhajtott.  Arczán  mondhatlan  keserűség  volt  kifejezve. 
(Igaz  !  Hisz  ő  róla  azt  hiszik,  hogy  neje  van  !)  —  Sétáljunk 
vissza  a  hintóhoz. 

Ez  azonban  nem  történt  meg  akadály  nélkül. 

A  mint  visszafordultak,  a  csalit  gyalog  útján  három 
férfit  láttak  feléjük  közeledni :  három  dragonyos  tisztet. 
A  két  hátulsó  be  volt  burkolva  fehér  köpenyébe,  az  első 
nem  viselt  burkoló  felöltönyt. 

—  Ez  Barthelmy !  súgá  a  hölgy,  megszorítva  a  kart, 
melyre  támaszkodott. 

Yavel  gróf  arczán  semmi  indulatváltozást  nem  lehetett 
észrevenni.  Nyugodtan  sétált  végig  a  gyöpön,  a  szemközt 
jövők  elé. 

Azok  bizonyosan  a  gróf  hintáját  utolérve,  megtudták 
Henrytől,  hogy  a  gróf  merre  távozott ;  azzal  lovaikat  csat¬ 
lósaikra  bízva,  utána  sétáltak. 

Nem  sokára  ott  álltak  egymás  előtt. 

Az  ezredes  magas,  tekintélyes  alak  volt;  fennliordta  a 
fejét,  hajlott  sasorrához,  simára  borotvált  arczához  illett 
a  büszke  tekintet.  Minden  mozdulatából  kevély  önbizalom 
rítt  ki,  vegyülve  kihívó  gúnynyal,  mit  az  udvarias  allureök 
csak  álczázni  törekedtek. 

—  Gróf  úr !  szólt  Yavel  elé  lépve,  van  szerencsém  be- 

f 

mutatni  magamat.  En  vicomte  de  Barthelmy  León  ezredes 
vagyok. 

Yavel  Lajos  olyanformát  dörmögött,  hogy  nagyon  örül 
rajta,  hogy  ezt  megtudhatta. 

—  Bégóta  kívántam  önnel  megismerkedni,  folytatá  az 
ezredes,  mialatt  két  kísérője  hat  lépésnyi  távolban  maradt 
mögötte ;  de  olyan  szerencsétlen  voltam,  hogy  kétszer 
nem  találtam  önt  honn,  egyszer  pedig  olyankor  jöttem,  a 
mikor  ön  már  lefeküdt.  Ön  is  szíves  volt  látogatásomat 
viszonozni,  de  ismét  oly  szerencsétlen  voltam,  hogy  két 
ízben  nem  voltam  odahaza,  egyszer  meg  még  nem  keltem 
föl,  mikor  ön  keresett.  Én  pedig  mindenesetre  találkozni 
kívántam  önnel.  Azért  kaptam  az  alkalmon,  hogy  önnel 
most  véletlenül  találkozhatom.  Yan  szerencsém  önnek 
bemutathatni  két  barátomat :  Kriegeisen  kapitányt  és  Za- 
godics  főhadnagyot  a  Sándor  czár  nevét  viselő  dragonyos 
ezredtől. 

Yavel  gróf  készséggel  sietett  ez  ismeretség  megejtése 
fölött  is  kifejezni  őszinte  örvendezését. 

—  Miben  lehetek  önnek  szolgálatára,  ezredes  úr  ? 

—  Igen  egyszerű  dolog  biz  az,  gróf  úr.  Engem  egy  saját- 

szerű  baleset  ért ;  a  mi  a  férjekkel  közös.  En  azonban  nem 
tartozom  azon  phlegmatiens  természetek  közé,  a  kik  ezt 
könnyen  veszik.  S  ez  temperamentum  dolga.  —  Egy  fok¬ 
kal  hevesebb  vérem  van,  mint  másnak.  —  Engem  a  fele¬ 
ségem  megcsalt  és  megszökött  tőlem  valakivel,  a  kit  én 
nem  ismerek.  Ennek  már  négy  esztendeje.  —  Az  egész 
világot  összekutattam  utánuk.  —  Nem  találtam  rájuk  sehol. 
—  Végre  a  sors  ide,  ebbe  az  elrejtett  zugába  a  világnak 
vezetett.  —  Itt  hírét  hallom  egy  rejtélyes  kastélynak,  a 
mit  mindenki  Névtelen  Várnak  nevez  ;  —  megtudom,  hogy 
abban  egy  délczeg,  daliás  lovag  lakik,  egyedül  egy  hölgy¬ 
gyei,  a  kinek  az  arczát  még  nem  látta  senki,  mert  a  világ 
előtt  mindig  le  van'  fátyolozva.  —  Ön  nem  fog  engem  szi¬ 
gorúan  megítélni,  ha  e  körülménynél  fogva  bennem  a 

soha  el  nem  aludt  láng  újra  fellobbant;  Barthelmy  Ange 

/ 

jutott  az  eszembe.  —  En  tartozom  a  szívemnek,  tartozom 
a  becsületemnek  azzal  a  kérdéssel:  vájjon  az  a  hölgy,  aki 
Vavel  gróf  kíséretében  szüntelen  lefátyolozott  arczczal 
jelenik  meg  a  világ  előtt,  nem  Barthelmy  Ange-e:  az  ón 
feleségem? 

Vavel  Lajos  erre  a  legcsendesebb,  de  mérsékeltebb  han¬ 
gon  felelt : 

/ 

—  Vicomte  de  Barthelmy  León  úr!  En  önnek  lovagi 
becsületszavamat  adom,  hogy  az  a  hölgy,  a  kit  karomon 
vezetek,  nem  Barthelmy  Ange  asszony ;  —  nem  volt  az  ön 
felesége  soha.  Erre  önnek  nemesi  becsületszavam  kö¬ 
töm  le. 

Az  ezredes  különösen  mosolygott. 

- —  Gróf  úr !  En  önnek  a  becsületszavát  különösen  tel¬ 
jes  értékűnek  fogadom  el  minden  kérdésben ;  hanem  álta¬ 
lánosságban  kénytelen  vagyok  tagadni  akármiféle  becsü¬ 
letszónak  a  keletét  abban  az  egy  kérdésben,  a  hol  asszo¬ 
nyokról  van  szó.  Tudjuk  jól,  hogy  szívviszonyoknál  még 
az  eskü  is  igen  kétséges  próba.  A  hol  asszonyt,  vagy  férjet 
csalnak  meg,  ott  a  becsület  minden  szabályai  fel  vannak 
függesztve.  Ez  « extra  legest)  esik.  Itt  a,  csalás  épen  úgy 

megengedett  dolog,  sőt  épen  kötelesség,  mint  —  a  háború¬ 
ban  !  Ha  tőlem  az  ellenség  azt  kérdezné,  nincs-e  abban  az 
erdőben  katonaság  elrejtve :  becsületemre  mondanám, 
hogy  nincs,  ha  mindjárt  minden  bokor  tömve  volna  is 
muskétással.  Harczban  és  asszonyok  dolgában  nincsen 
becsületszó. 

—  Akkor  nem  tudom  kitalálni,  hogy  mit  kiván  ön  tőlem 
még  többet. 

—  Hát  megmondom  én,  hogy  ne  fáraszszam  önt  a  talál¬ 
gatással.  —  Teljes  meggyőződést  gyanúm  alaptalanságá¬ 
ról  csak  oly  bizonyossággal  szerezhetek,  a  mit  saját  sze¬ 
meim  által  nyertem.  S  a  nélkül  innen  el  nem  távozom. 

—  Akkor  sajnálom  önt,  de  kénytelen  leszek  önt  kétsé¬ 
gei  között  hátrahagyni. 

E  szónál  Yavel  gróf  indulni  készült. 

Barthelmy  ezredes,  még  ugyan  folyvást  a  legudvaria¬ 
sabb  arczkifejezéssel,  keresztbe  tette  előtte  a  lábát. 

—  Én  azonban  kérni  fogom  önt  az  itt  maradásra. 

—  Mi  czélból? 

—  Egyenesen  abból  a  czélból,  hogy  az  ön  által  kisért 
hölgynek  bájos  arczvonásaiból  meggyőződjem  arról  — 
hogy  az  én  férgemnek  igaza  van-e  engem  marni,  vagy 
nincs  ? 

Ez  utolsó  mondatot  már  a  kendőzetlen  vad  indulat 
hangján  ejté  ki  az  ezredes  s  sarkantyús  lábával  nagyot 
dobbantott. 

De  ugyanazon  hangon  kiálta  vissza  Yavel  gróf : 

—  Azt  a  czélt  pedig  nem  fogja  ön  elérni,  uram ! 

S  e  perczben  mind  a  két  férfinak  a  karja  fel  volt  már 
emelve  a  levegőbe,  s  csak  az  volt  függőben,  hogy  melyik 
üti  előbb  homlokon  a  másikat? 

E  válságos  jelenetnek  egyszerre  véget  vetett  Katalin 
bárónő  azzal,  hogy  hirtelen  hátravetette  a  kalapjáról  a 
fátyolát,  s  közbeszólt. 

—  Itt  van  uram;  lássa  meg  hát  ki  vagyok? 

Barthelmy  León  meglepetve  hőkölt  vissza  s  hirtelen  a 


no 


szájához  kapta  kezét,  mintha  egy  indulófélben  levő  szót 
akarna  visszatartani  s  arra  a  legtökéletesebb  menuette- 
lépésben  kiczirkalmazott  bókkal  hajtva  meg  magát  a  gróf 
előtt,  mondá; 

—  Gróf  úr,  ime  fogadja  részemről  a  legünnepélyesebb 
bocsánatkérésemet.  E  hölgy  nem  Barthelmy  Ange.  Ezek  az 
urak  itt  tanúim,  hogy  én  önt  minden  lovagias  forma  és 
szabály  szerint  megkövettem. 

A  két  kisérő  is  közelebb  lépett  most  s  azok  is  furcsa 
kíváncsisággal  bámultak  a  Yavel  gróf  oldalán  álló  hölgyre, 
a  kinek  a  házánál  még  tegnap  színdarabot  játszottak  és 
punchot  ittak.  —  Barthelmy  León  még  a  közben  is,  a 
midőn  Yavel  gróf  előtt  meghajtá  magát,  a  bárónőre  vetett 
egy  oldalpillantást,  s  e  tekintet  tele  volt  sértő  gúnynyal. 

E  fordulat  oly  gyorsan  történt,  mint  mikor  a  villám 
megvilágítja  az  éjjeli  tájat.  E  pillanat  alatt  Lajosnak  egész 
szívén  keresztül  kellett  villámlani  annak  a  mennyorszá- 
gian  édes  érzésnek,  hogy  e  nő  az  ő  megkiméléseért  ily  ön¬ 
feledten  áldozza  fel  magát  és  annak  a  pokoli  keserűség¬ 
nek,  hogy  ez  őt  védő,  miatta  szenvedő  hölgyet  ily  meg¬ 
gyalázó  gúnytekintet  éri. 

Nem  volt  indulatainak  ura  többé.  Kirántotta  köpenye 
alól  pisztolyát,  s  annak  a  csövét  az  ezredes  gúnymosolygó 
arczának  irányozva,  épen  a  két  szeme  közé,  hörgé  szen¬ 
vedélytől  rekedt  hangon : 

—  Es  én  követelem  öntől,  hogy  kövesse  meg  ezt  a  höl¬ 
gyet  !  és  kérjen -ő  tőle  bocsánatot! 

—  « Ön »  követeli  azt  ?  kérdezé  Barthelmy  ezredes,  foly¬ 
vást  gúnyosan  mosolyogva  s  belenézve  a  pisztoly  csövébe, 
a  hol  farkasszemet  nézett  a  felé  mosolygó  golyóval. 

—  Yagy  szétzúzom  önnek  az  agyát. 

A  két  kisérő  kardjához  kapott.  Katalin  sikoltvaveté  ma¬ 
gát  Vavel  keblére,  két  kezét  esdeklően  emelve  felé. 

—  Szabad  lesz  előbb  öntől  megkérdeznem,  gróf  úr, 
szólt  csendes,  kimért  hangon  Barthelmy  León,  micsoda 
önre  nézve  ez  úrhölgy? 

Vavel  gróf  egy  perczig  sem  gondolkozott  a  fele¬ 
leten. 

—  Ez  a  hölgy :  jegyesem  . .  . 

r  A  gúnymosoly  egyszerre  eltűnt  az  ezredes  arczárói,  kísé¬ 
rőinek  kardjai  visszazörrentek  hüvelyeikbe. 

—  Akkor  sietek  a  megkövetéssel,  monda  Barthelmy 
León.  Madame!  Fogadja  legmélyebb  tiszteletemet,  s  ne 
tagadja  meg  bocsánatát  azon  sértésért,  a  mit  tudatlansá¬ 
gomban  elkövettem.  Engedje  legőszintébb  hódolatomat  e 
vezeklő  kézcsókban  kifejeznem. 

S  minthogy  a  hölgy  mind  a  két  kezét  Vavel  gróf  karja 
körül  összekulcsoltan  tartá,  s  egyiket  sem  nyujtá  oda  a 
bocsánatkérőnek,  az  hajolt  le  odáig,  hogy  ajkaival  a  hölgy 
ujjai  hegyét  érinthesse,  s  még  a  sisakot  is  levette  a  fejé¬ 
ről,  s  a  hóna  alá  fogta  addig. 

Azután  kísérőihez  fordult  s  fedetlen  fővel  így  szólt : 

—  Uraim !  Önök  tanúi  voltak,  hogy  én  egy  oktalanul 
elkövetett  sértést  őszintén  megbánva,  azért  lovagias  kész¬ 
séggel  megkövetést  és  bocsánatkérést  teljesítettem.  Meg¬ 
van  ön  ezzel  elégedve,  Vavel  gróf?  szólt  aztán  sisakját 
feltéve. 

—  Meg. 

—  Akkor  nyújtsunk  egymásnak  kezet.  —  Semmi  ellen¬ 
ségeskedés.  —  Fogadja  ön  legőszintébb  üdvkivánatomat. 
—  Önnek  pedig  bárónő,  a  vett  leczkét  köszönöm.  Rá¬ 
szolgáltam. 

Azzal  még  egyszer  meghajtá  magát  s  félreállt,  jelezve, 
hogy  tiszta  az  út. 

Egész  modora  oly  őszintén  lovagias  volt,  hogy  lehetet¬ 
len  volt  rá  neheztelni. 

Vavel  odanyujtá  neki  a  kezét. 

Katalin  ismét  arcza  elé  rántá  a  fátyolát  s  durczásan 
készteté  Lajost  az  indulásra.  Nők  nem  bocsátanak  még¬ 
oly  könnyen. 

Ők  elől  mentek  az  ösvényen,  a  három  férfi  tisztelettel¬ 
jes  távolban  kiséré  őket. 


De  e  távol  még  sem  volt  elég  nagy  arra,  hogy  az  elől 
menők  valami  beszédet  kezdhessenek  egymás  között. 

Mikor  a  hintájukhoz  értek,  ott  találták  az  erdő  szélében 
a  három  tiszt  csatlósait,  uraik  lovaival  együtt. 

Yavel  grófnak  itt  kellett  várni  az  utána  jövőket,  hogy 
üdvözleteiket  kicserélhessék  egymás  között.  A  négy  szolgá¬ 
nak  látni  kellett  azt,  hogy  ők  nem  kergetik  egymást,  ha¬ 
nem  mint  jó  barátok  válnak  el. 

Mikor  Katalin  és  Laj  os  ismét  fennültek  a  hintóbán,  ott 
szintén  nem  lehetett  semmi  beszédet  kezdeniük.  Az  a  har¬ 
madik  ember  ott  a  bakon  meghallhatta. 

Mennyivel  más  érzések  voltak  azok,  a  mik  visszatéred 

Yavel  szívében  egymást  űzték.  Az  álmodó  valamit  kiáltott, 

a  miből  a  nem  alvók  is  megtudhatták,  mit  álmodott; 

kényszerítő  az  álomképet,  hogy  a  felébredés  után  is  itt 

maradjon.  Erzé,  hogy  a  mit  tett,  azt  joga  volt  tenni.  Ez 

a  nő  úgy  szereti  őt,  a  hogy  csak  valaha  asszony  szerethe- 
/ 

tett.  - —  Es  a  mit  Yavel  tett,  kötelessége  is  volt  tenni.  — 
0  is  szereti  azt  a  nőt. 

Nem  volt  hazugság,  a  mit  mondott,  csak  rhetoricai  sza¬ 
badság.  «Hysteron  proteron.» 

Az  nem  csupán  kényszerítő  körülmények  által  kisajtolt 
rehabilitatiój a  volt  a  megsértett  női  becsületnek:  — az 
igazság  volt,  mert  érezve  volt. 

Vavel  gróf  ismét  a  park  hátul  só  kapujánál  állítá  meg  a 
fogatát,  s  ott  leemelve  a  hölgyet,  elbocsátotta  Henryt  a 
lovakkal  a  főkapuhoz ;  ő  maga  bevezette  a  parkba  a  bá¬ 
rónőt. 

—  Mit  cselekedett  ön  ?  szólt  hevesen  a  bárónő,  a  mint 
egyedül  maradtak. 

—  Kimondtam  azt,  a  mit  a  szívem  érzett. 

—  Tudja  ön,  hogy  mit  tett  ez  által? 

—  Mit? 

—  Lehetetlenné  tette  azt,  hogy  mi  egymással  valaha 
még  találkozzunk,  hogy  egymással  beszéljünk,  hogy  egy¬ 
mással  levelezzünk. 


—  Nem  értem  ezt. 

—  Ha  csak  egy  pillanatig  gondolkoznék  ön  rajta,  meg- 

/ 

értené.  En  nem  kérdem,  hogy  e  rejtélyes  nő  önre  nézve 
mi?  He  azt  tudom,  hogy  ön  e  nőre  nézve  minden.  Ne 
liigyje  ön,  hogy  elég  rossz  szívű  tudnék  lenni,  e  nőtől,  a 
kit  nem  is  ismerek,  elrabolni  az  ő  egész  világát.  Nem  tu¬ 
dok  hazudni.  Nem  tudom  a  tettetést.  Mélyebben  a  szí¬ 
vembe  engedtem  látni,  hogy  sem  eltagadhassam,  a  mit 
érzek.  De  még  van  a  szívem  fenekén  valami,  a  mit  ön  nem 
látott.  Büszkeség,  En  nem  fogom  önt  elszakítani  egy 
hölgytől,  a  kihez  ön  hozzá  van  lánczolva.  Mi  ebben  az 
életben  bevégeztük  egymással  való  találkozásunkat.  Ta¬ 
lán  egy  másikban  újra  kezdhetjük  azt.  Kérem,  maradjon 
itt.  Eltalálok  csónakomig  egyedül  is.  Senki  sem  tudja  a 
kastélyban  eltávozásomat ;  sietnem  kell,  míg  észre  nem 
veszik.  Es  most  arra  kérem,  ne  kísértse  meg  hozzám  kö¬ 
zelíteni  ;  mert  a  mint  ön  meg  akar  látogatni,  én  rögtön 

/ 

elköltözöm  erről  a  tájról.  Es  még  egyet.  Ne  mondja  ön  el 
annak  a  hölgynek,  a  kit  az  érdekel,  hogy  egy  rossz  órá¬ 
ban  ki  foglalta  el  a  helyét?  —  Adieu  1 

Azzal  a  fátyolát  még  sűrűbbre  vonva  arcza  előtt,  ki- 
lebbent  a  park  ajtaján,  s  léptekkel,  mik  a  föld  felett  re¬ 
pülni  íátszának,  eltűnt  a  fűzfák  között. 

Yavel  Lajos  sokáig  ott  állt  a  kapuban  és  bámiílt  a  sem¬ 
mibe  —  és  még  mindig  ott  látta  őt. 


IY. 

No  iszen  lett  azután  ebből  «heczcz»;  de  hatalmas!  Ha 
Katalin  bárónőnek  csak  az  kellett,  azt  megkapta. 

Tromfszky  doktor  napról-napra  újabb  versióit  hordta 
hozzá  a  pletykáknak,  a  mik  a  bárónő  felől  circulatióba 
hozattak.  Persze  a  katonatisztek  kibeszéltek  mindent.  Mi 
okuk  is  lett  volna  azt  titokban  tartani  ? 

És  a  ki  legjobban  tudta  azt  tódítani,  az  természetesen 

maga  a  doktor  volt.  Neki  csak  legjobban  kell  a  dolgokat 
tudni. 

Egy  pár  tisztelője  volt  még  a  bárónőnek,  a  ki  megkisérté 
az  ellene  költött  mendemondákat  lefegyverezni ;  azok  kö¬ 
zött  első  helyen  az  alispán,  ki  maga  is  szintén  eg}^enes 
lelkű,  becsületes  ember  lévén,  más  embernél  is  annyira 
föltételezte  a  becsületességet,  hogy  mikor  mint  biró  ítélt 
gonosztevők  felett,  ha  csak  tetten  nem  kapattak,  mind 
fölmenté  őket.  —  Görömbölyi  Bernát  a  sedriák  alatt  még 
össze  is  veszett  a  főispán  asztalánál  az  ezredessel,  ki  szin¬ 
tén  hivatalos  volt  a  herczéghez,  e  szőnyegre  hozott  tárgy 
fölött  elmondva  kereken,  hogy  az  tiszta  lehetetlenség, 
hogy  az  az  úrhölgy,  a  ki  a  Névtelen  Várban  Vavel  gróffal 
együtt  lakik,  azonos  legyen  a  birtok  úrnőjével;  hisz  az 
három  évvel  később  származott  oda;  az  alatt  a  másik 
hölgy  már  régen  ott  rejtőzött.  Az  meg  épen  erős  felmentő 
körülmény,  hogy  a  míg  az  egész  falu  látta  bizonyos  órában 
a  fátyolos  hölgyet  Vavel  gróffal  kikocsizni  és  hazatérni  a 
Névtelen  Várba,  addig  a  kastély  összes  cselédsége  ta- 
pasztalliatá,  hogy  Katalin  bárónő  otthon  van  a  kasté¬ 
lyában. 

A  jóakaraté  pártfogó  nem  is  sejté,  hogy  a  míg  ekként 
védelmezi  a  maga  «per  tu»  barátnéját,  a  zivatart  mennyire 
felkölti  Vavel  gróf  ellen.  Hiszen  ha  ez  a  védelem  alapos, 
akkor  Barthelmy  ezredesnek  meg  kell  tudnia,  hogy  ő 
valami  módon  mégis  rá  van  szedve. 

Szerencsére  azonban  ott  volt  a  közelben  egy  rosszaka¬ 
ratú  pártfogó  is:  a  doktor,  ü  ki  saját  tanúskodásával  sie¬ 
tett  az  alispán  érvelését  lerontani. 

a 

—  így  van  a  dolog.  Katalin  bárónő  igaz,  hogy  egész 

cselédsége  láttára  otthon  volt  mindig  a  kastélyban  s  igazi 

apáczai  életet  folytatott.  Az  ám,  de  ki  látta  a  bárónőt  déli 

tizenkét  óráig  a  belső  szobáiból  kijönni?  És  meg  azután, 

kinek  volt  valaha  szerencséje  a  bárónővel  éjfél  után  be- 
/ 

szélhetni?  Éjfélkor  még  a  tánczestélyeiről  is  rendesen 
visszavonult.  Ali  természetesebb,  mint  az  a  következte- 


tés,  liogy  azt  az  időt,  a  mikor  mindenkire  nézve  láthatat¬ 
lan  volt,  a  Névtelen  Várban  tölté.  Az  odamenés  és  vissza¬ 
térés  igen  könnyen  végrehajtható  volt  a  tó-öblön  ke¬ 
resztül  egy  maga  hajtotta  sandolinon,  midőn  az  öblöt 
mindkét  oldalon  a  kettőjük  elzárt  parkjai  takarják  el.  így 
nagyon  kimagyarázható,  hogy  a  bárónő  már  a  jószág  meg¬ 
vétele  előtt  is  itt  volt,  s  az  a  fátyolos  hölgy,  a  ki  Vavel 
gróffal  lakott  a  Névtelen  Várban,  ő  maga  volt,  nem  más. 
A  statutió  alkalmával  sem  jött  vissza  Bécsből.  Mindenki 
látta,  hogy  a  postakocsi  üresen  érkezett,  a  bárónő  pedig 
a  park  felől  jött  elő.  Akkor  is  a  Névtelen  Várból  került 
elő !  De  legbizonyosabb  adat,  a  mi  az  egész  intrigát  nap¬ 
fényre  hozza,  az  én  éjszakai  látogatásom  a  Névtelen  Vár¬ 
ban.  A  fátyolos  hölgy  maga  jön  oda  hozzám.  Én  elmegyek 
vele  a  beteghez.  Az  dühbe  jön  az  inasára,  hogy  minek 
engedte  a  hölgyet  hozzám  jönni.  Félt  a  fölfedezéstől.  Én 
elszaladtam,  de  olyan  gyorsan,  hogy  a  nynlat  elfoghattam 
volna.  A  fátyolos  hölgyet  ott  hagytam  a  beteg  mellett. 
Egyenesen  futottam  a  kastélyba.  A  komornyiknak  azt 
mondtam,  hogy  rögtön  akarok  beszélni  a  bárónővel : 
az  kijön  azzal  a  szóval,  hogy  a  bárónő  nem  bocsát  be, 

mert  beteg!  Hát  nem  absurdum  ez ?  Nem  bocsátja  be  a 

háziorvosát ;  mert  beteg !  En  visszaizenek,  hogy  fris  plety¬ 
kát  hoztam  a  Névtelen  Várból.  Megint  azt  izenik  vissza, 
hogy  jöjjek  vele  holnap.  —  Hát  van  ilyen  a  világon  ?  A  ki¬ 
ben  egy  szikrája  van  a  psycliologiának,  ebben  az  egyben 
döntő  tanúbizonyságot  fog  találni  arra,  hogy  a  bárónőhöz 
azért  nem  eresztettek  be  « engem »,  mert  nem  volt  otthon. 

Ez  a  bizonyítás  általános  tetszésben  részesült. 

Az  alispán  még  exceptivázni  akart,  hanem  akkor  az  in¬ 
zsellér  úr  mottója  hangzott  közbe  : 

—  No  én  csak  mondanék  valamit. 

- —  Hát  mondja  el ! 

—  Hát  mondok,  azt  mondom,  hogy  nekem  mindjárt 
gyanús  dolog  volt,  hogy  az  a  baronesse  olyan  könnyű  szer¬ 
rel  köt  Bruderschaftot  s  osztja  a  csókokat.  Mondok. 


Jókai:  Névtelen  vár.  I. 


15 


Ezzel  a  mondással  aztán  Görömbölyi  alispánnak  egé¬ 
szen  vesztett  ügye  lett. 

De  annál  inkább  nyert  ügye  lett  Vavel  grófnak.  Bart- 
helmy  ezredesnek  minden  gyanúmaradványa  eloszlott  e 
felvilágositás  által.  Landsknechtsschild  bárónő  egy  kifino¬ 
mított  kaczér  nő,  s  világtól  elvonulásának  titka  is  fel  van 
már  fedezve. 

A  jól  elrágalmazott  asszonynak  egyedül  csak  tiszteletes 
Mercatoris  uram  maradt  meg  védelmezőjéül  a  nagy  úri 
társaságban,  hová  esperesi  rangjánál  fogva  ő  is  hivatalos 
volt ;  de  az  ő  védelmében  sem  volt  köszönet :  mert  a  tex¬ 
tust  a  bibliának  azon  részéből  vette,  a  hol  Lukács  evan¬ 
gélista  szerint  egy  bűnös  asszonyi  állatnak  sok  bűnei 
megbocsáttatnak  azért,  mert  sokat  szeretett. 

Ezt  is  megtudta  Katalin,  s  nagyon  jól  mulatott  rajta. 

Azzal  állt  bosszút,  hogy  a  doktort,  az  inzsellért,  meg  a 
papot  meghívta  magához  ebédre  s  ott  arra  kényszeríté 
őket,  hogy  mondják  el  előtte,  hogyan  történt?  Azok  előbb 
ki  akarták  belőle  magukat  tagadni :  hanem  aztán  mikor 
látták,  hogy  a  delnő  milyen  tréfára  veszi  az  egész  rágal¬ 
mat,  csak  kirukkoltak  vele  és  jól  elmulattatták  —  a  saját 
rágalmazásával. 

Abban  hallgatag  mind  megegyeztek  aztán,  hogy  ennek 
a  nőnek  az  esze  gépezetéből  egy  kerék  hiányzik ! 

Ritka  eset,  hogy  egy  nő,  még  inkább  egy  leány,  mulat¬ 
ságosnak  találja,  hogy  őt  oly  kegyetlenül  rágalmazzák. 

Váljon  nem  szól-e  bele  a  családja? 

Váljon  mi  oka  lehet  e  titkolózásra? 

De  miért  nem  veszi  nőül  a  gróf,  ha  már  ennyire  van¬ 
nak  egymással ! 

E  fölfedezés  után  a  rejtély  még  zavarosabb  lett. 

S  annyival  inkább,  hogy  e  napon  túl  nem  lehetett  többé 
a  lefátyolozott  hölgyet  látni  Vavel  gróf  mellett.  Nem  ko¬ 
csiztak  ki  többé  együtt. 

Mindjárt  megtudjuk  annak  is  az  okát. 

y. 

Vavel  Lajos  csak  az  ebédnél  találkozott  ismét  össze 
Mariéval.  Odáig  nem  mutatta  magát  előtte.  Azt  hitte,  hogy 
az  alatt  el  tudja  csillapítani  annyira  indulatait,  hogy 
azok  el  ne  árulják  magukat  ar  ez  vonásain. 

Mégis  remegett,  mikor  összejött  a  leánynyal.  Hűtlenség- 
tudata  bántotta  lelkiismeretét.  Neki  nem  volt  szabad  a 
szívét  elajándékoznia.  Hogyan  mondhatja  ezentúl  neki: 
((testestül  lelkestíil  az  öné  vagyok!)) 

A  leány  magaviseleté  irányában  ez  órától  fogva  meg¬ 
lepően  nagyot  változott.  Szerény,  figyelmes,  szófogadó 
iparkodott  lenni.  Ha  ő  megszólította,  arcza  felderült; 
egyébkint  komoly,  tartózkodó  volt. 

Sejtene  tán  valamit? 

Meg  van-e  adva  az  az  erő  a  magába  zárkozott  léleknek, 
hogy  a  más  lelkének  titkait  ki  tudja  találni? 

De  hátha  látott  valamit? 

Nem  történhetett- e  az  meg,  hogy  a  leány,  attól  a  vágy¬ 
tól  hajtva,  hogy  Lajos  útját  kisérje,  fellopózott  az  obser- 
vatoriumba  s  az  áruló  cső  tudatott  vele  valamit,  a  mi  kez¬ 
detet  ád  a  végnélküli  gondolatoknak  ? 

Vagy  arra  sem  volt  szükség?  Elég  egy  sympathicus 
léleknek  a  sugallat,  hogy  többet  tudjon,  mint  a  ki  a  sze¬ 
meivel  látott. 

Ezentúl  igyekezett  Lajoshoz  nyájas,  előzékeny  lenni; 
de  meglátszott  rajta,  hogy  ez  öntudatos  igyekezet. 

Ez  estén  nagyon  későre  adott  jelt  csengetyűjével,  hogy 
már  lefeküdt  s  az  érkező  Lajos  széttárt  könyveket  talált 
az  asztalon.  A  leány  tanult. 

Másnap  a  szokott  délelőtti  órában  eljött  hozzá  Lajos, 
a  sétakocsizásra  felkérni  a  leányt. 

—  Köszönöm.  Nem  megyek,  modá  Marié. 

—  Miért  nem? 

—  A  kocsizás  nekem  rosszat  tesz. 

—  Mióta  veszi  ezt  észre  ? 

—  Már  rég  ideje. 

Laj  os  rábámult.  Mi  ez  ?  Sejtené  talán  Marié,  hogy  abban 
a  kocsiban  tegnap  más  ült  az  ő  helyén?  Valami  ösztön 
(büszkeség  talán  ?)  azt  súgná  neki,  hogy  az  a  hely  el  van 
foglalva  már  ? 

—  Holnap  sem  fog  ön  velem  kikocsizni? 

—  Ha  ön  megengedi,  hogy  itthon  maradjak. 

—  Van  önnek  valami  baja? 

—  Semmi.  Csak  nem  szeretem  a  kocsirázást. 

—  Akkor  én  eladom  a  lovakat. 

—  Azt  nagyon  jól  fogja  ön  tenni,  ha  önnek  nincs  szűk- 
sége  rájuk.  —  En  majd  annál  többet  fogok  sétálni  a  ker¬ 
temben. 

—  S  ha  majd  tél  lesz? 

—  Akkor  járkálok  az  udvaron  s  csinálok  hóembert,  a 
hogy  a  parasztgyerekek  szoktak. 

Lajos  gondolkodóba  esett.  Ha  olyan  nagyon  jól  nem 
őrizte  volna  a  leányt,  hajlandó  lett  volna  azt  hinni,  hogy 
Henry  fecsegett  előtte  a  tegnapi  találkozásról  az  erdőben 
a  három  dragonyos  tiszttel ;  de  hisz  annak  még  azóta  nem 
volt  semmi  alkalma  Mariéval  távolról  is  találkozhatni. 

Hanem  azért  mégis  az  lett  a  vége  a  dolognak,  hogy 
Lajos  eladta  a  lovakat.  Potom  áron,  ajándékképen  vesz¬ 
tegette  el  egy  helybeli  paraszt  gazdának  s  a  két  elkényez¬ 
tetett  paripa  tanult  azontúl  szántani. 

Mariénak  pedig  minden  járása  azontúl  csak  a  virágos 
kertjére  szorítkozott.  Azonkívül  egész  nap  tanult  és  írt. 

Ha  kiment  a  kertbe,  az  alatt  a  kertészlegényt  eltávolí¬ 
tották  onnan  s  annak  a  leány  visszatértéig  más  dolgot 
adtak. 

A  kertészlegény  fiatal  ember  volt :  a  Schmidt  család¬ 
nak  legidősebb  sarjadéka,  írni,  olvasni  tudó  fiú.  Vavel 
gróf  azért  szerette,  hogy  olyan  csendes,  szótalan  legény 
volt,  nem  járt  korcsmába. 

Meg  volt  neki  parancsolva,  hogy  az  alatt,  a  míg  az  úr¬ 
hölgy  a  kertben  sétál,  ő  a  park  útjain  és  pázsitjain  gereb- 


lyézze  össze  a  lehullt  faleveleket.  Ott  látta  őt  Marié  mind¬ 
annyiszor. 

Egy  késő  őszi  délután,  a  mint  Marié  ismét  visszatérő¬ 
ben  volt  a  kertből,  József,  a  kertészlegény,  a  Vár  oldalát 
takaró  vadgesztenyefák  lehullt  gyümölcsét  háritgatta  össze 
kupaczokba,  s  e  közben  a  szokottnál  közelebb  esett  ahoz 
az  úthoz,  a  melyen  a  leány  végig  szokott  haladni. 

Scbmidtné,  mint  rendesen,  elől  ment,  s  annak  rende¬ 
leté  volt,  soha  hátra  nem  tekinteni,  a  mit  az  nem  szegett 
volna  meg  egy  világért. 

Marié,  a  mint  a  kertészlegény  közelébe  ért,  egy  pilla¬ 
natra  megállt.  E  pillanat  alatt  az  jutott  eszébe,  hogy  most 
ő  rá  senki  sem  ügyel  fel.  Lajos,  kiről  jól  tudta,  hogy  a 
vizsgáló -toronyból  őt  folyton  kiséri  tekintetével,  a  míg  a 
kertben  sétál,  —  arra  a  jelre,  hogy  ő  felveti  a  zsebken¬ 
dőjét  a  légbe,  lejön  a  toronyból,  kiadni  az  ablakon  át 
Schmidtnének  az  aj  tó  kulcsot.  Ez  alatt,  a  míg  odáig  leér, 
ő  rá  épen  nem  vigyázhat.  Ez  bizonyos. 

Hirtelen  elhatározta  magát. 

A  míg  Schmidtné  hátra  nem  tekintve  haladt  előre, 
ő  hirtelen  a  vadgesztenyefák  felé  irányzá  lépteit  s  sietve 
ment  a  kertészlegény  felé.  Ez  ott  dolgozott  csendesen  egy¬ 
magában,  s  elbámult,  mikor  az  úrnőt  egyenesen  maga 
felé  sietni  látta ;  a  kivel  neki  szót  váltania  szigorúan  meg 
volt  tiltva. 

Marié  tikkadt  lélekzettel  mondá  e  szókat  a  kertész¬ 
legénynek  : 

—  Kérem,  legyen  ön  olyan  jó  :  fogja  ezt  a  levelet . 

De  alig  mondhatta  idáig,  még  a  levél  jó  formán  a  ker¬ 
tészlegény  kezében  sem  volt,  a  mint  a  kastély  északi  ol 
dalán  levő  kis  vasajtó  hirtelen  fölpattant  s  azon  előrohant 
Vavel  gróf,  dühösen,  mint  egy  vadállat.  Egyik  kezével  a 
megrettent  kertészlegény  karját  ragadta  meg  s  olyat  pen¬ 
derített  rajta,  hogy  az  orgonabokrok  közé  kalimpázott, 
másik  kezével  a  leány  kezét  fogta  meg.  A  levél  mind  a 
kettőjök  kezéből  leesett  a  földre.  Azt  a  gróf  felkapta  és  a 

zsebébe  dugá  s  azzal  szótlanul  és  hevesen  elhurczolta  ma¬ 
gával  a  leányt. 

(Az  a  jámbor  kertészlegény  élete  fogytáig  abban  a  hit¬ 
ben  maradt,  hogy  ö  belé  egy  elátkozott  herczegasszony 
volt  szerelmes,  de  rajta  kapták  a  félbeszakadt  szerelmi 
vallomásnál  s  így  nem  lett  e  kész  szerencséjéből  semmi.) 

Lajos  pedig  vitte  magával  egyenesen  a  leányt  a  tanuló-  ,, 
terembe.  Egy  szót  sem  szólt  addig  hozzá.  Arcza  sápadt 
volt  a  dühtől  és  ijedtségtől,  hogy  félelem  volt  ránézni. 

Mikor  aztán  egyedül  voltak  a  bezárt  négy  fal  között, 
akkor  eléje  állt  a  leánynak  s  a  szemébe  nézett  vádter¬ 
hesen. 

—  Ön  levelet  akart  küldeni  valakinek  ?  .  .  .  . 

A  leány  nyugodtan  nézett  a  haragvó  arczába. 

—  Kinek  szólt  e  levél  ? 

A  leány  szomorúan  mosolygott  s  csendesen  bókolt  szép 
fejével.  .  » 

Yavel  kivette  zsebéből  az  elfogott  levelet. 

Czímül  ez  volt  rá  írva : 

« —  A  szép,  jó,  kedves  szomszédnőnek. » 

—  Ön  Landsknechtsschild  bárónőnek  akart  írni? 

—  A  nevét  nem  ismerém,  azért  írtain  így. 

A  mint  a  túlsó  oldalára  fordítá  a  levelet  Yavel,  ott  meg 
a  pecséten  a  leány  czimerét  látta.  Azt  a  czímert,  a  mit 
minden  ember  ismer. 

Sietett  azt  morzsalékká  törni. 

S  aztán  elolvashatta,  a  mi  belül  volt  írva. 

<« Kedves,  szép,  jó  asszonyom! 

Szeresse  ön  az  én  Lajosomat.  Tegye  őt  boldoggá;  ő  na- 

gyón  jó  ember.  —  En  nem  vagyok  rá  nézve  senki  és 
semmi.  Marié. » 

A  mint  ezt  elolvasta,  a  két  öklével  a  fejéhez  és  a  szívé¬ 
hez  csapott  Lajos,  s  végigesett  a  kereveten,  s  elkezdett 
keservesen  zokogni. 

A  leány  most  nem  ment  oda  hozzá,  hogy  megkórlelje. 
Szánakozó  tekintettel  nézett  le  rá,  és  nagyot  sóhajtott. 

—  Hogy  ő  nekem  senkim  és  semmim !  fuldoklá  a  férfi. 

—  Senki  és  semmi ;  suttogá  utána  a  leány  csendesen. 
Erre  Yavel  felugrott  s  odament  eléje:  égő  szemei  még 

kényeivel  teli. 

—  Mit  akar  ön,  Marié  ?  Mit  akar  ön  ? 

Ekkor  a  leány  egész  lelki  erejével  föléje  kerülve,  meg- 
ragadá  a  férfi  kezét,  s  szólt  egész  szíve  teljességéből: 

- — -  Mit  akarok?  Azt  akarom,  hogy  adjon  ön  nekem 
anyát !  Azt  akarom,  hogy  hozzon  nekem  asszonyt  a  ház¬ 
hoz,  a  kit  én  szeressek,  s  a  ki  engemet  szeressen  :  asszonyt, 
a  ki  nekem  parancsoljon  s  a  kinek  én  szót  fogadjak,  a  ki¬ 
nek  elmondhassam,  ha  búsit,  ha  felvidít  valami,  s  a  ki 
megdorgáljon,  ha  ostobaságot  teszek,  s  a  kinek  a  kezét 
megcsókolhassam,  ha  megfenyített.  Adjon  ön  nekem 
anyát ;  én  annak  engedelmes,  szófogadó  leánya  leszek : 
soha  meg  nem  szomorítom,  ellene  nem  mondok ;  —  akár¬ 
hogy  bánik  velem,  eltűröm  tőle  s  megáldom  az  órát,  a 
melyben  e  házba  belépett !  Irtózom  már  az  egyedül  léttől. 

—  Nem  vagyunk-e  ketten?  szólt  tompa  hangon  a  férfi. 
—  S  nem  vagyok-e  én  is  oly  egyedül  mint  ön  ? 

—  S  azt  hiszi  ön,  hogy  ez  az  ön  márványarcza  nem 

az  én  lelkemnek  a  terhe  ?  Ez  a  vas  tekintet,  a  mivel  ön  a 

legirtóztatóbb  sorsot  tűri,  az  én  legijesztőbb  kísértetem. 

Mindennap  látom  ez  arczot  a  ki  eltemette  magát  az  én 

elátkozott  sorsom  miatt  elevenen ;  ifjan,  erővel,  lélekkel, 

gazdagon;  és  soha  egy  mosolyt,  soha  egy  örömsugárt, 

rajta :  kifosztva,  megölve,  megsemmisítve.  Es  aztán  tud¬ 
nom  kell,  hogy  mind  ennek  én  vagyok  az  oka.  Hogy  átok 
a  létezésem  annak  az  egyetlen-egy  embernek  a  fején,  a 
ki  tudja,  hogy  vagyok  a  világon. 

— -  Az  Istenért  Marié  !  ki  sugall  önnek  ilyen  gondola¬ 
tokat  ? 

—  Azok  az  én  hosszú  éjszakáim !  Oh,  miket  nem  ta¬ 
nulok  én  abban  a  mély  sötétségben !  Ha  azt  én  önnek 

mind  elmondanám  !  Csak  egyet  mondok  el  belőle.  —  Nem 
hiába  kérdeztem  öntől  egyszer  már  régen,  hogy  milyen  az 
a  halál  ?  Fáj-e  még  azután  is  valami,  vagy  vége  van  vele 
mindennek?  Ha  akkor  tovább  kérdezett  volna  ön,  mond¬ 
tam  volna  valamit.  Önök  akkor,  mikor  engem  megmen¬ 
tettek  a  haláltól,  az  én  nevemet  odaadták  Bottá  Zsófiának, 
a  ki  helyettem  elvállalta  az  én  sorsomat.  Nem  tudom,  mi 
lett  belőle  azután?  Ha  meghalt  helyettem,  nyugosztalja 
meg  Isten ;  s  ha  élve  maradt,  magasztalja  fel  Isten,  hogy 
tündököljön  az  én  helyemen;  —  de  adjátok  hát  ide  ne¬ 
kem  akkor  Bottá  Zsófia  nevét;  adjátok  ide  az  ő  szolgáló 
köntösét,  adjátok  ide  az  Isten  szabad  világát,  a  mi  az  övé 
volt :  hadd  legyek  Bottá  Zsófia  én  s  hadd  mossak  ruhákat 
a  patakban!  Ha  cseréltünk,  cseréljünk  igazán!  Tudjam 
meg,  hogy  milyen  az  élet,  vagy  tudjam  meg,  hogy  milyen 
a  halál? 

Yavel  Lajos  bámulva  hallgatá  ez  indulatkitörést.  A  csen¬ 
des,  szelid,  méla  leánynak  ez  volt  az  első  szenvedélyes 
hangja.  Maga  sem  tudta  ő  azt,  hogy  ennyire  képes.  Ekkor 
ezt  mondta  neki  Yavel  gróf : 

—  «Madame!»  A  miket  öntől  hallottam  ma,  azokból 
megtudtam,  hogy  a  kerek  föld  legnagyobb  gyémántja  az 
én  őrizetemre  van  bízva.  —  Ezentúl  kétszerte  jobban 
fogom  önt  őrizni ! 

—  Szükségtelen,  felelt  neki  a  leány  büszkén.  Ha  azt 
akarja  ön  biztosítani,  hogy  megmaradjak  ebben  a  Névte¬ 
len  Yárban:  csináljon  belőle  otthont;  hozzon  bele  bol¬ 
dogságot.  Ha  önt  boldognak  fogom  látni,  én  is  az  leszek. 

—  Oh  az  én  boldogságom  napja  is  arra  vár,  hogy  az 
öné  virradjon.  Eljön  az,  szentül  hiszem.  De  a  Névtelen 
Yárban  ne  várjon  ön  reá.  Tartson  bolondnak  az  egész  vi¬ 
lág:  joga  van  hozzá;  egyedül  önnek  nincs.  Ha  élne  még 
apám,  anyám,  a  kiket  imádtam,  még  őket  sem  bocsáthat¬ 
nám  be  ide  e  falak  közé,  hogy  titkomat  megtudják. 

—  Egy  nő,  a  ki  szeret,  el  nem  árulja  azt. 

—  De  ki  szeretne  engem  ? 

—  A  ki  önt  ismeri. 

—  Honnan  ismerne  engem  valaki? 

—  Leveleiből.  Nincs-e  azokban  lefestve  önnek  a  lelke  ? 

t*  / 

képmása?  0  neki  kell  önt  szeretnie.  Es  önnek  is  kell  őt 
szeretni!  Ha  én  szeretem  önöket  mindkettőjüket,  hát  ak¬ 
kor  önök  hogy  ne  szeretnék  egymást? 

Csodálatos  észjárás  ! 

—  Én  mindig  erről  álmodtam ;  tehát  igaz  ! 

Lajos  átérezte,  hogy  ha  ő  most  tettetne  és  tagadna,  a 
legméltatlanabb  sértést  követné  el  a  legkristálytisztább 

leiken.  Őszintén  megmondá  utolsó  gondolatját. 

—  Es  ha  lehető  volna  az,  hogy  engemet  valaki  úgy 
szeressen,  a  hogy  ön  arról  álmodik :  emberi  gondolat 
volna- e  tőlem,  még  egy  harmadik  lényt,  egy  napsugárnak 
örvendő  lelket  eltemetni  magam  mellé  ide  ebbe  a  ma¬ 
gányba,  a  hol  megszűnik  minden  érintkezés  az  emberek¬ 
kel,  az  egész  világgal?  Mert  bizony  mondom,  hogy  a  ki  a 
Névtelen  Vár  lakójának  beállt,  annak  a  számára  ez  a  ház 
egy  sírbolt,  a  minek  az  ajtaja  nem  nyílik  meg  elébb,  mint 
a  szabadító  angyal  trombitaszavára ! 

—  S  sokáig  fog-e  még  e  trombitaszó  magára  vá¬ 
ratni  ? 

—  Hiszem,  —  és  tudom,  —  hogy  nem  sokáig !  Az  idők 
jelenségei  nem  csalnak.  Feltámadásunk  közelít.  Addig 
tűrjünk  és  várjunk. 

A  leány  magához  vonta  a  férfi  kezét  s  utána  sóhaj tá  : 

—  Tűrjünk  és  várjunk.  —  De  most  hát  adja  ön  vissza 
elfogott  levelemet. 

—  Miért  kívánja  azt  ? 

—  El  akarom  most  tenni  s  aztán  elküldeni  az  igazi 
czimzetére  :  —  majd  mikor  az  angyal  trombitászava  meg¬ 
harsan. 

—  A  ki  angyaltársának  szabadítására  eljön.  Isten  enged¬ 
jen  bennünket  is  kiszabadulni  velük  együtt,  szegény  bű¬ 
nös  ördögöket. 

f 

— «  Ámen.  —  Es  aztán  adasson  ön  egy  pohár  bort  an- 

nak  a  szegény  kertésznek,  a  kit  miattam  úgy  megijesztett. 
Pedig  csak  én  voltam  a  hibás. 

—  Ave  Maria ! 

Hanem  a  levelet  nem  adta  neki  vissza. 

YI. 

Ez  a  fölfedezés  még  szigorúbbá  tette  Yavel  Lajosra 
nézve  a  Névtelen  vári  fogolylétet. 

A  leányban  felébredt  az  életvágy,  a  világ  utáni  holdkór. 
Az  ilyen  holdkórosra  nagyon  vigyázni  kell,  mert  az  min¬ 
dig  kiszabadulásról  gondolkozik. 

Most  már  Yavel  soha  sem  merte  elhagyni  a  házat.  A  lo¬ 
vait  már  eladta;  ki  nem  vihette  magával  Mariét,  mint  az¬ 
előtt,  a  midőn  egy  órai  szabad  légszivás  volt  még  mind¬ 
kettőjüknek  megengedve.  Az  idő  is  elromlott.  Egy  őszi  dér 
megfosztotta  a  kis  kertet  virágdíszétől :  csak  a  chrysan- 
themumok  maradtak  meg  a  virágjaikban. 

Hogy  valami  kárpótlást  szerezzen  Mariénak  az  elvett 
«szép»  világért:  azt  gondolta  ki,  hogy  egy  üvegházat  épít¬ 
tetett  a  számára,  abba  meghozatta  Erfurtból  és  Harlemből 
a  legdrágább  divatvirágokat  s  Józsefnek,  kit  kertészszé 
tett  a  virágházban,  gyakran  adott  megbízást,  hogy  menjen 
fel  Bécsbe  dísznövényeket  beszerezni.  Az  alatt  maga  ápolta 
az  üvegbáz  növényeit.  Itt  hát  télen  is  virágok  közt  sétál¬ 
hatott  Marié  s  kedvét  találta  az  exoticus  növényekben, 
miknek  neveit,  hazáját,  sajátságait  megmagyarázta  Lajos. 
Ügy  látszott,  hogy  a  gróf  is  nagy  virágkedvelő  lehetett 
valaha :  minden  külföldi  ritka  növényt  ismert.  Tudta,  me¬ 
lyiknek  milyen  földkeverék  kell?  sok,  vagy  kevés  öntözés? 
árnyék,  vagy  napfény?  korom,  vagy  vasgálicz?  s  télen 
hányfokú  légmérsék? 

A  kertészszel  csak  a  virágok  elnevezései  fölött  volt  a 
grófnak  többször  vitája.  Némely  híres  nevet  nem  tűrt  meg 
a  virágházában.  Annak  a  legújabban  divatba  jött  pompás 
chinai  virágnak,  a  mi  egyszerre  kedvencze  lett  minden 

üvegháznak  :  «Hortensia»  név  alatt,  nem  akart  helyet  adni 
a  növényei  sorában,  míg  a  botanicusok  igazi  tudományos 
névvel  «hydrangeának»  nem  keresztelték. 

Egyszer  a  téli  kertből,  hová  a  kertész  eltávozása  után 
szabad  volt  Mariénak  egy  órára  lemenni,  (onnan  nem 
szökhetett  el)  egy  újon  nyílt  virággal  jött  vissza  a  leány. 

A  virág  meglepően  szép.  Kettős  szétterült  kelyhe  van  ; 
a  külső  haragos  kék,  a  belső  égszínű,  sugáralakú  szirmok¬ 
kal,  a  kehely  közepéből  pedig  kiemelkedik  öt  vastag  kar¬ 
mazsinszínű  pilis,  a  mi  csillag  alakban  terül  szét. 

E  virágnak  alig  van  valami  kocsánya,  annál  fogva  azt 
Marié  gombostűvel  tűzte  a  keblére :  épen  a  szíve  fölé. 

Egyenesen  Lajos  dolgozó  szobájába  sietett  vele;  gon¬ 
dolva,  majd  meglepi  e  gyönyörű  új  virággal,  a  miből  az 
első  bimbó  ma  reggelre  nyílt  ki. 

Meg  is  lepte,  Yavel  Lajos  kilökte  a  széket  maga  alul, 
mikor  a  leányt  e  virággal  keblén  szobájába  belépni  látta. 
Az  a  virág  épen  olyan  volt  ott,  mint  a  « légion  d’honneur» 
rendcsillaga.  Bámulva  nézett  rá. 

—  Hol  vette  ön  ezt  a  virágot?  kérdé  Mariétól  reszkető 
hangon. 

—  Az  éjjel  nyílt  az  üvegházban.  Menjen  le.  Még  van 
rajta  egy,  azt  önnek  a  számára  hagytam. 

Yavel  Lajos  szótlanul  elhagyta  a  szobáját  s  a  leányt  is 
a  szobában. 

Marié  szokva  volt  már  Lajos  különcz  modorához;  mely 
olyan  ember  előtt,  a  ki  annak  az  okát  ismerte,  bátran  me¬ 
hetett  volna  hóbort  számba;  s  ott  maradt  körültekin¬ 
teni  Lajos  könyvtárában,  aminek  az  ajtaját  az  most  nyitva 
feledte. 

Az  első  tekintetre  meglepte  az,  hogy  annak  a  Bertuch- 
féle  szép  illustrált  műnek,  a  mit  ő  már  könyv  nélkül  is¬ 
mert,  még  egy  kötete  oda  van  dugva  Lajos  könyvei  közé. 

A  legkönnyebben  megbocsátható  kíváncsiság  egy  leány¬ 
nál,  ha  egyszer  egy  olyan  munkának,  mely  kedvencz  ol¬ 
vasmánya  volt,  még  egy  eddig  nem  ismert  kötetét  fedezi 

fel  valahol,  mohón  kap  utána,  hogy  ugyan  mi  lehet  még 
abban  :  kivált  ha  e  kíváncsiságot  még  az  a  tudat  is  sar- 
kantyúzza,  hogy  az  az  egy  kötet  el  volt  előle  dugva. 

A  mint  a  könyv  színezett  ábráit  sorba  lapozgatta,  egy¬ 
szerre  az  a  lap  állt  előtte,  a  min  a  keblére  tűzött  virág 
volt  lefestve. 

A  leírásban  el  volt  mondva,  hogy  ezt  a  híres  franczia 
természetbúvár,  Palissot-Beauvois  fedezte  fel  Észak -Afrika 
Oware  királyságában  s  virágainak  a  légion  d’honneur 
rendcsillagához  való  hasonlatossága  miatt,  elnevezte  «Na- 
poleona  imperialis»-nak. 

Most  már  tudta  Marié,  hogy  miért  sietett  el  oly  hevesen 
Lajos.  Utána  futott  a  téli  kertbe. 

Későn  érkezett. 

Már  akkor  Lajos  jött  vissza  az  üvegházból,  markában 
hozva  az  ízekre  széttépett  dísznövényt. 

Dühös  volt.  Marié  csak  annyit  hallott,  hogy  a  künn 
ácsorgó  kertésznek  azt  kiáltotta:  «canaille»  !  S  azzal  az 
összetördelt  növény  ágait  kihajította  a  hóra. 

Marié  visszasompolyodott  a  szobájába. 

De  Lajos  ott  is  fel  tudta  őt  találni. 

—  Hová  tette  ön  azt  a  virágot  ?  kérdé  a  leánytól,  s 
keble  úgy  fújtatott,  mintha  mértföldnyiről  szaladt  volna 
utána. 

Marié  szép  szelíden,  de  egész  öntudatos  határozottság¬ 
gal  felelt  neki : 

—  Lenyomtattam  az  imakönyvembe. 

A  férfi  fogait  csikorgatta,  s  felemelt  öklei  remegtek :  a 
saját  fejét  kezdte  velük  iitögetni. 

Pedig  a  leánynak  igaza  volt.  Az  ő  hazája  nagyságának 
a  jelvénye  volt  az  a  virág:  az  ő  nemzete  dicsőségének  csil¬ 
lagait  nyiták  annak  bimbói. 

A  férfi  csak  gyűlölni  tudott:  - —  a  leány  csak  sze¬ 
retni. 

Lajos  megfordult  a  sarkán  haragosan  s  otthagyta  a 
leányt  szótlanul. 

Most  már  az  üvegház  is  látogatatlan  maradt.  Kiknél  a 
kedély  túlérzékenynyé  lett,  azoknak  egy  gondolat  is  elég, 
hogy  őket  egy  kedvencz  hely  látogatásától  eltiltsa  . 

Lajosnak  nem  maradt  már  egyéb  összeköttetése  a  vi¬ 
lággal,  mint  a  távcsövének  a  lencséi. 

Még  hátra  volt,  hogy  erről  is  lemondjon. 

Maguk  az  elemek  is  ellene  esküdtek  ebben  az  évben  a 
Névtelen  Vár  lakóinak. 

A  Fertő  tó  egyszerre  elkezdett  szertelenül  áradni,  min¬ 
den  partján  túlöntött  s  elborítta  szerteszélylyel  a  kaszá¬ 
lókat,  az  őszi  vetéseket,  a  tanyák,  kertek  ott  úsztak  a  viz 
közepén. 

E  csapás  miatt  Marié  kis  virágos  kertje  is  szenvedett. 
Környéke  egészen  semly ékessé  vált.  Lajos  ugyan  sietett 
azt  nagy  költséggel  megoltalmaztatni ;  volt  módja  benne. 
Kapuját  csak  úgy  ostromolta  a  sok  munkát  kereső  Ínséges 
föld  népe,  a  kinek  a  télire  nem  maradt  a  vízár  miatt  semmi 
elesége.  Nem  kergetett  el  senkit,  hanem  neki  állította  őket 
töltést  hányni,  rőzsesánczot  fonni  az  egész  virágoskert  kö- 
rül.  ügy  megerősítette  azt,  mint  valami  váracsot.  Hanem 
azért  azt  mondta  neki  a  kertész,  hogy  mind  nem  használ 
neki  az  semmit,  a  vízár  alulról  fog  felfakadni  s  tavaszra 
valamennyi  díszbokrot  ki  fogja  ölni. 

Ez  aztán  kegyetlenség. 

A  kinek  semmi  egyéb  öröme  nincs  a  világon,  mint  a 
virágos,  zöldülő  bokrai,  annak  az  egyetlen  gyönyörűségét 
.  egy  szivacstörléssel  elpusztítani!  Ez  képes  az  embert  Is¬ 
ten-tagadóvá  tenni. 

Lajos  ingerült  volt  már  minden  iránt. 

—  Az  én  szép  casuariáim !  nyögé  méltatlankodva. 

Marié  megfeddte  e  kislelkiiségért. 

—  Önnek  csak  a  causariái  válnak  pusztulásra ;  de  hát 
az  a  sok  ezernyi  szegény  ember,  a  kinek  mindennapi  falat 
kenyerét  veszi  el  az  Isten  csapása  és  még  sem  szállnak 
perbe  az  Istennel ! 

—  Igaz.  Mond  rá  Lajos;  s  még  az  nap  öt  száz  forintot 

küldött  tiszteletes  Mercatoris  uramnak,  hogy  oszsza  ki  az 
árvíztől  sújtott  hívei  között.  * 

Ez  a  küldemény  újra  megindította  a  kettőjük  közt  félbe¬ 
szakadt  levelezést,  mely  már  hosszú  idő  óta  szünetelt. 

A  hálálkodó  válaszban  egyúttal  előadta  a  lelkész  a  mos¬ 
tani  ínségnek  az  igazi  okát. 

«Az  bizony  nem  Istennek  az  ő  csapása,  hanem  ember¬ 
csinálta,  ember-elnézte  hiba.  Hanem  ilyenek  vagyunk  mi 
föld  lakói.  Ha  valakinek  szép  búzája  terem,  azt  mondja 
dicsekedve:  ime  ezt  én  produkáltam;  ha  pedig  selejtes  a 
termés,  akkor  azt  mondja :  e  bizony  csak  olyan,  a  hogy  az 
Isten  megteremtette !  A  Fertő  tó  túláradásának  okait  már 
régóta  fürkészik.  Az  utolsó  tíz  év  alatt  negyvenkét  ezer 
hold  mívelt  termőföld  lett  vízfenékké,  a  kik  azon  éltek, 
koldusokká.  A  mit  a  tudósok  ki  nem  bírtak  találni,  arra 
rájött  egy  bolond  ember.  Lakik  itt  e  vidéken  egy  minden¬ 
hez  értő  mester,  a  kit  Mester  Mátyásnak  gúnyolnak,  a  ki 
asztalos,  lakatos,  bognár,  órás,  vinczellér,  a  hogy  kívánta¬ 
tik,  —  ez  a  múlt  évben  Győr  táján  a  hajóból  a  Dunába 
ejtette  a  bodnársulykát,  a  mi  elmerült.  Az  idén  vissza¬ 
kerülve  a  Fertő  tájékára,  megismeri  a  hajdani  bodnár  gaz¬ 
dája  kezében  az  elvesztett  sulykot.  «Ez  az  én  sulykom!)) 
mondja  neki;  «én  ejtettem  a  Dunába  Győrnél » .  ((Lehetet¬ 
len  az»>,  mond  a  bodnár,  «a  feleségem  itt  fogta  ki  azt  a 
Fertőből)).  « Mégis  az  enyim;  bizonyságául  mondhatom, 
hogy  a  sulyok  fejébe  van  czövekelve  hat  darab  körmöczi 
aranyam.))  A  czöveket  megtalálták  s  benne  volt  a  sulyok¬ 
ban  a  hat  arany.  Ezért  úszott  el  a  víz  alatt.  De  hátra  van 
a  csoda  nagyobbik  fele.  Hogyan  úszott  az  a  sulyok  a  Du¬ 
nából  fel  a  Fertőbe  ?  Ez  a  bolond  emberrel  történt  anec- 
dota  ami  tudós  mérnökünket  arra  a  következtetésre  vezette, 
hogy  azoknak  a  vizeknek,  a  mik  a  Hanság  tavaiból  az 
ingó  lápföld  alatt  a  Fertő  vizét  eddig  a  Dunába  levezet¬ 
ték,  most  felfelé  kell  folyniok.  Valami  ismeretlen  gát  állja 
útjokat.  Ez  az  oka  az  egész  veszedelemnek,  mely  milliókra 
menő  károkat  okoz.  Hogy  azt  ki  lehessen  puhatolni,  az 

egész  Fertő  tó  és  Hanság  vidékét  újból  fel  kellene  mérni  ; 
mert  a  mi  mappát  Krieger  ezelőtt  huszonöt  évvel  készí¬ 
tett  e  tóról  és  környékéről,  az  már  nem  is  haj  az  a  mos- 

tani  alakjához.  Uj  felmérésre  van  szükség,  s  csak  azután, 
ha  ki  van  derítve,  hol  a  befolyást  gátló  akadály,  akkor 
lehet  annak  az  elhárításához  fogni.  Inzsellérünk  megcsi¬ 
nálta  a  költségvetést  s  óriási  summa  jött  ki  belőle.  Majd¬ 
nem  tizenöt  ezer  forint.  De  ki  adja  ezt  elő?  Tekintetes 
nemes  Mosony  vármegye  azt  tartja,  hogy  ez  a  tekintetes 
nemes  Sopron  vármegyére  tartozik ;  tekintetes  nemes  Sop¬ 
ron  vármegye  pedig  abban  a  meggyőződésben  él,  hogy  az 
tekintetes  nemes  Mosony  vármegyének  a  kiadása.  Már  pe¬ 
dig  hamarább  megtörténik  az,  hogy  a  Fertő  túláradjon  a 
ruszti  hegynek  a  tetején,  mint  az,  hogy  akár  Sopron,  akár 
Mosony  tekintetes  vármegyéknek  a  domestica  cassájában 
úgy  megáradjon  a  pénz,  hogy  annak  a  szélén  tizenötezer 
forintot  magától  kiöntsön.  E  fennakadáson  végtére  is  se¬ 
gített  az  Úrnak  angyala,  a  kit  vidékünk  oltalmazójául 
küldött  ide  jó  kedvében:  ő  nagysága  Landsknechtsschild 
Katalin  bárónő,  ki  is  megtudva,  hogy  a  föld  népének  nyo¬ 
morúságán  segíteni  egyedül  ez  úton  lehet  gyökeresen,  ő 
maga  saját  pénztárából  felajánlá  a  megkíván  tató  tizenöt¬ 
ezer  forintnak  kifizetését  az  inzsellér  számára ;  mely  nagy¬ 
lelkűség  annyival  nagyobbra  becsülendő,  mivelhogy  a 
bárónőnek  tudomása  volt  róla,  hogy  az  inzsellér  (ki  pa- 
renthesisben  mondva,  a  milyen  tudományos  férfiú  a  dol¬ 
gozó  asztalánál,  ép  olyan  atrobilosus  és  rusticus  ember 
társaságban)  egykor  a  bárónőt  igen  méltatlanul  rágal¬ 
mazta.  De  ő  sokkal  nagyobb  lelkű,  hogysem  ilyen  terefe- 
rére  reflectálna.  —  Tehát  már  most  annyi  príeambulum 
után  «ad  rem»  !  —  A  tizenötezer  forint  a  szükséges  mun¬ 
kálatokra  már  megvolna.  Hanem  már  most  még  egy  ki¬ 
tűnő  távcsőre  volna  szüksége  az  ingenieurnek,  hogy  a 
nagy  távolságokat,  a  mik  lánczczal  meg  nem  mérhetők, 
kivehesse.  Ilyen  pedig  belekerülne  két-három  ezer  forintba. 
Nagyságodnak,  mint  tudjuk,  van  egy  ilyen  telescopiuma. 

Ezért  ugyan  az  inzsellérnek  magának  illenék  instálni ;  de 
ő  kelme  érezvén,  hogy  a  mely  subscust  a  bárónő  ellen  el¬ 
követett,  abban  nagyságodat  is  injuriázta,  nem  mer  a 
színe  elé  kerülni ;  hanem  én  kérem  helyette  nagyságodat, 
hogy  lia  az  említett  telescopiumot  a  felmérés  idejére  nél¬ 
külözhetné,  azt  pro  publico  bono  neki  odakölcsönözni  ne 
terheltessék.» 

így  szólt  a  lelkész  levele. 

A  mi  ezekből  a  szavakból  Lajos  lelkében  leginkább 
megmaradt,  az  volt,  hogy  Katalinról  mendemondákat  liur- 
czolnak  szét  a  világban :  otyan  mendemondákat,  a  mik¬ 
ben  neki  is  része  van.  S  a  nő  azzal  áll  boszút  azért,  hogy 
megszabadítja  az  Ínségtől  az  egész  vidéket,  mely  az  ő  rá¬ 
galmazásától  visszhangzik. 

Vavel  Lajos  másnap  elküldte  a  lelkészhez  a  maga  nagy¬ 
becsű  Savary-féle  telescopiumát,  azzal  az  izenettel,  hogy 
ezt  a  mérnöknek  ajándékozza. 

Neki  nem  volt  már  több  szüksége  arra. 

Becsukta  maga  előtt  az  ablakot,  hogy  ne  lásson  többet 
a  világba. 

A  tudós  inzsellér  aztán  hozzáfogott  a  nagy  munkához 
egész  lelke  szerint,  s  télen  át  a  befagyott  tavakon  keresz- 
tül-kasul  méregetve,  elkészíté  az  egész  Fertő  és  Hanság 
térképét.  Valódi  szaktudományú  remekmű  volt  az.  Mikor 
a  kész  munkáját  elvitte  a  nagylelkű  pártfogónőhöz,  bizony 
nem  jutott  eszébe,  hogy  a  sáros  csizmáját  meg  kellene 
előbb  törülni  a  tornáczon  a  pokróczban ;  hanem  azért  úgy 
megörvendeztető  e  munkával  a  bárónőt,  hogy  az  még  egy 
drága  brilliántos  melltűvel  ajándékozta  meg  e  tökéletes 
munkájáért.  —  Vavel  grófhoz  aztán  el  se  mert  menni 
hogy  a  telescopiumot  megköszönje  neki.  Attól  félt  a  derék 
ember,  hogy  ez  is  valami  ajándékkal  fogja  zavarba  hozni, 
pedig  a  bárónőnek  sem  tudott  rá  mit  is  mondani.  A  vár¬ 
megyegyűlésen  az  igaz,  hogy  mikor  referált  a  bevégzett 
dologról  az  inzsellér  úr,  a  sok  «mit  is  mondok)) -túl  senki 
sem  értette,  hogy  mit  adott  elő;  hanem  annyi  bizonyos, 

hogy  az  általa  vezetett  munka  után  a  Fertő  egyszerre 
minden  oldalán  elhagyta  az  elfoglalt  termőföldeket,  vissza¬ 
tért  a  régi  medrébe. 

Az  az  egyetlen  csatorna,  mely  a  Királytót  a  Eábczával 
összekötötte,  oly  rohamosan  zúdította  le  a  Fertő  vizét, 
hogy  a  mint  az  egész  Hanság  ingó  lápföldje  egyszerre 
egész  tömegével  alászállt,  a  réten  emberderék  vastagságú 
szökőkútak  lövelltek  föl  szerteszélylyel,  világ  csodájára. 

Most  azután  Marié  kis  kertje  is  megszabadult  attól  a 
veszélytől,  hogy  az  új  tavaszszal  békalencse  ússzék  a  szép 
tulipánágyai  felett. 


Jókai:  Névtelen  vár.  I. 


16 


HATODIK  RÉSZ. 


A  HALÁL  A  HÁZNÁL. 

I. 

Egy  délelőtt  Vavel  Lajost  olvasmányai  közül  Marié  ke¬ 
serves  zokogása  riasztá  föl. 

A  leány  úgy  jött  be  hozzá,  hogy  az  arcza  egészen  ned¬ 
ves  volt  a  könyektől ;  csak  egy  pongyola-öltöny  volt 
rajta  s  azt  is  egyik  kezével  tartá  elől  összefogva,  a  lábain 
pedig  nem  volt  más,  csak  harisnya ;  a  haja  meg  szétbo- 
molva  hullott  a  vállára,  keblére ;  úgy  rontott  át  Lajos  szo¬ 
bájába. 

—  Mi  történt?  kérdé  Lajos,  ijedten  elbámulva. 

—  Az  Istenért !  Segítsen  ön  !  Könyörüljön  !  zokogá  ke¬ 
servesen  a  leány. 

—  Mi  baja  önnek,  Marié? 

—  Hol  vannak  a  gyógyszerei  ?  Mit  tud  ön  a  halál  ellen. 

—  Marié!  kiálta  Lajos,  odaugorva  hozzá  s  keblére 
vonva  a  leányt. 

—  Nézze  ön !  nézze  csak :  szepegett  a  leány,  keblébe 
nyúlva  s  reszkető  kézzel  vonva  elől  ruha  fodrai  közül  — 
a  kis  magányos  verebet.  —  Meghal. 

A  kedvencz  zsoltáréneklő  ott  feküdt  hanyatt  a  leány 
rózsaszínű  tenyerén,  hátrahajtott  fejjel  s  száját  tátogtatva; 
a  leány  forró  lehelletével  iparkodott  őt  fölmelegíteni. 

—  Segítsen  rajta!  rebegé  Lajoshoz,  könytől  ragyogó 
szemeit  hozzá  emelve.  • 

—  Mi  történt  vele?  kérdé  igaz  részvéttel  Lajos. 

—  Oh  én  magam  vagyok  az  oka,  hogy  meghal.  Oda 
szokott  a  lábamra  repülni  reggelenkint,  mikor  öltözköd¬ 
tem  ;  és  ma  nem  gondoltam  rá,  nem  ügyeltem  oda,  hogy 
ott  repked ;  egyszer  csak  azt  veszem  észre,  hogy  a  mint  a 

lábamat  letettem  a  földre,  nagyot  sikoltott.  Rátapostam. 

/ 

(A  leány  összerázkódott.)  Oh  Istenem !  En  magam  tapos¬ 
tam  rá.  Én  magam  öltem  őt  meg.  Szegény  kedves  kis  Dá¬ 
vidomat. 

S  ismét  rákezdte  a  keserves  zokogást. 

—  Hm !  Hogy  tud  sirni  —  egy  veréb  miatt,  —  a  kit  el¬ 
taposott  !  dörmögé  Yavel  Lajos.  Hát  az,  a  ki  népeket  ta- 

/ 

pos  el !  Es  nem  siratja  meg  lábának  nyomait,  a  mik  után 
ezernyi  halott  marad  el,  agyongázolva !  Ön  már  egy  ma¬ 
dár  halálát  sem  tudja  magának  megbocsátani! 

—  Adjon  ön  neki  életet!  kiálta  kétségbeesetten  a  leány. 

A  férfi  elővette  gyógyszereit,  bedörzsölte  szeszes  élet¬ 
ébresztőkkel  a  kis  énekes  fejét;  vizet  csepegtetett  a  szá¬ 
jába,  illó-olajjal  kenegette  be  a  szívecskéje  táját.  Mind  a 
ketten  leültek  e  mellett  a  padlat- szőnyegre,  a  kis  állatot 
középre  véve. 

—  Már  felnyitja  a  szemeit  ....  suttogá  a  leány . 

* 

Még  lábra  áll!  ...  .  Ugy-e,  meg  fog  élni4? 

A  kis  énekes  még  egyszer  összeszedte  életerejét,  szár¬ 
nyai  repdesni  kezdtek,  félig  futva,  félig  repülve  odasietett 
úrnőjéhez  s  aztán  elbújt  annak  a  selyem  köntöse  fod¬ 
rai  alá. 

—  Hozzám  sietett !  Pedig  én  gázoltam  rá !  rebegé  a 
leány  s  aztán  óvatosan,  gyöngéden  szétbontá  ruhája  szár¬ 
nyait,  hogy  rátaláljon  az  odamenekültre. 

A  kis  énekes  meg  volt  halva. 

Most  már  nem  sírt  a  leány,  mikor  látta,  hogy  vége  van, 
csak  mély  szomorúsággal  tekinte  kis  halottjára,  a  földön 
ülve  s  a  fejét  bólingatta  csendesen. 

....  —  Nem  lesz  már,  a  ki  engem  reggelenkint  felkölt- 
sön  énekével ;  .  .  .  .  suttogá  magának ;  .  .  .  .  nem  csókol¬ 
gatja  már  sorba  az  ujjaim  hegyeit  ....  nem  pöröl  velem, 

Ki- 

mikor  öltözködöm  .  .  .  nem  lopkodja  el  csészémből  a  ka- 
lácsdarabkákat  ....  üresen  fog  állani  a  kalitkája. 

—  Majd  szerzek  önnek  másik  madarat,  épen  olyan  ked¬ 
veset,  mint  ez  volt.  Biztatá  őt  Lajos. 

—  Ne  hozzon  ön  nekem  másikat,  monda  Marié.  A  kit 
én  szerettem,  annak  a  helyébe  nem  tudnék  én  tenni  egy 
másikat,  hogy  azt  szeressem.  Hiába  volna  az  szép  is,  okos 
is,  kedves  is,  csak  azt  gondolnám  mindig :  az  az  elmúlt 
volt  az  igazi. 

S  azzal  fölvette  a  holt  madarat  és  megcsókolgatá. 

—  Jó  lesz  talán,  ha  kitömetjük?  Henry  ért  hozzá. 
Mondá  Lajos. 

—  Oh  azt  nem  engedem.  Hogy  szegény  Dávidomat 
kényszerítsék  ott  állni  mereven  egy  darab  fához  kötve,  s 
nézzen  reárn  üvegszemeivel,  mikor  már  énekelni  nem 
tud;  s  csaljam  magamat  azzal,  hogy  ő  még  megvan:  oda¬ 
készítsem  eléje  az  ételét  s  várjam,  hogy  lerepül  érte.  Nem 
kell  kisértet  a  szobámban.  Majd  eltemetjük  őt  a  virágos 
kertembe.  Tudok  egy  jó  kis  magányos  zugot  ottan.  A  gyep- 
pad  mellé,  a  hol  pihenni  szoktam.  Egy  orgonafa  tövébe. 
Ott  hadd  nyugodjék  csendesen.  Csináltatok  neki  szép  sír¬ 
követ  márványból.  Feliratom  rá  aranybetűkkel :  itt  nyug¬ 
szik  az  én  Dávidom  s  azután  meglátogatom  mindennap. 

Azzal  begöngyölgeté  kis  halottját  az  öltönye  szélébe  s 
elvitte  magával. 


Azután  csinált  neki  koporsót  két  csigateknőből,  szem¬ 
födélnek  felszabta  számára  a  brüsseli  csipkéjét,  fekete  fá¬ 
tyolból  gyász  nyakfodrokat  varrt  Pliryxusnak,  Hellének ; 
a  négy  macskájának  fekete  szalagot  kötött  a  nyakába  s 
magával  vitte  őket  délután  a  temetésre :  ez  volt  a  gyász- 
kiséret.  Lajost  nem  liítta  el.  (Az  orvost  nem  szokás  a  te¬ 
metésre  invitálni.)  De  mégis  jól  esett  neki,  mikor  a  kertbe 
leérve,  a  mondott  helyen,  a  gyepágy  mellett  már  megásva 
találta  a  kis  sírgödröt.  Ez  Lajos  munkája  volt  bizo¬ 
nyosan. 

Azután  mind  a  hat  kísérőnek,  a  játszótársaknak  kellett 


245 


egy  hantocskát  gördíteni  elhunyt  jó  barátjuk  koporsójára, 
a  felhantolást  maga  végezte  el  Marié. 

Majd  eszébe  jutott  neki,  hogy  olvasta  ő  valahol,  hogy  a 
kit  eltemetnek,  a  fölött  énekelni  is  szoktak  valami  halotti 
dalt. 

Gondolkozott,  gondolkozott;  végre  eszébe  jutott  egy, 
azt  lassan  dúdolva  elénekelte : 


«Allons,  enfants  de  la  pataié  ! 
Le  jour  de  gloire  est  arrivée.» 


0  « ezt »  a  dalt  halottá  egyszer  sok  embertől  énekeltetni, 
mikor  « valakit))  temetni  vittek. 

Azt  hitte,  az  a  halotti  dal. 

Azt  is  kedvesen  vette,  hogy  néhány  nap  múlva  ott  állt 
a  kis  sírkő  a  halom  előtt,  azzal  a  felirattal,  a  mit  ő  szánt 
a  kedvenczének,  s  a  sír  rámába  volt  foglalva,  a  hogy  az 
evangélikusoknál  szokás,  hogy  a  közé  virágokat  lehessen 
ültetni.  Azokat  ő  maga  saját  kezével  ültette  oda  s  minden¬ 
nap  lejárt  maga  megöntözni. 

Pedig  hát  halálból,  temetkezésből  nem  jó  játékot  csi¬ 
nálni.  Az  a  csendességszerző  angyal  azt  találja  mondani : 
«úgy?  ha  én  tinektek  olyan  nagyon  tetszem,  majd  igazán 
eljövök  !» 

A  mióta  Lajos  folytonos  házifogságban  tartotta  magát, 
hogy  mégis  valami  testmozgást  szerezzen,  azt  találta  ki, 
hogy  Henryvel  mindennap  gyakorolta  magát  a  kardvívás¬ 
ban.  Henry  csakugyan  vívómester  volt  valaha.  —  A  vár¬ 
lak  egyik  földszinti  termében,  a  honnan  a  kardcsattogás 
nem  hallatszott  fel  Marié  szobájáig,  szoktak  naponkint 
kétszer  összejönni  s  ott  azután  barátság  fejében  úgy  ösz- 
szevissza  verték  egymást  (mert  plastront  nem  használtak), 
hogy  ütésfoltoktól,  veres  daganatoktól  tele  volt  a  testük. 
Henry  olyanokat  vágott  gazdáján,  ha  az  fedetlen  nyilást 
hagyott,  mintha  ellenség  volna.  Úgy  is  kellett.  A  vívás 
után  dicsekedtek  egymásnak  a  kapott  vágások  nyomaival ; 

.elállították  a  vérzést  arnikás  vízzel  s  azzal  ismét  helyre¬ 


állt  az  úr  és  szolga  közötti  viszony. 

Egy  reggel  hasztalan  várta  Henryt  a  gróf  a  vívó-terem¬ 
ben.  A  csendes  óra  már  jól  elhaladt  és  vívótársa  még  sem 
érkezett.  Az  alatt  töltötte  az  időt  a  szélpuskával  a  czéllö- 
völdözésben.  Annyira  vitte  már,  hogy  húsz  lépésnyiről 
kapásra  kilőtte  a  coeur-assból  a  szivet.  Végre  megunta  a 
várakozást  s  maga  indult  el  Henryt  fölkeresni. 

A  komornyik  lakása  földszint  volt,  Lizetté,  a  szakács¬ 
nőé  mellett.  Lizette  csakugyan  felesége  volt  neki. 

A  gróf  a  folyosóra  nyíló  ajtón  akart  bemenni,  hanem 
azt  zárva  találta.  Azt  hitte,  Henry  a  feleségénél  van. 
A  konyha  felé  került. 

A  konyhában  már  kinn  volt  Lizette  s  az  ebédet  készí¬ 
tette. 

Csakugyan  oly  szertelenül  elhízott  személy  volt  az  a  nő, 
a  milyennek  Vavel  gróf  állítá.  Fájós  lábai  miatt  nem 
mozoghatott,  s  e  miatt  még  kövérebb  lett. 

Széles,  gömbölyű  arcza  semmiféle  indulatkifejezésre 
nem  volt  már  alkalmatos.  Az  már,  ha  sírni  akart  is,  csak 
nevetni  tudott. 

—  Hol  van  Henry  ?  kérdé  a  gróf. 

—  Odabenn  van  az  ágyán. 

—  Miért  van  bezárva  a  külső  ajtaja? 

—  Mert  nem  tud  fölkelni,  hogy  kinyissa. 

—  Hát  mi  lelte  ? 

—  Azt  hiszem,  hogy  megsímította  a  guta. 

S  azt  olyan  phlegmával  mondta,  mintha  csak  elrontott 
pástétomról  volna  szó. 

Vavel  nem  kérdezett  többet,  hanem  sietett  Lizette  szo¬ 
báján  keresztül  Henryébe. 

Az  öreg  ott  feküdt  az  ágyán,  s  a  szája  és  a  félszeme 
erősen  félre  volt  húzódva. 

—  Henry!  kiálta  Vavel,  odasietve  hozzá.  Te  rosszul 
vagy ! 


• —  De  majd  mindjárt  egészen  jól  leszek. 


m 


—  Nyújtsd  ide  a  kezedet. 

—  Nincsen  kezem. 

Lajos  felemelte  a  beteg  kezét  s  literét  vizsgálta. 

—  Nagyobb  bajod  van,  mint  hogy  én  belemerjek  kontár- 
kodni  a  gyógyításába.  Elmegyek  magam  orvosért. 

—  De  az  nem  mer  többet  idejönni.  Nincs  is  nekem  rá 
többet  szükségem,  hogy  felsegítsen  ülni  a  nyeregbe.  Eajta 
ülök  már  a  Szent  Mihály  paripáján.  A  két  lábam  ott 
van  a  kengyelben.  Csak  a  nyelvem  jár  még;  de  az  is 
nagyon  furcsán  forog. 

—  De  te  néked  nem  szabad,  nem  szabad  meghalnod ! 
Nem  szabad!  Kiálta  indulatosan  Yavel.  Hát  nem  tudod, 
hogy  neked  kötelességed  itt  maradni  velem? 

—  Hiszen  alkalmasint  itt  maradok ;  csakhogy  nagyon 
hallgatag  ember  lesz  belőlem.  Az  éjjel  egy  fényes  ruhás 
hölgy  jelent  meg  előttem  s  az  azt  kérdezte  tőlem,  hogy 
készen  vagyok-e  őt  követni?  S  mire  fölébredtem,  nem 
birtam  megmozdulni. 

—  Mi  lenne  belőlem,  mi  lenne  Mariéból,  ha  téged  el¬ 
vesztenénk  ? 

—  Azon  búslakodom  magam  is  legjobban.  Ki  fogja  a 
helyemet  kipótolni  önök  körül.  Azt  hiszem,  a  Schmidtek- 
nek  van  egy  katonaviselt  fiuk,  az  jó  lenne  a  helyembe. 
Vagy  az  a  félláb  u  rokkant  vitéz,  a  kinek  a  báróné  masina¬ 
lábat  csináltatott.  Hiszen  már  nem  kell  lovakkal  bajlódni. 
A  ház  körüli  munkát  az  biz  elvégezhetné. 

—  Ejh,  mit  ház  körüli  munka !  Te  nekem  az  vagy,  a  mi 
a  katonának  a  fegyvere.  Te  vagy  a  házamon  a  bezárt  ajtó. 
Te  vagy  a  gondolataimnak  az  őre.  Te  vagy  az  egyetlen 
barátom,  ebben  a  hajótörés  kietlenében. 

A  szegény  öreg  szolga  mosolyra  akarta  igazítani  eltor¬ 
zult  arczát. 

/ 

—  Nem  is  magamat  sajnálom,  hanem  önöket.  —  En 
bizony  Isten  megérdemlem  már,  hogy  nyugalomra  térjek. 
Húsz  esztendőt  szolgáltam  le  a  katonaságnál,  húszat  az 
én  uraimnál,  huszonöt  esztendei  kapitulácziót  töltöttem  el 

a  Lizettel,  tizenhatot  a  bujdosásban  :  ideje,  hogy  quietál- 
jak.  Elvesztettem  már  mindent  s  nem  reményiek  már 
semmit.  Tudom,  hogy  mi  ért?  Guta  ütött  meg.  Nem  hiszek 
semmi  orvosban.  Tudom,  hogy  meg  kell  halnom. 

Yavel  Lajos  úgy  járt,  mint  sok  tudós  ember,  mikor 
megszorul  a  nagy  válságban.  Felmondott  a  tudományának 
s  odamenekült  a  csodatevő  kuruzslóhoz. 

—  Te  Henry,  én  hallottam  hirét  itt  a  környékben  egy 
vájákos  asszonynak,  ki  csodaszerekkel,  kancsérolással 
kigyógyitott  sok  gutaiitöttet.  Azt  elhivatom  hozzád. 

Az  öreg  szemeibe  könyek  gyűltek  e  szóra. 

—  Oh  édes,  jó  uram.  Ugyan  hogy  tenné  ön  azt  már? 
A  tudós,  a  nagy  bölcs,  a  ki  annyi  könyvet  kitanult,  hogy 
mondaná  azt  egy  ostoba  boszorkánynak:  jer  ide,  segíts; 
én  nem  tudok  semmit,  te  tudsz  mindent ;  az  én  könyveim 
tele  vannak  hiábavalósággal,  hanem  a  te  ujjaid  hegyében 
ott  a  halál  elleni  segítség.  Hogy  alázná  ön  meg  így 
magát !  —  Nekem  nem  kell  se  orvos,  se  kuruzslónő.  — 
Hanem  valamit  mégis  kívánok. 

—  Mi  kívánságod  van,  Henry? 

—  Tudom,  hogy  meg  fog  ön  érte  haragudni,  de  mégis 
elmondom ;  hisz  egy  haldoklónak  csak  szabad  elmondani, 
ha  valamit  nagyon  óhajt.  Egész  életemben  nem  alkal¬ 
matlankodtam  vele :  a  mióta  önt  szolgálom,  és  még 
valakit. 

—  Mi  az? 

—  Lelki  vigasz. 

—  Lelki  vigasz? 

—  Az  utolsó  vigasz  egy  haldokló  embernek.  —  Bűnös 
voltomat  hová  tagadnám  el?  Vétkeim  sokasága  fejem  fölé 
szaporodott.  És  én  már  tizenhat  esztendő  óta  nem  gyón¬ 
tam  meg.  Most  a  végső  számadásnál  vagyok.  Egész  adós¬ 
ságomat  magammal  vigyem-e  a  más  világra?  Hivasson  ön 
nekem  —  papot. 

—  Henry !  Az  lehetetlen. 

—  Az  Isten  szent  nevére  kérem ! 


—  Lehetetlent  kérsz ! 

—  Az  Istenre  és  minden  szentéire  könyörgök  önnek : 
legyen  irgalommal  szegény  öreg  szolgája  iránt.  A  pokol 
rémületeit  érzi  egész  lelkem.  Az  örök  tüzet  látom  magam 
előtt  és  annak  vigyorgó  ördögeit.  Úgy  ül  valami  a  szivem 
fölött,  mint  a  szikla. 

—  Ne  légy  gyermek !  kiálta  a  haldoklóra  haragosan 
Yavel.  Mit  rémíted  itt  magadat  képzelődéseiddel?  Hát  a 
katonát,  a  ki  a  csatában  elesik,  ki  gyóntatja  meg,  ki  oldja 
fel  bűnei  alól?  gondold,  hogy  katona  vagy,  s  ágyúgolyó 
sodort  el. 

—  Talán  ha  a  csatazajt  hallanám,  az  elfojtaná  lelki 
félelmemet ;  oh  de  ebben  a  nagy  csendességben  minden 
iszonyú  gondolat  elővesz.  Eszembe  jut  minden,  a  mit 
vétettem  valaha :  sorba  állnak  elejbém  bűneim,  mint  egy 
hadcsoport,  a  mi  mustrálásra  vár,  hogy  nevén  szólítsák : 
« itt  vagyok  ! » 

—  Hagyj  fel  ez  őrült  agyrémmel !  Hová  gondolsz  ? 
Papot  akarnál  hivatni  magadhoz,  hogy  elmondd  neki :  az 
én  nevem  nem  az,  a  minek  mindennap  mondtam  maga¬ 
mat  ;  hanem  ez  és  ez :  —  én  nem  vagyok  csendes,  szol¬ 
gálattevő  ember,  a  ki  abban  fárad,  hogy  apró  uraknak  a 
lábtyűit  sártól  megtisztogassa :  hanem  vagyok  a  bibliai 
egyszarvú,  a  ki  azon  törekszik,  hogy  a  hatalmasok  fejét 
beletapossa  a  sárba.  S  aztán  elmondanád  neki  sorba  a 
titkokat,  a  mik  lelkedet  nyomják?  Elmondanád :  «én  csaló 
voltam;  egy  napon,  mikor  az  uramat  és  családját  elfogták 
a  forradalmiak,  hogy  megöljék,  én  a  saját  leányomat 
öltöztettem  fel  az  ő  leányuk  ruhájába,  hogy  az  igazit  meg¬ 
mentsem  a  halálveszélytől.  A  magamét  hagytam  a  vesze¬ 
delembe  menni  s  az  uramét  megőriztem,  rejtegettem, 
elfutottam  vele.  A  magam  leányát  kiadtam  királyleánynak, 
olyankor,  mikor,  mint  a  szarvasokra,  úgy  vadásztak  a 
királyokra  és  az  ő  ünőikre,  s  a  királyleányból  csináltam 
szolgálót,  a  kit  futni  hagynak.  Hamisítottam  keresztlevelet, 
okmányokat,  útleveleket,  hogy  őt  megszabadítsam  ellen- 

ségei  kezéből.  Rablógyilkos  voltam.  Mikór  az  uram  kin¬ 
cseit  szállították  az  elkobzók,  társaimmal  együtt  meg¬ 
rohantam  őket;  kettőt  megöltem  közülök,  s  a  kincseket 
elragadtam  a  megszabadított  gyermek  számára.  Hamis 
tanúbizonyságot  tettem,  hamisan  esküdtem,  hazudtam 
mindennap,  hogy  őt  betakarjam  üldözői  elől. 

—  ügy  van.  Mind  ezt  cselekedtem ;  hörgé  a  haldokló. 

—  S  azt  hiszed  te,  hogy  ezt  szabad  neked  halandó  em¬ 
ber  fülébe  megsúgnod? 

—  Ki  kell  békülnöm  Istennel. 

—  Henry !  Ha  te  tudnád,  hogy  ki  az  az  Isten !  Nem 
rettegnél  tőle.  Ha  te  ismernéd  őt  kegyelmességének  és 
szeretetének  kimondhatlan  nagyságában,  ha  tudnád  azt, 
hogy  ő,  a  ki  forgatja  a  napok  és  világok  százezreit  egymás 
körül,  hogy  azok  soha  össze  ne  ütközzenek,  s  a  ki  meg¬ 
tanítja  a  férget  őszszel,  hogyan  temesse  el  magát,  hogy 
tavaszszal  feltámadjon  s  a  ki  intézi  az  embernek  a  sorsát, 
a  ki  a  napok  és  férgek  között  áll :  nem  rettegnél  színe  elé 
kerülni  e  szóval:  «Uram,  elküldtél,  visszahívtál:  Tőled 
jöttem  el.  Hozzád  jövök  vissza  s  a  mi  e  kettő  között  esett, 
azt  te  tudod  ! » 

—  Önnek  nagy  lelke  van,  egész  az  Istenig  felér.  Ön  be¬ 
járta  az  egeket,  a  csillagokat,  tudja,  hol  kell  őt  keresni. 
Ön  maga  is  odatalál  már  hozzá.  De  mit  tegyek  én,  az  én 
parányi  kis  lelkecskémmel,  a  ki,  ha  belőlem  kiszáll,  ott 
marad,  vakon,  süketen,  némán,  tudatlanul,  nem  találva 
útat,  merre  menjen?  Nekem  kalauz  kell.  Nekem  kell 
valami  vékony  fonál,  a  minélfogva  megkapaszkodjam, 
hogy  le  ne  hulljak  a  mélységbe.  Nekem  kell  valami  jel  a 
homlokomra,  a  miről  rám  ismerjenek  a  másvilági  őrtállók. 
Félek;  rettegek.  Gyermek  vagyok,  a  ki  a  sötétben  eltévedt, 
s  rémek  huhogását  hallja.  Oh  én  nagy,  nehéz  bűneim! 

—  Neked  nincsenek  bűneid!  kiáltaYavel  türelmetlenül. 
Esküszöm  neked  ön  lelkem  nyugodalmára,  hogy  a  minek 
terhe  alatt  nyögsz :  az  nem  bűnöd,  hanem  erényed.  S  ha 
van  még  más  világ,  s  a  másvilágon  emberi  szó  és  emberi 

gondolat,  s  ha  van  hang,  mely  az  emberhez  kérdést  intéz, 
s  van  arcz,  mely  a  formájára  teremtett  areznak  szemközt 
néz ;  felelj  meg  neki  biztos  hittel :  « igaz :  vétettem  sok 
parancsolatod  ellen ;  de  erény  volt  minden  vétkem,  mert 
egy  ang}^alodnak  megszabadításáért  követtem  el  azt ! » 

—  Nem  tudok  én  ily  fennyen  beszélni  s  ha  tudnék  is, 
nem  mernék  ott ! 

—  Nem  is  szükség,  fel  van  az  jegyezve  annál,  a  ki 
minden  szívbe  belát,  s  nem  szorul  ő  se  a  te  mentségedre, 
se  a  te  papod  absoluti ójára,  hogy  paradicsomába  bebo- 
csásson. 

A  haldoklót  mind  nem  nyugtatá  ez  meg.  Arczát  a  pokol 
félelmei  még  jobban  eltorzíták,  mint  a  halál  keze.  Szemei 
rémtűzben  égtek. 

—  Oh  Uram  irgalmazz !  Szent  atyám  kegyelmezz  !  El 
fogok  kárhozni.  El  kell  kárhoznom. 

Yavel  most  már  kijött  türelméből. 

—  Hát  kárhozzál  el !  Az  is  kötelességed  !  Ha  a  pokolba  . 
vagy  küldve :  •  eredj  oda !  Mikor  kezet  adtál  nekem,  azt 
mondtad  :  ((gazember,  a  ki  áruló !»  —  Nem  fogsz  árulóvá 
lenni ! 

Azzal  felkelt  a  haldokló  ágya  széléről  s  az  ajtó  felé 
ment,  ott  hagyva  őt  magára. 

Mikor  már  a  kilincset  megfogta,  ismét  visszanyerte  érző 
szívét,  megfordult,  visszatért  hozzá  s  aztán  kezébe  fogta 
azt  a  tehetetlen,  jéghideg  kezet. 

—  Öreg  baj  társ  !  Vén  fegyverczimbora !  Hát  haraggal 
válunk-e  el  egymástól?  Hát  nem  bízol-e  már  bennem 
többé  ?  Halld  csak  öreg  barátom,  mit  mondok  ?  Hát  most 
te  mégy  el  előre,  kvártélyt  csinálni.  Aztán  majd  én  követ¬ 
kezem.  Ha  egyszer  én  odaérek  a  mennyország  kapujához : 
mielőtt  belépnék,  az  első  kérdésem  az  lesz  szent  Péterhez  : 
«Itt  van-e  az  én  jó,  öreg  bajtársam,  a  becsületes,  erények¬ 
ben  gazdag  Henry?»  s  ha  arra  azt  mondja  a  kapuőr,  hogy 
«nincs  biz  az !  mert  az  odalenn  van  a  souterraineben», 
akkor  azt  mondom  neki,  hogy  «no  hát  köszönöm  a  barát- 

ságot,  öreg ;  de  nékem  az  olyan  paradicsom,  a  honnan  az 
én  Henrymat  kizárták,  nem  kell !  megyek  le  hozzá  én  is  a 
pokolba  s  egy  társaságban  leszek  vele !»  Isten  engem  úgy 
segélj  en ! 

A  szegény  nyomorult  útrakészülő  még  nevetésre  akarta 
kényszeríteni  rángatózó  arczát.  Ez  már  tetszett  neki. 
A  kezével  nem  vonhatta  közelebb  Lajos  kezét,  de  a  fejét 
még  oda  tudta  erőszakolni,  hogy  vonagló  ajkaival  meg¬ 
csókolja  azt. 

—  Igen,  igen !  rebegé,  s  most  már  ragyogni  kezdtek  a 
szemei;  —  de  ketten  se  maradunk  ottan  sokáig;  —  majd 
jön  utánunk  egy  harmadik;  —  s  az  mind  a  kettőnket 
kikönyörög  onnan. 

Lajos  homlokára  ütött  a  tenyerével. 

—  Hogy  ez  nekem  nem  jutott  eszembe  !  —  Várj,  öreg, 
rögtön  visszatérek.  Papot  nem  hozhatok  hozzád;  de  hozok 
ide  egy  angyalt. 

Lajos  sietett  fel  Mariéhoz. 

—  Ön  könyezett !  szólt  a  leány  megdöbbenve.  Megis¬ 
merte  Lajos  szemeiről,  hogy  az  sírt. 

—  Igen  Marié ;  most  az  én  magányos  verebem  hal¬ 
doklik.  Elvesztjük  a  szegény  Henryt. 

—  Oh  Istenem !  —  Milyen  egyedül  maradunk. 

—  Az  jut  önnek  az  eszébe  úgy-e,  hogy  ez  már  boldog: 
elhagyhatja  ezt  a  sírboltot. 

—  Igaz.  Embert  nem  tudok  megsiratni,  ha  meghal, 
csupán  az  apró  kis  állatocskákat.  Nagyon  ostoba  vagyok, 
vagy  nagyon  rossz  szívem  van. 

—  Az  nem  azért  van,  Marié.  Hanem  mert  a  kis  állatnak 
a  halállal  vége  van,  az  embernek  pedig  azzal  kezdődik  a 
megdicsőülése. 

- — -  Nem  láthatnám  még  egyszer  a  jó  Henryt? 

—  De  éj)en  azért  jöttem  önhöz.  Az  ön  látása  őt  idvezí- 
tené.  Hozza  el  az  imádságos  könyvét.  Keresse  ki  benne  a 
haldokló  ember  imáját. 

—  Oh  azt  tudom  én  könyv  nélkül. 

—  Könyv  nélkül?  Marié  ! 

—  Megtanultam  azt. 

—  De  hát  minek  tanulta  azt  meg? 

—  Hát  az  ember  nem  tudhatja,  hogy  lesz-e  mindig  ima¬ 
könyv  a  közelében  ? 

—  Kitől  tanul  ön  ilyen  gondolatokat? 

—  A  széltől,  mikor  az  ablakon  befúj,  a  gyertyától,  mikor 
lobog,  —  és  öntől,  mikor  hallgat.  .  . 

. Lajos  levezette  Mariét  a  haldoklóhoz. 

A  leány  első  dolga  az  volt,  hogy  Lizettet  elparancsolta 
a  tűzhelytől.  Menjen  a  férjét  ápolni.  Ma  nem  lesz  ebéd. 
Az  éhséget  elverni  van  kenyér  és  gyümölcs. 

A  szakácsnőnek  el  kellett  oltani  a  tüzet  s  a  szobájába 
vonulni. 

Hanem  arra  nem  volt  rábírható  a  jó  Lizette,  hogy 
Henry  szobájába  menjen. 

—  Nagyon  csúnya  szegény.  Irtózom  tőle.  S  úgy  sem 
tudok  rajta  segíteni. 

Nagyon  érzéketlen  volt  a  kövér  Lizette  s  ez  jó  tulajdon¬ 
ság  volt  ahoz  a  feladathoz,  a  mi  neki  jutott. 

Marié  és  Lajos  bementek  a  beteghez. 

Henry  arczán  valami  csodálatos  ragyogvány  derengett 
át,  mikor  meglátta  a  belépő  leányt. 

Mint  egy  tünemény,  mint  egy  álomlátás,  suhant  az  oda 
ágya  fejéhez,  s  gyöngéd  kezével  végig  simítá  a  haldokló  hű 
szolga  arczát. 

E  kéz  érintésétől  becsukódtak  annak  a  szemei. 

—  Nevet  ő  most?  suttogá  Marié  Lajos  fülébe,  a  torz- 
arczra  tekintve. 

—  Majd  mindjárt  komoly  lesz. 

—  Henry,  jó  Henry.  Akarod,  hogy  imádkozzam  veled? 

Azzal  odatérdelt  az  ágya  elé  s  kinyitá  az  imakönyvét, 
nem  azért,  hogy  olvassa  az  imát,  mert  hisz  könyv  nélkül 
tudta  azt,  hanem  hogy  ne  lássa  maga  előtt  azt  a  félelem¬ 
idéző  arczot. 

S  mondta  előtte  halkan,  kenetteljes  hangon  azt  a  szép 

imát,  a  mit  a  jó  pere  Lacordaire  szerzett  a  másvilágra 
utazók  számára :  megvárva,  míg  az  utána  mondja. 

Henry  nyelve  mind  lassabban,  mind  nehezebben  da¬ 
dogta  utána  a  malasztteljes  igéket. 

Azután  még  egy  Úr  imáját:  Mi  atyánk  az  égben ! 

Még  Yavel  Lajos  sem  tagadhatta  meg  magától,  hogy 
egyik  térdét  meg  ne  hajtsa  arra  a  székre,  melynek  támlá- 
nyára  dűlt  könyökeivel  s  büszke  skeptikus  homlokát  meg 
ne  alázza,  a  míg  imádkoznak. 

«Amen.» 

Mikor  az  imakönyvből  föltekintett  Marié,  már  akkor 
Henry  nagyon  komoly  ember  volt.  A  torzvonások  az  arcz- 
ról,  a  redők  a  homlokról  elsimultak  —  egészen. 

II. 

Még  aztán  nem  elég  a  szegény  jámbor  embernek  az, 
hogy  meghal :  a  nagyobbik  gond  az,  hogy  hogyan  temet- 
tesse  el  magát?  Szerencsére  ez  már  nem  az  ő  gondja. 

Fertőszegen  nem  volt  római  katholikus  temető,  a  szom¬ 
széd  helységbe  pedig  szekéren  átszállítani  a  halott  embert 
annyi  volna,  mint  minden  jövő  esztendőben  előfordul¬ 
ható  jégverésért  magára  vállalni  a  felelősséget:  annál- 
fogva  Lajos  azt  tette,  hogy  egy  rábczai  dereglyét  fogadott 
fel,  s  azzal  a  Fertő  taván  keresztül  (annak  nem  árt  meg  a 
jégverés,)  szállíttatta  a  koporsót  egy  átelleni  faluba,  a  hol 
aztán  megejthető  volt  a  temetés. 

Ott  a  Hanság  zsombikjai  között  senki  sem  fog  utána 
járni,  hogyan  került  ide  az  az  idegen  név  a  többi  sírke¬ 
resztek  közé. 

Most  azután  még  ridegebb  lett  az  élet  a  Névtelen  Vár 
lakóira  nézve. 

Vavel  Lajos  egyetlen  utolsó  barátját  veszté  el,  s  most 
már  az  élet  mindenféle  apró  gondja  is  az  ő  nyakába 
szakadt. 

Megkísértő  valami  szolgálattevő  személyt  fogadni  a 

házhoz.  Elfogadta  a  Henry  jóakaratu,  előrelátó  tanácsát; 
azt  a  masinalábu  hadastyánt  fogadta  a  házhoz,  a  kire 
nézve,  bizonyosan  jótétemény  lehetett,  favágás  és  koldulás 
helyett  jó  fizetésből,  gazdag  konyhán,  dolog  nélkül  élni. 
Mert  ott  ugyan  egyéb  dolga  nem  volt,  mint  a  ruhákat  ki¬ 
tisztítani,  a  mik  soha  se  voltak  porosak,,  vagy  sárosak ;  a 
bútorokat  letörülgetni,  s  a  Schmidtéktől  átvenni,  a  mit 
hoztak,  felvinni  a  konyhába  Lizettenek,  s  Lizettetől  megint 
lehozni  s  kiadni,  a  mit  az  a  Schmidtéknek  küldött,  az  ér¬ 
kezett  hírlapokat  az  asztalra  letenni,  s  az  ételeket  a  kony¬ 
hából  az  előszobába  felhordani. 

Hanem  a  féllábu  hadastyán  nem  állta  ki  ezt  a  dicsősé¬ 
get  két  hétnél  tovább.  Akkor  levetette  a  libériát  s  vissza- 
kérezkedett  a  szomszéd  kastélyba,  a  bárónő  udvarába.  Azt 
mondta,  hogy  ott  nem  maradna  az  egész  Névtelen  Várért 
egy  esztendeig,  a  hol  egész  nap  senki  se  szól  egy  szót  is. 
Még  a  szakácsnő  se  nyitja  föl  a  száját  soha,  s  az  ember 
éjjel-nappal  nem  tudja,  hogy  lakik-e  még  valaki  abban  a 
kastélyban?  Meg  kell  neki  ott  gáf gyűlni.  Inkább  vissza¬ 
ment  fát  fűrészelni  öt  garas  napszámért. 

A  bárónő  megtudva  azt,  hogy  a  gróf  ismét  cseléd  nélkül 
maradt,  rögtön  átküldé  hozzá  egykori  védenczét,  a  Sátán 
Laczi  kis  fiát,  a  ki  már  jártas  volt  a  kastélyban.  A  fiú 
már  akkor  lehetett  tizenkét  éves,  apró  szolgálatokra  hasz¬ 
nálható. 

Lajos  tiszteletes  Mercatoris  uramat  kérte  föl,  hogy  kö¬ 
szönje  meg  nevében  a  bárónőnek  ezt  a  gondoskodást. 
Ránézve  csakugyan  legalkalmasabb  cseléd  lehetett  az,  a 
ki  az  egész  helységben  senki  házánál  sem  szívesen  látott 
vendég;  a  kinek  nincsenek  játszó  pajtásai,  s  a  ki  eddig  is 
hálára  van  ő  iránta  lekötelezve.  Különben  is  igen  jó  indu- 
latu,  okos  fiú  volt  és  nagyon  hallgatag. 

Vavel  Lajos  alakja  a  haldokló  szolgával  folytatott  pár¬ 
beszéd  után  kezd  kidomb'orodni  az  őt  körülhomályló 
ködből.  Csak  Fertőszeg  és  vidéke  számára  volt  ő  érthetlen 
különcz :  igazi  szerepe  belejátszott  a  világtörténetbe. 

Két  vezéreszme  töltötte  be  egész  lelkét:  egyik  a  rajon¬ 
gás  egy  magas  eszményért,  mely,  a  midőn  egy  bűbájos 
leányalakban  találta  megtestesülését,  az  imádásig  emel¬ 
kedő  földöntúli  szerelmet  csatolta  hozzá.  Mind  az  érzés, 
a  mivel  egy  mély  kedélyű  férfi  át  tudja  ölelni  hűséges 
szeretőjét,  egyetlen  leányát,  királynőjét  és  védszentjét,  ő 
nála  ez  egyetlen  nőalakra  volt  halmozva  :  a  ki  tűr,  lemond, 
megbocsát,  szeret ;  a  ki  nemzetét,  mely  őt  eltaszítá,  mely 
őt  üldözi,  még  száműzetése  siralomházában  is  imádja;  s 
a  ki  megsiratja  a  megölt  madarat,  a  kire  véletlenül  ráta¬ 
posott. 

A  másik  vezéreszméje  lelkének  volt  az  ellenkező  indu¬ 
lat  ;  a  tengermélységü  gyűlölet  azon  óriás  iránt,  ki  orszá¬ 
gokat  átugró  léptekkel  járta  keresztül-kasul  a  világot, 
csonthalmokkal,  temetőkertekkel  jelölve  meg  minden 
lépte  nyomát,  a  titánalak,  a  ki  lábzsámolyul  használta  az 
idegen  trónokat  s  istenné  tette  magát  egy  világrész  fölött. 

Ez  a  szenvedélye  a  Névtelen  Vár  lakójának  nem  volt 
magánőrjöngés ;  el  volt  az  terjedve  egész  Európaszerte,  s 
Vavel  Lajosnak  volt  azokkal  összeköttetése,  a  kik  abban 
osztoztak;  bárha  nem  is  volt  sejtelme  mindannyinak 
létezéséről. 

Az  Európában  történtekről  ez  idő  szerint  csak  az  angol 
hirlapok  útján  lehetett  tudomást  szerezni.  Az  egész  száraz 
földön  el  volt  kobozva  a  szabad  szó.  írott  levélre,  postára 
csak  meggondolatlan  ember  bízhatta  a  titkát.  Yavel  Lajos 
hollandi  bankárja  által  nyerhetett  csak  értesülést  azokról, 
a  miket  meg  kellett  tudnia.  E  levelezés  igen  furfangosan 
folyt.  A  bankár,  a  kinek  neve  Van  dér  Yalk,  szenvedélyes 
tyuktenyésztő  volt.  Ugyanaz  volt  Yavel  Lajos  is.  Időközön- 
kint  a  bankár  küldözött  Yavel  grófnak  gondosan,  katu- 
lyába,  gyapot  közé  elrakott  tyúktojásokat,  híres  tenvész- 
déjéből.  Darabja  került  5 — 10  frankba.  De  azokban  Vavel 
Lajosnál  soha  se  lett  csirke ;  mert  azokat  ő  rögtön  meg¬ 
főzette  keményre  és  aztán  föltörögeté.  S  az  drága  csemege 
lett  volna;  de  még  drágább  volt,  mint  olvasmány.  Az 

elküldő  a  maga  tudósításait  pokoikŐ-oldattal  a  tojás  külső 
héjára  írta  fel,  a  mi  a  tojáshéjon  átszivódott  s  láthatlan 
lett.  Mikor  aztán  forró  vízben  a  tojás  megkeményült,  a 
külső  hej  lehántása  után  ott  volt  látható  az  írás  a  belső 
hártyán.  Ez  volt  az  ő  titkos  levelezésének  módja. 

így  értesült  az  elégedetlenségről  a  mindenható  ember 
ellen.  Tudomása  volt  a  philadelphok  klubbjának  terveiről, 
mely  a  franczia  hadsereg  soraiban  számlált  nevezetes 
tagokat,  tábornokokat  és  közlegényeket.  Tudomása  volt  a 
franczia  főtisztekről,  kik  idegen  császári  királyi  sereghez 
jöttek  kardjukat  felajánlani  tulajdon  gyűlölt  császárjuk 
ellen.  Előre  megtudta  a  fekete  légió  keletkezésének  vajú¬ 
dásait,  —  a  franczia  nép  zúgolódását  a  rettentő  vérpazar¬ 
lás  ellen  s  a  diplomatia  örök  zsibongásu  fondorlatait;  a 
coalitiók  előrevetett  árnyékát,  s  az  indulni  kész  hadsere¬ 
gek  eltitkolt  lépésrobaját. 

S  ő  ott  a  Névtelen  Várban  hallgatott,  figyelt  és  várt  a 
maga  jelszavára. 

Mikor  a  jelszó  hangzani  fog,  akkor  szabad  csak  neki 
elkiáltani :  « Itt  vagyok  !» 

Es  a  mellett  azt  is  tanulmányoznia  kellett,  a  mi  azon  a 
földön  történik,  a  hol  a  lábait  megvetette. 

Éhez  két  közege  volt :  az  egyik  a  fertőszegi  lelkész, 
Mercatoris,  a  másik  az  ügyvédje,  a  ki  Pesten  lakott.  Mind 
a  kettővel  folytonos  levelezésben  állt ;  személyesen  azonban 
a  lelkészszel  soha  sem  beszélt,  az  ügyvédjével  pedig  csak 
egyszer,  akkor,  mikor  az  mint  patvarista,  véletlenül  bot¬ 
lott  be,  a  principálisát  kisérve,  a  Névtelen  Várba. 

Ez  utóbbinak  a  neve  nem  fog  előfordulni  történetünk¬ 
ben.  Később  jól  ismert  hazai  tudós  lett  belőle,  kinek  nap¬ 
lója,  a  mit  múzeumunk  őriz,  sok  felvilágosítást  ad  arról  a 

tr 

korról,  melyben  történetünk  lefolyt.  0  maga  a  többiek 

között  arról  lett  nevezetes,  hogy  a  világ  minden  nyelvét 

a  magyarból  származottnak  tüntette  föl  s  adataival  be- 

/ 

biz  onyította,  hogy  Adám  ősapánk  is  magyar  volt  és  csupán 
e  nyelven  beszélt ;  nem  is  lett  volna  oka  más  nyelven  is 


Jókai:  Névtelen  vár.  I. 

beszélni,  miután  az  ördögök  (tudvalevőleg  idegenek)  csak 

/ 

később  származtak  be  a  paradicsomba.  De  Éva  anyánk 
már  tudott  németül ;  mert  különben  a  kigyóval  hogyan 
discurálhatott  volna  ? 

Lesznek,  a  kik  ez  egy  vonásból  is  kitalálják,  hogy  ki  volt  ? 

Az  egész  népet,  mely  között  lakott  Yavel  Lajos,  e  két 
levelezőjének  az  irataiból  ismerte  meg.  (Ha  nem  akarjuk 
az  ismeretség  közé  számítani  még  Sátán  Laczit,  a  rablót 
és  Mátyást,  az  ezermestert.)  Ezen  az  úton  pedig  nagyon 
egyoldalú  ismereteket  szerzett.  A  lelkész  csendesen  szem¬ 
lélő  bölcsész  volt,  a  megtörtént  dolgok  védelmezője,  a 
kinek  adatai  után  a  magyar  népnél  békeszeretőbb,  nyugo- 
dalmasabb  faj  nem  létezik  a  világon.  A  fiatal  jogtudós 
ellenben  zúgolódó  jellem  volt;  tele  panaszszal  a  fennálló 
rendszer  ellen;  iróniája  nem  kímélte  az  ország  sorsára 
befolyó  nagyokat,  a  nemzeti  féltékenység,  a  nyomás  érzete 
kirítt  minden  sorából.  Yavel  azt  képzelte,  hogy  az  egész 
nemzet  hangulatát  tolmácsolja  az  ifjú  tudós;  pedig  az 
csak  igen  kicsiny,  a  nemzettömmegből  kiemelkedő  társ¬ 
csoport  eszmejárása  volt.  Ez  a  kis  csoport  mind  elfért  még 
egy-egy  jóbarát  magányos  szobájában,  s  összejöveteleire 
legalkalmasabb  helynek  találta  a  Pestről  Budára  átvezető 
hajóhíd  járdáját.  Ott  szülemlettek  a  merész,  elérhetlen 
czélok  után  törekvő  gondolatok  élénk  eszmecserékben, 
mely  czélok  között  a  legtávolabb  esők  voltak  azok,  hogy 
magyar  színészeknek  szabad  legyen  Pesten  játszani  nem 
böjti  napokon  is  (szerdán  és  pénteken)  mint  eddig,  s  hogy 
egy  szépirodalmi  folyóiratra  miként  lehetne  engedélyt 
kicsalni  a  Helytartó  Tanácstól?  —  De  mikor  az  ilyen 
kicsiny  dolog  is  elég  arra,  hogy  a  betöltetlen  vágyat  el¬ 
mérgesítse  gyűlöletté. 

Yavel  Lajos  arra  a  következtetésre  jutott  fiatal  tudósa 
levelei  nyomán,  hogy  ez  az  ország  az  ő  ellenségét,  mint 
szabadítót  várja  s  a  legjobb  esetben  közönyösen  fogja 
nézni,  hogyan  dulakodik  két  vetélytárs  egymással,  a  kik 
közül  egyiknek  sem  kívánja  a  győzelmet. 

Az  országgyűlés  megszavazta  ugyan  az  ujonczilletményt 
(őt  ott  is  a  ((távollevők  követe »  képviselte,)  de  azt  az 
ujonczhadat  nem  azokból  válogatták,  a  kik  egy  hazáért, 
egy  eszméért  lelkesülve  indulnak  a  harczba  ;  hanem  tobor¬ 
zás  útján.  Kiválasztották  nyolczával  a  huszárok  közül  a 
legnyalkábbakat,  a  kik  legjobban  járták  a  « verbunkost)), 
a  kik  legjobban  győzték  az  ivást,  s  azokat  sorba  járatták 
városról  városra.  Az  utczák  szegletein,  a  közsétányokon, 
a  kocsmákban,  a  sokadalom  közepén  rákezdték  a  délczeg 
tánczot  a  huszárok  (bakancsost  soha  se  látott  senki  tobor- 
zani) ;  a  czigányzenére,  a  víg  sikoltozásra  odacsődiilt  a 
legénység ;  a  ki  hallgatott  a  szép,  biztató  szóra,  azt  körül¬ 
ölelgették,  jó  pajtásnak  hítták,  a  többit  megtette  a  bor. 
Mikor  már  a  legény  a  huszár  tenyerébe  belecsapott, 
mikor  a  huszárcsákót  felhagyta  tenni  a  fejére  cserébe 
a  maga  süvegéért,  a  mi  a  huszár  fejére  vándorolt,  az 
annyi  volt  már,  hogy  ((felcsapott))  s  reggelre  a  hátán 
volt  a  «borju»),  a  minek  a  népdal  szerint  a  mészáros  el¬ 
vágta  a  négy  lábát,  s  most  az  nem  tud  járni,  szegény 
bakancsosnak  hátán  kell  hordani.  A  mi  így  szép  muzsika¬ 
szóval  össze  nem  került,  az  kitelt  a  « senki  fiaiból)) .  A  város¬ 
ban  összefogdosták  a  dologkerülőket,  sehonnaiakat,  a  fal¬ 
vakban  a  kis  birák  elpányvázták  az  árva  fiukat,  a  kikért 
senki  se  sír,  ha  elviszik.*  A  népdalok  teli  vannak  a  ver¬ 
bunkos  korszak  emlékével : 

—  «Katona  vagy  rózsám,  az  lettél, 

Nekem  ugyan  nagy  bút  szereztél.))  .... 

—  «Gyere  pajtás  katonának. 

Nem  megyek  én,  mert  levágnak.)) 

—  Sírhat  az  az  édes  anya, 

Kinek  katona  a  fia, 

Mindig  van  annak  halottja. 

Éjjel-nappal  sirathatja.)) 

— •  Hu, szárnak  állottam,  bakancsosnak  tettek, 

Hej,  a  ki  lelke  van,  már  mindjárt  rászedtek. 

A  népdal  kifejezi  az  általános  hangulatot.  Az  ágy  átülte¬ 
lek  kedv  nélkül  ment  a  harczba.  Megtette  az  engedelmes 
gép  szolgálatát. 

De  mit  ért  ez  olyan  hadsereggel  szemben,  melyet  egy 
nagy  nemzeti  öntudat  alkotott  meg;  melyben  egy  láng- 
lelkű  nép  színe-java  volt  elvegyülve,  mint  a  mór.  kard¬ 
vasban  az  arany,  melynek  minden  egyes  tagja  büszke 
volt  a  sasos  zászlójára,  s  jobbnak  tartotta  magát  a  világ 
minden  emberénél. 

A  hajdani  magyar  hős  mondakör  úgy  el  tudott  múlni, 
mintha  a  kuruczvilágot,  mintha  a  hét  éves  háború  Niebe- 
lungen-harczát  mesemondási  nagy  idő  választaná  el. 
Hová  lettek  a  hős  nemesi  bandériumok,  a  mik  egykor  fél 
Európát  beszáguldozták  ?  Senki  sem  beszélt  róluk  többé. 
Hatszázezer  nemes,  virága  a  magyar  nemzetnek,  tétlen¬ 
ségre  volt  kárhoztatva.  A  professionatus  katonák  lenézték 
a  gyakorlatlan  nemesi  hadat ;  s  a  professionatus  diplo¬ 
maták  féltek  tőle.  Nem  akartak  fegyvert  adni  a  nemesi 
sereg  kezébe ;  inkább  otthon  hagyták. 

Ezt  tudta  Yavel  jól.  Pedig  az  ő  eszméinek  ez  volt  az 
igazi  tábora. 

A  század  óriását  csak  hősökkel  és  hazafiakkal  lehet 
leküzdeni :  zsoldos  had  azzal  meg  nem  mérkőzhetik. 

Megmutatta  Spanyolország,  hogy  mire  képes  a  fel¬ 
dühített  hazaszeretet?  Minő  jelenetet  a  népháborúnak! 
Az  ellenség  közeledtére  üresen  marad  falu,  város,  s  éjszaka 
rajta  ront  az  alvó  táborra  az  erdőben  elbújt  nép,  késsel, 
kővel,  üszőkkel.  Vadállati  kegyetlenséggel  pusztítja  a 
betörőket. 

A  foglyoknak  nem  ád  kegyelmet,  a  sebesülteket  kivégzi. 

Pavetti  ezredest  mészégető  kemenczébe  dobták.  Kéné 

tábornokot  két  deszka  közé  kötve  fűrészelték  két  felé. 

Asszonyok,  leányok,  megannyi  fúriák !  A  lovag  mögé 

odaül  a  hölgye,  a  nyeregbe  s  vele  együtt  harczol,  dühöng, 

marczangol,  bőszíti  szavával  a  küzdőt,  visszatartja  a 

hátrálót,  megmenti  a  sebesültet.  Es,azok,  akik  elvérze- 

nek :  fráncziák,  Yavel  rokonai.  Az  ő  vére  fecskendi  körös¬ 
körül  az  egész  földrészt.  S  egy  ember  parancsára. 

S  nem  elég  az  iszonyat  a  déli  félszigeten,  a  franczia 
vérnek  be  kell  még  festeni  az  északi  hómezőket  is.  Az 
eylaui  ütközetben  huszonnyolczezer  franczia  esett  el. 
Miért  ?  Semmiért !  Oly  halommal  feküdt  a  hómezőn  a 
hullatömeg,  hogy  a  lovassági  rohamokat  feltartóztatta. 

i 

A  lovak  nem  akartak  neki  menni  a  holttest-garmadáknak. 

S  volt  egy  franczia  tábornok  (Lannes),  a  ki  a  győztes 
óriásnak  az  ütközet  hevében  szemébe  merte  mondani : 
«te  azt  hiszed,  hogy  nagy  ember  vagy,  azért,  mert  térdig 
gázolod  a  vért  s  sógorod  (Murát),  ez  a  czifra  kakas,  diadalt 
kukorikol  hozzá ! » 

Mikor  ezeket  olvasta  Yavel,  mint  a  kalitkába  zárt  tigris, 
járt-kelt  magányos  szobájában  egyedül,  perlekedve  a  sors¬ 
sal  és  az  istenekkel,  a  kik  azt  eltűrik. 

S  a  mi  még  százszorta  jobban  fájt  a  kiontott  vér  vesz¬ 
teségénél,  az  volt  annak  a  gyűlöletnek  a,  szemlélése,  mely 
Európa  népei  között  mind  meszszebbre  kezdte  vetni  ár¬ 
nyékát  a  franczia  nép  felé.  A  szabadság  nemzetét  a  zsar¬ 
nokság  táborának  nevezték  már.  A  civilisatió  előharczosai 
egyszer  belekeveredve  az  irtó  háborúba,  maguk  is  oly 
vadakká  fajultak  el,  mint  a  mongol,  az  indián.  Egy  franczia 
tábornok  napiparancsában  e  szókra  fakadt  katonáihoz : 
«legyetek  hát  emberek,  és  ne  vadállatok! » 

S  minő  sértő  gúnynyal  köpdösték  le  dicsőségterhelt 
zászlóikat.  Ez  a  ráköpött  mérges  tajték  még  fájóbb  volt  a 
vérnél.  Yavel  Lajosnak  megküldé  a  könyvárusa  azon 
éveknek  dívó  irodalmi  terményét,  a  spanyol  pasquillokat, 
a  miktől  hemzsegett  egész  Európa,  s  neki  olvasnia  kellett 
mindennap,  hogyan  gyalázzák,  csúfolják,  átkozzák  azt  a 
nemzetet,  a  kit  ő  imád.  És  mindezt  «egy»  ember  nagyra- 
vágyása  miatt! 

Ilyenkor,  mint  a  circusok  carcerébe  zárt  nubiai  fene¬ 
vad,  tombolt  egyedül,  sötét  falai  közt  Vavel,  a  ki  várja  a 
((biafora !»  kiáltást,  a  mikor  rekesze  rostélyát  felhúzzák  s 


ő  rohanhat  elő,  kikeresni  magának  az  ellenfelek  legliatal- 
masabbikát. 

0 

Es  e  közben  ama  másik  foglya  a  Névtelen  várnak  min¬ 
den  reggel,  korán,  mikor  a  madarak  ébrednek,  kinyitá  az 
ablakot  s  oda  az  ablak  erkélyére  kiliinté  azt  az  eledelt,  a 
mi  megholt  kegyenczének,  az  énekes  madárkának  minden¬ 
napi  étekül  kijárt;  hogy  a  mit  az  el  nem  költhet  többé, 
megvendégelje  vele  az  erdők  vad  madarait. 


